
Cuvânt înainte 


Ca și precedenta mea carte, Secolul samanid din îs- 
toria iranienilor şi începuturile poeziei clasice persane, şi 
aceasta nu-şi doreşte să fie în primul rând o lucrare strict 
ştiinţifică, în sensul că fiecare afirmaţie trebuie să fie rigu- 
ros documentată prin indicarea surselor, deși în totalitatea 
ei se bazează pe lucrările unor autori cu mare autoritate în 
domeniu. Am dorit mai degrabă să lăsăm cititorului plă- 
cerea de a contempla modul în care uneori faptul istoric 
real este înceţoșat de interpolări sau actualizări, amintiri 
de peste veacuri, e confundat voit sau din neștiinţă cu alte 
evenimente similare, dar petrecute în alte timpuri şi în alte 
condiţii. 

Calamităţile istorice reprezentate în cazul nostru mai 
ales de năvăliri ale popoarelor migratoare ignorante pes- 
te zonele în care civilizaţia omenirii se înălțase pe culmi 
despre care unii contemporani de-ai noștri susţin că nu 
mai sunt atinse în acele zone geografice nici în momentul 
de față, au făcut ca tezaure inestimabile din patrimoniul 
cultural al omenirii să dispară odată cu orașele, edificiile, 
dar mai ales cu mulți oameni învăţaţi al căror rol nu mai 
era înţeles de noii stăpâni ai lumii. Şi atunci, poate ca și 
acum, nu puţini au fost cei care s-au convins că singurul 
sprijin real pentru om este credinţa și de aceea s-au în- 
tors cu faţa către Divin. Se impune să precizăm faptul că 
islamizarea populațiilor de pe întinsul Marelui Iran nu a 
însemnat și arabizarea acestora, așa cum s-a întâmplat în 

alte zone ale Orientului Mijlociu şi în Nordul Africii. Mai 
mult decât atât, forma islamului adoptată și practicată în 
Iran, şiismul, a încorporat elemente ce ţineau de religiile 
care l-au precedat sau de tradiţiile acelor locuri. Literatura 
şi în special poezia, încorporând în ele mituri și legende, 
au creat în mentalul colectiv o continuitate între măreţia 
şi noblețea vechii regalităţi persane și imamii noii religii, 
dovedindu-se astfel cele mai subtile și mai eficace mijloace 
pentru edificarea și păstrarea identităţii naţionale. 

Limba, religia, cultura, îndeosebi literatura prin poe- 
zia şi feeria basmelor sunt deci elemente fundamentale ale 
identităţii naţionale, care îi vor ajuta pe iranieni să renască 
după toate vicisitudinile ce s-au abătut asupra lor în mile- 
niul care s-a încheiat nu demult. 

Lumea, oamenii, locurile, ştiinţa par să fi renăscut — şi 
nu puţini sunt cei care susţin această idee -, dar cine poate 
spune cu adevărat ce şi cât s-a pierdut. Fanaticii, în special 
cei religioși, au contribuit și ei cu vârf și îndesat la toate 
aceste distrugeri. Rana spirituală cauzată sufletului trăito- 
rului din Orient nu s-a vindecat, nu s-a cicatrizat, ci o ve- 
dem cum „supurează” din cauza războaielor neîntrerupte 
ce se abat asupra regiunii, a acţiunilor teroriste de tot soiul, 
din pricina frământărilor şi învolburărilor care ridică nori 
ameninţători și spre alte colţuri ale lumii. 

Înțelegerea și toleranța faţă de o astfel de lume nu ne 
sunt la îndemână, dacă nu știm de unde vin în istorie aceş- 
ti oameni, dramele și măreţiile pe care le-au trăit neamuri- 
le lor din timpuri străvechi până astăzi, dacă nu cunoaștem 
ce au gândit și gândesc, ce mituri și religii i-au îmbărbătar 
şi i-au făcut să supravieţuiască și, în final, care este contri- 
buţia lor la patrimoniul cultural universal. 

Cartea de faţă nu este altceva decât un mijloc prin care 
cititorul este îndemnat să-și întoarcă privirea către Răsărit, 

pentru că acolo zac neştiute sau uitate izvoare de înţelep- 
ciune, trăiri și învățături care îl fac pe cel ce le descoperă 
să nu-l mai intereseze doar exoticul și fabulosul oriental, ci 
să se apropie cu înţelegere de modul de viaţă al societăţilor 
şi comunităţilor care continuă să supravieţuiască în spaţiul 
considerat unanim a fi leagănul omenirii. De asemenea, 
e de dorit ca această carte să-l ajute pe cititor să perceapă 
mai bine evenimentele ce se petrec astăzi în această parte a 
lumii și să realizeze că este necesară o mai bună înze/egere, 
o mai înțeleaptă deschidere şi toleranță faţă de lumea îis- 
lamică în general și de Iran în particular. Este o altă lume 
şi o altă civilizaţie, iar în abordarea corectă a acesteia nu 
trebuie să se recurgă la exigenţele unor sisteme de valori 
străine, în special europene și iudeo-creştine, înainte de a 
cunoaște fundamentele filosofice și religioase, precum și 
realităţile istorice care au dus la crearea respectivei culturi. 

Ajuns la această cunoaştere, cititorul va putea să hotă- 
rască singur ce este real, ce s-ar putea să fi fost real și ce este 
pură imaginaţie sau legendă intenţionat creată de marii în- 
văţaţi ai vremurilor trecute pentru a edifica acea identitate 
etnică și culturală care să îmbine armonios istoria vechilor 
persani cu o religie întemeiată de Profetul Muhammad, 
într-un spaţiu aflat la intersecţia Indiei şi altor tărâmuri 
orientale cu lumea europeană. 


Autorul 

Introducere 


Numeroși orientaliști susțin că nicăieri n-a fost mai 
preţuită poezia pentru valoarea ei spirituală şi artistică ca 
în lumea clasică persană. Şi atunci de ce ne-am mira că 
există o dragoste și un devotament special pentru poezie 
care continuă să caracterizeze şi astăzi cultura persană? De 
ce am fi surprinși că versurile muzicii tradiţionale cântate 
de-a lungul şi de-a latul teritoriilor unde se vorbeşte limba 
persană aparţin aproape în totalitate unor maeștri ca Rumi 
şi Hafez, iar mulţi iranieni care ne sunt contemporani au 
memorat zeci de pagini de poezie scrise de marii lor poeţi? 
Chiar şi în conversațiile obișnuite sunt citate versuri ale 
poeţilor clasici; pe străzi se aud negustorii ambulanți de 
mărunţișuri care îşi fac reclamă mărfurilor folosind ver- 
suri. Începând cu timpurile imemoriale, poeţii de curte fă- 
ceau faimă poeziei, fiind în majoritatea cazurilor răsplătiți 
generos pentru operele lor. Astăzi însă, cei mai mari poeţi 
clasici sunt consideraţi misticii sufi, care, mai ales înspre 
bătrâneţe, au renunţat la onoruri și beneficii, s-au retras 
în sihăstrii, au înfiinţat ordine religioase sau au devenit 
piri, ind declaraţi sfinţi; mormintele sau monumentele 
închinate lor sunt vizitate anual de mii de oameni, în bună 
parte și pentru binecuvântarea (Paraka) pe care aceştia ar 
putea-o primi pentru pelerinajul la asemenea locuri sfinte. 
Pe scurt, în Persia de astăzi, pe teritoriul Iranului şiit care 
fiinţează ca stat teocrat, poezia poeţilor clasici sufi e încă 
foarte vie și este considerată, în ciuda unor incongruenţe 
cu tezismul religiei oficiale, ca reprezentând arta literară la 
cel mai înalt nivel. 

Poezia clasică persană este strâns întreţesută cu mu- 
zica, caligrafia și chiar cu arhitectura sacră. La început, 

occidentalilor le-a fost greu să înţeleagă o lume atât de 
minunat integrată, în care artele se armonizează perfect 
între ele, cu viaţa cotidiană și cu cele mai intime aspirații 
umane. În timp ce orice artă este cu certitudine menită 
să nască plăcere, formele artistice din această tradiţie tind 
către un scop mai înalt, pentru că întreaga artă sacră, prin 
toate formele ei de expresie, caută în primul rând să des- 
chidă sufletul uman pentru a percepe direct dimensiunea 
divină a realităţii. 

Așadar, acest tip de poezie reflectă aspecte și învățături 
ale unei tradiţii spirituale — tradiţia mistică, gnostică, in- 
ternă a islamului — cunoscută ca sufism sau /4s4wwuf (pu- 
rificare). Dar majoritatea autorilor acestor poeme, la fel 
ca Rumi, nu aparţin strict Persiei, lumii islamice sau chiar 
sufismului, ci lumii întregi. Cum spune un poet: „Locul 
meu e fără loc/Urma mea e fără urmă” sau mai exact „eu 
aparţin tuturor locurilor, dar nici unuia anume, am lăsat 
urme peste tot, dar nicăieri în mod special”. Același lucru 
s-ar putea spune despre tradiţia poetică persană de natură 
mistică în general și sufită în particular, deoarece viziunea 
în care au fost create aceste opere este eternă, nefiind legată 
de un anumit popor, de un anumit timp sau loc. 

Oare faptul că marii poeţi sufi au fost „dezrădăcinaţi”, 
că nu au luat parte la evenimentele politico-militare ale 
vremii lor, sau nu au depins exclusiv, în gândirea lor, de 
registrul spiritualităţii islamice, i-a impus în universalita- 
ce? Limba persană este o limbă bogată, multidimensiona- 
lă, în care un singur cuvânt poate exprima o diversitate 
de înţelesuri precum și nuanţe ale înţelesurilor respective. 
Dar farmecul central al poeziei persane, în fond obstaco- 
lul major pentru neiniţiaţi, nu îl constituie vocabularul, 
ci simbolismul său. În lumea modernă atee se manifestă 
tendinţa de a privi și înţelege lucrurile și cuvintele așa cum 

apar obiectiv, însă misticilor din lumea tradiţiilor spiritu- 
ale totul le apărea ca având mai multe niveluri sau straturi 
de înţeles. În textele sacre, dimensiunea literală a cuvân- 
tului reprezintă cel mai adesea doar coaja ori „pleava” de 
la suprafaţă. În mod cert această afirmaţie este adevărată 
pentru poezia mistică persană, în special pentru cea sufi- 
tă, care foloseşte un vocabular complex încărcat de sensuri 
multiple. Această caracteristică îi oferă poetului posibilita- 
tea ca numai în câteva versuri să cuprindă o întreagă lume 
de noime. 

Pentru a reda o astfel de operă într-o altă limbă e 
nevoie, de cele mai multe ori, să se folosească mai multe 
cuvinte şi chiar versuri decât sunt în original, și cu toate 
acestea unele simboluri „nu se lasă traduse” sub nicio for- 
mă, ci cer să fie deslușite în propriul lor registru. Pentru 
cititorul avizat nu-i deloc surprinzător faptul că o parte 
însemnată din poezia persană este scrisă în cod simbolic. 

Poezia mistică, în special cea sufită, exprimă gânduri, 
idei, simţăminte care cu ușurință puteau să le atragă auto- 
rilor pedepse aspre din partea clerului ortodox şi a suvera- 
nilor, în special selgiucizi, pedepse care prin asprimea lor 
reamintesc cititorului european de Inchiziţie şi de marile 
persecuții religioase. Prin scrierea unor asemenea versuri 
codificate simbolic, pocţii erau convinși că și cititorul sau 
auditorul căruia i se adresau cunoșteau codul respectiv, 
căci doar așa puteau pătrunde înţelesul profund al poeziei 
lor. Ca lucrurile să se complice și mai mult, sub codul sim- 
bolic, în poezie stă ascunsă o viziune a structurii realităţii 
condiţiei umane și a căii spirituale la care simbolurile folo- 
site de poet fac doar aluzie. Nu este deloc o exagerare sau 
un paradox când se spune că o bună parte din conţinutul 
poeziei sufi era menit să fie deslușit mai înainte ca opera 
respectivă să fi fost citită. 

Așadar, acest sistem prezintă anumite dificultăţi și 
obstacole, însă el permite poeţilor să exprime mari pro- 
funzimi de simţire și gândire într-o poezie de numai câteva 
versuri. De asemenea, acest sistem îi furnizează cititorului 
o permanentă sursă de încântare pentru că, pe măsură ce 
înţelegerea sa capătă noi dimensiuni, aceleași poeme îi 
vor revela, o dată cu trecerea timpului, noi frumuseți 
şi sensuri. 

Legat de poezia sufi, în general, cele mai comune 
simboluri sunt următoarele: (1) vinul, interzis în islam, 
dar care în poezia sufi reprezintă o cale spre iubirea divină 
şi de cunoaștere mistică; (2) intoxicarea sau ebrietatea, care 
semnifică beţie divină, extaz și cunoaștere directă a divini- 
tăţii; (3) Iubitul sau Prietenul, care este o referire la Dum- 
nezeu, poate într-un mod ce uneori frizează blasfemia, 
pentru că poate simultan să se refere și la ființa umană 
prin care sunt reflectate însușirile aceluiași Divin. Până aici 
totul sună bine și frumos, dar simbolismul acesta poate să 
devină foarte complicat. În unele poezii, fiecare detaliu al 
feţei lubitului cum ar fi obrajii bucălaţi, aluniţa, buzele, 
şuviţa de păr, sprâncenele se referă și semnifică un anumit 
aspect al realităţii ultime. O buclă sau o şuviță de păr, de 
exemplu, acţionează ca o ispită sau capcană: aceste fire de 
păr, în cele din urmă, îl agaţă sau îl prind în undiţă pe 
îndrăgostit, trăgându-l spre Iubit, după care, desigur, 
totul se încheie. 

De asemenea, în poezia sufi persană atunci când ci- 
tim un poem ce face referire la o „tavernă” ar trebui să știm 
că „averna Ruinei” (KParabat) este locul simbolic de adu- 
nare al sufiților. Este un loc singuratic, nefrecventat, din 
suburbiile orașului unde se servește vin, departe de mos- 
chei, fiind vizitat de „vagabonzi” sau „destrăbălaţi”, adică 

de sufiți sau derviși. În „Taverna Ruinei” se bea vin sub 
îndrumarea unui maestru, se experiază extazul „intoxică- 
rii”, prin care practicantul se îndepărtează atât de egoismul 
unui sine fals cât și de iluzia lumii. „averna Ruinei” este 
adevăratul loc de întâlnire al sufiţilor unde se poate trăi o 
comuniune adevărată la un nivel mai profund al credin- 
ţei practicate. Simbolul tavernei s-a înrădăcinat puternic 
în poezia sufi şi ilustrează cât de complex a devenit acest 
cod poetic. În orice religie instituţionalizată există oameni 
care acţionează ipocrit față de ceilalți, fiind motivaţi mai 
degrabă de aroganță spirituală sau egoism, decât de un 
sentiment adevărat de dedicare totală divinității. Simbolul 
tavernei este antonimul moscheii, având un înţeles pro- 
fund, care îi pune la zid pe acei indivizi, inclusiv sufiţi, care 
caută în religie o modalitate de a-și crea și „umfla” propria 
imagine. Cei care frecventează „taverna” sunt cei mai de 
jos dintre cei de jos în sărăcia și umilinţa lor, care fac posi- 
bil un tip de spiritualitate ce își are rădăcinile în altruism. 
După cum scrie Hafez: 


Încetaţi să mai faceti pe sfinţii şi să-i umiliți pe cei 
ce merg la tavernă! 

Păcatele altor persoane nu sunt niciodată trecute 
pe răboj de voi. 

Dacă-s bun sau rău, nu vă priveşte!) vedeţi-vă de 
treburile voastre(!) 

La sfârșit, fiecare va culege ceea ce a semănat. 

Fiecare persoană, indiferent dacă-i trează sau beată, 
îl caută pe Iubit. 

Fiecare loc este căminul iubirii, indiferent dacă-i 
sinagogă sau moschee. 

Capul meu se lasă cu totul în voia Lui, culcat pe 
cărămizile de la uşa tavernei. 

Încetaţi să mai încercaţi să-mi răpiți şi să mă jefuiţi 
de gratia cerului, divină. 


Dar pentru a înţelege profunzimile acestei poezii mis- 
tice trebuie să știm că în concepţia sufită soarele se poate 
revela într-un singur strop de apă, iar Dumnezeu se poate 
revela în persoana ființei umane iubite, pentru că sufismul 
are ca premisă filosofică teza unităţii întregii existenţe. De 
pildă, odată purificată, inima omenească devine o oglin- 
dă care reflectă și cunoaște lumina divină. Așadar, contrar 
formelor puritane ale religiei care îndepărtează, ca să o se- 
pare, prezenţa divină se apropie atât de univers cât și de 
omenire în integralitatea sa, iar sufismul salută și râvnește 
apropierea și intimitatea divină. Într-o asemenea doctrină, 
în loc să fie distant și semeţ, Dumnezeu devine și este per- 
ceput ca fiind Iubitul sau Prietenul. Astfel, mai presus de 
orice, misticul își dorește intimitatea cu Dumnezeu. Astfel 
de idei exprimate chiar și metaforic pot fi interpretate cu 
ușurință drept eretice şi, aşa cum se va ilustra și în textul 
lucrării de faţă, autorii au plătit chiar cu viaţa pentru ceea 
ce au gândit, simţit și trăit. Ei au fost supuși unor perse- 
cuţii de către fanatici care nu s-au sfiit să le cauzeze mari 
pagube materiale, să-i umilească social și moral, să-i deter- 
mine să-și părăsească locurile unde trăiau și creau pentru 
a se proteja de furia unor mulțimi habotnice, de judecata 
strâmbă a cadiilor, de ura unor clerici oficializaţi, recunos- 
cuţi şi cultivați de suveranii ținuturilor respective. 

Drept urmare, în poezia sufită întâlnim o înceţoşare 
conștientă a distincţiei dintre iubirea divină şi cea umană. 
Aceste două tipuri de iubire se intersectează la nivel uman. 
Aflat în extaz, lubitorul, adică fiinţa umană, se pierde în 
Iubit, misticul percepând Iubitul ca fiind Însuşi Dumne- 
zeu. Limbajul iubirii este folosit de poetul sufi pentru a-și 

exprima dorul neostoit după apropierea de divinitate, un 
simţământ care altfel transcende orice descriere verbală. 

Cea mai bună poezie, orice formă ar îmbrăca sau ori- 
ce dimensiune ar avea, produce o mutație în conștiință, 
care face posibilă transcenderea egoului. În acel moment, 
timpul pare să încetinească sau chiar să se oprească. Privim 
viaţa dintr-o altă perspectivă — una care ne pare straniu de 
familiară, poate chiar mai reală decât modul în care noi, 
în mod obișnuit, zi de zi, privim lucrurile. Astfel, trecând 
dincolo limitările noastre, vedem pentru o clipă, într-o 
fulgerare, o imagine a adevăratului și profundului nostru 
„eu”, precum și a rădăcinilor noastre reale, mai adânci și 
vitale care stau înfipte într-o lume unică cosmică, care este 
a divinului fără de început și fără de sfârșit. Multe din ope- 
rele sufite explorează diversele aspecte ale căii spirituale; și 
totuși, mai presus de oricare alta, iubirea este tema centra- 
lă și anume cea care reliefează puterea transformatoare a 
acesteia. După cum arată Rumi, zogze tipurile de iubire sunt 
în ultimă instanță fațete ale iubirii noastre pentru Dumne- 
zeu. Căldura constantă a focului iubirii permite unui su- 
flet să se „coacă” pe deplin, îi permite unui individ care 
este „crud” sau imatur să atingă starea de „apt” sau chiar 
de „ars” — în sensul că flacăra dogoritoarea a iubirii misti- 
ce l-a transformat și l-a transferat în planurile superioare 
ale uniunii divine. Lucru și mai important, puterea iubirii 
permite individului să renunţe la cul său fals de dragul 
lubitului şi să capete o mai adâncă viziune a realităţii, o 
viziune care nu mai este ego-centristă. 

În cuvintele lui Fakhr al-Din Iraqi (1213-1289, filo- 
sof şi mistic persan): „Primul pas în iubire constă în pier- 
derea capului. După renunţarea la meschinul ego, renunți 
la viaţa ta şi suporţi această calamitate. Lăsând toate astea 
în urma ta, nu te opri: lustruiește și îndepărtează rugina 

egoului din oglinda sinelui propriu”. Așadar, după cum 
sufiţii au înţeles foarte bine, numai iubirea are puterea de 
a ne ajuta să ne depăşim și tot ea ne oferă posibilitatea de 
a face acele sacrificii eliberatoare care altfel sunt de neima- 
ginat. Numai prin iubire putem deveni indivizii umani ce 
am fost cu adevărat meniţi să fim. 

PARIEA 1 


Sapte secole de istorie 
zbuciumată 


Dinastia ghaznavidă (977-136) 


După ce dinastia samanidă s-a stins, la sfârșitul pri- 
mului mileniu al erei noastre, pe teritoriul Marelui Iran cel 
mai important conducător al unei formaţiuni statale de tip 
medieval asiatic a fost Yaminu-d Daula Sultan Mahmud al 
Ghaznei (998-1030) în timpul domniei căruia, Ferdowsi a 
desăvârșit opera sa epică Cartea regilor (Shahnameh). 

La fel ca și samanizii de dinaintea lui, sultanul Mah- 
mud se baza pe o armată de sclavi proveniţi din diferite 
triburi, mai ales turcice și pe voluntari. Însă, spre deosebire 
de samanizi, care ţineau armata în scopul menţinerii păcii 
şi apărării statului lor, Mahmud o folosea pentru campanii 
militare împotriva vecinilor, de preferinţă de pe subcon- 
tinentul indian. Aceste campanii nu erau menite atât de 
mult să anexeze noi teritorii sau să susțină propagarea cre- 
dinţei islamice, cât mai ales pentru jaf și capturarea unei 
prăzi de război cât mai bogate. Se aplica întocmai în prac- 
tică vestita ghaza potrivit căreia musulmanii de graniță și 
nu numai, aveau drept cutumiar să întreprindă raiduri de 
pradă în ţinuturile cu care se învecinau. A fost o practică 
istorică de pe urma căreia țările române au suferit până 
îi. 1877; 

Prada de război era principala sursă de venit pe care 
se baza Mahmud, pentru că din aceasta își susţinea cur- 
tea regală, își plătea armata sau își înfrumuseţa reședința. 
Astfel el reuşea să-i mulțumească pe supușii lui, mai ales 
turci pentru că ţăranii iranieni erau crunt exploataţi, tre- 
buind să plătească impozite din ce în ce mai mari în mod 
deosebit pentru susţinerea campaniilor militare anuale. În 
același timp, iranienii erau scoși din armată și din posturile 

civile pe care le ocupau fiind înlocuiţi cu membri ai noii 
nobilimi turce provenite mai ales din rândurile militarilor. 

Meritul lui Mahmud este acela că a apărat totuși 
lumea iraniană împotriva triburilor nomade turcice ceea 
ce urmașii săi n-au mai reușit să facă, astfel că după anul 
1040, grupuri de turci selgiucizi au reușit să dezmembreze 
acest regat lăsându-i dinastiei din Ghazna doar un terito- 
riu neînsemnat. 

Sultanul Mahmud a avut calităţi de războinic și de 
om de stat deosebite, dar a fost, totodată, și un despot care 
şi-a impus voinţa în toate domeniile. Sunnit înfocat nu 
era deloc încântat de şiism și îi prigonea pe adepţii aces- 
tuia, ilustrativ fiind faptul că marele învăţat al-Biruni era 
să-şi piardă viaţa fiind suspectat că era karmat. Îi plăcea 
fastul şi pompa și a cheltuit sume mari de bani pentru ri- 
dicarea unor edificii somptuoase şi stimularea poeziei fiind 
conștient că astfel își va consolida puterea și va dobândi 
popularitate. Pe timpul său, Ghazna a luat locul Bukharei 
devenind capitală culturală a lumii iraniene. S-a înconju- 
rat de învăţaţi și poeţi, le-a cerut celebrităților culturale 
să se mute la Ghazna, a jefuit biblioteci ducând cărţile în 
capitala lui, a fost cel care a înfiinţat funcţia de Ma/iku 
sh-shuara, Regele Poeţilor, ajungând astfel să dobândească 
reputaţia de a fi cel mai mare Mecena cunoscut din istoria 
literaturii persane. Nu este de mirare că pe timpul lui şi 
a succesorilor săi ghaznavizi literatura a înflorit, cea mai 
importantă specie literară fiind gasida, adică panegiricul, 
forma tradiţională a poeziei arabe. 

Din punct de vedere istoric, Sultanul Mahmud al 
Ghaznei i-a urmat la tron tatălui său în 998. Dinastia care 
sub conducerea sa energică și fără scrupule a atins apogeul, 
dar s-a prăbușit rapid după el în faţa turcilor selgiucizi, a 
fost fondată în 962 de Alptigin, un turc care a fost robul 

samanizilor, iar robul acestuia care îi era şi ginere, adică 
Sebuktigin, cel de al doilea monarh ghaznavid, nu a fost 
altul decât părintele marelui sultan Mahmud, apărătorul 
Islamului, cuceritorul Indiei, dușmanul neiertător al ido- 
latriei, mâna dreaptă a credincioșilor, un feroce sunnit. To- 
tuși despre acest sultan s-au păstrat și versurile: 


S-a dus a lui Mahmud semeată măreție, gloria l-a 
părăsit 

Căci n-a înteles ce Ferdowsi în minunata carte-i, lui 
cu dor a povestit. 


Se remarcă aici ceea ce Jami, cinci veacuri mai târziu, 
ne-a spus despre satira pe care Ferdowsi a scris-o: „aluzie 
la obârșia modestă a ghaznavizilor” când a văzut ce „re- 
compensă” a primit pentru cei treizeci de ani de muncă 
în care a scris Shahname. Interesant este faptul că deși şi-a 
dorit la curtea sa pe cei mai mari oameni de ştiinţă și artă 
contemporani cu el, printre care cel mai râvnit a fost Avi- 
cenna, dar care a reușit să plece în alte părţi ale lumii, nu 
s-a comportat față de ei cu deferenţa pe care aceştia ar fi 
meritat-o. Anecdota pe care o povestim, așa cum rezultă 
din multe relatări, este cea despre al-Biruni, un istoric și 
cronicar eminent al acelor vremuri. Anecdota relatată şi de 
Edward G. Browne!, spune că lui al-Biruni i s-a cerut de 
către sultan, care şedea într-un cort cu patru uși, să ghi- 
cească pe care dintre acestea va ieși suveranul din încăperea 
respectivă. Al-Biruni a scris răspunsul pe o bucată de hâr- 
tie și a pus-o sub un covor; după aceea, sultanul a poruncit 
să se decupeze o ieșire în pânza cortului, prin care a ieșit. 
Apoi a cerut să vadă ce a scris al-Biruni și spre uimirea lui 


' Browne, Edward G, A Literary History of Persia, vol. IL, From Fir- 
dawsi to Saadi, CUP 2009, pag. 97 

a citit: „Sultanul nu va ieși pe niciuna din cele patru uși, 
ci va cere să se facă o ieșire prin peretele dinspre răsărit”. 
Sultanul, care îşi dorea foarte mult să-l ridiculizeze și să 
râdă de al-Biruni, a fost atât de furios încât a poruncit să-l 
urce pe al-Biruni pe acoperișul unei clădiri foarte înalte 
şi să-l arunce de acolo. Norocul a fost că în cădere al-Bi- 
runi s-a oprit într-o plasă întinsă contra ţânţarilor și n-a 
păţit nimic. Întrebat de sultan dacă prevăzuse ce urma să 
i se întâmple, al-Biruni a scos din buzunar un carneţel în 
care scrisese sub data zilei respective că va fi aruncat de pe 
un loc înalt, dar va ajunge pe pământ fără vreo vătămare. 
Înfuriat la culme, Mahmud l-a trimis pe al-Biruni la în- 
chisoare. Al-Biruni a stat închis şase luni până când prin- 
zând un moment prielnic prim-ministrul lui Mahmud i-a 
atras atenţia acestuia asupra faptului că bietul al-Biruni stă 
pedepsit, deși și-a dovedit ştiinţa. La care Mahmud a răs- 
puns: „Acest om n-are egal în afară de Avicenna, dar ambe- 
le predicții au fost contra dorinței mele. Regii sunt precum 
copiii, ca să primeşti favoruri de la ei trebuie să le cânţi în 
strună. Pentru el ar fi fost mai bine dacă una din predicții 
ar fi fost greșită. Dar mâine, dă ordin să fie eliberat, să i 
se dea un cal cu harnașament complet, o robă regală, un 
turban de satin, o mie de dinari, un sclav şi o servitoare”. 
Edward G. Browne evidenţiază faptul că înainte de a vorbi 
despre poeţii de la curtea sultanului Mahmud ar fi bine să 
ne reamintim că el însuși a fost „oleacă poet”, că în vestitul 
Lubab a lui Awfi, suveranul ghaznavid apare, după Jsmai/ 
bin Nub, ultimul emir samanid, ca făcând parte dintre re- 
gii și prinții care au scris poezii. 

Ca în cazul întregii literaturi persane a acelor timpuri, 
este dificilă găsirea unor dovezi indubitabile din care să 
rezulte cine este adevăratul autor al unor lucrări. Lui Mah- 
mud i se atribuie șase gazeluri, precum și șase versuri 

pe care le-a scris când i se apropia sorocul, dintre care 
amintim: 


Am crezut că sunt cineva, măreț, regate multe cucerind 
şi supunând, 

Dar, vai Doamne, mi-am dat seama că, la sfârşit, print 
şi țăran la fel sunt! 


Desigur, o asemenea personalitate complexă meri- 
tă un studiu mult mai amplu decât permite o lucrare ca 
aceasta, căci ea spune multe despre nivelul la care ajunsese 
cultura, în jurul anului 1000 d.Hr, în Orientul Mijlociu — 
timp în care naţiunile moderne ale Europei abia începeau 
a se naște — și este în sine un îndemn la meditaţie asupra 
sorții, a naşterii, creşterii, decăderii și dispariţiei marilor 
civilizaţii. 


Imperiul selgiucid (1038-1157) 


Selgiucizii au domnit în Persia (1060-1194), Kerman 
(1041-1186) şi în Asia Mică (1087-1309). După instau- 
rarea puterii lor în teritoriile iraniene, selgiucizii, care erau 
de origine turcă, s-au adaptat cerinţelor civilizaţiei musul- 
mano-persane mai ales că în majoritatea lor erau analfabeți 
şi depindeau, pentru cârmuirea statului, de administraţia 
guvernamentală iraniană existentă la momentul cuceririi 
puterii. Dinastia selgiucidă a avut două ramuri: (1) marii 
selgiucizi (1038-1157) şi (2) selgiucizii de Kerman (1042- 
1186). Pentru scopul prezentei lucrări prima ramură este 
cea mai importantă şi pentru că primul sultan din această 
dinastie, Tugril-Beg (1038-1063) a avut o relaţie specială 


cu primul mare mistic persan despre care se afirmă de unii 

istorici literari că a fost totodată şi gânditor sufi. Edward 
G. Browne!, citându-l pe Stanley Lane-Poole, scrie că pe- 
rioada în care stăpâni au fost turcii selgiucizi formează o 
epocă notabilă în istoria islamică. La acel moment istoric, 
întreaga lume islamică se fărâmiţase astfel încât cu excepţia 
Fatimizilor din Egipt, consideraţi schismatici şi eretici faţă 
de restul musulmanilor, nicio parte a fostului imperiu al 
califilor nu mai recunoștea o autoritate centrală. 

Așa cum arată Stanley Lane-Poole, era nevoie de „un 
remediu drastic”, iar acesta s-a aflat în invazia turcilor no- 
mazi, barbari, neînvăţaţi cu viaţa civilizată a orașelor, indi- 
ferenţi la religie până când au îmbrățișat islamul cu toată 
ardoarea sufletului lor sălbatic. 

Au venit și au salvat un stat muribund, l-au reînsufle- 
ţit. Au mărșăluit peste Persia, Mesopotamia, Siria și Asia 
Mică, au devastat ţările care le-au stat în cale și încă o dată 
au unificat Asia islamică din Afganistan până la țărmurile 
Mediteranei, au insuflat un nou avânt musulmanilor, i-au 
respins pe bizantinii care încercau să recucerească terito- 
riile cândva romane din Asia și mai presus de toate, au 
educat și instruit o generaţie de războinici musulmani care 
au dus în final la multiplele înfrângeri ale cruciaților şi la 
alungarea lor din Orientul Mijlociu. 

Selgiucizii erau o ramură a turcilor Ghuzz, care după 
anul 1029 au început să facă incursiuni în nordul şi es- 
tul Persiei cauzând sultanului Mahmud motive serioase 
de îngrijorare. Din această ramură, primul strămoș a fost 
Tuqaq (arc) tatăl lui Seljiuq, primul din neamul său care 
a adoptat ca religie islamul. Acest trib de turci a venit din 
Turkistan în Transoxiana. Dintre urmașii lui Seljiuq din 
prima perioadă selgiucidă cei mai importanţi au fost Tu- 


' Browne, Edward G, op. cit., pag. 165. 

ghril Beg (1037-1063), Alp Arslan (1063-ucis în 1072), 
Malikshah (1072-1092). Ce este important de reţinut e 
faptul că timp de cincizeci și cinci de ani, administraţia 
țării a fost încredinţată celui mai mare prim-ministru (vi- 
zir) pe care l-a avut vreodată Persia, înțeleptul și prudentul 
Nidhamu-l-Mulk, a cărui moarte violentă a precedat doar 
cu treizeci și cinci de zile decesul celui de al treilea stăpân 
al său regal, Malikshah și cu acest eveniment, epoca strălu- 
cită a primilor selgiucizi s-a terminat. 

Imperiul selgiucid a inclus în componenţa sa un mare 
număr de ţări astfel încât se poate spune că această dinastie 
de origine turcă a adus o contribuţie deosebită la răspândi- 
rea literaturii și, în general, a culturii persane în Asia Cen- 
trală şi în Orientul Mijlociu. Sunt mulţi istorici care susţin 
că perioada selgiucidă a fost o culme în istoria și civilizaţia 
Iranului. Această înflorire culturală este o consecinţă fi- 
rească a dezvoltării orașelor, a existenţei unor școli foarte 
bune, a trecerii administraţiei civile din mâna vechii nobi- 
limi în cea a unor funcţionari inteligenţi și întreprinzători. 
La fel ca şi Mahmud Ghaznavidul și suveranii selgiucizi au 
ridicat sus steagul Sunna și l-au recunoscut pe califul din 
Baghdad drept șeful lor spiritual și politic. 

Dar apele păreau deja a se despărţi. Astfel în timp 
ce părţile apusene ale islamului adoptau reformele lui al- 
Ghazăli din 'Tăs (1058-1111), cursul urmat de islamul ră- 
săritean era din ce în ce mai mult marcat de sufism, care, 
îmbrăcând și o formă de protest împotriva sunnismului 
ca religie dominantă, se apropia și se asocia în perioada 
respectivă cu ismailismul. 

Prin universităţile selgiucide ce aveau un program 
de învățământ cu un pronunţat caracter religios sunnit, 
statul și-a impus voinţa în educaţie și știință, menţinând 
totodată „moștenirea” lui Mahmud Ghaznavidul, reflec- 

tată în controlul complet asupra poeziei şi literaturii. În 
același timp însă, ortodoxia sunnită a fost puternic con- 
testată de restul lumii islamice, nordul Africii și Egiptul 
a devenit fieful fatimizilor sau mai exact al anti-califilor 
ismailiţi a căror putere și glorie au atins apogeul în timpul 
lungii domnii al lui al-Mustansir (1035-1094), perioadă 
istorică ce corespunde epocii despre care vorbim, şi în care 
întâlnim un fenomen ce ne dă fiori dacă avem în vedere 
amploarea terorismului contemporan și anume apariţia 
sectei „asasinilor”. 

Toţi cei care sunt admiratorii lui Omar Khayyam cu- 
nosc legenda conform căreia au existat odată trei colegi 
care urmau să devină vestiți în lumea lor: Nidhamu-l- 
Mulk, vestitul vizir, Hassan-e-Sabbah, formidabilul orga- 
nizator al „Noii Propagande” și primul Mare Maestru al 
Asasinilor și astronomul-poet Omar Khayyam, care ca în 
toate poveștile s-au legat să se ajute unul pe altul pentru a 
se realiza în viaţă. Vizirul a fost cel care a încercat să-i aju- 
te, dar Hassan-e-Sabbah, după ce a fost numit într-o înaltă 
slujbă la curtea regală a încercat prin stratageme execrabile 
să-l discrediteze și să-i ia locul, el fiind unul dintre acei 
misionari trimiși de fatimizi să răspândească în Persia și în 
general în Asia, ismailismul şi care au creat o organizaţie 
de tip terorist având baze militare, adică: cetăţi și castele 
fortificate, în fruntea cărora erau ideologi ai unei credinţe 
religioase obscure pentru mireanul de rând, dar conţinând 
subtilităţi care îl încântă pe savantul orientalist. 

Asasinii au fost o prezentă „simţită” în acea vreme. 
Nu e cazul să cităm ce scrie Marco Polo în ceea ce-i pri- 
veşte, dar am putea enumera victimele care le sunt atribu- 
ite printre care se află chiar Nidhhamu-l-Mulk. Dacă, de 
obicei, își aduceau la îndeplinire misiunile în circumstanţe 

cât mai spectaculoase, cum ar fi uciderea unui emir musul- 
man vinerea în moschee în faţa tuturor credincioșilor sau a 
unui prinţ ori duce creştin, duminica pe când participa la 
serviciul divin, cazuri în care acești executanţi îşi primeau 
pedeapsa pe loc sau în justiţie, existau însă şi cazuri în care 
se dădeau doar avertismente. De exemplu, un conducător 
militar pornit în expediţie împotriva unui castel sau fortă- 
reţe a asasinilor se trezea dimineaţa că lângă patul în care 
dormise era înfipt un pumnal, împreună cu o notiţă care îi 
cerea să renunţe la misiunea sa (!). 

Astfel de „mesaje” au primit chiar și sultanii selgiucizi 
cum a fost cazul lui Malikshah și a lui Saladin (!). 

Evenimentele politice şi economice au determinat 
cursul pe care l-a luat poezia și în general, literatura în pe- 
rioada respectivă, caracteristică şi cea mai cunoscută fiind 
în această privință domnia lui Sanjar. De menţionat aici 
ar fi faptul că Sanjar a fost un monarh care a asigurat în 
perioada în care a domnit condiţiile ce au dus la edificarea 
unei epoci culturale înfloritoare, fiind un domnitor la cur- 
tea căruia își doreau să ajungă toate marile personalităţi li- 
terare şi ştiinţifice ale vremii. Totuşi, domnia lui Sanjar s-a 
încheiat oarecum neașteptat și chiar greu de înţeles. Tribul 
turcilor ghuzz primise dreptul de a-și pășuna oile într-un 
ţinut din apropierea Balkhului, în schimb dând anual pen- 
tru bucătăria suveranului 24.000 de oi (!). Lăcomia şi ne- 
cinstea slujbașilor săi a dus însă la multe conflicte din care 
unele sângeroase. Mai mult, guvernatorul Balkhului i-a 
cerut lui Sanjar permisiunea de a-i pedepsi pe acești turci, 
dar a fost înfrânt fără a-și atinge obiectivul de a îi alunga 
pe păstori din ţinutul său. În aceste condiţii, Sanjar a fost 
îndemnat de nobilii şi consilierii săi să-i pedepsească per- 
sonal şi astfel a organizat o campanie. Înfricoşaţi de per- 

spectiva înfrângerii, turcii i-au promis să mărească tributul 
la 30.000 de oi anual, să-i plătească 100.000 de dinari şi 
să-i dea 1000 de sclavi turci. Sanjar, în baza sfaturilor pri- 
mite de la emirii lui, n-a primit scuzele și a refuzat orice 
înţelegere cu păstorii ghuzz, iar aceștia, în deznădejdea lor, 
s-au bătut cum o fac toţi disperaţi și au câștigat o victorie 
uriașă, după care au devastat totul, iar Sanjar și-a petrecut 
doi ani în prizonierat, iar după ce s-a eliberat n-a mai avut 
puterea și timpul să revină ca să elibereze ţinuturile respec- 
tive de sub turcii ghuzz. 

După înfrângerea lui Sanjar și devastarea Khorasanu- 
lui de către triburile ghuzz (Oghzz2), centrul activităţilor 
literare s-a mutat în provinciile vestice ale Iranului. Erau 
o mulţime de poeţi panegirişti la curtea marilor suverani 
selgiucizi, dar sunt istorici care susţin că ar fi fost și mai 
mulți dacă puternicul vizir Nidham al-Mulk(1018-1092), 
fondatorul Universităţii Nizamiyya din Baghdad, nu ar 
fi avut o părere nefavorabilă acestora, considerând că nu 
erau „buni de nimic”. Clevetitorii spun însă că vizirul şi-a 
format această opinie negativă despre poeţi pentru că el 
nu era capabil să scrie poezie. Totuși, o poziţie favorabi- 
lă poeziei panegirice a existat pe timpul lui Sanjar și în 
tot cursul secolului XII, în special la curţile prinților și 
ale guvernatorilor de provincii pentru care propaganda și 
elogiile erau importante având în vedere rivalităţile dintre 
ei cât mai ales aspiraţiile de a accede în funcţii mai înalte. 
Prin urmare, qasida panegirică a prosperat pe un teren fer- 
til sub domnii despotice, în vremuri în care lipseau faptele 
mari, în condiţiile intrigilor de la curte şi ale conflictelor 
dintre diverși potentaţi locali, trebuind să satisfacă orgolii 
nemăsurate, ceea ce a necesitat o exacerbare în folosirea 

epitetelor și a metaforelor precum și a unui limbaj sofisti- 
cat, pretenţios, ceea ce implicit a dus la o creştere a gradu- 
lui de arabizare a limbii persane așa cum se constată și la 
Rumi, dar în ciuda acestor tendinţe persana a continuat să 
fie considerată o limbă superioară, nobilă, în care era po- 
sibilă o exprimare adecvată a ideilor și deopotrivă a celor 
mai deosebite sentimente precum şi o retorică bombasti- 
că pentru preamărirea și lauda exagerată a patronilor, de 
multe ori pentru merite inexistente sau pentru ascunderea 
cât mai deplină a defectelor pe care le aveau şi a greșelilor 
pe care le comiteau beneficiarii acestor poeme. În astfel 
de condiţii, sectele şiite duceau o propagandă deosebit de 
activă printre nemulţumiţi, se organizau și acționau une- 
ori deosebit de violent așa cum o făceau asasinii, teroriști 
ismailiţi intransigenţi, considerați de unii teoreticieni ca 
ultimii reprezentanţi ai Shu'ubiyya. 

Pe tot timpul existenţei Imperiului Selgiucid, în inte- 
riorul său, au existat numeroase stătuleţe conduse de begi 
turci care manifestau tendinţe centrifuge, dar cât timp au 
existat conducători de stat, sultani ori viziri puternici și 
competenţi aceste mișcări au fost cu ușurință și rapid re- 
primate însă pe măsură ce pe tron s-au urcat oameni ce nu 
au mai avut aceleași calităţi, încetul cu încetul, aceștia au 
pierdut puterea, iar hegemonia în spaţiul iranian au căpă- 
tat-o șahii Khvârazmieni (1077-1231) care erau de ase- 
menca de origine turcică. Acești șahi nu și-au lăsat însă o 
amprentă distinctă în istoria și cultura Persiei, ei fiind mai 
degrabă amintiţi în legătură cu ceea ce va urma și anume 
invazia și stăpânirea mongolă. 

Marii hani mongoli (1206-1294) 
și IL-Khanii (Hanii Il) (1256-1336) 


Deși apariţia şi „explozia” de început a mongolilor pe 
scena istoriei nu este direct legată de Iran şi iranieni, to- 
tuși, pentru a înţelege natura specială a impactului pe care 
l-au avut aceștia asupra vieţii politice și sociale, precum și a 
devenirii ulterioare a acestei părţi de lume, cunoașterea în- 
ceputurilor lor este foarte importantă. Putem spune că, de 
la cuceririle lui Alexandru Macedon până la expansiunea 
colonială a puterilor europene și la războaiele mondiale 
care au avut loc în secolul XX, niciun alt eveniment istoric 
nu a atins asemenea proporții și nu a acoperit un spațiu 
atât de întins. 

Mongolii erau membrii unei confederaţii foarte in- 
stabile de triburi nomade care trăiau în nordul deșertu- 
lui Gobi, în partea estică a Asiei Centrale. Denumirea de 
„mongol” provine din limba tungusă care în traducere 
înseamnă „neînvins”. Din punct de vedere etnic, făceau 
parte din marea familie a popoarelor mongoloide cărora le 
mai aparţineau și alți invadatori ai Europei şi Asiei Centra- 
le, cum au fost hunii şi alte numeroase triburi turcomane. 
Mongolii vorbeau o limbă uralică și aveau diverse credinţe 
religioase, în principal șamanism, dar şi maniheism sau 
creştinism propovăduit lor de către călugării nestorieni 
încă din primele secole ale mileniului I d.Ch.. 

Spre sfârșitul secolului XII, un grup dintre aceste tri- 
buri de nomazi care trăiau pe malurile lacului Baikal, au 
fost unite sub comanda unui bărbat inteligent și foarte 
îndrăzneţ Timujin sau cum este bine cunoscut în istoria 
universală, Ginghis Han. 

Ginghis Han a fost fondatorul, Khan (conducător) şi 
Khagan (împărat) al Imperiului Mongol. Supranumit și 

„Napoleon al stepelor”, el a creat o armată care punea în 
valoare cunoștințele și calităţile nomazilor printr-o orga- 
nizare şi o tactică de luptă care aveau să asigure edificarea 
imperiului cu cea mai mare întindere terestră neîntrerup- 
tă din istoria omenirii, mai concret de la Marea Chinei 
de Sud, nordul subcontinentului indian și până la Porţile 
Vienei și nimic nu părea să-i poată opri pe mongoli să nu 
ajungă până la Atlantic. 

Retragerea din Câmpia Panonică a mongolilor a creat 
mare confuzie printre contemporanii care nu au reușit să 
afle adevărata cauză a acestei acţiuni. Ea a dat posterităţii 
o temă de discuţii interminabile, cu explicaţii care, pe de 
o parte, sunt de natură să susțină orgoliul naţionalist al 
germanilor care afirmă că mongolii îi respectau şi se te- 
meau de ei ca fiind războinici redutabili sau al rușilor, care 
spun că prin lupta lor de rezistenţă dusă neîntrerupt pe tot 
timpul ocupaţiei, i-au făcut pe cotropitori să nu se simtă 
stăpâni pe teritoriul cucerit, iar pe de altă parte, la explica- 
ţii de ordin economic, potrivit cărora pusta maghiară era 
prea mică pentru a putea susţine hrănirea efectivelor caba- 
line ale mongolilor, de altfel o problemă căreia au trebuit 
să-i facă faţă și hunii în secolul V. Există și o altă explicaţie 
şi anume luptele pentru putere din interiorul Imperiului 
Mongol. Oricare ar fi cauza acestei retrageri, important 
este că Europa Occidentală a fost cruţată și nu a trăit coș- 
marul unei invazii mongole. Continuând firul evenimen- 
telor trebuie arătat că Ginghis Han și-a ales comandanții 
militari din triburi diferite, în funcţie de aptitudinile lor și 
nu de puţine ori, consolida ataşamentul acestora luând în 
căsătorie femei din familiile sau triburile lor. În campania 
lui de a uni toate triburile mongole într-o singură forma- 
ţiune statală și socială, Ginghis Han a intrat în contact cu 
uighurii. Uighurii, foști în culmea gloriei pe timpul când 

erau regi ai Turkistanului (Ţara turcilor) au pus la dispozi- 
ţia mongolilor tocmai ceea le lipsea pentru a putea crea și 
guverna Imperiul Mongol, dintre care amintim: un alfabet 
care a făcut ca limba mongolă să devină și limbă scrisă; 
scrierea unui cod de legi, primul din istoria mongolilor, 
numit Y4s4; şi în mod deosebit, le-a asigurat priceperea 
managerială necesară pentru administrarea statului. 

Era firesc ca asemenea măsuri, cât și creșterea puterii 
mongolilor să fie observate de vecini, iar prima ţară care a 
reacţionat a fost China, a cărei politică față de popoarele 
trăitoare la nord de Marele Zid Chinezesc era de a le aţâţa 
împotriva celui mai ameninţător dintre ele, folosind toa- 
te mijloacele care să-i asigure reușita. Totuși, statul creat 
deja de Ginghis Han și de armata sa, formidabilă pentru 
condiţiile existente în secolul XII, impuneau noi politici 
şi moduri de acţiune, dar întrucât în China anterioarele 
schimbări în conducerea țării erau între dinastii de origini 
străine, această necesitate politico-militară nu a mai fost 
satisfăcută tocmai când confruntarea militară avea loc cu 
o armată specială. 

Grenard Fernand în cartea sa despre Ginghis Han a 
rezumat relatările contemporane despre cum era soldatul 
mongol: „În tabără, soldatul poartă o bonetă de blană cu 
acoperitoare la urechi, ciorapi din pâslă și cizme, o blană 
coboară până sub genunchi, strânsă cu o centură, cu pă- 
rul în afară, de unde și legenda zugrăvind pe mongoli ca 
sălbatici îmbrăcaţi cu piei de animale. În timpul bătăliei, 
el poartă o cască de piele acoperindu-și ceafa, pe spate o 
platoșă solidă și ușoară din fâșii de piele lustruită în ne- 
gru, uşor de curăţat, rezistentă la intemperii. Nu purtau 
scut decât în serviciul de pază la bivuac. Armele ofensive 
constau în două arcuri de om și două tolbe umplute cu 

săgeți foarte ascuţite, de trei calibre, variind după distanţa 
bătăii, o sabie încovoiată, o secure mică și un buzdugan 
de fier atârnate de șa, o lance prevăzută cu cârlig pentru 
a răsturna călăreţi, o frânghie din păr de cal cu laţ. Unii 
dintre ei poartă hamuri, pentru a înhăma caii la catapulte 
şi la alte mașinării luate de la inamic. Fiecare soldat trebuie 
să aibă o pilă de ascuţit săgețile, o sulă, ace, fire, o oală de 
pământ, o ploscă de piele de doi litri pentru kumis, lapte 
sau apă, doi saci la șa pentru rufele de schimb și provizii 
de caș uscat sau carne uscată, un burduf de capră pentru a 
putea trece peste cursul apelor”!. 

Ginghis Han va începe, în 1211, campania de cuce- 
rire a Chinei, care va dura până în 1234, câţiva ani după 
ce Ginghis Han va fi trecut în neființă, dar când ocuparea 
totală a fost încheiată, o nouă dinastie „chineză”, de astă 
dată de origine mongolă, se afla instalată pe tronul impe- 
rial al „Marelui Imperiu de Mijloc”. 


Mongolii şi lanul 


La apus, tânărul Imperiu Mongol se învecina cu teri- 
toriile aflate sub stăpânirea șahilor Khwarazmieni care erau 
stăpânii rutelor comerciale ce treceau prin Samarkand, 
Bukhara și Gorganj, capitala statului lor. La momentul 
începerii expansiunii mongole spre apus, regele Alauddin 
Mohammad Shah domnea în ceea ce se poate numi „Epo- 
ca de aur” a regatului său. Eforturile făcute de predeceso- 
rii săi, Iakesh și Atsiz, după dispariţia dinastiei selgiucide, 
i-au lăsat moștenire un regat mare ce se întindea de la flu- 
viul Amu-Daria la nord până la Golful Persic la sud. Pe de 


! Grenard, Fernand, Gengis-Khan, 1162-1227, Paris, A. Colin, 1935, 
pag. 76. 

altă parte, mama sa, arkan Khatoun, o femeie cu legături 
de rudenie în lumea triburilor nomade din stepele central- 
asiatice, l-a înconjurat cu oficiali provenind din tribul său 
şi a creat în acest fel un adevărat haos la curte, mai ales 
legat de succesiunea la tron?. 

Fiul mai mare al șahului, Jalal ad-Din, era un coman- 
dant militar charismatic, o personalitate iubită şi apreci- 
ată, pe când al doilea fiu, Qiyas ad-Din Pir-Shah, era o 
persoană slabă, indecisă, dar era fiul unei nepoate a reginei 
mame. Pe timpul acestor dispute, privitoare la succesiune, 
a avut loc următorul incident. 

O caravană de 450 de negustori musulmani din teri- 
toriul mongol au sosit în orașul de graniţă Utrar. Guver- 
natorul orașului, apreciind, se susţine de unii autori că nu 
greşea în această apreciere că aceşti așa ziși negustori erau 
de fapt spioni, a ordonat să fie uciși, iar bunurile să le fie 
confiscate. 

Se pare că un om din această caravană a scăpat și s-a 
dus la Ginghis Han căruia i-a relatat cele întâmplate. Ime- 
diat, o solie formată din trei ambasadori, doi mongoli și 
un turc, a fost trimisă la șahul Khwarezmului pentru a 
cere plata daunelor pricinuite şi pedepsirea guvernatorului 
orașului Utrar. Răspunsul șahului a fost să-l ucidă pe solul 
turc și să le radă bărbile celor doi mongoli. Această faptă 
era mai mult decât o insultă pentru că în ochii mongolilor 
un ambasador era sacrosanct. Răspunsul în acest caz nu 
putea fi altul decât războiul. Ceea ce a făcut șahul iranian 
a fost ocazia sau scuza perfectă pentru comiterea a ceea 
ce a fost probabil cea mai mare calamitate care s-a abătut 
vreodată asupra oamenilor din lumea islamică din Răsărit, 
scriu și susţin toţi cronicarii acelor timpuri. 


? Iranologie.com/chapterIX:MongolAttack. 

Invazia mongolă a început în toamna anului 1219. 
Devastând totul în calea lor, mongolii au provocat stopa- 
rea dezvoltării nomade a ținuturilor pe care le-au străbătut 
pentru o lungă durată de timp. În teritoriile locuite de 
popoare iraniene, invazia a avut loc în două etape. În pri- 
ma etapă, invazia a fost condusă de Ginghis Han și a fost 
direcționată spre districtele nordice și central asiatice care 
au fost apărate cu mult curaj, dar cu puţină prevedere po- 
litică de șahii Alauddin Muhammad și Jalal ad-din. Mon- 
golii au înaintat victorioși până la Tbilisi. În calea lor au 
pustiit, cu o bestialitate nemaiîntâlnită, țări care ajunseseră 
pe atunci la o stare înfloritoare a economiei şi vieţii sociale. 
Fără precedent a fost și măcelărirea populațiilor locale și 
asta nu era o sălbăticie comisă la întâmplare, ci o acţiune 
bine gândită şi organizată. În faţa urgiei șahul Alauddin 
a fugit din oraș în oraș spre apus evitându-i pe mongolii 
porniţi să-l vâneze. În cele din urmă a scăpat pe o insulă de 
pe coasta Mării Caspice! unde a murit de pleurezie, lângă 
portul Abaskun astăzi orașul Gomishan din Iran. 

Prin comportamentul lor bestial, Ginghis Han și 
subordonații săi aveau drept scop să îngrozească popoarele 
subjugate și să le slăbească atât de mult încât să le împiedi- 
ce ca vreodată să mai fie în stare sau să-și facă măcar curaj 
să lupte împotriva invadatorului. Până în 1250, mongolii 
au ajuns să stăpânească Asia Centrală, Khorasan, Sistan, 
Mazandaran, districtele iraniene din Irak, Azerbaidjan şi 
alte ţări. Ținuturile din sud-vest au fost lăsate intacte pen- 
tru ca atabegii din Fars, karakhitaii din Kerman și condu- 
cătorii Luristanului nu au pierdut timpul și s-au predat 
agresorului devenind supuși plătitori de tribut. Iotușşi, 
această invazie mongolă nu a putut pune în pericol puter- 


1 Michael Axworthy, A Flistory of Iran, Hardcover by Basic Books, 
2008, pag100 

nica fortăreață care s-a dovedit a fi Alamut-ul ismailit. Asia 
Centrală cu teritoriile adiacente și Iranul au fost absorbite 
în vastul imperiu al marilor hani, Asia Centrală căzând în 
partea lui Chaghatay, în timp ce Persia a fost repartizată 
Hoardei de Aur deși în realitate a fost condusă, până la 
mijlocul secolului XIII, de guvernatori numiţi direct de 
marele han. 

Al doilea val de agresiune, sub conducerea lui Hulagu 
Khan (aprox.1217-1265), a avut drept scop consolidarea 
şi extinderea dominaţiei mongolilor chiar și în Orientul 
Apropiat. De data asta Alamutul, centrul autorităţii ismai- 
lite a „Şefilor Munţilor” (Asasinii), precum și numeroasele 
fortărețe ce aparţineau Ordinului au fost distruse complet 
dispărând ca putere politică și ca simbol al independen- 
ţei iraniene față de uzurpatorii străini. Această acţiune 
a înlăturat şi ultimul obstacol în calea cuceririi totale a 
Persiei dar, în același timp, a realizat unificarea teritorială, 
aproape completă, a acesteia. De asemenea, a fost deschis 
drumul spre metropola Islamului, Baghdad, care deși mai 
poseda doar un mic domeniu feudal, era, totuşi, prin per- 
soana califului, centrul religios al Islamului. Baghdadul a 
fost cucerit la începutul anului 1258. Ultimul calif din 
dinastia abbasidă a fost executat în cel mai atroce mod 
posibil, iar orașul, în care se aflau multe monumente de 
cultură și artă, a fost jefuit și distrus. Cea de-a treia cam- 
panic a lui Hulagu Khan care trebuia să ducă la cucerirea 
Siriei a fost însă un eşec. Din cauza acestor cuceriri şi a 
altor incidente oribile, de nedescris, nu numai districtele 
persane, ci întregul Islam răsăritean a suferit distrugeri şi 
nenorociri nemaivăzute. Loviturile ce le-au fost aplicate 
au fost atât de catastrofale încât n-au mai reușit niciodată 
să ajungă la nivelele de civilizaţie şi măreție atinse înaintea 
acestui cataclism istoric. 

La sfârșitul campaniei din Mesopotamia, dominio- 
nul lui Hulagu-Khan şi a succesorilor săi a atins apogeul 
întinderii teritoriale. Imperiul Il-Khanilor (hanilor IL) a 
devenit cu timpul, în esența sa, un stat iranian, care reunit 
sub același drapel cea mai mare parte a naţiunii. Importan- 
ţa acestui fapt pentru dezvoltarea ulterioară a poporului 
persan ca un întreg și în conturarea unor trăsături fun- 
damentale ale culturii iraniene nu poate fi supraestimată. 
Dar nici mongolii nu au fost cruțaţi de efectele legilor im- 
placabile ale istorici. Inferiori din punct de vedere numeric 
şi cu un standard de viaţă infinit mai scăzut decât al celor 
pe care i-au subjugat, așadar stăpâni politici ai unui popor 
cu o civilizaţie mult mai dezvoltată și al cărui mod de viaţă 
era de departe mai bun decât al lor nu puteau, în mod fi- 
resc, să nu renunţe la stilul lor de viață și să-l adopte pe cel 
al supușilor. De asemenea, nu au putut să evite folosirea 
cel puţin a sfetnicilor nativi, instruiți şi mai experimentați 
în probleme de administraţie şi cărora, în cele din urmă, 
le-au încredinţat guvernarea civilă a ţării. 

Cuceritorul cu o cultură inferioară a fost obligat să 
se adapteze condiţiilor socio-economice din ţara învinsă, 
dar mai civilizată și mai dezvoltată și astfel mongolii s-au 
integrat în națiunea iraniană într-o asemenea măsură, în- 
cât, în final, au fost asimilați în întregime. Acest fapt este 
mai ales evident în cazul familiilor domnitoare ale hanilor 
(1256-1335), care, sub presiunea mediului persan, s-au 
civilizat şi au fost curând asimilați, fapt ce i-a determinat 
să încerce, uncori din simplu instinct, să îndrepte efectele 
actelor de cruzime comise de armatele lui Ginghis Han. 
Din punctul de vedere al cărţii de faţă este interesant fap- 
tul că dintre membrii acestei dinastii n-a apărut nici un 
singur poet sau scriitor, o situaţie care are fără îndoială mai 
multe cauze. Stilul înflorat, obişnuit al scriitorilor persani, 

n-a plăcut primilor conducători mongoli începând chiar 
cu Ginghis Han. O consecinţă, de o importanţă specială, 
cu semnificaţii viitoare deosebite, a fost însă deschiderea 
unei rutei comerciale sigure din Orientul Îndepărtat până 
în Europa, trecând prin Asia Centrală, implicând legături 
economice între Răsărit şi Apus care au condus și la con- 
tacte intelectuale şi culturale pe diverse planuri. 

În ceea ce priveşte Iranul, mongolii au abolit micile 
dinastii locale din teritoriile subjugate şi au împins nobi- 
limea iraniană în plan secund. Ginghis Khan s-a implicat 
energic în adoptarea de reforme și împreună cu armata 
mongolă a trecut la islam. S-a străduit foarte serios să pună 
capăt la tot felul de abuzuri deoarece prin acestea statul 
era ameninţat de faliment și de pauperizarea populaţiei, 
dar, în același timp, i-a „legat” pe ţărani de glie. Aceştia, 
pe lângă taxele și impozitele existente, au fost obligaţi să 
presteze muncă silită pentru proprietarul unui fief ereditar 
ori pentru stat. Totuși, nu se putea împiedica o ruinare 
rapidă a plătitorilor de taxe care era cauzată nu de o impo- 
zitare exorbitant de mare, ci de modul aleator în care erau 
percepute impozitele. 

Plata impozitelor era permanent cerută de mai multe 
ori, un viciu care s-a răspândit pe întreg teritoriul statului 
Il-Khanilor și încet, dar sigur, a subminat viaţa economică, 
iar în ultimă instanţă a fost cauza declinului şi dezmem- 
brării imperiului. Hanii II, la fel ca și selgiucizii înaintea 
lor, au căzut și ei pradă dezintegrării Iranului. Iranul şi 
Transoxiana și au trebuit să aștepte apariţia nu mai puţin 
nemilosului Timur pentru a se uni din nou, de astă dată, e 
adevărat, nu pentru mult timp, dar pe o întindere teritori- 
ală mai mare decât cea anterioară. 

Pentru puţinii oameni care au supravieţuit printre 
ruinele fumegânde ale dezastrului cauzat de invazia mon- 


ŞAPTE SECOLE DE ISTORIE ZBUCIUMATĂ 


golă, arta nu mai prezenta în niciun caz vreo atracţie, in- 
diferent care ar fi putut să fie aceasta. Învăţaţii și iterații 
care au fost avertizaţi de pericol au fugit și s-au refugiat în 
zone mai sigure, ceilalți au împărtășit soarta concetăţeni- 
lor lor. Bunurile culturale, cărţi, opere de artă, care nu au 
putut fi luate și duse în părţi mai sigure ale lumii, la fel ca 
şi monumentele arhitectonice — moschei, palate, statui ș.a. 
au fost condamnate la pieire. Doar arhivele asasinilor au 
ajuns în mâinile istoricilor în momentul jefuirii fortăreței 
Alamut. Cultura din provinciile nord-estice s-a mutat în- 
spre sud-vest sau spre alte zări. Așa se explică apariţia lui 
Jalaluddin Rumi în orașul Konya, a lui Saadi la Tabriz, a 
lui Amir Khusrow în India. Când, sub Hulagu, Tabrizul 
(din 1311 noul fondat Sultaniyya) a devenit capitala țării, 
viaţa politică și intelectuală s-a mutat în acel colț de ţară. 
Timp de 80 ani, Azerbaijanul a fost „inima” regatului. 

În literatură, stilul din Irak a devenit predominant și 
au apărut expresii ale stilului indian. Vechea gasidă pane- 
girică şi-a pierdut poziţia dominantă întrucât personalită- 
ţile iraniene cărora le erau de obicei dedicate aceste ode nu 
mai existau, iar despre mongoli se spune că nu înțelegeau 
îndeajuns persana pentru a le gusta. Puținele qaside scrise 
în această perioadă nu erau decât niște compuneri după 
un model standard făcute de poeţi mediocri, insuficient 
instruiți. Aceasta este explicaţia obișnuită și facilă care se 
dă acestei situaţii, dar este una superficială și nu întrutotul 
corectă, deoarece i se opune faptul că, pe măsura trecerii 
timpului, Il-Khanii s-au civilizat şi adaptat din ce în ce 
mai mult modului de viaţă iranian şi că ei au fost urmaţi 
de familii conducătoare locale mai mici, așa că era imposi- 
bil pentru qasidă să dispară cu totul și să fie uitată. Trebuie 
să ne amintim că Saadi, Salman-e Savaji și alții au scris 

poeme panegirice care, cu siguranţă, nu sunt cele mai sla- 
be dintre creaţiile de acest gen. Prin urmare, e necesar ca 
problema să fie studiată mai profund şi să se ia în conside- 
raţie faptul că dezvoltarea urbană și-a accelerat cursul sub 
mongoli, iar mulți istorici și critici ai fenomenului literar 
persan au observat că încă înainte de perioada mongolă 
qasida panegirică își pierduse atractivitatea și importanţa 
pentru populaţia urbană și că gazelul şi matbnavi-ul erau 
formele poetice care dădeau expresie intereselor populaţiei 
orășenești. 

Necazurile care se abăteau pe atunci asupra orașe- 
lor nu erau puţine. Tulburările sociale au continuat și s-au 
înmulţit, iar opresiunea s-a înăsprit ceea ce determina şi 
mai mult oamenii să se refugieze în credinţă, respectiv în 
sufism. Timpurile reclamau gasi4a didactică şi mistică și 
mai presus de toate gazelul scurt, care devenise o specie de 
sine stătătoare. Prima dată cu Saadi, iar apoi cu Hafez, ga- 
zelul a atins culmile dezvoltării sale. Faptul că poemul epic 
mistic a ajuns și el la apogeu, că doctrinele sufi apar sub 
formă versificată și că, în general, /4s4wwuf iese din obscu- 
ritatea și starea de semilegalitate și ocupă prim planul, sunt 
dovada clară a dorinţei oamenilor de a încerca să scape 
de realitatea înspăimântătoare în care își duceau existenţa. 
Este limpede însă, că nu se poate vorbi de preocupări inte- 
lectuale la curtea primilor șefi de stat mongoli ai Iranului. 

Când se întâmpla ca Il-Khanii să manifeste un oare- 
care interes față de vreuna din ramurile ştiinţei sau cultu- 
rii, acţiunea era pe măsura puterii lor de înţelegere precum 
şi a intereselor lor, care adeseori puneau în evidenţă pri- 
mitivismul, ignoranţa și incapacitatea de a înţelege lumea 
în care au intrat. Astfel, Hulagu a fondat un observator 
astronomic în Margha și l-a dat în grija favoritului şi con- 


silierului său, Nashirudin Al-Thusi (1200-1273). Nashi- 

rudin a fost un eminent istoric și autorul renumit al unci 
lucrări de etică, dar care, în același timp, era considerat 
de contemporani ca fiind un om fără scrupule. Ca şef al 
oligarhiei şiite din Iran a reuşit să obţină de la mongoli 
în virtutea poziţiei lui privilegiate, o oarecare indulgență 
şi anumite favoruri pentru şiiţi. Observatorul astronomic 
nu a fost construit pentru scopuri științifice, ci din raţiuni 
legate de superstiţiile astrologice ale hanului, însă învățații 
persani au știut cum să se folosească de această oportuni- 
tate tehnică pentru a face cercetări astronomice serioase. 

O altă ramură a științei care a înflorit pe vremea mon- 
golilor și care a atins un nivel științific remarcabil, este is- 
toriografia. Ginghis Han și Il-Khanii puneau mare preţ pe 
lucrările care făceau cunoscute posterităţii faptele şi faima 
mongolilor. O consecinţă a acestei aprecieri de valoare a 
fost că în domeniul istoriografiei au apărut lucrări care au 
împins stilul bombastic panegiric și folosirea arabismelor 
mult prea departe. Un exemplu groaznic, din acest punct 
de vedere dar pe care lumea din vremea aceea îl considera 
un model ideal, este cronica lui Vassaf, o lucrare parado- 
xală care combină grotescul limbii folosite cu un conţinut 
deosebit de valoros. 

Mongolii au omorât atât de mulţi oameni — în general 
numai meșteșugarii erau cruţaţi fiind luaţi în robie pen- 
tru a contribui la dezvoltarea mașinii de război mongole, 
în special prin înzestrarea cu dispozitive tehnice necesare 
cuceririi cetăților, orașelor fortificate etc. — și au distrus 
atât de mult patrimoniul economic și cultural al țărilor pe 
care le-au cotropit, încât catastrofa pe care au cauzat-o nu 
putea să nu aibă efecte de durată deosebit de dureroase. 
Corupţia şi decăderea morală generală, de care poeţii se 
plâng atât de amarnic, nu au constituit cea mai mică parte 
a răului făcut. Deși, ulterior, Iranul s-a reunificat politic 

de mai multe ori, producţia literară, culturală şi științifică 
nu va mai ajunge pe culmile pe care a fost odată, în ciuda 
unor personalități remarcabile şi a unei game de subiecte 
şi discipline ştiinţifice din ce în ce mai diversificate. Se ob- 
servă în mod deosebit o schimbare în caracterul preocupă- 
rilor învăţaţilor. Deși declinul nu a început imediat, ci s-a 
instalat puţin mai târziu, dar de atunci durează continuu. 
Această situaţie nu este specifică doar Iranului, ci întregii 
jumătăţi răsăritene a Islamului. Islamul apusean nu a fost 
afectat de incursiunile mongolilor, dar a căzut și el într-o 
stare de declin similară cu cea în care se afla Estul. Și aici 
se pune întrebarea dacă, în realitate, numai mongolii sunt 
răspunzători de prăbușirea culturii Islamului și în fond a 
unității lumii musulmane sau dacă nu cumva mai există și 
alte cauze, mai adânci şi mai puternice, care au acționat și 
care nu au fost scoase la lumină până în prezent. 


Timur Lenk şi dinastia timuridă 


Un nou flagel a apărut pe scena istoriei Iranului și 
nu numai în persoana unui războinic formidabil, Timur 
(n.1336, la putere între 1370-1405). Timur Lenk numit și 
Omul de fier, amerlan, („Limur cel Șchiop”) (în persană 
Timur-e Gurkâni), din mongolul kririigân „ginere”, aluzie 
la căsătoria lui cu o prinţesă din clanul lui Ginghis Han. 

Timur era un musulman care, din motive pur poli- 
tice, simula supunerea față de teologii și de şeicii sufiți. Se 
prea poate ca Hafez să-l fi avut în minte pe Timur când 
a spus sufi-i dajjal-fi l-i mulbid-shakl, „su cu faptele lui 
antihrist şi în forma unui infidel”?, căci prin cruzimea lui 
bestială, Timur a reuşit să-i depășească pe predecesorii săi 


* Rypka, Jan, Flistory of Iranian Literature, D. Reidel Publishing, 
Company, Dordrecht- Holland, 1968, pag 279. 

mongoli inclusiv în ceea ce priveşte teribila lor amintire în 
posteritate. 

Nașterea sa avea să fie anunţată de către o premo- 
niţie a tatălui său pe nume Taragai, șeful tribului Barlas 
din Transoxiana. Legenda spune că tatăl său şi-ar fi visat 
fiul încă nenăscut ţinând în mână o sabie ale cărei sclipiri 
păreau să se întindă asupra întregii lumi. Tot legenda spu- 
ne că în momentul nașterii sale, în anul 1336, imamul în 
timpul rugăciunii n-a mai putut să mai rostească decât un 
singur cuvânt din Coran: zur. La vârsta de 20 de ani i 
se va adăuga apelativul Lenk („cel șchiop”), din cauza unei 
răni căpătate în timpul unei lupte, handicap care nu l-a 
împiedicat să devină unul dintre cei mai feroce cuceritori 
din Asia Centrală. 

Timur vorbea turca și mongola, cunoștea persana dar 
nu și araba. Pe timpul campaniilor sale militare cerea să i 
se citească cu glas tare cărți persane, dar în rest trebuie să 
fie considerat ca fiind o ființă primitivă. Ar fi imposibil 
de explicat în alt mod succesele lui, decât luând în con- 
siderare ipoteza că el a reușit să câștige de partea sa po- 
pulaţia din Transoxiana, deoarece scopurile sale generale 
corespundeau unor idealuri ale acesteia. Cel mai probabil, 
Transoxiana a agreat încercările lui de a realiza unificarea 
politică a unui Iran dezmembrat, deşi în principal el se 
manifesta și evidenția prin expediţii de jaf. 

În timp ce regiunile sudice, în general fuseseră ocolite 
de taifunul mongol, de data asta însă întregul Iran a căzut 
pradă lui Timur. În urma campaniilor sale, cel mai mult 
au avut de suferit orașele din Iran și Georgia, acolo unde 
Timur Lenk le cerea soldaţilor să ridice piramide din cape- 
tele locuitorilor uciși. Numai în Isfahan soldaţii au ridicat 
douăzeci şi opt de movile. 

La vremea lui, Timur era al treilea mare cuceritor 
din istorie, cuceririle sale fiind depășite doar de cele ale 
lui Ginghis Han și ale lui Alexandru Macedon. Dacă di- 
nastiile regionale care au urmat în Persia după Il-Khani ar 
merita sau nu unele aprecieri pentru promovarea culturii, 
fie în propriile regate sau în Iran ca un întreg, nu mai are 
nicio importanţă, pentru că totul a fost şters de pe faţa 
pământului de către Timur și hoardele sale. 

A trecut iarăși timp până la începutul unui nou avânt 
cultural; și de data aceasta vechea ţară a samanizilor a ieșit 
în frunte, doar că acum cu Samarkandul, orașul atâr de 
scump lui Amir, metropolă și totodată centru gravitaţi- 
onal al activităţii culturale, pentru că aici au fost reunite 
forțele creatoare ale ţării. În mare parte, aceste transferuri 
s-au făcut natural, dar au fost și cazuri în care s-au făcut 
la comandă, așa cum s-a întâmplat când Timur a poruncit 
ca meșteșugarii şi artizanii din Fars și Iraq să se mute în 
capitala sa. 

Această acţiune n-a întâmpinat o împotrivire deo- 
sebită pentru că avem de a face cu un obicei oriental per- 
petuat încă din antichitate și de care sassanizii de pildă 
uzaseră din plin. Pustiirea cauzată de campaniile sale a dat 
naştere multor legende, iar faptele sale măreţe au inspirat 
multe lucrări cum ar fi „ lamburlaine the Great”, publicată 
în anul 1590 de către dramaturgul și poetul englez Chris- 
topher Marlowe. 

Noua glorie a Samarkand-ului şi a Bukharei a găsit 
răsunet și într-un binecunoscut vers de Hafez. 


Dacă acea răutate, turcoaică din Shiraz, mi-ar primi 
mâna în mâinile sale, 

Aş da Bukhara pentru alunita ei de pe obraz, sau Sa- 
markandul Măriei Tale 


' Browne, Edward G, op. cit., vol. III, pag. 274. 

Samarkandul a continuat să înflorească și sub dom- 
nia a lui Ulugh-Beg, un învăţat care a urcat și pe tron în 
perioada 1447-1449 şi care, în calitatea sa anterioară de 
guvernator al Turkestanului făcuse multe pentru dezvolta- 
rea în continuare a oraşului. Fiind un mare jucător de șah, 
la fel ca Timur Lenk, a inventat un nou stil numit Șahul 
Tamerlan sau şahul perfect. În afara încurajării artelor fru- 
moase, el și-a concentrat atenţia asupra astronomiei și ma- 
tematicii, științe independente de religie. Succesul său a 
fost temporar pentru că în cele din urmă cel care a câştigat 
în confruntările pentru putere a fost Khvaja Ahrar, șeful 
dervișilor din Asia Centrală și al opoziţiei religioase faţă de 
Ulugh Beg şi de sistemul său de guvernare. În același timp, 
suntem martorii dezvoltării Herat-ului mai ales pentru că 
Sultan Shah Rukh (1405-47), care după o luptă de scurtă 
durată a devenit succesorul lui Timur, a făcut din acest 
oraș reședința sa. 

Pe timpul sultanului Husayn Baykara (1468-1506), 
Heratul a devenit de fapt noul centru al renăscutei cul- 
turi persane, dar după moartea lui Shah Rukh, care mai 
păstrase întreagă moștenirea lăsată de Timur, Iranul s-a 
dezintegrat cu totul. În est, Limurizii se certau între ei ca 
o consecinţă directă a politicii curioase a lui Shah Rukh, 
care a împărțit ţara — aşa cum a făcut și Ginghis Han cu 
Imperiul Mongol sau mai degrabă cum se întâmplă în bas- 
me — între fiii şi nepoţii săi. 

În acea perioadă, au pătruns pe platoul iranian triburi 
de păstori turcmeni și anume Qara Qoyunlu (Păstori de oi 
negre) şi A4 Qoyunlu (Păstori de oi albe) care, pe teritoriile 
pe care pășunau, au stabilit formaţiuni statale și au con- 
stituit două dinastii rivale, Qara Qoyunlu (1378-1468) şi 
Aq Qoyunlu (1435-1502). Aceste dinastii sunt amintite în 
istorie nu atât prin realizări deosebite, ci mai ales prin rolul 

jucat în apariţia și impunerea în Iran a Dinastiei safavide 
de care sunt legate nu doar prin interese de ordin politic, 
ci mai ales prin relaţii de rudenie. 

La primele apariţii ale acestor triburi de păstori tur- 
cmeni situaţia din Iran poate fi descrisă în termenii unor 
lupte neîntrerupte între forțe feudale separatiste care sub- 
minau încercările de a uni diversele districte și regiuni 
într-un domeniu mai mare, chiar și feudal. Conducătorii 
statului post timurid s-au străduit să-și menţină autorita- 
tea prin forță militară, dar ei nu aveau energia și geniul lui 
Timur, el însuși mai degrabă un războinic de tip „condoti- 
er” şi un cuceritor vremelnic decât un întemeietor de regat 
sau imperiu. 

Încetarea temporară a ostilităţilor creştea bogăţiile pe 
seama claselor de țărani și meșteșugari, care au fost întot- 
deauna cei care au avut de suferit atât pe timp de pace cât 
şi pe timp de război. Micii proprietari de pământ gemeau 
sub greutatea taxelor impuse de guvernul central cât și a 
tributului și taxelor impuse de stăpânii feudali locali. La 
fel ca şi lucrătorii manuali, țăranii erau obligaţi să presteze 
zile de muncă forțată pentru construirea de canale, for- 
tificaţii, palate, moschei etc. Nici una din aceste poveri 
nu apăsa asupra marilor proprietari de pământ, în mod 
special asupra numeroaselor familii timuride. Astfel de 
poveri nu atingeau nici pe membri curţii regale, nici pe 
membrii superiori ai clerului, cu rezultatul că aceste cla- 
se erau acelea care puteau să se bucure pe de-a întregul 
de veniturile comune și de puterea deţinută. Prin urmare, 
fermentul religios servea ca supapă pentru nemulţumirile 
şi mizeria generalizată a oamenilor obișnuiți, fiind forma 
cea mai potrivită de revoltă a dezmoșteniţilor împotriva 
celor prea avuţi. 

Efervescenţa culturală în timpul dinastiei 
timuride. Apariţia unor noi forme literare 


Însă nu toţi timurizii şi-au cheltuit bogăţiile doar pe 
plăceri, ci au dat o parte și culturii. Acest tip de acţiu- 
ne a atins o culme în Herat-ul lui Hussayn. Ne referim 
mai ales la forme minore ale artei, în special bibliofilia, 
la școala poeţilor din Herat, reprezentată de marele poet 
Jami (m.1492) şi de vestitul vizir al lui Hussayn, nobilul 
filantrop, mecena și patron al oricărei forme de manifes- 
tare artistică, Mir Ali-Shir Navai (m.1501), deși el şi ma- 
estrul Jami nu se agreau. Strălucirea lui Jami se manifesta 
în domeniul limbii persane, pe când cea a lui Navai, care 
era conştient şi mândru de originea lui turcă, era evidentă 
în limba Chaghatay, vechea limbă uzbecă, a cărei impor- 
tanţă, mulţumită patronajului nobilimii Chaghatay, era în 
creştere. Chiar şi curtea regală de la Shiraz își avea poeţii 
săi de limbă turcă. Și aici nu trebuie omis unul dintre cei 
mai învăţaţi bibliofili, şi anume Baysunghur (m.1433), 
fiul lui Shahrukh, pentru că sub patronajul său s-a pro- 
dus, printre altele, vulgata Sha/name-ului (Cartea regilor). 
Dezvoltarea culturii în Herat a luat un curs diferit de cel 
din Samarkand, ştiinţele exacte fiind aici cu totul negli- 
jate. În ceea ce privește științele umaniste, realizările care 
trebuie menţionate sunt istoriile scrise de Hafez-e Abru 
(m.1430), Abdur-Razzaqg Samargandi (1413-1482), Mir- 
Khvand (1433/34-1498) și alrii. 

Mulțumită timurizilor, cultura și limba persană au 
câștigat o bază solidă în India, mai ales ca o consecinţă 
firească a fondării Imperiului Moghul a cărui capitală a 
fost stabilită la Delhi de timuridul Babur (1525-30), deşi 


evenimentul s-a întâmplat după ce dinastia s-a stins în ţara 

de origine. Acesta a fost același Babur care și-a dobândit 
nemurirea ca scriitor Chaghatay, în special prin memoriile 
sale. Babur a fost succedat de un șir de conducători care 
au avut aceeași atitudine favorabilă faţă de spiritul culturii 
persane, atitudine pe care cercetătorul interesat de istoria 
literaturii Orientului ar întâlni-o la tot pasul în investiga- 
ţiile pe care le-ar efectua azi în Pakistan, nordul Indiei și 
Bangladesh. 

Secolul XV, epoca timurizilor, nu dă însă oamenilor 
iubitori de literatură motive de mare satisfacţie în speci- 
al dacă se ia în considerare disproporţia existentă dintre 
cantitatea de lucrări literare care au apărut și calitatea aces- 
tora. Este imposibil să presupunem că în asemenea vre- 
muri tulburi, cu evenimente de o violenţă și o ferocitate 
greu de imaginat, rănile produse de mongoli pe timpul 
primelor invazii, repetate apoi de Timur cu o ferocitate 
sporită, s-ar fi putut vindeca. Istoriografia acestei perioade, 
care îndrăznește doar timid să menţioneze şi nicidecum să 
descrie detaliat calvarul oamenilor care au avut nefericita 
soartă de a trăi în acele vremuri, nu putea atinge înălțimea 
capodoperelor secolului precedent, iar poezia care a dege- 
nerat într-un cult decadent al unei artificialităţi afectate, 
nu mai putea cunoaşte strălucirea de odinioară. În același 
timp, creșterea importanţei clasei de mijloc a populaţiei 
explică însă de ce raza de acţiune și domeniul poeziei nu 
s-au îngustat totuși atât de mult încât poezia să devină 
exclusivistă și chiar să dispară, ci din contră, se constată 
o participare mai largă a populaţiei, cu excepţia celor care 
erau iobagi sau robi în agricultură, la cultivarea poeziei. În 
locul qasidei panegirice care s-a stins încetul cu încetul la 
fel ca și nobilimea feudală iraniană, distrusă de catastrofa 
cauzată de mongoli, a apărut qasida filosofică, care a fost 


ŞAPTE SECOLE DE ISTORIE ZBUCIUMATĂ 


introdusă de Nasiri, dar care n-a avut succes la generaţia 
sa şi nici la cele imediat următoare din pricina ideilor lui 
ismailite. Qasida meditativă a fost apoi adoptată și rafinată 
de poetul Khagani(1122-1190) a cărui artă poetică a atins 
pentru acele timpuri înălțimi orbitoare. 

Epoca timuridă a fost una a marilor „consumatori” de 
literatură care se aflau în înalte poziţii sociale, care puneau 
mai mult preţ pe o artificialitate rafinată decât pe eulogism. 
Poeţii din Herat, cum era Ahli din Shiraz (m.1535/6) de 
exemplu, erau capabili să scrie versuri în stilul lui Salaman 
Savaji (m.1376), dar îl întreceau pe acesta în artificii ling- 
vistice. Qasida lui Vahmi, scrisă cu ocazia căsătoriei prin- 
țului indian Dara Shikuli (1633/4), dovedește că și în era 
marilor mogbhuli jongleriile lingvistice nu erau dispreţuite! 

Comparate cu qasida filosofică, conţinutul acestor 
poeme a devenit secundar, prioritate dându-se tehnicii 
versificaţiei şi formulelor stereotipe. De fapt, această pe- 
rioadă se caracterizează printr-o desconsiderare a fondului 
în favoarea formei. Gazelul, strict limitat în privinţa te- 
maticii, era compus aproape după reţetă. Cronogramele 
(zarikb) şi ghicitorile de literă sau cuvânt (pu amm4) se 
bucurau de o mare popularitate și erau cultivate extensiv, 
ultimele din enumerare fiind ţinute la mare cinste ca și 
când ar fi aparţinut celor mai valoroase specii de poezie. În 
faţa unor asemenea rivali, qasida trebuia să fie mulțumită 
cu un loc mai umil în divanul fiecărui poet al timpului. 
Nu este de mirare faptul că pentru a-și demonstra măies- 
tria compunerii de versuri în care se specificau restricții de 
formă, în special de rimă, unii poeţi au săvârșit „minuni. 
Astfel, Katibi Turshizi (m.1434/6) a compus ma/bnaviul 
Dhahab, „Zece Capitole”, numit și Tajnisat „Omonime” 
în care toate vocabulele rimate de sfârșit de vers sunt omo- 
nime. Un alt mazbnavi, de același poet, poate fi citit în 

acelaşi timp în doi metri diferiţi. Însă o sută de ani mai 
târziu, Ahli din Shiraz l-a depășit folosind aceleași tehnici. 

În consecință, în această perioadă suntem martori 
la o cultivare neobișnuită a elementelor formale proba- 
bil ca reacţie normală menită să ascundă lipsa de origi- 
nalitate și sărăcia de idei ale autorilor. Convenţionalitatea 
predomină şi se manifestă atât în aplicarea standardelor 
obiective la orice, cât și prin scopul urmărit!. La aceasta 
se mai poate adăuga faptul că în vremurile de teroare ce 
erau aproape permanente pe atunci s-a accentuat tendința 
favorabilă misticismului, fenomen care nu era însă nou în 
lirica persană. Ce era nou era o absorbire mai adâncă, o 
scufundare în alegorie, care domină atât poezia lirică cât 
şi epica romantică. Aceste alegorii nu sunt totuși concepţii 
sufi îndrăzneţe, ci idei panteiste reduse la nivelul credin- 
ței sunniţilor sau sufiților ortodocși. Vechea tradiţie lite- 
rară continuă să fie încă la mare stimă. KPamsa lui Amir 
Khusrow este preferată celei a lui Nezami. Acesta este din 
nou un exemplu care dovedește degenerarea gândirii și a 
predominării gustului decadent specific perioadei respec- 
tive în care cititorii erau incapabili să înţeleagă corect mă- 
iestria artistică a lui Nezami, acest maestru unic, precum și 
opiniile sale filosofice şi sociale. Influenţa poetului este în 
mod deosebit evidentă în scurte povești versificate al căror 
creator a fost chiar el. Poezia sub formă de gazel scrisă de 
el s-a dovedit atractivă pentru un mare număr de pocţi. 

Scrierile în proză despre Profet, familia și compani- 
onii săi se bucurau pe atunci de mare popularitate. Erau 
scrise, în mod evident, la îndemnul lui Ali-Shir Navai, 
cum a fost în cazul lui Shahid-un Nabyyun, „Martorii Mi- 
siunii Profetice a lui Muhammad”. 

Se impune aici să amintim că exista o viaţă cultu- 
rală remarcabilă pe atunci și că imaginea noastră nu ar fi 

completă dacă nu am consemna „critica literară” transmisă 
poeţilor de la sesiunile unor cercuri sau de la întrunirile 
culturale la care participau membri marcanţi ai societăţii 
acelor timpuri. 


Dinastia Safavidă (1499-1736) 


Imperiile Otoman, din Asia Mică, Europa de Sud-Est 
şi nordul Africii, Imperiul Safavid, edificat pe o parte din 
teritoriile ce au format în trecut Marele Iran şi Imperiul 
Mogul din India mai sunt cunoscute în istorie ca fiind im- 
periile islamice ale prafului de pușcă pentru că în dotarea 
armatelor lor au intrat armele de foc — muschete și tunuri 
care au înlocuit, în principal, arcul cu săgeți. Imperiul Sa- 
favid nu a fost niciodată egalul în mărime, bogăţie şi pu- 
tere a celorlalte două, fiind totuși pe picior de egalitate în 
relaţiile cu acestea. Interesant este că și istoria sa a urmat 
un curs cu totul diferit de la întemeiere până la declin. 
Istoricii împart această perioadă din istoria Iranului în 
cinci faze: 

(1) de la fondarea ordinului sufit de șeicul Safi al-Din 
până la urcarea pe tron a strănepotului său Ismail I, (2) 
edificarea imperiului din 1501 până în 1514; (3) Con- 
federaţia tribală din 1514 până în 1629 (4) reformele şa- 
hului Abbas I din 1588 până în 1629 şi (5) perioada de 
stagnare și declinul din 1629 până la 1722. 

Relatate succint, evenimentele s-au petrecut după 
cum urmează. Pe timpul atacului lui Timur, trăia în orașul 
Ardebil din nord-vestul Iranului, un cleric, Safi ad-Din, 
care avea o mulţime de discipoli devotați și care au fost 
constituiți într-un ordin de mistici fără a avea însă vreun 
program politic. Ceea ce este deosebit în legătură cu acest 
ordin este faptul că, pentru a deveni membru nu exista 

nicio condiţie legată de apartenenţa la o anumită sectă re- 
ligioasă musulmană.” Sunt unii istorici care susţin că șeicul 
Safi era sunnit, în timp ce alții susţin că era șiit, dar acest 
din urmă fapt ar fi fost neobișnuit deoarece, în acea peri- 
oadă, Iranul era o ţară sunnită, iar şiiţii erau considerați 
eretici și erau persecutați. În ceea ce priveşte originea etni- 
că, sunt istorici care susţin că familia Safi era tadjică, dar 
vorbeau limba azeră, pe când alţii că era kurdă sau chiar 
turcmenă. 

Se ştie că înainte de 1447, când Junayd, strănepotul 
lui Safi al-Din, a devenit șeic, ordinul nu avea nicio afilia- 
ţie politică și nu era implicat în niciun fel în luptele pentru 
putere deși între timp adepţii săi au crescut numeric și s-au 
răspândit pe o zonă geografică ce se întindea din Egipt 
până în Sri Lanka, având mai ales mulți aderenţi printre 
turcmenii din Anatolia răsăriteană și Siria. 

Jafar, unchiul lui Junayd, i-a contestat acestuia dreptul 
de a ocupa funcţia de șeic al ordinului şi pentru a rezolva 
această dispută în favoarea sa a cerut ajutor șahului turc- 
menilor Qzraqguyunlu (păstori de oi negre) care stăpâneau 
partea apuseană a platoului iranian, și cu sprijinul acestuia 
a reușit să-l alunge pe Junayd din Ardabil. Acesta a găsit 
refugiu la curtea lui Uzun Hassan, care era conducătorul 
turcmenilor Agguyunlu (păstori de oi albe), dușmanii alia- 
ților unchiului său”. A stat la curtea lui Uzun Hassan timp 
de trei ani, perioadă în care s-a însurat cu sora acestuia și 
şi-a constituit o gardă militară pe care a condus-o în mai 
multe raiduri împotriva regiunilor cu populaţie creştină 


” Roger Savoy, Iran Under the Safavids, Cambridge University Press, 
1980, pag.11. 
? Iranchamber.com/history/safavids, by Shapour Ghasemi 

din Caucaz. Pe când se întorcea dintr-o ghaza!, Junayd a 
fost atacat de conducătorul musulman al Shirvanului şi 
ucis. Fiul său, Haydar, și-a petrecut copilăria la curtea lui 
Uzun Hassan unde s-a și căsătorit cu fiica acestuia. 

După victoria lui Uzun Hassan asupra protectori- 
lor lui Jafar, turcmenii Qaraquyunlu, acesta l-a numit pe 
Haydar șeic al ordinului safavid. Haydar a fost cel care 
a introdus purtarea turbanului roșu ca semn distinctiv al 
membrilor şi adepților ordinului său, de unde le-a prove- 
nit numele de Q;z;/basb (capetele roșii sau turbanele roșii). 
Multe din triburile turcmene care formaseră Confederaţia 
Qaraquyunlu, după înfrângerea lui Jahanshah, conducă- 
torul lor, s-au alăturat confederației de triburi ce le fuse- 
seră inamici până atunci şi mulți dintre membri acestor 
triburi au devenit adepţii tânărului șeic din Ardabil. 

Puterea tot mai mare al lui Haydar, poziţia lui mi- 
litantă şi extremismul religios au dus în cele din urmă la 
dispute cu Yaqub, fiul şi succesorul lui Uzun Hassan, mai 
concret cu propriul cumnat. Măsurile luate de Yaqub și 
de primul său ministru, Qazi Isa, i-au făcut pe mulţi turc- 
meni să treacă de partea safavizilor. S-a ajuns la un conflict 
armat şi în 1488, safavizii au fost învinși, Haydar a fost 
ucis, iar cei trei fii ai săi întemnițați departe de Ardabil. 
După moartea lui Yaqub, în 1490, imperiul pe care-l con- 
ducea s-a prăbușit în urma luptelor dintre descendenţii 
săi, toţi pretendenți mai mult sau mai puţin legitimi la 
tronul rămas vacant. Unul dintre nepoți, Rustam, a reușit 
la un moment dat să se impună; a eliberat pe cei trei fii ai 
lui Haydar, iar pentru aceasta, safavizii urmau să-i acorde 
sprijin în disputele cu ceilalți prinți pretendenți la tron. 


! Raid de pradă pe care triburile de credință musulmană erau auto- 
rizate să-l practice în zonele locuite de necredincioși în special dincolo de 
granița statului islamic. 

Din acest moment soarta copiilor lui Haydar care, pe linie 
paternă cel puţin, erau pe trei sferturi turcmeni, a devenit 
şi mai hazardată. Câţiva prinți Aqquyunlu au hotărât să-i 
arunce din nou în temniță. În 1494, aceştia au încercat 
să fugă la Ardabil, dar pe drum au fost ajunși de forțele 
trimise în urmărirea lor. În bătălia care a urmat, Sultan Ali 
a fost ucis, Ibrahim a renunţat la ideile sale extremiste, și 
ca urmare autorităţile l-au instalat la conducerea ordinului 
safavid, însă nobilul tânăr șeic i-a dezamăgit curând pe mi- 
litanţii fanatici prin ezitările și incompetenţa sa. 

Pe timpul acestor evenimente, Ismail a reușit să eva- 
deze și s-a refugiat la curtea lui Ali Mirza Kiyai, condu- 
cătorul şiit al Gilanului unde va sta timp de cinci ani. În 
1499, adepţi fanatici şi câteva triburi nomade turcmene 
din sudul Azerbaidjanului l-au adus pe tron pe Ismail, pe 
atunci un copil de 12 sau 13 ani. Ismail era o persoană 
charismatică, având o înfățișare fizică impresionantă; scria 
poezie în limba azeră și o semna cu pseudonimul Khatai., 
După cum scrie chiar el, Ismail se credea un mesia, dar 
mesianismul său era unul revoluţionar, deosebit de cel al 
turcilor otomani contemporani lui. În poezia sa, Ismail 
şi-a prezentat un arbore genealogic care îi ilustra descen- 
denţa din Ali şi Fatima prin cel de-al șaptelea imam, Musa, 
dar și din Safi, Junayd şi Haydar. Primele şi fulgerătoare- 
le sale victorii au întărit convingerea adepților săi privind 
misiunea lui divină. 

Istoricii au căutat să stabilească când au devenit sa- 
favizii un ordin şiit şi dacă membrii familiei conducătoare 
a ordinului erau, după cum se pretindea, descendenţi ai 
Profetului. Răspunsul a fost că safavizii nu erau urmaşi ai 
lui Ali și ai Fatimei, că data la care au hotărât adoptarea 
exclusivă a șiismului ca religie a ordinului era aproape im- 
posibil de stabilit cu exactitate mai ales pentru că, în peri- 

oadele de început ale islamului, linia de demarcaţie dintre 
sunnism și șiism nu era atât de netă ca în zilele noastre. 
Schimbarea din ordin religios în imperiu s-a produs pe 
două direcţii: implicarea în activităţi politice şi acţiuni mi- 
litare și activarea pretențiilor mesianice din partea condu- 
cătorilor safavizi. 

Așadar, pe când avea 14 sau 15 ani, în anul 1501, 
șahul Ismail Safavidul (1501-1524) a intrat în Tabriz, ca- 
pitala Iranului, s-a proclamat conducătorul Iranului şi a 
declarat șiismul ca fiind religia oficială a Iranului. Sfătuito- 
rii lui din oraşul Tabriz, a cărui populaţie era în majoritate 
sunnită, i-au spus tânărului șah, că după părerea lor, popo- 
rul nu va adopta această formă a religiei și se va înstrăina 
de el. La aceasta, șahul Ismail ar fi răspuns: „Eu nu mă tem 
de nimeni și-i voi ucide pe toţi cei care nu se vor supu- 
ne voinţei mele dacă este nevoie.” Prin urmare, în ziua în 
care a fost încoronat și a declarat șiismul ca religie oficială, 
membrii armatei turbanelor roșii Qizi/bashi treceau prin 
mulțime cu săbiile scoase și îi ucideau pe loc pe cei care 
aveau ezitări cu privire la credinţa şiită și nu o adoptau. 

Concepţia teosofică limitată a turbanelor roșii și a 
conducătorilor lor a făcut ca secta să fie considerată ca una 
foarte simplistă și banală. S-a impus și a devenit tradiţie 
prin câteva teze a căror susţinere s-a făcut prin ducerea la 
extrem a consecinţelor aplicării lor, și anume: „dușmănia 
faţă de sectele sunnite”, „să fie blestemaţi primii trei calif 
ai islamului”, „să fie lăudaţi Ali și familia sa”, fără ca doc- 
trina șiismului și chiar a islamului să fi fost cunoscute de 
susţinătorii acestei reforme. Șahul Ismail nu cunoştea, de 
pildă, normele morale șiite și ale islamului în general şi 
susţinea că băutul vinului nu era împotriva regulilor re- 
ligici islamice. De altfel, se afirmă și se susține de mulți 

dintre detractorii săi, că șahul Ismail a ucis mulți oameni 
nevinovaţi și a murit din cauză că a băut prea mult vin. 

Pe baza multor documente și dovezi, unii istorici afir- 
mă că șahul Ismail Safavidul, cu sprijinul armatei turbane- 
lor roșii și prin cruzimea lui fără egal, i-a forţat pe iranieni 
să adopte șiismul. Şahul Ismail a ucis mulţi clerici sunniți 
şi imami pentru că nu au adoptat șiismul. Fag: (teore- 
ticieni care erau experţi în ke/am) şi alţi învăţaţi, dorind 
să integreze secta şiită și șiismul duodeciman în structura 
statului, s-au prefăcut că nu văd vărsările de sânge cauzate 
de șahul Ismail şi de armata turbanelor roșii şi au negat 
dușmănia și genocidul regimului împotriva membrilor al- 
tor secte. Mai mult, aceiași teoreticieni şi învăţaţi au negat 
faptul că Ismail ar fi fost fiul unei creștine așa după cum 
circulau zvonurile pe atunci și după cum mai susțin și astăzi 
unii istorici, aducând argumente care să-i susţină pretenţia 
privind înrudirea lui cu Musa Kazem, cel de al șaptelea 
imam care aparţinea familiei lui Ali și a Fatimei. Unii din- 
tre acești învăţaţi credeau și susțineau că statul safavid îl 
substituia pe cel de al doisprezecelea imam Ma/hd: care, 
potrivit credinţei șiiţilor duodecimani, încă nu se arătase. 

Fără îndoială, săbiile Qizz/bashilor, care au venit din 
Anatolia în Iran, au adunat diverse triburi și clanuri sub 
un singur steag sub conducerea suveranului safavid și au 
asigurat unitatea Iranului. Statele edificate în cadrul gra- 
nițelor iraniene după dispariţia statului safavid s-au bazat 
pe fundaţia stabilită solid pe șiism de Imperiul safavid, im- 
periu ce a dăinuit nu mai puţin de 230 ani. Statul safavid 
astfel creat, a reușit să asigure existenţa și integritatea Ira- 
nului mai ales împotriva Imperiului Otoman care devenea 
cu fiecare zi tot mai puternic. 

Ismail si-a numit dinastia după numele stră-stră- 
bunicului său, șeicul Safi. Imediat ce a pus stăpânire pe 

nord-vestul Iranului, el s-a îndreptat spre est. A reușit prin 
campaniile sale să cucerească aproape în totalitate terito- 
riile ce aparținuseră vechilor imperii de origine iraniană și 
unde erau locuitori vorbitori de limbă persană. Safavizii au 
unit Persia şi au edificat un stat teocratic, și-au extins teri- 
toriile şi s-au angajat în războaie violente cu vecinii, fiind 
uniţi sub steagul mândru al unei unice și singure religii de 
stat. Safavizii secolului al XVI-lea nu trebuie priviţi însă 
ca un tip de dinastie naţională persană. Safavizii erau o 
dinastie de origine turcă așa cum au fost și predecesorii lor 
Qaraguyunlu şi Aqquyunlu. În Iran, ca şi în Asia Centra- 
lă, puterea era în mâinile unei nobilimi nomade militare 
— în Persia a gizilbasbilor (turbanele roșii) turcmene, în 
Transoxiana, a uzbecilor, însă ambele etnii vorbeau limbi 
turcice. 

Cele două formaţiuni statale feudale au început foar- 
te curând să se certe cu privire la Khorasan, un conflict ce 
a durat pe tot parcursul secolului al XVI-lea. Acest conflict 
nu trebuie considerat ca fiind un război între iranieni și 
turci, ci doar ca unul între două dinastii feudale. Safavizii 
au dobândit posesia asupra întregului Khorasan, cu excep- 
ţia regiunii Balkhului și au convertit populaţia locală la 
şiism. Trebuie subliniat însă că Tus, Mashhad și în speci- 
al Heratul au suferit groaznic ca urmare a permanentelor 
invazii ale uzbecilor pe timpul domniei lui Tahmasp |. 
Rezultatul a fost izolarea Iranului cât şi a Asiei Centrale, 
distrugerea relaţiilor economice și culturale şi prăbuşirea 
Khorasanului, cândva, aşa cum am deja am menţionat, 
o regiune înfloritoare în toate dimensiunile civilizaţiei 
umane. Safavizii nu pot fi iertaţi de blamul ce li se cuvine 
pentru aceste consecinţe. Pe de altă parte, nu trebuie uitat 
că deși își aveau rădăcinile în regiunile azerbaidjene şi se 

sprijineau pe gizilbashi turci sau turcmeni, ei totuși au îm- 
piedicat o turcizare mai profundă a Persiei, care ar fi avut 
loc inevitabil dacă s-ar fi produs, cum se prefigura, un in- 
flux masiv de populaţii de origine turcă din Asia Centrală. 


Conflictul Persiei cu Imperiul otoman 


Pe timpul existenţei Imperiului Safavid, principalii 
inamici ai Iranului au fost, la răsărit, uzbecii conduși de 
hani care erau descendenţi ai primului fiu al lui Ginghis 
Han, Juch și aveau un stil de viață nomad și Imperiul oto- 
man, vecinul din nord-vest, care era la apogeul puterii sale 
fiind pe atunci una din puterile de importanţă mondială. 
Imperiul Otoman se întindea de la graniţele Iranului, la 
est și până la porţile Vienei în apus. Când sultanul Selim 
a aflat de șahul Ismail și de statul său şiit, a decis că, în 
sfârșit, a găsit motivul să invadeze Iranul şi să îl anexeze 
teritoriilor sale. Așa s-a ajuns ca cele două armate să se în- 
frunte pe platoul Chaldiran (1514). Acest război a fost un 
dezastru pentru tânăra dinastie safavidă și totodată, pentru 
Iran. lranienii au pierdut pentru că luptau cu sabia și ar- 
cul cu săgeți, în timp ce otomanii dispuneau de tunuri și 
muschete. Iranienii au fost învinși într-o bătălie cu totul 
inegală de o armată dotată cu un armament superior. Oto- 
manii au invadat nord-vestul țării şi s-au apropiat mult de 
capitala lui Ismail, Tabriz. 

Imediat după înfrângere, Ismail a plecat în Răsărit, a 
strâns o nouă armată și i-a înfruntat din nou pe otomani. 
De data aceasta a avut succes și i-a scos pe turci din ţară. 
Desigur, n-a mai reușit niciodată să recâștige toate terito- 
riile pierdute. Diyar Bakr și cea mai mare parte din Irakul 
de astăzi au rămas în mâinile otomanilor. Mai important 

este însă faptul că înfrângerea respectivă a distrus mitul in- 
vincibilităţii lui Ismail, iar acestuia i-a zdruncinat profund 
credinţa în misiunea lui mesianică ceea ce l-a făcut să se 
dezintereseze din ce în ce mai mult de treburile imperiu- 
lui, să bea și mai mult și să scrie poezii. 

Acest război a însemnat totodată începutul conflicte- 
lor sângeroase dintre cele două state musulmane, Imperiul 
Otoman şi ran, care au durat pe toată perioada în care au 
domnit safavizii, războaie ce pot fi comparate cu cele pur- 
tate din antichitate până la căderea Bizanțului între Impe- 
riul Roman și statele ce au fiinţat pe locurile unde a existat 
mândrul și puternicul Imperiu Persan. Pe de altă parte, 
uzbecii atacau și ei Iranul dinspre răsărit și au încercat să 
facă același lucru ca și aliaţii otomani, dar cu o singură 
excepţie, ei nu au dorit niciodată să meargă mai departe 
de Mashhad și Nishapur, localităţi din nord-estul Iranului. 


Personalitatea lui Ismail 


După cum ne este clar acum, cea mai mare parte a 
perioadei în care a domnit Ismail s-a consumat în războaie 
cu otomanii și uzbecii, precum și în lupte cu diverse forţe 
care i se opuneau în interiorul țării. Ismail a reușit să unifi- 
ce Iranul, după aproape 900 de ani ce au trecut de la sfâr- 
şitul dinastiei sassanide. A fost prima persoană care, după 
invazia arabă, a fost realmente șah peste întregul Iran, nu 
doar peste o parte a acestuia. Urmașii lui Ismail l-au vene- 
rat nu numai ca pe un murshid-e kamil (ghidul spiritual 
perfect), dar şi ca fiind o emanaţie a lui Dumnezeu. 

Ismail a fost și un patron al artelor și literaturii, iar 
epoca sa a marcat începuturile noii picturi iraniene. E și 


? Roger Savoy, op. cit. pag.3. 

succesorii săi au sprijinit pictori cum a fost Reza Abbasi și 
Kamal al-Din Behzad care au reinventat pictura iraniană 
de mult uitată, fapt cu atât mai remarcabil cu cât pictura 
era considerată ca fiind o artă a răului în religia islami- 
că fiindcă este capabilă să „arate” faţa lui Dumnezeu sau 
a profeților. Aici sunt, de asemenea, demne de remarcat 
realizările din domeniul arhitecturii, precum și din cel al 
bibliofiliei. 

Ismail a instaurat, domnia familiei sale ca unici dom- 
nitori ai Iranului şi a abolit titlurile și poziţiile tuturor 
„conducătorilor locali”. Dar, probabil, cea mai mare reali- 
zare a fost introducerea și oficializarea şiismului ca religie 
naţională. Acest act a garantat delimitarea și independenţa 
Iranului față de alte ţări islamice ca stat non-arab, o rea- 
lizare de care iranienii sunt foarte mândri, dar în același 
timp a creat iranienilor mari necazuri din cauza războaie- 
lor fără de sfârșit cu alte state de credinţă musulmană care 
doreau să distrugă această ţară de eretici. Deci principalul 
element de deosebire a statului Iran faţă de celelalte state 
islamice a fost şi este credința șiită pe care Ismail a impus- 
o, după unele surse sub ameninţarea armelor. 


Consideraţii despre dogma şiită în Iran 


Când şiismul a fost integrat în structura statului, ke- 
lam (teologia) și figh (dreptul canonic) au atins apogeul, 
dar pe de altă parte filosofia și alte învățături au căzut în 
disgrație. Clerul şiit și Faghih, care pentru prima oară și- 
au concentrat atenţia asupra puterii pe timpul perioadei 
safavide, au dobândit un cuvânt greu în afacerile statului. 
Faptul că forma şiită a islamului a fost declarată religie ofi- 
cială a statului, deși secta care a impus-o avea o concepţie 

limitată cu privire la religia islamică şi că statul safavid își 
manifesta dorinţa de a avea o formă de religie instituţi- 
onalizată, au constituit cu adevărat lovituri serioase date 
cercurilor religioase și intelectualilor din lumea islamică. 

În același timp, edificarea statului safavid a creat un 
mediu nou pentru maturizarea clerului şiit, care doar une- 
ori, de la invazia arabă, a avut vreo influență oarecum sem- 
nificativă în cercurile de la palatul regal. 

Intelectualii şiiţi nu manifestau interes pentru palatele 
şi curţile regale și nici nu râvneau să obţină puterea politi- 
că chiar și în perioada în care tendinţa de aderare la șiism 
a crescut ca urmare a prăbuşirii statelor turceşti sunnite și 
a invaziei mongole. Un fapt demn de remarcat este că unii 
dintre marii învăţaţi şiiţi, cum a fost Ebne Tavus, fratele 
său Sheikh Raziuddin sau Allameh Helli cel care l-a deter- 
minat pe unul dintre împărații mongoli să se convertească 
la islam, cât și fiul său Fakhr al-Mohaghegh au locuit toată 
viaţa în oraşul Hillah, din vecinătatea Baghdadului şi nu 
au fost niciodată în Iran. 

Deși secta șiită, care avea la bază doctrina duodeci- 
mană, a fost integrată în structura statului, puţini erau 
predicatorii care cunoșteau figgh pe timpul domniei şa- 
hului Tahmasp (1524-1576) şi din acest motiv a fost adus 
din Liban în Iran un cleric proeminent al acelor zile, Jebel 
Amal. Numele său era Mohaghegh Korki și i se zicea „șe- 
icul Korki”. După şeicul Korki, şeicul Bahai a fost adus, 
de asemenea, din sudul Libanului și prezentat ca fiind 
Sheykholeslam. 

Deci adoptarea șiismului ca religie de stat a început cu 
șahul Ismail și a atins apogeul în timpul domniei șahului 
Tahmasp, după care a început declinul. Până în anul 1501, 
în Iran era o comunitate neînsemnată de şiiţi, astfel Ismail 

s-a văzut nevoit să apeleze la teologii şiiţi din sudul Liba- 
nului, dând astfel Iranului infrastructura șiită necesară. 

În fruntea clerului şiit a fost numit un conducător 
suprem sadr iar mai târziu mu/lah-bashi sau „căpetenia 
mullahilor”. 

În ultimii ani ai Imperiului Safavid, concepţiile des- 
pre lume și viaţă ale șiismului au început să fie înlocuite 
de surperstiţii și oniromanţie în afacerile naţionale. Figuri 
proeminente ale comunităţii şiite nu mai aveau acces la 
palat, iar influenţa lor a scăzut. Cei care încurajau pala- 
tul și statul să recurgă la superstiții îi denigrau pe şiiţi. 
De la Imperiul Safavid au rămas demonstrațiile ce au loc 
cu ocazia „Ashurei”, data tradiţională a morţii imamului 
Hussayn, cea de a zecea zi din luna islamică Moharram?. 
Pe timpul acelor demonstraţii grupurile de credincioși şii- 
te se autoflagelau și plângeau. 

Pe de altă parte, în Iran, în acele vremuri, ziua mor- 
ţii celui de al doilea calif, Umar, era sărbătorită printr-un 
festival. 

Pe scurt, prin folosirea religiei, statul safavid a încercat 
şi a reușit să apere ţara împotriva dușmanilor, în special 
de Imperiul Otoman sunnit. Rolul semnificativ și ţelurile 
statelor europene colonialiste nu trebuie să fie uitate. Toa- 
te statele străine, îndeosebi cele europene, nu doreau ca 
Imperiul Otoman să își întărească puterea foarte mult și 
acționau prin toate mijloacele ca să-l împiedice să ocupe 
Caucazul şi India. Din acest motiv, în Iran, ei au sprijinit 
instalarea unui regim cu o ideologie specială. Acest regim 
era cel șiit. Astfel se explică de ce pe timpul safavizilor, 
şahii, la sfaturile oamenilor de stat şi ale consilierilor de 
la palat, au început să dezvolte şi să întărească relaţiile cu 


3 Vezi Anexa |. 

europenii pe care îi descriseseră, după primele contacte 
avute cu ei, ca fiind cel puţin „neplăcuţi”. Pe linia acestei 
politici, de exemplu, șahul Sulayman 1 Safavidul (1666- 
1694) i-a scutit pe creștinii din Lenjan de impozite. În 
timpul perioade respective misionarii creștini au dat nă- 
vală în Iran. Mulțumită acelor misionari, oamenii de stat 
şi personalul palatului au intrat în contact cu limbi şi cul- 
turi străine, filosofii, concepții despre lume, știință și alte 
religii, perfecţionându-și cunoștințele. În cadrul statului 
iranian, influenţa clericilor creștini și a evreilor a crescut 
atât de mult încât mulţi călători care au vizitat Iranul au 
uitat atitudinea iniţială, dură a statului safavid și au scris 
cât de împământenită era în acea ţară toleranța faţă de alte 
secte şi credinţe religioase, deşi Muhammad Bagir Majlisi 
(1616-1698), în calitate de „mare inchizitor”* a dorit să 
curețe Iranul de toate elementele eretice (din mistică, filo- 
sofie și gnoză) și să suprime sunnismul și grupurile religi- 
oase care erau opuse islamului de orientare șiită. 


Reforme interne 


Pe plan intern, safavizii au încercat să pună limite 
puterii militare disproporționat de mari a aristocrației gi- 
zilbashi nomade şi a conducătorilor g;zi/bashi acordând 
orașelor patronajul lor. Astfel, încă din 1565, Iahmasp | 
a ridicat toate taxele asupra comerțului. Alte măsuri în- 
dreptate de dinastie împotriva gizilbashilor au constat în 
a lua partea birocraţiei pur iraniene iar în unele cazuri im- 
punând măsuri chiar și mai radicale așa cum a procedat 
Abbas I (1587-1629) care a organizat o corporație Sh4/- 
sven, „Discipolii şahului”, care nu era formată din membri 
ai unui singur trib, ci din individualităţi provenind din 

toate triburile și care îi erau devotate doar conducătorului, 
în acest caz, șahul Iranului. De asemenea, Abbas I a reor- 
ganizat armata, în principal după modelul otoman, ceea 
ce dus la scăderea semnificativă a puterii și importanţei 
triburilor. 

Totuși, dacă pe timpul lui Abbas I puterea centrală 
avea suficientă forţă ca să reducă triburile Qizilbash la un 
rol politic nesemnificativ, nu a putut însă să le elimine în 
totalitate și astfel imperiul a devenit un stat hibrid, unicat 
în felul său. Când puterea centrală a slăbit, forţele tribale 
au devenit din nou dominante din cauză că nu mai exista 
alternativă. 

Din punct de vedere economic, regimul safavid nu 
s-a bazat nici pe o agricultură prosperă, nici pe contro- 
lul asupra unor rute importante de comerţ, ci depindea 
de exportul unei singure mărfi, a mătăsii. Statul safavid 
a devenit un imperiu al armelor de foc ca urmare a creş- 
terii comerţului global în secolul XVI. Altfel, după toate 
probabilitățile, ar fi rămas o confederație de triburi care 
ar fi stăpânit numai părţile centrală și vestică ale platoului 
iranian și ar fi durat mult mai puţin timp. 

În concluzie, putem spune că Imperiul safavid n-a 
fost o renaștere a vechilor imperii achemenid şi sassanid, 
nici n-a marcat începutul statului iranian modern. Deși 
safavizii au unit aproape toate teritoriile ai căror locuitori 
vorbeau limba persană, ei n-au pretins că erau moştenito- 
rii sau succesorii legitimi ai acelor predecesori. Ei nu au 
fost nici mai mult nici mai puţin iranieni decât au fost 
timurizii sau selgiucizii, de pildă. Deşi unificarea safavidă 
a jumătăţilor răsăriteană și apuseană a platoului iranian și 
impunerea șiismului duodeciman în regiune au creat un 
precursor al Iranului modern, formațiunea statală safavidă 
n-a fost distinctiv iraniană şi nici măcar pur naţională. 

Specificităţi culturale ale perioadei safavide 


Literatura perioadei safavide e considerată ca fiind 
una în declin. Chiar și atunci când supremaţia timuridă 
a început să slăbească ca, într-un final, să se sfarme de tot, 
faptul n-a implicat o diminuare, cantitativă și calitativă, a 
producţiei literare. Se impune o menţiune specială în ceea 
ce priveşte această perioadă. Secolul XVI a beneficiat de 
faptul că safavizii aveau alte lucruri de care să se ocupe, 
decât de cultivarea poeziei. Interesul lor „cultural” se con- 
centra asupra propagandei și a consolidării religiei de stat. 
Acest lucru se realiza, pe de o parte, prin încurajarea stu- 
dierii teologiei iar, pe de altă parte, prin stimularea scrierii 
de poezie religioasă, desigur, ambele în spiritul şiismului. 
Nu trebuie uitat și nici ignorat faptul că până la venirea la 
putere a dinastiei safavide, o parte însemnată a populaţiei 
Iranului, dacă nu covârşitoarea majoritate, era sunnită. 

Standardizarea de tip şiit a literaturii, o consecință 
firească a unei politici şiite dure, nu putea fi acceptată în 
Asia Centrală, Afganistan și India, care au rămas ţinuturi 
sunnite. Dacă privim situaţia și din alt punct de vedere, 
este clar că literatura iraniană a fost lipsită de seva care pro- 
venea din aceste ţări, a încetat astfel să mai fie o literatură 
internaţională și a rămas o chestiune de interes pur persan. 
Desigur, schimbul de poeţi cu India a mai continuat o pe- 
rioadă, dar și acesta a devenit în cele din urmă o problemă 
care lâncezea. Pe de altă parte, contactele dintre Iranul sa- 
favid și vecinii săi apropiaţi din Asia Centrală, din cauză că 
părţile erau permanent pe picior de război, au devenit mai 
dificile. Asia Centrală a intrat într-un curs de dezvoltare în 
care mai presus de altele erau legăturile cu India. Cu ex- 
cepţia unor particularităţi locale, aceeași limbă era folosită 

în afacerile de stat și în literatură, dar aceasta n-a putut 
constitui o legătură destul de puternică pentru a împiedica 
schisma. În afară de această stare de lucruri obiective, Ira- 
nul a demonstrat că înţelege prea puţin poezia importantă 
din nord şi est. Astfel, de exemplu, Shaukat din Buhkara și 
indianul Bidil erau practic necunoscuţi în Iran. 

Deşi turca era limba pe care safavizii o vorbeau între 
ei, persana nu și-a pierdut importanţa. Din contra, mul- 
țumită faptului că aceşti conducători şiiţi au făcut tot ce 
le-a stat în putinţă să asigure răspândirea și impunerea și- 
ismului în întreg imperiul și chiar dincolo de frontierele 
acestuia, și în scopul de a pătrunde rapid și eficient în rân- 
durile populaţiei, limba persană a câştigat teren în dome- 
niul religiei ale cărei subiecte, până atunci, erau abordate 
şi dezbătute exclusiv în arabă. 

În mule privinţe, literatura safavidă a urmat mode- 
lele perioadei anterioare, deși panegiricul secular şi poezia 
lirică au fost înlocuite de imnuri în onoarea Profetului și a 
lui Ali, sau bocete pentru imami, însă altfel se manifesta o 
clară lipsă de interes faţă de poeţi, de operele lor și de lo- 
curile lor de înmormântare. Cu mult mai izbitor este, prin 
urmare, interesul față de Imam zadeb, descendenţii imami- 
lor sacri, care sunt legaţi direct de Profet, aproape deificaţi 
şi de mausoleele acestora, deși mormintele și mausoleele 
respective nu erau întotdeauna autentice. Dar și aici, nu 
trebuie ignorat faptul că unii membri ai acestei policefale 
dinastii, chiar dacă nu „șefii” în persoană, au sprijinit ac- 
tivităţile literare și în unele cazuri erau ei înșiși poeţi, cum 
este cazul prezentat mai sus a întemeietorului dinastiei, Is- 
mail I, căruia îi aparţine un divan de poezii scris în limba 
azeră și a fiului său Sam Mirza Safavidul, cu un important 
tadhkir privind poeţii persani contemporani. 

În aceste condiţii ce difereau mult de epocile prece- 
dente în domeniul literaturii întâlnim totuși un șir lung de 
nume de poeţi. Operele acestor pocţi, din nefericire, n-au 
fost studiate după cuviinţă, așa că toate aceste nume ră- 
mân practic fără vreo semnificaţie deosebită. Doar câteva 
„pietre kilometrice”, izolate, indică ruta pe care se dezvol- 
ta literatura. Principala diferență dintre literatura acestei 
perioade și cea a trecutului constă în mai marea bogăţie 
a conţinutului în operele de nivel mediu, fapt ce poate fi 
apreciat ca un simptom al decadenţei. Totuși, nu este im- 
posibil ca o cercetare științifică și, în mod special, una fără 
prejudecăţi, căutându-se mărturii începând de la prima 
perioadă safavidă până la cea post-safavidă și ajungând în 
unele cazuri până astăzi, ar putea schimba opinia negativă 
prevalentă asupra perioadei cu una mai favorabilă. 

Dacă o altă explicaţie s-ar accepta în locul celei pri- 
vind lipsa unor figuri literare proeminente şi intensificarea 
distribuţiei lor disproporţionate de pe vremea timurizilor, 
în primul rând s-ar impune faptul că din secolul XVI a 
început un declin economic mai ales în Orientul Apro- 
piat, rezultat nemijlocit al dispariţiei coloniilor italiene 
de la Marea Neagră și descoperirea de către portughezi a 
unei alte rute maritime spre India. Acest fapt a dus in- 
evitabil şi la o cădere culturală generală. Mai există însă 
şi alte cauze. Istoria Iranului demonstrează că descentra- 
lizarea a favorizat înflorirea literaturii feudale. Safavizii au 
introdus însă o centralizare rigidă urmărind dogmatizarea 
vieţii sociale și nivelarea opiniei publice. Mână în mână cu 
acest proces a mers rigidizarea regulamentelor referitoare 
la învăţământ și educaţie în întregul lor. Se impune aici 
să subliniem faptul că studierea teologiei șiite asigura cele 
mai tentante perspective pentru un tânăr întrucât aceasta 

era calea pe care putea deveni un atotputernic majrahid, 
exponent autoritar al interpretării versetelor Coranului și 
ale legii islamice în viziunea șiită, ceea ce constituia idealul 
tineretului din epoca safavidă. 

Sărăcia de mari poeţi în epocă este explicată uneori și 
prin faptul că mistica este în definitiv o trăsătură intrinsecă 
a literaturii persane, o reverberaţie a unor circumstanţe ne- 
norocite și de mari nevoi, a regresat pentru că, sub safavizi, 
iranienii erau în primul rând preocupaţi să-și păstreze po- 
ziţiile economice, sociale și politice deţinute precum şi de 
extinderea proprietăţilor, la care se adaugă urmărirea mul- 
tor altor scopuri de natură pragmatică. Ordinele religioa- 
se aproape că au dispărut sub presiunea politicii safavide 
şi odată cu ele concepţiile și speculaţiile sufite, care erau 
contestate și atacate de mujtabizi cu o ură neîmpăcată. Ni 
se spune că pe atunci a avea în casă Masnavi-ul lui Rumi 
implica un pericol deosebit. Mai mult decât atât, Tahmasp 
I i-a expulzat pe adepţii lui Rumi din Persia. Sufiţii erau 
persecutați într-o manieră chiar și mai aspră de ultimul 
şah din dinastia safavidă, Sultan Hussayn (1694-1722) 
care purta porecla de Mullah Flussaym”, pentru că era o 
marionetă în mâinile mullahilor. 

Această animozitate, dacă s-ar fi manifestat doar față 
de extravaganţele sufismului ar fi putut foarte bine fi con- 
siderată drept o caracteristică benefică a viguroșilor safavizi 
care doreau să impună o viaţă socială și religioasă bazate pe 
o morală general acceptată, dar din nefericire nu a fost așa. 
Întreaga viaţă culturală a fost cuprinsă de obscurantism 
şi existau doar câteva puncte luminoase, aşa cum a fost 
cazul lui mullah Sadra din Shiraz (m.1640) și a elevilor săi 
mullah Mubhsini Fayd din Kashan (m.1680) şi Abdul-Raz- 


3 Roger Savoy, op.cit., pag. 243. 

zaq Fayyad din Lahijan (m.1661). Această situaţie se poate 
explica și prin faptul că pe timpul celor peste două sute de 
ani cât a fost la putere în dinastia safavidă cu greu se pot 
identifica patru conducători capabili şi iubitori de cultură. 

Sub Abbas I se poate iarăși discerne pentru prima 
dată o anumită bunăvoință faţă de poeţii seculari. În tim- 
pul domniei sale, ţara a atins culmea puterii şi a cunoscut 
un mare reviriment economic datorită unei abile politici 
interne și externe cât și ca urmare a unei bune administrări 
a veniturilor. Întărirea birocraţiei şi a elementelor iranie- 
ne în rândul claselor dominante a fost în avantajul părții 
persane a populaţiei. Dar şi pe atunci resursele financi- 
are au fost epuizate prin ridicarea unor clădiri și edificii 
costisitoare, construirea de drumuri, şi mai ales campanii 
militare nesfârșite. 

Cu atât mai puternic era în epocă efectul reputației 
privind generozitatea curţii de la Delhi, motiv pentru care 
mulți pocţi importanţi au plecat din Iran în India, unde îi 
așteptau avantaje materiale și unde aveau o mai mare liber- 
tate de conştiinţă. Astfel, producţia de literatură persană a 
fost transferată parţial în India, unde au scris pocţi persani 
de prestigiu. Din acest motiv istoricii și criticii indo-per- 
sani nu sunt înclinați să sprijine sau să împărtășească pă- 
rerile nefavorabile ale persanilor referitoare la poezia din 
perioada safavidă, o atitudine susţinută în literatura indo- 
persană până în prezent. De asemenea, nu mai miră faptul 
că stilul indian, prin pana unor poeţi ca Urfani, Faydi, 
Fasihi, Saib 'Tabrizi, Shaukat, Abd al-Qadir Bidil și alții, 
şi-a impus supremaţia în poezia perioadei respective. 

Această tendinţă literară a adoptat, în poezie mai ales, 
câteva caracteristici ale poeziei epocii timuride la care s-au 
adăugat unele trăsături specifice care s-au bucurat de o 
mare popularitate și s-au răspândit foarte mult, în special 

în India, în al cărei climat deosebit s-au născut. Însă trebu- 
ie evidenţiat faptul că maeștrii acestui gen au fost în marea 
lor majoritate persani prin naştere și că aceeași manieră de 
a scrie a găsit teren propice de afirmare în Persia și Iran- 
soxiana, în special la tadjici. Trecerea la această mișcare se 
plasează la sfârşitul secolului al XVI-lea, dar perioada ime- 
diat anterioară i-a pregătit calea de afirmare. Elementele 
afectate și artificiale incluse de acest stil sunt moștenire 
din Herat. Stilul indian a accentuat aceste trăsături și le-a 
făcut şi mai baroce. În conţinut şi formă, versurile sunt 
adevărate labirinturi de enigme și ghicitori care adesea lasă 
impresia că pot fi soluționate numai cu ajutorul geomanţi- 
ei şi al astrolabului. Pătrunderea şi înţelegerea subtilităților 
acestui stil poetic au devenit foarte solicitante și astfel au 
ajuns să facă aproape imposibilă exprimarea de către poeţi 
a emoţiilor umane sincere și firești, îndepărtând totodată 
de poezie o bună parte dintre cititorii de literatură. Ele- 
mentele indiene își datorează succesul noutăţii lor şi au 
dus la îndepărtarea şi înstrăinarea poeţilor de maeștrii lor 
clasici din tradiţia artei poetice persane. 

Efectele acestei situaţii au fost mai mari și de mai lun- 
gă durată decât era de așteptat și pentru că fanatismul șiit 
excludea din învăţământ filosofia și toate celelalte discipli- 
ne socio-umaniste care nu erau direct legate de ramurile 
teologiei. În acest context trebuie să amintim că îndepli- 
nirea condiţiilor din afirmaţia de mai sus era însoţită și 
de avantaje materiale și sociale personale. Tezele filosofice 
(sau mai degrabă axiomele etice) și concepţiile sufite, cu 
ajutorul cărora poeţii din perioada timuridă își etalau atât 
de des talentul, preluate în stilul indian nu sunt altceva 
decât platitudini aforistice însoţite de o paralelă explicativă 
luată din experienţă, care presupunea însă observaţii din 

viaţa cotidiană, ceea ce poate fi socotită ca o contribuţie 
reală și un câștig pozitiv al acestei mișcări. 

Robia conștiinței, stimulată de tendinţele centrali- 
zatoare safavide, este demonstrată de vasta distanţă care 
se pune între lubitor și Cel Iubit, cei doi poli ai poeziei 
de dragoste sufite, atunci când lubitorul se prosternează și 
se zvârcolește înaintea Celui Iubit ca o potaie, indiferent 
dacă acest fapt e luat în sens literal sau alegoric — și acest 
fapt capătă o semnificaţie reală deosebită când aflăm că 
însuşi conducătorul statului safavid nu dorește nimic mai 
mult decât să fie un „câine jigărit pe pragul imaculaţilor 
imami”(!) Se prea poate că omul modern să nu accepte 
un asemenea mod de exprimare, și totuși în epocă a fost 
folosit chiar de un autocrat extrem cum a fost sultanul 
otoman Selim I (1512-1520), într-o metaforă despre rela- 
ţia cu Iubitul, care desigur desemna în simbolistica vremii 
Realitatea ultimă, Divinul. Să ne amintim totuși că cele de 
mai sus sunt similare cu ceea ce Manuel Philes scria în Eu- 
ropa, prin 1330: „Aş dori să fiu un câine, să mă supun cu 
credința stăpânului meu și să fiu atent să culeg firimiturile 
ce cad de la masa lui!” Mulţi exegeţi și istorici literari con- 
testă importanţa care se dă acestui fenomen și nu văd în 
el o autoumilire mai mare decât cea care se întâlnește și 
în alte perioade istorice. 

Este totodată epoca de aur pentru figura de stil ;rsa/- 
e mathal, „aplicarea unei comparații sau expresii alegori- 
ce” (Fasihi, Abu Talib, Kalim Saib ș.a). Poeţii se scaldă în 
proverbe și figuri poetice, zicători înțelepte și paradoxuri. 
Într-o misra se prezintă o teză, în alta, aceasta este demons- 
trată cu ajutorul unui exemplu. Deducţia și inducția sunt 
folosite în mod constant. Dizolvarea beitului (versului) 
în două părţi cu funcţii diferite, deși un fenomen izolat, 
nu era nouă. Noutatea constă în folosirea ei consecventă, 

intenţionată și cvasi-permanentă. O „armonie a imagini- 
lor” intens complicate era în plină înflorire, „argumentul 
imaginativ” întâlnindu-se la tot pasul. Poeţii nu își impun 
nici o opreliște în a-și îmbogăţii vocabularul cu expresii 
non literare, chiar vulgare, precum Mir Abdul Ali Najar 
(m.1710/71) din Isfahan, al cărui divan i-a atras o critică 
dură din cauza stilului său infam și în general al modului 
său vulgar de a se exprima. Totuși, e demn de remarcat că 
mathnaviul său, Gul-i kusbti. „Lrandafirul ca o provocare 
la luptă”, compus în principal pe teme amoroase, a căpă- 
tat o popularitate remarcabilă. Conţinutul poemului este 
lărgit pentru a include prezentări ale unor întâmplări co- 
tidiene, experienţe și observaţii noi fără ca totuşi să se dis- 
penseze de conţinutul tradiţional al acestei specii literare. 
Totuși, nu se poate să nu se observe că în perioada safavidă 
un anumit realism câștiga teren. 

O temă favorită în literatura vremii este „Soarta”— 
destinul, prezentat ca un incident remarcabil ce apare sub 
forma unei scurte povestiri în versuri. Totuși încercările de 
a fi original, pe o bază prea îngustă care s-a născut din con- 
venţii vechi de secole, duc de cele mai multe ori la grotesc, 
la lipsa bunului gust și a unităţii. Astfel gazelul suferă o 
dezintegrare. Triunghiul format din Iubit, Cel care iubeş- 
te (poetul) și Rivalul său devine regula. Dar trebuie să fi 
fost ceva inspirator, ceva admirabil, ceva fascinant în acest 
subiect, aspect ce poate fi dedus din faptul că stilul a fost 
îmbrățișat și apreciat de poeţi de pe pământ persan, de pe 
sol indian, iar Turkestanul și Turcia nu i-au putut rezista. 

x 
Dacă în ceea ce privește poezia timpurilor safavide 
părerile criticilor și istoricilor literari sunt împărţite, nu 
același lucru se poate spune în cazul altor două arte: pictu- 
ra și arhitectura. Pe timpul safavizilor cele două mari şcoli 

de pictură iraniene, cea turcmenă din vestul Iranului şi cea 
timuridă de la Herat s-au „întâlnit” sub înaltul patronaj 
al Şahului Tahmasp I în atelierul regal şi au produs o serie 
de manuscrise anluminate care le-au dus faima în lumea 
întreagă. Și alţi membri ai familiei domnitoare au fost pa- 
troni ai pictorilor, cum este cazul cu nepotul lui Tahmasp, 
Ibrahim Mirza, guvernatorul Mashhad-ului. Șahul Abbas 
I în schimb, a rămas în istorie ca mare constructor de mo- 
numente arhitectonice. Când a început zidirea noii sale 
capitale, Isfahan, ca simbol al suveranităţii sale, el și-a do- 
rit să depășească în strălucire Istanbulul, precum și operele 
contemporanului său mai în vârstă, Akbar de la Agra și 
Fatehpur Sikri. Vizitatorul, pe care paşii îl poartă în acest 
oraș iranian, poate admira și astăzi geniul arhitectural al 
constructorilor iranieni din perioada safavidă. 


Deşi statul centralizat safavid n-a dăinuit, dinastia 
safavidă și-a pus o amprentă de neșters asupra ţinuturi- 
lor peste care a domnit. Islamul sunnit a dispărut aproape 
în întregime, importanţa sufismului în religia populară 
s-a redus enorm, 4/44 şiită a pus stăpânire pe ţară și de 
atunci domină viaţa religioasă a ţării. Realizările arhitecto- 
nice și din pictură sunt dovezi inestimabile ale existenţei 
lor în lume cu toate că regimul safavid s-a dovedit a fi la fel 
de trecător ca tot ce face omul pe pământ. 

Anexa | 
Sărbătoarea Ashurei 


Este cea de-a zecea zi a lunii Muharram din calendarul islamic 
şi marchează momentul de vârf al doliului prin care musulmanii și- 
iţi comemorează martiriul lui Hussayn ibn Ali, nepotul Profetului 
Muhammad, martiriu ce a avut loc în ziua de 10 octombrie 680 
d.Hr., la Karbala, o localitate din Irakul de astăzi. Tradiţia sunnită 
spune însă că pe 10 Muharram, Profetul Muhammad a postit și a 
cerut şi celorlalți oameni să facă același lucru în această zi. 

În unele regiuni şiite din țări musulmane cum sunt Afghanis- 
tanul, Iranul, Irakul, Turcia, Azerbaijanul, Pakistanul, Libanul și 
Bahrainul, comemorarea martiriului lui Hussayn ibn Ali a devenit 
sărbătoare naţională şi majoritatea comunităţilor religioase şi etnice 
o respectă. Chiar și în ţări ca India unde populaţia este în majorita- 
tea de credinţa hindusă Ashura este o sărbătoare publică. 

Mubarram este prima lună a calendarului islamic şi una din 
cele patru luni sfinte ale anului, timp în care luptele sunt interzise. 
De altfel, într-o ierarhie a gradului de sfințenie, această lună este a 
doua după Ramadam. Întrucât calendarul islamic este unul lunar, 
Muharram se schimbă an de an vizavi de calendarul gregorian pe 
care-l respectăm noi, europenii. 

Ashura este un cuvânt a cărui rădăcină însemnă a zecea în 
limbile semite și deci literal se traduce cu „cea de-a zecea zi” și a 
devenit bine cunoscută pentru că într-o astfel de zi se comemorează 
martiriul lui Hussayn ibn Ali, nepotul Profetului şi al treilea imam 
şiit, al membrilor familiei sale, precum și al prietenilor săi apropiaţi 
care l-au urmat în bătălia de la Karbala din anul 680. În vremea 
aceea, în califatul islamic, la putere era Yazid 1 Umeyyadul care do- 
rea ca Hussayn ibn Ali să-i jure credinţă şi supunere. Musulmanii 
sunt de părere că în acest mod Yazid acţiona pe faţă, public, împo- 
triva învățăturilor islamului şi încerca să schimbe szpna Profetului 
Muhammad. 

În acea zi, Hussayn, în drumul său spre Kufa, a întâlnit ar- 
mata lui Ibn Ziyad, guvernatorul orașului, care era comandată de 
Umar ibn Saad, fiul fondatorului localităţii Kufa. În ziua de 10 

octombrie 680, Hussayn împreună cu însoțitorii săi, circa şaptezeci 
şi doi de bărbaţi și câteva femei şi copii, s-au luptat cu o armată care 
probabil număra mai mult de 100 000 de oameni. Atât Hussayn 
cât şi toţi însoțitorii săi au murit, suferind în același timp de sete 
întrucât armata guvernatorului le-a blocat accesul la râul Forat care 
curgea prin apropiere. Înainte de a fi ucis, Hussayn a spus: „dacă 
religia lui Muhammad nu va supraviețui altfel decât prin moartea 
mea, lăsaţi săbiile să mă taie în bucăţi!” Unele corpuri ale morţilor, 
inclusiv cel al lui Hussayn, au fost groaznic mutilare. 

După masacru, armata omeyyadă a atacat și jefuit tabăra lui 
Hussayn şi a trimis femeile și copii acestuia lui Ibn Ziyad, mai ales, 
se spune în unele surse, că urmare a unei cuvântări a fiicei lui Mu- 
hammad, Zaynab, toţi au fost salvaţi de la moartea ce li se pregăti- 
se. Toţi prizonierii au fost apoi trimiși la Damasc, la curtea califului 
omeyyad Yazid, unde un sirian apropiat acestuia i-a cerut să i se 
dea lui fiica lui Hussayn, Fatimah al-Kubra, şi din nou Zaynab a 
intervenit pentru salvarea și apărarea onoarei acesteia. Toată familia 
lui Hussayn a rămas în prizonieratul lui Yazid şi se spune că prima 
adunare pentru comemorarea martiriului lui Hussayn ibn Ali a fost 
ţinută de aceeași Zaynab în închisoare. De asemenea, se afirma că 
la Damasc ea a mai ţinut o sfâșşietoare cuvântare. Detenţia a luat 
sfârșit când fiica lui Hussayn, în vârstă de trei ani, Janabe Rukaiyya, 
a murit în închisoare. Se spune că adesea fetița plângea şi cerea 
să vină tata, iar în momentul în care a văzut (!) capul mutilat al 
acestuia a murit. Moartea ei a cauzat un uriaș strigăt de revoltă în 
Damasc, iar Yazid, de frica izbucnirii unei mari răscoale în capitală, 
i-a eliberat pe captivi. 

Mormântul unde se crede că au fost îngropate rămășițele pă- 
mântești ale lui Hussayn a devenit loc de pelerinaj pentru şiiţi și 
asta în doar câţiva ani de la moartea lui. A apărut astfel tradiţia 
pelerinajului la locul sfânt al martiriului lui Hussayn şi al celorlalți 
martiri de la Karbala, pelerinaj cunoscut sub numele de Zizrar. 

Califii omeyyazi şi abbasizi au încercat prin toate mijloacele 
să împiedice construcţia oricăror monumente şi au descurajat pe- 
lerinajul în acele locuri. Cripta și anexele sale au fost distruse din 
ordinul califului abbasid Al-Mutawakkil în 850-851, iar pelerina- 
jele şiiţilor spre acele locuri au fost interzise. Emirul buyid Adud 

al-Daulain a permis însă construirea altarelor de la Karbala și Najaf 
în 979-80. 

Ritualurile publice ţinute pentru comemorarea martiriului lui 
Hussayn s-au dezvoltat pe timpul primelor pelerinaje. Pe timpul 
dinastiei (locale) buyide (967-1055), Muizz ad-Dawala a oficiat 
o comemorare publică a Ashurei la Baghdad. Tot atunci astfel de 
comemorări erau încurajate în Egipt de califii fatimizi. Începând 
cu vremurile selgiucizilor, ritualurile Ashurei au început să atra- 
gă participanţi dintr-o mare varietate de medii, inclusiv sunnite. 
Trebuie însă menţionat faptul că odată cu recunoașterea şiismului 
duodeciman de safavizi, doliul Muharram s-a extins la primele zece 
zile ale lunii respective. 

Se poate prin urmare spune că Ashura are o semnificaţie 
deosebită pentru musulmanii şiiţi şi alaviţi care îl consideră pe 
Hussayn, nepotul Profetului Muhammad, ca fiind cel de-al treilea 
imam și succesorul legal al Profetului. În această zi comemorativă, 
şiiţii poartă haine de doliu, nu ascultă muzică, nu se fac nunţi și 
nu se dau petreceri. Şiiţii își manifestă sentimentele de regret plân- 
gând, ascultând poezii şi predici despre această groaznică tragedie, 
sacrificiul făcut de Hussayn și familia lui pentru a asigura supravie- 
ţuirea Islamului. Martiriul lui Hussayn este considerat de şiiţi ca 
un simbol al luptei împotriva nedreptăţii, a tiraniei și a asupririi, 
iar bătălia de la Karbala ca o etapă în lupta dintre forţele Binelui 
(ale Hussayn) și ale Răului (ale lui Yazid) şi care a avut loc pentru 
a păstra religia musulmană nepângărită de orice fel de corupţie, 
deoarece calea pe care Yazid dorea să îndrepte Islamul nu era altceva 
decât modalitatea prin care urmărea să-și satisfacă propriile pofte! 
Imamii şiiţi insistă asupra faptului că Ashura nu trebuie luată drept 
zi de sărbătoare, de bucurie și pentru festivități. Conform unui ha- 
dith, despre care se zice că ar veni de la Ali, în acea zi s-au întâmplat 
multe evenimente cruciale pentru omenire: Dumnezeu l-a iertat pe 
Adam, Corabia lui Noe a ancorat pe pământ uscat, evreii au fost 
salvaţi şi nu au fost prinşi şi măcelăriți de armata faraonului ș.a. 
Deci, ziua Ashurei, conform celui de al optulea imam şiit, Ali al- 
Rida, trebuie să fie respectată ca zi nelucrătoare, de profundă durere 
şi totală desconsiderare a tuturor grijilor lumești. 

Unele activităţi asociate Ashurei se ţin astăzi în săli congrega- 
ţionale. Întrucât suferinţele și incizările corpului cu cuțite sau lan- 
ţuri prevăzute cu lame au fost interzise de șefii clericilor şiiţi cum a 
făcut şi Ali Khamenei, actualul Lider Suprem al Iranului, unii şiiţi 
respectă obiceiul prin donarea de sânge (Qame Zani) sau prin fla- 
gelare. Totuşi, mai există bărbaţi și tineri şiiţi, consideraţi eretici de 
unii învăţaţi musulmani, care se crestează la întâmplare cu lanţuri 
din lame ascuţite sau săbii și lasă le curgă sângele fără a permite vreo 
intervenţie de natură medicală. Deseori asemenea acţiuni se petrec 
în cadrul unor ritualuri tradiţionale, prin care participanţii deplâng 
faptul că nu au fost pe câmpul de luptă de la Karbala ca să-l salveze 
pe Hussayn şi pe însoțitorii săi de la moarte. 

Şiiţii cred că participarea lor la Ashura îi absolvă de păcate. 
O zicală populară şiită ne spune că „o singură lacrimă vărsată pen- 
tru Hussayn spală o sută de păcate”. Pentru aceasta se adună la 
moschee unde clericii ţin predici având ca teme personalitatea lui 
Hussayn şi poziţia sa în cadrul Islamului, faptele istorice pe care 
le-a săvârșit, repovestesc bătălia de la Karbala, iar în unele părți 
ale lumii se pun în scenă piese de teatru, se recită poezii în care 
evenimentele petrecute în anul 680 sunt evocate în toată măreţia și 
tragedia lor. Pe durata acestor zile este obiceiul ca moscheile să ofere 
oamenilor nevoiaşi mâncare gratis, sens în care populaţia donează 
alimente și dulciuri. Aceste mese sunt considerate ca fiind sfinte, 
având un caracter special pentru că asigură comuniunea cu Dum- 
nezeu, Hussayn și cu toată umanitatea. 

Deci, dacă pentru şiiţi Ashura reprezintă comemorarea unui 
trist și tragic eveniment, pentru sunniți este ziua victoriei pe care 
Dumnezeu i-a acordat-o Profetului său lui Moise. Acea victorie, 
spun sunniţii, este motivul pentru care Muhammad a postit şi a 
recomandat și altor oameni să postească. Sunt și sunniţi care afirmă 
şi susțin că martiriu lui Hussayn a dat o viaţă nouă mesajului isla- 
mului, fapt care îi determină pe sunniţi să se adune în moschee ca 
să-şi reamintească de acest nobil sacrificiu făcut de Hussayn și în- 
soţitorii săi, organizează seminarii și procesiuni pentru reamintirea 
acestuia pe care și ei îl consideră că este un mare martir al Islamului. 

Anexa 2 
Războaiele care au afectat lranul 


Perioada 999-12583 


999 — Ghaznavizii iau Khorasanul de la samanizi 

1029 — Rey (oraş lângă Teheran) este ocupat de ghaznavizi 

1035 — Selgiucizii intră în Khorasan 

1037 — Selgiucizii ocupă Nishapurul 

1040 — Selgiucizii îi înving pe ghaznavizi în bătălia de la Danda- 
naqan și anexează Khorasanul 

1042 — Selgiucizii cuceresc regiunea Rey de la ghaznavizi 

1051 — Selgiucizii cuceresc regiunea Isfahan 

1055 — Selgiucizii ocupă Baghdadul (până atunci buyid) 

1062 — Selgiucizii ocupă Shirazul (până atunci buyid) 

1071 — Victoria selgiucizilor împotriva bizantinilor în bătălia de 
la Matzikert 

1141 — Kara Khitaii înfrâng selgiucizii în bătălia de la Qatwan 

1150 — Ghurizii distrug Ghazna 

1194 — Şahul selgiucid ucis în bătălia cu șahul khwarazm 

1219 — Șahul khwarazm cucereşte posesiunile ghurizilor din 
Afghanistan, Iranul răsăritean 

1219-1223 — Prima incursiune mongolă împotriva Iranului 

1237 — Cucerirea Isfahanului de către mongoli 

1242 — 1243 — Incursiunea mongolă în Anatolia; sultanatul selgiu- 
cid al Rum-ului se supune mongolilor 

1256 — 1258 — Cucerirea de către mongoli a părţilor neocupate ale 
Iranului, precum și cucerirea totală a Irakului 


Perioada 1258-1501 


1258 — 1335 — Războaie cu Hanatul Hoardei Albastre (de Aur) 

1260 — Bătălia de la Ain Jalut; înfrângerea mongolilor de către 
mameluci 

1281 — Mamelucii resping invazia Il-Khanilor 

1282 — Conflicte privind succesiunea în Il-khanat 

1284 — Il-Khanul Teguder (convertit la islam) este răsturnat de la 
putere pe timpul unei rebeliuni 

1291 — Răscoale anti-semite în Irak, Iran 

1295 — Hanul Gaykhatu răsturnat de la putere de o rebeliune 

1295 — Hanul Baydu răsturnat de la putere de o rebeliune 

1299 — 1303 — Mamelucii resping invazia Il-khanilor 

1335 — Luptele pentru succesiunea la tron fragmentează Il-kha- 
natul 

1381 — Statul Sar Bandar din Iranul răsăritean, având ca centru 
Sabzevar, este cucerit de Timur 

1389 — Timur întreprinde o incursiune în Hanatul Hoardei de Aur 

1393 — Timur cucereşte părţi din Il-khanat 

1395 — Timur întreprinde un raid în Hanatul Hoardei de Aur 

1398 — Timur întreprinde un raid în nordul Indiei şi jefuieşte ora- 
şul Delhi 

1400 — 1402 — Războiul dus de Timur împotriva Imperiului Oto- 


man 
1406 — 1407 — Șahul Rukh, de la baza lui din Herat, atacă şi ocupă 
Mazandaran 


1409 — Sahul Rukh ocupă Samarkandul 

1414 — Şahul Rukh ocupă Farsul 

1416 — Şahul Rukh ocupă Kermanul 

1419 — Qaraquyunlu (Păstorii de oi negre) invadează Persia 

1420 — 1434 — Şahul Rukh a dus trei campanii împotriva Qa- 
raquyunlu și a ocupat temporar Azerbaijanul 

1447 — Şahul Rukh a murit; imperiul său s-a dezintegrat, fiul Ulu- 
gh Beg încercă să ia conducerea statului 

1449 — Ulugh Beg este executat în urma unei rebeliuni 

1458 — Qaraquyunlu ocupă capitala timuridă, Herat 

1460 — Campania safavizilor împotriva Armeniei și Georgiei care 
se încheie prin înfrângerea lor de șahul Shiveanului 

1469 — Aqquyunlu (Păstorii de oi albe) îi cuceresc pe Qaraquyunlu 

1473 — Timurizii eşuează în încercarea de a lua Azerbaijanul de la 
Aqquyunlu 

1501 — Aqquyunlu învinși de otomani. Victoria safavizilor împo- 
triva Aqquyunlu 


ȘAPTE SECOLE DE ISTORIE ZBUCIUMATĂ 81 


Războaiele Persiei Safavide 1501-1722 


1507 — Portughezii ocupă insula Hormuz 

1507 — 1508 — Uzbecii cuceresc Heratul, Khorasan 

1507 — 1508 — Safavizii cuceresc Diyarbakir, Baghdadul, Irakul 

1510 — Safavizii cuceresc Heratul de la uzbeci 

1514 — Înfrângerea safavizilor de către otomani în bătălia de la 
Chaldiran; pierderea teritoriilor din estul Anatoliei 

1524 — 1537 — Respingerea a cinci invazii uzbece în Khorasan 

1526 — 1555 — Războiul otomano-persan; cucerirea Baghdadului, 
în 1534, şi a Basrei, în 546, de către otomani 

1545 — Cucerirea, de la Imperiul Mogul, a provinciei Qandahar 
de către safavizi 

1577 — 1590 — Războiul otomano-persan, cucerirea Azerbaijanu- 
lui de către otomani 

1587 — Rebelii l-au răsturnat de pe tron pe Muhammad Kho- 
dabandeh și l-au urcat pe tron pe fiul acestuia, Abbas 

1591 — Pierderea Qandaharului în favoarea Imperiului Mogul 

1598 — Victorie împotriva uzbecilor; recucerirea Heratului 

1602 — 1612 — Războiul otomano-persan; pierderea Azerbaijanu- 
lui şi a zonei Caucazului de către otomani în favoarea Persiei 

1616 — 1618 — Război otomano-persan 

1622 — Safavizii recuperează insula Hormuz de la portughezi 

1622 — Recucerirea Qandaharului de la Imperiul Mogul 

1623 — 1638 — Război otomano-persan 

1638 — Pierderea Qandaharului în favoarea Imperiului Mogul 

1648 — Recucerirea Qandaharului de la Imperiul Mogul 

1709 — Qandaharul pierdut în favoarea afganilor Ghilzai 

1722 — Cucerirea afgană a Isfahanului. Încheierea domniei dinas- 
tiei safavide. 


PARTEA A II-A 


Sufismul, un fenomen contro- 
versat din lumea Islamului. 


Specificităţi persane 


O mărturie 


Carl W. Ernst scrie în prefața cărții sale, Szfis7, o 
introducere la traditia mistică a Islamului, că mergând în 
Pakistan să se documenteze pe teren pentru a scrie o carte 
despre sufismul sud-asiatic, s-a bucurat acolo, el și familia 
sa, de o ospitalitate deosebită. În contactele pe care le-a 
avut în societate, când le spunea interlocutorilor că venise 
din America în acea partea a lumii pentru a studia sufis- 
mul, s-a întâlnit cu două poziţii diametral opuse și anume: 
interlocutorul pakistanez adopta o poziţie rigidă, de în- 
depărtare și respingere, remarcând că „Dumneavoastră ar 
trebui să știți că sufismul n-are nimic de-a face cu islamul”, 
sau cu alte ocazii, interlocutorul era foarte încântat să audă 
acest lucru și exclama „Ce, dumneavoastră, studiaţi sufis- 
mul?! Excelent! Daţi-mi voie să vă spun că bunicul meu a 
fost pir (maestru, îndrumător, călăuză) și vă pot conduce 
la mormântul lui dacă doriţi””! Această situaţie este co- 
mună întregii lumi islamice şi nu numai, pentru că sufis- 
mul interesează nu doar lumea musulmană, ci și pe cea a 
altor religii, mai ales monoteiste, ca să nu mai amintim de 
marii învăţaţi şi exegeţi preocupaţi de istoria religiilor care 
asemenea lui Jean Chevalier se întrebă de ce „cu toate că se 
referă la religia lui Avraam și a Profeţilor biblici, Profetul 
Muhammad s-a separat totuși repede de religiile iudaică şi 
creştină ?. 

Ruptura a fost marcată în primul rând prin schimba- 
rea orientării rugăciunii dinspre Ierusalim, centrul regiunii 


1 Carl W. Ernst — Sufism. An Introduction to the Mystical Tradition of 
Islam, Shambhala, Boston & London, 2011, pag.13. 

2 Chevalier, Jean — Sufismul. Doctrină, ordine, maeștri, trad. note şi 
comentarii de Marius 1. Lazăr, Ed. Herald, Bucureşti, 2002, pag. 14. 

în care s-au manifestat chiar potrivit tradiţiilor islamice 
profeţii până la Iisus, spre Mecca, unde se crede că se află 
mormântul lui Avraam, părintele tuturor credincioșilor 
monoteiști, dar care este totodată și locul unde ultimul 
profet, Muhammad, a început să predice și care afirma 
clar: „Şi nu am schimbat Qibla pe care ai avut-o decât 
pentru a-l ști pe cel care-l urmează pe Profer'.* 

Se decretează astfel eşecul unei încercări sau cerinţe de 
unificare a credinţei monoteiste, care nu va mai fi practi- 
cată de atunci decât prin religii diferite, fiecare nerecunos- 
cându-se decât pe sine ca fiind interpretarea cea mai fidelă 
a unei Revelaţii ce se desfășoară timp de două mii cinci 
sute de ani, de la Avraam la Muhammad. 

lar concluzia pe care Jean Chevalier o desprinde şi 
ne-o propune este că: „O nouă eră religioasă începe, care 
va da naștere sufismului. Şi, în mod paradoxal, pe culmea 
experienţei mistice, sufiţii vor restabili unitatea pierdută, 
proclamând supremaţia iubirii în lumina lui Dumnezeu”. 


Perceperea fenomenului în afara cadrului 
său de manifestare 


Pentru europeni şi americani abordarea sufismului 
şi studierea lui în zilele noastre este într-o mare măsură 
influenţată de modul în care acest fenomen a atras atenţia 
precursorilor interesaţi de Orient și de neamurile trăitoare 
în acea parte de lume, cât și de interesul normal pe care 
puterile coloniale l-au manifestat pentru cunoașterea reli- 
giei nativilor pe care doreau să-i guverneze cât mai eficient 
posibil. În această perspectivă continuă disputa în ce pri- 
veşte rolul pe care savanții orientaliști ai secolelor trecute 


* Coran, Sura al-Baqara, 143. 
4 Chevalier, Jean — op. cit., pag. 137. 

l-au jucat în tot ceea ce a însemnat colonialismul, dispută 
care are relevanţă și astăzi pentru autorii de studii orien- 
tale. Pe de o parte, sunt cei care au luat apărarea orienta- 
liştilor și continuă să o facă, susținând că studiile lor sunt 
rezultatul unei munci cinstite depuse în scopul cunoașterii 
pure, dezinteresate a lumii orientale, iar pe de altă parte, 
sunt cei care îi acuza că ar fi fost complicii opresiunii co- 
loniale a popoarelor. Fără a intra în dispută, nu putem să 
nu observăm că asemenea studii sunt folosite curent de 
mass-media, de autorităţile politice și guvernamentale în 
scopuri proprii. Nici studiile referitoare la sufism nu fac 
excepție. 

Se impune astfel încercarea unei definiţii a conceptu- 
lui de „sufism” și în egală măsură analizarea unor noţiuni 
prezente în terminologia specifică, evidențiind implicaţiile 
pe care le au aprobarea sau dezaprobarea lui asupra con- 
cepţiilor despre lume și viaţă ale oamenilor, mai ales din 
lumea islamică. 

Trebuie să fie însă clar că însuși conceptul de szfis7 
este contestat cu deosebită ardoare în chiar zilele noastre 
atât de musulmani cât și de non-musulmani, mai ales că 
acest cuvânt are sensuri multiple și asta pentru că, așa după 
cum arată Jean Chevalier: „Sufismul a existat cu mult îna- 
inte de a fi desemnat prin numele său'>. 

Pentru europeni, conceptul de sufism s-a conturat 
prin contribuţia adusă la cunoaşterea fenomenului de mai 
multe surse din care pentru noi sunt importante relatările 
călătorilor europeni în ţări din lumea islamică și diversele 
elaborări teoretice ale orientaliștilor, care, atunci când sunt 
comparate cu ceea ce spun trăitorii din interiorul fenome- 
nului, nu sunt întotdeauna oglindiri fidele ale realităţii. 


5 Chevalier, Jean — op. cit. pag. 1. 

Două cuvinte au fost cele care au îndreptat atenţia spre 
acest fenomen și anume fa4g;r şi dervis (pronunția turceas- 
că a persanului Jarvis). Fagir înseamnă în arabă sărac, pe 
când. derviș a fost considerat de călătorii europeni ca fi- 
ind într-o oarecare măsură echivalentul călugărilor catolici 
care duceau un tip de viaţă solitară, ceea ce a însemnat, 4 
priori, condamnarea de către protestanți a dervişilor pen- 
tru marea eroare religioasă în care se aflau. 

Ceea ce i-a impus atenţiei pe derviși nu a fost credinţa 
lor, ci mai ales ritualurile lor publice la care au asistat, ca 
spectatori şi observatori, călători din alte părţi ale lumii, 
iar a vedea cum aceștia dansează, se învârt în aer și scot 
diverse sunete hăulitoare, prelungi, neîntrerupte uncori, 
fără a da nici o explicaţie acestor comportamente exterioare 
neobişnuite, nu a făcut altceva decât să-i facă pe non-mu- 
sulmani să considere ceea ce vedeau ca fiind niște mani- 
festări extravagante ale unor obiceiuri orientale exotice. 
Poetul englez, Alexander Pope, în al său celebru Fsszy on 
Man (Eseu asupra omului) (1734) scria (traducere literală a 
autorului): „Preoţi orientali, în cercuri buimace se învârt/ 
şi îşi rotesc capetele pentru a imita soarele”, referindu-se 
clar la membrii ordinului sufit al cărui inspirator a fost 
marele și nemuritorul Rumi. Desigur că urmează imediat 
luarea în derâdere a acestor „preoţi”, pe care îi îndeamnă 
„Continuaţi.../Și întoarce-te în Sinea ta și fii nebun!” 

În ce priveşte cuvântul fzgir sensul său a fost compli- 
cat și de faptul că perșii, care erau în număr mare funcțio- 
nari ai Imperiului Moghul, l-au folosit ca să-i denumească 
pe diverşii asceţi non-musulmani cum erau yoghinii și, 
foarte interesant, sufiţii, precum și drumeţii fără ţintă care 
căutau ceva inefabil și gândeau că hazardul și pronia ce- 
rească îi vor ajuta să-l cunoască pe Dumnezeu dacă merg 

pe calea corectă care ducea la contopire în unitatea univer- 
sală a Dumnezeirii. 

Englezii, după cucerirea Indiei, foloseau termenul 
fagir pentru a denumi aproape exclusiv asceţii hinduși 
chiar și dacă era vorba şi de cei cărora britanicii le ziceau 
„pungași vagabonzi”. În limba română — o ştiu şi copiii 
care se uită la desene animate! — fachirul este un individ 
care doarme sau merge pe cuie și nu se înţeapă etc. 

Totuși, în contextele originale în care aceste două cu- 
vinte au fost folosite, sensul lor era cel de „sărăcie spiritu- 
ală”, adică, de a fi sărac în relaţia cu Dumnezeu și, prin 
urmare, depinzând de EI. Ca și în alte tradiţii religioase, 
„sărăcia pentru sufiți consta în întoarcerea dinspre această 
lume către divinitate. Profetul Muhammad însuși, se spu- 
ne, ar fi declarat: „Sărăcia este mândria mea.” 

Imaginea negativă a dervișului era și este însă perpetu- 
ată în unele ţări islamice, în special în Iran, unde şiismul, 
impus în principal cu ajutorul forței armelor ordinului 
safavid al turbanelor roşii, despre care se afirmă că la înce- 
puturile sale ar fi fost un ordin sufit, din motive de ordin 
religios, politic şi social i-a prigonit așa cum am mai men- 
ţionat pe cei care, de pildă, îmbrăţişau ideile misticului 
poet Rumi și totodată, a interzis activităţile și, în special, 
ordinele și congregaţiile sufi. 

Totuşi, există și un alt aspect al problemei și anume 
că la începuturile erei coloniale, frăţiile sau confreriile sufi 
au fost singurele organizaţii care au adoptat o poziţie clar 
exprimată fie că se opuneau deschis puterilor coloniale, fie 
că îndemnau la supunere față de voinţa divină căutând să 
facă viaţa psihosocială și economică cât de cât suportabilă 
pentru populaţia locală căzută într-o nouă robie. Istoria 
ne arată cum în Africa de Nord, francezii erau preocupaţi 
de activitatea marabouti-lor, membri ai unor loji sufite, 

care oricând puteau, la chemarea unui lider charismatic, 
să unească triburile locale într-o răscoală împotriva puterii 
coloniale. În Algeria, emirul Abd al-Qadir a dus, până în 
1847, un război crâncen împotriva francezilor, după care 
s-a retras în Siria unde a scris despre sufism și a publicat 
importante texte sufite arabe. În Caucaz, şeicul Shamil al 
ordinului sufit Naqshbandi a pus bazele unui stat inde- 
pendent care s-a opus ruşilor până în 1859. În Sudan, miș- 
carea mesianică a Mahdi-ului sudanez a zdrobit, în 1881, 
forţele britanice trimise să cucerească acea parte a Africii, 
iar britanicii au fost foarte mândri când au reușit să-i în- 
vingă pe „dervişi” în bătălia de la Omdurman (1898). 
Practica sufi a dus însă și la alte atitudini, cum era cea 
din India, unde descendenţi sufi se ocupau de pelerinaje 
la diferite locuri sfinte, morminte etc. de care se îngrijeau, 
iar autorităţile coloniale şi-au arătat disponibilitatea să co- 
opereze și să-i susțină pe sufiți în activităţile de acest gen. 
În alte situaţii, cercurile de studiu ale sufismului fă- 
ceau obiectul unor dosare de poliţie referitoare la cultele 
religioase interzise sau considerate periculoase. În această 
lumină, anumiţi lideri erau prezentaţi ca demagogi ai că- 
ror adepţi fanatici s-ar fi sinucis la cea mai mică cerință 
sau la un gest al maestrului lor. În Somalia, britanicii l-au 
scos din funcţie pe liderul religios conservator, șeicul Mu- 
hammad Abd Allah Hassan, ca fiind „mw//ah nebunul”, 
deși, acesta nu era nici nebun, nici mullah, ci un învăţat 
religios tradiţionalist, care în zilele noastre este considerat 
de somalezi ca fiind părintele naţiunii lor. Între autorită- 
ţile statului, indiferent dacă era teocrat sau laic, și sufism 
s-a iscat mai devreme sau mai târziu, dar întotdeauna, un 
conflict. Statul teocrat al safavizilor ilustrează prima parte 
a acestei afirmaţii, iar un exemplu clasic de conflict între 
guvernele cu programe politice seculare și sufism este cel 

din Turcia, unde, în 1925, toate ordinele dervișilor au fost 
scoase în afara legii de autorităţile laice instituite de Mus- 
tafa Kemal Atatiirk, părintele Turciei moderne. 


Conceptul de sufism 


După Jean Chevalier, „denumirea sufi a apărut pentru 
prima oară, potrivit documentelor cunoscute până astăzi, 
în 776 şi este atribuită unui ascet irakian. În secolul al IX- 
lea, termenul de soâf:ya/ desemna, la Baghdad, grupări de 
asceți și de mistici renumiţi pentru austeritatea lor, iar la 
Alexandria, în 821, un grup de „puritani” răzvrătiți îm- 
potriva pervertirii puterii. În 980, la moscheea din Cairo, 
începe să funcţioneze prima catedră de învăţământ sufi; 
unsprezece ani mai târziu, o catedră asemănătoare se fon- 
dează la Baghdad”*. 

În prefața cărţii sale Concepte cheie din practica sufis- 
mului, munţii de smarald ai inimii, M. Fethullah Gilen” 
evidenţiază faptul că sufismul nu este format din înde- 
plinirea de porunci, supunerea faţă de un lider spiritual, 
din autoimpunerea unor penitenţe sau din folosirea unor 
diverse metode pentru a „reforma” sau „a purifica” carac- 
terul sau mintea aspirantului. Nu este un „cult” în sensul 
peiorativ pe care acest termen l-a căpătat în Occident, deși 
elemente de acest gen se regăsesc și în sufism. Nimeni nu 
este predestinat sau nu primește ordin să se angajeze în ast- 
fel de activităţi. Nimeni nu poate fi constrâns și obligat să 
urmeze calca sufi, nici prin ameninţări și nici prin promi- 
siuni. Totuși, faţă de acest punct de vedere contemporan 
nouă, nu putem să nu vedem cât de diferit s-a manifestat 


* Chevalier, Jean — op. cit., pag. 7 şi urm. ??? 
7 Giilen, Muhammed Fethullah — Key Concepzs în ze Practice of Su- 
fism, Emerald Hills of the Heart, Light, New Jersey, 2006, pag. LI şi urm. 

uneori sufismul practic, de la apariţia sa și până în timpu- 
rile noastre, când se constată un reviriment al ordinelor și 
confreriilor sufite pe plan mondial, mai ales prin penetra- 
rea unor tărâmuri, cum ar fi Americile, care în trecut le 
erau inaccesibile. M.EGilen precizează că atât bărbaţii cât 
şi femeile au început să urmeze calea sufită când și-au dat 
seama că în islam există ceva mai mult decât ce se vede la 
suprafață sau din dorinţa de a se apropia de Dumnezeu. 
Pornind de la această dorinţă, ei urmează o cale mai strictă 
de autopurificare cu scopul de a „pătrunde” înţelesul şi di- 
mensiunea „interioară” a ritualurilor islamice, de a dobân- 
di o mai adâncă înţelegere a sensului și scopurilor faptelor 
divine și, în acest mod, să capete cunoașterea și iubirea lui 
Dumnezeu. 

Pr. Dan Sandu, în lucrarea Szfismul: O sectă pacifistă 
în Islamul militant, subliniază faptul că „sufismul priveşte 
mai degrabă o stare internă a sufletului decât un compor- 
tament. Sufismul cultivă sentimente de frică, dragoste, 
conștiință și atitudini cum ar fi smerenia, tăcerea, retrage- 
rea. Pentru toate acestea se recomandă practicarea postu- 
lui, privegherii, rugăciunii și contemplaţiei, care împreună 
conduc spre această stare a sufletului”*. 

Conform definiţiei lui Abdullah al-Tustari, sufismul 
înseamnă să mănânci puţin, să cauţi pacea cu Dumnezeu 
şi să fugi de lume. Sufismul poate fi înţeles ca o căutare 
a realităţii ultime sau a cunoașterii realităţii într-un mod 
cvasi-filosofic. Atât învăţaţi din interiorul islamului, cât 
şi cercetători ai religiilor aparţinând altor culturi sunt de 
acord că sufismul reprezintă latura mistică a islamului, 
prin care se câștigă accesul la realităţile divine, inaccesibile 
altfel în islamul tradiţional, mai cu seamă cel sunnit. Cu 
toate acestea, istoria nu îi indică pe sunniţi ca principali 


% În „Pax et Unitas”, iulie-decembrie 2004, pag. 145-163. 

adversari și prigonitori ai sufiţilor în special în epocile mai 
apropiate de zilele noastre, ci pe şiiţii ortodocși, care văd 
în sufism o posibilă doctrină rivală, iar în unele cazuri, o 
atitudine de negare a orânduirii de stat pe care o presupu- 
ne șiismul. 

În încercarea de a defini sufismul, nu în puţine cazuri, 
se pornește de la faptul, constatat de Jean Chevalier, că 
sufismul, mai degrabă decât sufismele, va desemna întot- 
deauna un ansamblu, unitar și multiplu, de componente 
teoretice și practice, în mod inegal repartizate în realitatea 
istorică a adepților săi sau a confreriilor, dar reunite printr- 
o aceeași orientare. 

Preotul lect. Dr. Dan Sandu este de părere că „într- 
o ultimă accepţie, sufismul este o experienţă extatică a 
lucrării lui Dumnezeu şi dispariţia omului în realităţile 
divine. Experienţa extatică, meditaţia, contemplaţia și 
ancantizarea fac diferenţa dintre sufism și pietatea popu- 
lară clasică”. 

Pornindu-se de la această pluralitate de înţelesuri care 
se dă cuvântului szfism, M.E. Gulen scrie că toate aceste 
definiţii se pot rezuma astfel: „Sufismul este o cale urmată 
de un om care este capabil să se elibereze singur de viciile 
şi slăbiciunile omenești pentru a-și însuşi calităţile și pur- 
tarea plăcute lui Dumnezeu, trăiește în conformitate cu 
cerinţele cunoaşterii şi iubirii de Dumnezeu şi, mai ales, 
în minunata încântare spirituală rezultată din acest mod 
de viaţă”. 

Apare astfel în viziunea modernă a sufitului o carac- 
teristică care pare să justifice ceea ce dr. Sandu sublinia ca 
fiind caracterul pacifist și, poate chiar mai mult, legalitatea 
religioasă islamică și laică a sufismului: 


” Ibidem, pag. 145-163. 
1 Giilen, Muhammed Fethullah — op. cit., pag. 12. 

„Sufismul se bazează pe respectarea și a celei mai „banale” 
reguli a Sharici în scopul de a pătrunde şi înţelege sensul 
ei esoteric. Un iniţiat sau călător pe calea sufi (54/;£) nu va 
face distincţie între respectarea regulilor Shariei în forma 
lor exterioară şi dimensiunea înţelesului lor profund, al 
esenței, şi, astfel, va respecta cerinţele extrinseci şi intrin- 
seci ale islamului. Prin respectarea acestor cerinţe, călăto- 
rul se va îndrepta spre țelul său ultim cu supremă umilință 
şi supunere”!. 

Această interpretare modernă nu face altceva decât 
să reveleze o situaţie conflictuală între o Lege exterioară 
(Shariaa) sau regula de viaţă şi Legea interioară (Hagiq4) 
sau Adevărul lui Dumnezeu, atestat prin viaţa misticului şi 
nu doar prin cuvinte și ritualuri. Legea (Sar; 4) obligă la 
respectarea ritualurilor și a actelor de devoțiune impuse de 
textele sacre ale unei religii prezentate în Coran, în tradi- 
ţiile care își revendică originile de la Profet sau Dumnezeu 
însuși (numite Fladi/-uri), şi de interpretările juriştilor şi 
teologilor oficiali (74/4704). FHlagiga este Realitatea cu care 
misticul tinde să se unească printr-o realizare secretă şi in- 
vizibilă. Cele două sunt complementare, una făcând apel 
la supunere, cealaltă la iubire; una reglementând viaţa ex- 
terioară, cealaltă animând viaţa contemplativă. Sufitul se 
găseşte adesea într-o stare ambiguă între cele două forme: 
a regulii comune şi a chemării personale. 

Dorinţa unei relaţii personale, directe cu Dumnezeu 
se constituie într-un factor destabilizator al zmma-ei, Co- 
munitatea islamului, și de aceea doctorii oficiali ai Legii, 
apărătorii declaraţi ai tradiţiei și care în majoritatea ţărilor 
musulmane exercită un control exigent asupra societăţii, îi 
consideră pe sufiţi şi confreriile lor drept eretici și trădători 


!! Sandu Dan, Preot dr., Viaza şi cunoaşterea mistica: Creştinism şi 
Islam în primele secole de coexistență, MSS pag. 180. 

ai dreptei credinţe. În istoria Islamului, sub aceste capete 
de acuzare, apărătorii „adevăratei şi dreptei credinţe” au 
făcut tot ce le-a stat în putinţă să-i prigonească pe sufiţi, 
inclusiv prin intermediul autorităţilor civile și judiciare, 
impunându-le acestora pedepse deosebit de aspre de la 
închisoare până la executarea sub cele mai neînchipuite 
forme de cruzime. Cazul sufitului Al Hallaj este edificator 
în această privință. 

Ibn Arabi a denunţat aceste atitudini nedemne ale 
autorităţilor religioase oficiale, dar trebuie arătat că au 
existat şi perioade mai tolerante și chiar favorabile sufis- 
mului, deși niciodată nu au lipsit dojenitoarele împotriviri 
ale tradiţionaliștilor, ale clerului și ale dascălilor oficiali ai 
ştiinţelor islamice. 


Etimologia cuvântului »sufi” 


În toate lucrările care tratează fenomenul sufi un loc 
aparte îl ocupă originile şi accepţiunile care se atribuie 
acestui cuvânt şi în funcţie de varianta acceptată capătă 
preponderență una sau alta din teoriile referitoare la apa- 
riţia sufismului, în primul rând ca practică mistică. Pentru 
prima dată, susţine Dan Sandu, cuvântul a fost folosit de 
Muhammad Abdul Haq Ansari, în anul 916, an ce este 
ulterior datei pe care am menţionat-o la începutul subca- 
pitolului anterior, citându-l pe Jean Chevalier. Majoritatea 
autorilor susţin că, etimologic, cuvântul s-a tradus prin 
„cel ce poartă lână”, sau „purtător de lână” (jam e-suf), 
de la cuvântul arab „sufi” care înseamnă „lână”, mai exact 
purtător al unei robe lungi (&/;rgab), de culoare albastru 
închis, confecţionată din lână. Așadar, sufitul era îmbrăcat 
cu o mantie de lână, semn exterior al sărăciei sau cel puţin, 

al unei voințe de detaşare. Totuși, nu toţi adepţii sufi poar- 
tă permanent (iar unii niciodată) veșmântul de lână, însă 
toţi cultivă detașarea interioară pe care acesta o simboli- 
zează. Unii poartă tunici uzate şi peticite, alții veşminte 
obişnuite, urmând obiceiurile mediului în care trăiesc. O 
anumită eleganţă orientală nu va fi totuşi exclusă la unii 
sufiţi care poartă tunici preţioase şi colorate, mâneci undu- 
itoare, pantaloni bufanţi, bastoane sculptate etc. Dar Ma- 
eștrii, de regulă, dezaprobă orice exhibiţionism, mizerabil 
sau luxos, iar satire și ironii vor flagela pe cei extravaganți. 
Chiar dacă nu este deloc obligatorie, mantia de lână are 
totuși o importanță sacră și inițiatică, pe care nu puţini o 
consideră ca fiind de origine creştină. Astfel, Dan Sandu 
scoate în relief faptul că s-au făcut şi alte numeroase spe- 
culaţii în special în legătură cu tradiţia Bisericii nestoriene 
de a așeza pe novicele care urma a fi călugărit pe o tunică 
de lână, simbolizând mormântul care îl face să moară pen- 
tru această lume. În sens literal, în prezent, „purtătorul de 
lână” semnifică în arabă „călugăr”. În Islamul timpuriu, 
purtarea unei astfel de haine de lână era specifică oameni- 
lor simpli și simboliza, în consecinţă, smerenie și umilință. 

Este foarte adevărat că, în general, ceremonia de ini- 
ţiere comportă, într-adevăr, impunerea mantiei (k/r4âh). 
Iniţiatorul se mulţumeşte însă câteodată să pună preţ de 
o clipă, o poală a mantiei sale pe umerii, apoi pe capul 
postulantului. Această țesătură de lână este considerată 
ca fiind transmiţătoarea emanaţiilor divine de care ea este 
pătrunsă. La fel, în timpul dansului ritual (52702), atunci 
când un mistic, ajungând într-o stare extatică, își lasă man- 
tia să cadă, participanţii sau cei prezenţi se grăbesc să ia 
veşmântul, să-l rupă în bucăţi și să-și împartă fragmentele 
rezultate care sunt considerate drept relicve impregnate cu 

puteri supranaturale. Vânzarea lor ulterioară înseamnă, o 
profanare şi un păcat de neiertat. 

O altă explicaţie dată noţiunii „sufi” este legată eti- 
mologic de sensul cuvântului sof care însemnă „pur”. M.E 
Gulen scrie însă că deşi eforturile sufiților de a se face plă- 
cuţi lui Dumnezeu slujindu-L continuu, cât și dedicarea 
sufletelor și inimilor Lui sunt demne de toată lauda și sunt 
suficiente pentru a-i numi puri, totuși, o asemenea deriva- 
re este incorectă din punct de vedere gramatical. Chevalier 
arată că un discipol al severului maestru din Baghdad, Ju- 
nayd Baghdadi, Abu Bakr Shibli (861-946), ducând până 
la extrem puritatea impusă unui mistic, spunea că sufiţii îşi 
merită numele de puri datorită unei „rămășiţe” care le mai 
rămâne din ceea ce este omenesc, altminteri nici un nume 
nu le-ar putea fi atribuit. Termenul a fost de asemenea 
apropiat de purificarea alchimică (504f:y4) a sultului roșu. 

Se avansează şi o altă etimologie și anume aceea care 
derivă cuvântul szfi din grecescul sophos, sophia (înţelepciu- 
ne), dar această variantă este respinsă de M.E Gilen care 
spune că respectiva etimologie este o scorneală a cercetă- 
torilor străini care încearcă să dovedească că sufismul 
are o origine străină şi prin urmare este non-islamic. 

Un punct de vedere mai apropiat de adevăr în această 
privinţă se pare că este cel pe care l-a exprimat profesorul 
R. A. Nicholson și anume că filosofia greacă nu este singu- 
ra sau cea mai însemnată sursă din care a derivat sufismul, 
dar dezvoltarea timpurie a sufismului a fost influențată 
considerabil de ideile elenistice care reprezintă unul din- 
tre multiplele elemente care au contribuit la transfor- 
marea graduală a mișcării mistice în Islam. 

M.E. Gulen afirmă că sunt și unii care susţin că acest 
cuvânt, sufi derivă de la suffă (cameră), şi care protestează 
că sunt și răuvoitori care „confundă” acest cuvânt arab cu 

un altul, sof care înseamnă „fanatic religios”. Este ade- 
vărat că într-o „cameră” alăturată moscheii unde predica 
Profetul trăiau niște adepţi, companioni, care erau oameni 
învăţaţi, dar săraci. Dan Sandu scrie că între cei ce l-au 
urmat pe Profetul Muhammad și au acceptat noua învă- 
ţătură se găseau și unii care practicau sărăcia și mortifi- 
carea de bună voie, numiţi 4// as-Sufja sau ashab-e Sujja 
(Oamenii Verandei sau Băncii). Nu după mult timp de 
la nașterea religiei islamice, ei au început să practice ru- 
găciunea neîntreruptă, postul și chiar alte renunțări, care 
se pare că nu-i erau străine nici Profetului. Primii adepţi 
ai Căii erau cunoscuţi sub diferite nume: asceţi (2/24), 
închinători (nussak), cei consacraţi lecturilor sfinte (gur- 
74), predicatori populari (qassas), călugări sau eremiţi (r4- 
bban) şi pocăiţi sau plângători (bakkaun). Dintre aceştia, 
Ali-Umar, Ibn Masud, Abu Dharr al-Ghifari, Salman al- 
Fasiri și Hudhaifa ibn al-Yaman se pare că se adunau în 
casa lui Utman ibn Mazun unde au hotărât să renunţe la 
„mâncare, îmbrăcăminte și femeie”. 

Acești 4// as-Sujja au fost printre primii care au sesizat 
tendinţa de formalizare exterioară a Islamului, de rigidiza- 
re ritualizată și că, potrivit acestui curent, un musulman 
rămâne un bun credincios, indiferent de faptele sale, dacă 
îşi face rugăciunile zilnice și își îndeplineşte datoria faţă de 
legea islamică. Opunându-se acestei tendinţe, sufiţii reco- 
mandă spiritualizarea întru credinţă, meditaţie și sfinţenie. 
După M.E. Gilen, cuvântului sufi, când se referă la un 
adept al sufismului, i s-au dat mai multe înţelesuri, după 
cum urmează: 


„Un călător pe calea spre Dumnezeu care și-a purificat 
sinele și astfel a căpătat o lumină interioară sau o cunoaş- 
tere spirituală.” 

„Un umil ostaș al lui Dumnezeu care a fost ales de 
Atotputernicul pentru Sine și în acest mod s-a eliberat de 
influenţa eului său carnal, care este dominat de rău.” 

„Un călător pe calea spre Adevărul lui Muhammad 
care poartă o mantie de lână grosolană ca simbol al umi- 
linţei şi nimicniciei și care renunţă la lume ca izvor al vi- 
ciului și dorinţei carnale...” 

„O persoană spirituală care încearcă să fie asemenea 
celor din Suffa — Însoţitorii învăţaţi şi săraci ai Profetu- 
lui care locuiau în camera alăturată a Moscheii Profetului 
— dedicându-și viaţa lui Dumnezeu pentru a obţine acest 


nume” !?. 


Originile sfinte ale sufismului 


Sura cu numărul 97 din Coran spune: „Adevărat, noi 
am făcut ca EI să coboare în Noaptea Puterii. Noaptea Pu- 
terii este mai bună decât o mie de luni. În acea noapte 
coborâtu-s-au sfinți și Duhul, cu îngăduința Domnului și 
Stăpânului Lor, având asupra lor toate poruncile ce urmau 
a le săvârși. Și pace şi liniște va fi, până când se va lumina 
de ziuă!”!5. Această transliteraţie, mai degrabă decât tra- 
ducere literală, s-ar putea să nu fie ceea ce găsim în Coran 
(pentru edificare, recomandăm traducerea românească a 
Coranului de prof.univ.dr. George Grigore), dar acest pa- 
saj este important pentru că el punctează momentul în 
care Profetul Muhammad a experimentat revelaţia corani- 
că în totalitatea ei, pe când se afla în peștera de pe Muntele 
Hira, din apropierea orașului Mecca, în anul 610. Revela- 
ţiile se vor derula, din acel moment, în următorii douăzeci 


"2 Giilen, Muhammed Fethullah — op. cit., pag. 20, 21. 
15 Sura Al-Qadr, 1-5. 

şi trei de ani, până la moartea Profetului. lar Carl W. Ernst 
susține că „exact în acest moment de naștere a fenomenu- 
lui coranic se află și începutul sufismului”"*. 

Este importantă reamintirea celor de mai sus pentru 
înţelegerea trăirilor, mai ales a momentului unirii întru 
Dumnezeu, a asceţilor sufi care au reușit să parcurgă toate 
etapele sau staţiile pe care le implică Calea. Carl. W. Ernst 
subliniază faptul că în acea clipă ar avea loc o adevărată 
întâlnire dramatică, al cărui adevăr este relevat mai ales din 
cele nespuse explicit. Făptura care revelează mesajul divin 
este învăluită în mister și este descrisă ca o omnipotenţă 
iscată din depărtările infinite, care descinde brusc în proxi- 
mitatea imediată, dar conţinutul mesajului nu ne este pre- 
zentat explicit. Revelația este autentificată chiar de Profet. 
Deși tradiţional știm că Profetul primea revelaţiile corani- 
ce prin intermediul arhanghelului Gavriil, din această sură 
se poate deduce că aici avem prezentată o întâlnire cu Înalt 
Prea Sfântul. Avem astfel o pogorâre a puterii divine care 
se va echilibra cu ridicarea la ceruri (călătoria nocturnă) a 
Profetului Muhammad de pe Stânca de la Ierusalim. Miş- 
carea de pogorâre a revelaţiei şi de înălţare a Profetului este 
dată de ritmul Coranului. Coranul nu este echivalentul 
Bibliei sau evangheliilor — povestiri despre dumnezeire — 
în Coran sunt transcrise cuvintele lui Dumnezeu așa cum 
i-au fost transmise Profetului, fiind, prin urmare, învăţă- 
tură divină nemijlocită, una din diferenţele fundamentale 
dintre cele două religii ceea ce duce la dispute multiple 
între creștini şi musulmani. Astfel, musulmanii se roagă 
în limba arabă, limba lui Dumnezeu, deci folosesc un cod 
care asigură o comunicare directă și adevărată dintre mu- 
ritori şi Divinitate ceea ce nu este cazul în ce-i privește pe 


14 Carl W. Ernst — op. cit., pag. 32. 

creştini. Musulmanii care nu vorbesc araba, încrezându-se 
în textul sacru, învaţă pe de rost, fie pasaje, fie Coranul în 
întregimea sa. Lextul sacru al Coranului, memorat, recitat, 
psalmodiat, induce în credincioși stări de extaz care sunt 
etape și situaţii ce deschid posibilitatea uniunii cu Prea- 
Înaltul. Din recitarea continuă a textelor coranice, într-o 
totală devoțiune, se produce o internalizare a sensurilor 
profunde ale acestora care i-a condus pe mistici, să inter- 
preteze emoţional și metaforic scriptura, să caute sensurile 
profunde ale învățăturii divine spre deosebire de învățații 
legii care au fost interesaţi de aplicabilitatea prescripţiilor 
coranice în construirea unui sistem de drept care să regle- 
menteze viaţa socială (căsătorie, divorţ, moștenire), la ritu- 
alul religios (rugăciune, puritate, post, pelerinaj, pomeni 
şi pomenire) sau cu alte cuvinte să edifice dreptul islamic. 
Coranul face aluzie la interpretarea simbolismului conţi- 
nut în anumite pasaje din versetele sale, deosebite de acele 
porţiuni unde se dau „instrucțiuni limpezi” cu privire la 
anumite probleme ale vieţii a oamenilor: 

„EI este cel care a făcut să coboare la voi Cartea. 
O parte din ea sunt versete clar definite și acestea sunt 
„mama cărţii”, iar în altă parte sunt versete simbolice. Cei 
care în inimile și sufletele lor ascund greşeala, merg pe ca- 
lea interpretării simbolice, căutând disensiune și căutând 
interpretări. Nimeni nu știe care este interpretarea (corectă 
şi exactă N.A) a acestora, în afara lui Dumnezeu şi a celor 
care sunt adânc şi ferm înrădăcinaţi în cunoaștere”. Alții 
declară, „Noi avem încredere şi credinţă, vine de la Dom- 
nul nostru” 5. 

Faptul că există oameni „adânc și ferm înrădăcinați 
în cunoaștere” este pasajul preferat pe care sufiţii, filosofii, 
şiiții îl citează în apărarea concepţiilor lor. 


'5 Sura Al-Imran, 7. 

Fără a depăși limitele pe care ni le-au impus aceste 
cărți, nu putem să nu semnalăm o chestiune strict ling- 
vistică ce are conotaţii deosebite. În dezbaterile con- 
temporane dintre musulmani, cu privire la legitimitatea 
sufismului, este extraordinar să constatăm importanţa de- 
cisivă pe care plasarea semnelor de punctuație o joacă în 
adâncirea hăului care desparte diferitele poziţii. Pe de o 
parte, fundamentalismul islamic este consecinţa citirii şi 
perceperii literale a Coranului și de aici şi faptul că ori- 
ce musulman „adevărat” va fi „trist” în această accepţiune 
până când islamul nu va fi religia și a celui mai îndepărtat 
colț de lume. Pe de altă parte, sufiţii, pornind de la faptul 
că există oameni care au „inima interioară” (partea divină 
a sinelui) — pentru că se spune în Coran: „În crearea ce- 
rurilor și a pământului, în alternanţa zi și noapte, există 
semnele celor care au „Inimă interioară” și pot asculta şi 
cunoaște adevărul divin!” — și-au dorit întotdeauna să-și 
demonstreze, urmând o cale, că sunt cei care pot ajunge să 
experieze unitatea cu Dumnezeu, devenind nemuritori 
pentru că s-au contopit în ceea ce „nu are început și 
nici sfârșit, cu infinitatea Necreatului!” 

Astfel, sufismul este o experienţă interioară, un mod 
de viaţă şi de comportament, un „pelerinaj spre profun- 
zimi” şi totodată o aspirație către înălțimi. Această opoziţie 
a termenilor marchează în realitate dubla mișcare a conști- 
inţelor: retragere în sine, în interior şi în solitudine, în care 
prezenţa lui Dumnezeu iluminează, și ieşire din sine spre 
Dumnezeu prin extaz, o alternanță care este comparată cu 
bătăile inimii. Sufiţii şi concepţiile lor se înţeleg mai bine 
prin observarea vicţii lor decât prin studierea doctrinelor 
după care se ghidează şi asta, în ciuda bogăției nuanţelor 
subtile și poeziei pe care cuvintele ce le exprimă o conţin. 
Chiar și cei mai mari doctrinari dintre maeştri atribuie 

mai multă importanţă vieţii misticului decât formulării 
gândirii sale. 

Deci, nu este de mirare că „după ce analizează cele 
mai însemnate teorii despre originea și influenţele exer- 
citate asupra sufismului timpuriu și anume: teoria in- 
fuenţei iraniene şi a „reacției ariene”, teoria influenţei 
iudeo-creştine și teoria sincretismului oriental exercitat de 
neoplatonism, gnosticism și maniheism, marele islamolog, 
Louis Massignon concluzionează că „Misticismul islamic 
provine, în origini și dezvoltare, din Coran, recitat con- 
stant, meditat și practicat. Bazat pe re-citirea și recitarea 
frecventă a textului considerat sacru, misticismul islamic 
şi-a edificat caracteristicile distinctive”, dar această po- 
ziţie nu este împărtășită și de cei care aparţin altor școli 
de interpretare a învățăturilor islamice cuprinse de Coran, 
Sunna și Hadithuri. Se spune că una din marile figuri ale 
sufismului, Junayd al-Baghdadi (830-910), ar fi afirmat că 
„sufismul a fost la început o realitate fără nume, iar acum 
este un nume fără realitate” 

Totuși, aşa cum conchide și Dan Sandu, sufismul nu 
s-a vrut și nu se vrea o religie aparte, lucru dovedit și de 
faptul istoric în sine. Conceptele lui de bază sunt urmă- 
toarele: intenţia de a dezvolta persoana în integralitatea ei, 
prin iluminare bazată pe practică şi disciplină; observarea 
legii islamice externe, în vreme ce se păstrează dimensiunea 
interioară prin reflectarea la Realitatea internă; reînvierea 
Căii mahomedane de viaţă prin meditaţie, rugăciune și 
recluziune; căutarea permanentă și constantă a Adevărului 
inimii, care devine o artă a fiinţării prin participarea la cu- 
noașterea divină. Deci sufismul este „experienţa personală 
a Realităţii extra-dimensionale, este cunoașterea Adevăru- 
lui dincolo de adevărurile relative care ne înconjoară”. 


1* Chevalier, Jean — op. cit., pag. 29. 
1 Op. cit. pag. 145-163. 

Maestrul şi ucenicul. Despre practică 


Decurge din cele de mai sus ideea că sufitul este o 
individualitate deosebită care are tăria de a parcurge, fără 
constrângeri din afară, ci doar dintr-un puternic imbold 
interior, o cale lungă și nu uşoară care, în final, să-l ducă 
la contopirea cu divinitatea, cu realitatea primordială și 
ultimă, unde nu există trecut sau viitor, ci doar prezent 
continuu. Încercând să răspundă la întrebarea cine au fost, 
la începuturi sufiţii, Dan Sandu îl citează pe Ibn Jawzi 
(m.1256) şi scrie că: „1. Sufiţii erau asceţi musulmani 
adunaţi în jurul unui bărbat numit generic „sufa”, care-i 
urmau exemplul eremitic, devenind ei înșiși „al-Sufiyya”; 
2. Sufiţii erau un trib din perioada pre-islamică, cunoscut 
ca „sufa”, ai cărui membri se închinau lui Dumnezeu și 
trăiau în vecinătatea Kaabei; 3. A treia supoziţie este cea 
potrivit căreia „sufa” era numele pe care-l purta un trib 
sau două triburi din Arafat, de la care pelerinii trebuiau 
să obțină permisiunea să părăsească zona și să-și continue 
pelerinajul”!*. 

Jean Chevalier subliniază că cel care decide să urmeze 
plenar Calea (f4r;ga) misticii sufite (2asawwuf) va ajun- 
ge, exceptând un eventual accident, la iniţierea și la uniu- 
nea transformatoare întru Dumnezeu. Dar el va ajunge la 
acest deznodământ numai supunându-se îndrumării unui 
Ghid. Această formare va presupune, în afara unei învăţă- 
turi și a exerciţiilor spirituale, aspre încercări fizice şi mo- 
rale, posturi și vegheri prelungite, munci fizice, mustrări. 

Prin urmare, ermiţi, celibatari trăind în lume, bărbaţi 
şi femei căsătoriţi, din momentul în care adoptă o cale, 
în cadrul sau în afara unei comunităţi organizate, se pun 
şi sub îndrumarea unui maestru ceea ce în limbaj sufi în- 


'5 Ibidem, pag. 145-163. 

seamnă că se orientează spre un pol. Ei pot să-l schimbe 
pe maestru dacă consideră că nu progresează pe cale aleasă 
sau că progresul nu se desfășoară într-o relaţie de armo- 
nie cu țelul urmărit sau între îndrumător și neofit. Astfel, 
sufiți dintre cei mai renumiţi pentru ştiinţa și virtuțile lor 
au cunoscut și au fost îndrumați de mai mulți maeștri, pe 
care i-au căutat în unele cazuri dintr-un capăt în celălalt al 
lumii islamice. 

Deci, maestrul este „polul” spre care se va orienta că- 
utarea spirituală a neofitului care va evolua prin diverse 
„staţii” (etape) spre țelul final. Un maestru se revendică 
el însuși de la un iniţiator fiind doar o verigă a unui lanţ 
care îl leagă de Profetul Muhammad, de ginerele său Ali, 
de primii califi, „lanţul de aur”, „lanţul binecuvântării”. 
Este demn de menţionat aici intervenţia, uneori, a unui 
maestru misterios, al-Khidr, pe care unii îl identifică cu 
ghidul care l-a ajutat pe Moise în traversarea deșertului și 
care i-ar fi spus acestuia „Dacă mă urmezi, nu mă întreba 
despre nici un lucru câtă vreme eu nu pomenesc nimic 
despre el”, ceea ce va deveni un principiu didactic al tutu- 
ror maeștrilor sufi. 

Un maestru își poate exercita rolul în condiţii foarte 
stricte, În primul rând trebuie să fie iniţiat în una sau mai 
multe căi de perfecţionare şi învestit cu această misiune 
de către un maestru, care îi transmite puterile sale (/4- 
raka — „a binecuvânta”). Această învestire presupune a cel 
desemnat o știință teologică, cunoașterea etapelor căii, a 
ritualurilor şi metodelor, a regulilor de asceză, a dificultă- 
ţilor fizice şi psihologice individuale care trebuie depășite. 
În al doilea rând, aceste cunoştinţe nu trebuie să fie numai 
la nivel intelectual, ci să fie dublare de experienţă spiritua- 
lă, de înaintare personală pe cale, de traducere a doctrinei 

prin exemplul faptelor. Calităţilor morale li se vor adăuga 
două daruri, discernământul şi austeritatea care nu exclud 
un profund sentiment de umilinţă și cotidianul examen 
personal de conștiință, fortificate în solilocviile intime cu 
Dumnezeu și în retrageri periodice din lume. 

Este momentul să arătam că Profetul Muhammad nu 
a încurajat celibatul monastic pentru că i se părea că nu e 
compatibil cu natura umană, căsătoria fiind considerată 
norma personală și socială. Totuşi, și în Islam au apărut că- 
lugări, atât ermiţi cât și cenobiţi. Mulţi dintre călugări au 
fost sufiți, totuși sufiții n-au fost cu toţii călugări, nefiind 
astfel supuși unor reguli stricte precum celibatul, sărăcia, 
penitenţele ș.a. 

Maestrul, de regulă, se află în fruntea unei școli, a unui 
grup, a unei confrerii sau ordin și este considerat W4/, 
iubitul, protejatul lui Dumnezeu care, spre deosebire de 
ulemale, doctorii în ştiinţe și legislații religioase, care in- 
terpretează în sensul literal Legea fundamentală, desprinde 
sensurile ascunse a acesteia (barin). Pentru a deveni maes- 
tru, aspirantul trebuie să urmeze o cale ascetică și mistică, 
lungă şi dificilă, sub îndrumarea unui Călăuzitor autori- 
zat. Întotdeauna deschis şi disponibil în faţa darurilor lui 
Dumnezeu, aspirantul (7nurid) va trece prin staţii deter- 
minate (magamat), prin iniţieri succesive, mai înainte de 
a accede la demnitatea de murshid, îndrumător spiritual, 
ghid al discipolilor, colaborator al maestrului, apărător al 
regulilor și ritualurilor, câteodată echivalentul „Şeicului” 
sau al Pir-ului (maestru în arabă şi persană). Odată ce toa- 
te încercările au fost depășite, sosește momentul în care 
maestrul conferă învestitura murshid-ului, împreună cu 
puterea invizibilă (araka) şi cu secretul cunoaşterii eso- 
terice (marifa). Deasupra acestei pregătiri trebuie însă să 
fie calităţile morale și spirituale. S-a întâmplat și cazuri 

în care conduita maeștrilor să nu corespundă învățăturii 
lor pentru că unii cedează tentaţiei de a uimi pe naivi sau 
de a le câștiga încrederea recurgând la telepatie, premoni- 
ţii, interpretarea viziunilor sau a viselor; iar alţii se supun 
mai degrabă atracţiilor plăcerilor decât necesităţii ascezei. 
Dar discipolii avansați ştiu să distingă, atunci când e cazul, 
omul de învăţătura sa. 

Într-o asemenea situaţie, pentru că sufismul presu- 
pune verificarea spusei, îi rămâne discipolului sarcina să 
verifice pe propria piele învăţătura pe care o primește, fără 
să-și piardă vremea judecându-și mentorul. 

Virtutea fundamentală a sufitului este credinţa în 
Dumnezeu, care se rezumă în mărturisirea: „Nu există 
alt dumnezeu, în afara lui Dumnezeu şi Muhammad este 
trimisul lui Dumnezeu”.!” (UI! Je II! lJ_ ezaa Duus39 lu). 
Profesiunea de credinţă, rămânând identică în structura sa 
intimă, se exprimă la niveluri diferite. 

Sufiţii cred însă că ei pot aprofunda sensurile celor 
scrise în Coran printr-o hermeneutică a interiorităţii, gra- 
ţie unei experienţe mistice iluminatoare trăită în extaz și 
atunci ajung, să spună precum Hallaj: „Eu nu prefer nici 
o doctrină anume...” ceea ce înseamnă o deposedare de 
sine care se realizează prin practicarea virtuţilor ce purifică 
şi modelează caracterele. Purificarea interioară cuprinde 
toate nivelurile psihicului uman: purificare a sufletului 
(nafs) prin penitenţă şi asceză; a inimii (ga/b) prin singu- 
rătate, retragere, rugăciune, meditaţie; a spiritului (r4/) 
prin credinţa şi iubirea îndreptate spre uniunea cu Dum- 
nezeu. Deși islamul nu acordă castităţii și virginităţii ace- 


'9 Numită Shahada sau Mărturisirea de Credinţă, este unul din cei 
Cinci Stâlpi ai islamului și face parte din obligaţiile fundamentale ale ori- 
cărui musulman. 


108  SUFISM ȘI POEZIE MISTICĂ ÎN PERSIA 


cași importanţă ca și ascetismul creștin, sufismul insistă 
asupra purității inimii și a intenţiei, a decenţei şi rezervei, 
în special a modestiei privirii, pentru a preveni tentaţiile 
desfrâului. 

Toate tratatele sufismului amintesc importanţa peni- 
tenţei şi a examenului de conștiință, Ghazali recomandând 
notarea într-un carnet, seara și dimineaţa, a gândurilor, 
faptelor sau cuvintelor care ar putea să ducă la îndepărta- 
rea de Dumnezeu, exerciţiu ce a devenit un aspect esenţial 
al practicii sufite. 

Un element central al practicii sufite este cel al rugă- 
ciunii: maeștrii sufiți descriu diverse tipuri de rugăciune: 
rugăciunea liturgică obligatorie sau canonică; rugăciunea 
suplimentară în funcţie de împrejurări și neobligatorie; ru- 
găciunile scurte sau ocazionale; lectura orală și meditativă 
a Coranului; recitarea tăcută; psalmodierea și cântatul re- 
ligios (s4ma) acompaniate sau nu de muzică, gesturi, dan- 
suri; contemplaţia solitară; reamintirea (4Pikr). 

Printre sufiţi este foarte răspândită memorarea și apoi 
recitarea mentală sau orală, individuală sau colectivă, cu 
sau fără acordul ritmic al respirației, a Numelor Divine. 
Această formă de rugăciune este recunoscută ca posedând 
o putere psihologică asupra conştiinţelor, în sensul că face 
să penetreze în recitatorul atent semnificaţia atributelor 
divine pe care le exprimă fiecare nume. Astfel numele di- 
vin comunică contemplativului frânturi despre ceea ce el 
semnifică prin analogie sau prin simbol. „Înţelepr” des- 
coperă spiritului secretele cunoașterii teologice; „etern”, 
prezenţa universală a lui Dumnezeu în timp și spaţiu și în 
lumea de dincolo; „unul”, uniunea finală a sufletului cu 
Dumnezeu etc. 

Nu toate numele divine pot fi subiecte ale unei asi- 
milări simple şi nici toate şcolile sufite sau mistice acordă 

acestui exercițiu aceeași valoare, mai ales că unii mistici 
ajungeau la o identificare și credeau că ei înșiși erau Dum- 
nezeu, cum s-a întâmplat cu Hallaj care striga: „Fu sunt 
Adevărul!” 

Sufitul își murmură adeseori rugăciunea sau numele 
divine pe un şirag de mătănii care sunt în numere variate 
de la 99 la 101, 301, 1001 etc., numere care simbolizea- 
ză infinitatea lui Dumnezeu. Dacă șiragul de mătănii este 
oferit de maestru capătă o valoare deosebită și nu se în- 
străinează. 

Pivotul rugăciunii colective a sufiţilor este 4hikr, ceea 
ce înseamnă că recitatorul va repeta fără oprire numele lui 
Dumnezeu și nu va înceta să spună A/lah! Allah! într-o 
mişcare solidară cu o atenţie concentrată până va ajunge 
ca limba să se oprească, dar cel care se roagă are impre- 
sia că rostirea rugăciunii continuă până când în inima lui 
rămâne doar sensul cuvântului, iar în minte semnificaţia 
pură și își va vedea sufletul şi inima șlefuite de acest 4P;kr. 
Din acel moment se aștepta iluminarea. Momentul deci- 
siv al 4hikr-ului este când limba și sunetul se opresc, dar 
gândirea urmează sensul cuvintelor, le uită însă în tăcere 
aspectul oral, vocalic, dar rămâne înţelesul lor profund. 

Sama, care era fizica sau ştiinţa cerului, în teologia 
şi viața mistică desemnează concertul spiritual al sferelor 
cerești, el unește cântecul, muzica și dansul. Prin învârtirea 
în jurul său şi în jurul unei circumferinţe, sufitul se înscrie 
simbolic în această rânduială divină. Sam, acest oratoriu 
mişcător, este un mijloc ce conduce la uniunea extatică 
sau cel puţin o comuniune cu Divinitatea. Apogeul acestei 
forme de rugăciune a fost atins odată cu apariţia dervișilor 
rotitori ai lui Rumi, fiind, în prezent, o formă de rugăciu- 
ne și trăire mistică răspândită în toată lumea islamică. 

Urmând exemplul Profetului Muhammad, sufiţii 
obişnuiesc să se retragă în singurătate pentru perioade va- 
riabile de timp, când nu au nici un fel de relaţie cu lumea, 
se dedică postului şi meditaţiei, lecturii Coranului și ru- 
găciunii. Această retragere se poate face într-o chilie, în 
sânul unei comunităţi sau într-un loc izolat şi îndepărtat, 
peşteră sau colibă, unde sufitul se poate dedica exclusiv 
contactului cu Divinitatea. 

Vizitarea mormintelor sfinţilor și a cimitirelor intră și 
ca în obiceiurile sufiţilor, care în astfel de locuri pot medita 
asupra morţii și a altor probleme existenţiale, dar, nu în 
puţine cazuri, potrivit chiar spuselor misticilor, ei caută şi 
relaţii posibile cu defunctul — comuniune spirituală, soli- 
citarea unei mijlociri — mulţi relatând despre prezenţe mis- 
terioase, viziuni, conversații, comunicări cu morții, mai 
ales în cazul celor care aparţin școlilor care susțin nemuri- 
rea sufletului și supraviețuirea sa între moartea corporală și 
ziua învierii pentru Judecata de Apoi. 

În general, în Islam, pelerinajul este o practică care 
exprimă conștiința unei situaţii existenţiale şi anume că 
omul este un călător prin această lume, asta însemnând că 
potrivit sfinţilor, pelerinajul obligatoriu prevăzut de Co- 
ran pentru orice credincios musulman poate fi efectuat în 
propria casă, pentru că însăşi învăţătura lor este o cale, care 
însă nu are valoare dacă nu simbolizează căutarea spiritu- 
ală a Unităţii. 

Această cale are multe staţii, multe etape, pentru că 
sufletul acţionează în trei direcţii cărora le corespund în- 
vățături și exerciţii specifice: luptă pentru smerenie (res- 
pectarea prescripţiilor rituale), lupta pentru sinceritate 
(atingerea normei morale drepte prin practicarea virtuţi- 
lor) și lupta pentru extaz (anihilarea de sine), fana, prin 
eliminarea oricărei dorinţe în unitatea iubirii divine). 

Pe lângă sufiţii moderați în practicile lor au existat 
mulți alţii care au atras atenţia prin excentricitatea lor. 
Primii ar fi cei care adoptau un comportament care îi ex- 
punea criticii şi cenzurii publice, ei mascând o viaţă in- 
terioară reală și virtuoasă sub aparenţe extravagante astfel 
încât să fie consideraţi vicioși, beţivi, libertini, dezaxaţi, 
să fie dispreţuiţi şi respinși de societate, dar și aceste com- 
portamente erau câteodată însoţite de trufie și infatuare, 
de păcate. Mişcarea aceasta, născută în secolul al IX-lea la 
Nishapur, cuprindea adepţi care nu ţineau seama de regu- 
lile convieţuirii sociale și de opinia comună, având drept 
obiectiv să rămână absorbiți în Dumnezeu. 

Alte excese vor conduce la provocări antisociale de așa 
numiții Qalandari, care au apărut în secolul XII-lea în Si- 
ria. Cu o îmbrăcăminte stridentă, cu părul și barba rase, 
dar cu mustață și purtând cercei de fier, ei susțineau că așa 
îşi făceau cunoscută opoziţia față de o societate coruptă, 
ipocrită și violentă. Luau în derâdere conformismul social, 
practicele exterioare, pentru a exalta o viaţă simplă și liniş- 
tită, deși ceea ce îi caracteriza era o agresivitate pe care o 
afişau cu un calm deconcertant. 

Alţii au căutat extazul prin contemplarea frumuseţii 
fizice, mai ales în prezenţa unui adolescent, ceea ce era, 
așa cum s-a dovedit adesea, foarte riscant atât pentru aspi- 
ranți, cât și pentru maeștri. 

Prin urmare, sufismul propovăduiește o „cale” de as- 
censiune către cele înalte, cale pe care novicele trebuie să 
o urmeze sub coordonarea unui maestru până când atinge 
idealul spiritual. 

În general, se parcurg următoarele etape, fiecare cu 
mai multe staţii: pregătirea, în care adeptul trebuie să crea- 
dă ferm și să se elibereze de obiceiurile rele, să evite păcate- 

le mari, să se abţină de la cele mici și să se roage; urmează 
rugăciunea neîncetată, cu voce tare (4hikr), în care se ros- 
teşte numele „Allah” cu toată puterea, din inimă și din gât; 
stadiul următor presupune rostirea rugăciunii cu negare, 
„Nu există Dumnezeu”, și afirmare, „în afară de Dumne- 
zeu!”. Când se ajunge la rostirea a 4.000 de rugăciuni pe 
zi, timp de două luni, se obţine simţirea dragostei pentru 
Dumnezeu; stadiul următor este rugăciunea tăcută, cu 
ochii şi gura închise, rostită din inimă, care conduce la 
dorinţa și pasiunea numai pentru Dumnezeu; se continuă 
cu meditaţia, în care se simte că Dumnezeu umple totul, 
până la a le absorbi pe toate în sine; ultima fază o repre- 
zintă experienţa unificării până la identitate, după cum 
descrie Al-Ghazali: 

„Când misticul atinge înălțimea experienţei, el reali- 
zează că nu există nimic în afară de Cel care este. Pentru 
unii este o experienţă afectivă în care îşi pierde intelectul, 
devine uimit și împietrit. Nu mai este decât conștiința 
existenţei lui Dumnezeu, nici măcar a sinelui propriu”. 

Pentru sufit nu mai există nimic în afară de Dumne- 
zeu, iar starea de beţie extatică la care se ajunge anulează 
învățătura religioasă tradiţională, ceea ce adeseori atrage 
după sine eliminarea practicanţilor săi din sânul Islamului 
şi chiar pedepsirea lor. Contopirea mistică provoacă o in- 
distincţie absolută între suflet şi Dumnezeu. Ceea ce a fost 
la început un mod de viaţă, s-a amplificat într-un sistem 
mistico-filosofic. 

În secolul XII iau ființă „frăţiile”, care recunosc un 
anumit lider spiritual și îşi dezvoltă propriul sistem și dis- 
ciplină. Având un anumit fondator, acesta fixează direcţia 
confreriei și „calea” de acces către Adevăr. „Căile” pot să 


% Chevalier, Jean — op. cit., pag. III. 

fie atât de multe câți oameni există, confreriile având li- 
bertatea de a introduce sau elimina acele elemente pe care 
le consideră optime sau din contră neproductive. Astfel, 
accentul se pune fie pe experienţa personală cum ar fi ve- 
ghea, invocările repetate ale numelui lui Allah, ședințele 
de 4hikr sau dansurile rituale fie pe stimulente externe de 
provocare a extazului mistic: cafea, hașiș, opium sau chiar 
automutilare. 

În secolele XIV-—XVII, sufismul încearcă o coabitare 
cu șiismul, mai ales în Iranul safavid, dar amestecul cu po- 
litica nu a făcut decât să atragă încercarea conducătorilor 
politici musulmani de a obţine controlul asupra diverselor 
tipuri de organizaţii sufite. Sfârşitul secolului al XIX-lea 
şi începutul celui de-al XX-lea au însemnat o relativă în- 
forire a sufismului. În forma actuală, sufismul este un sis- 
tem filosofico-social, organizat instituţional în frăţii care 
au forma unor ordine religioase sau congregaţii în care se 
acordă mare importanţă „bătrânului” sau șeicului cu rol 
de director spiritual, căruia novicele îi este dator ascultarea 
nelimitată. 


Sufismul în Persia 


Tulburările cauzate de permanentele războaie și 
conflicte în care a fost angrenat Iranul în sec XII, urma- 
te de teribila invazie mongolă, suferințele și disperarea pe 
care aceste evenimente le-au cauzat, au creat terenul ideal 
pentru apariţia şi dezvoltarea celor mai diverse și profunde 
forme ale misticii persane. Cu toate acestea, din studiul 
privind poezia în neopersană sub samanizi și din ceea ce 
se poate deduce din rarele și săracele vestigii încă existen- 
te pentru timpurile ce au urmat, putem afirma că poezia 
timpurie persană nu prezintă o tendinţă specială pentru 

teme religioase nici chiar legate de Islam. Acest fapt este 
oarecum straniu având în vedere inclinaţia specială a psi- 
hicului iranian spre spiritualitate şi meditaţie religioasă. 
Fenomenul, în mod evident, a fost determinat de ideolo- 
gia liberală a curţii samanide şi de clasele sociale asociate 
sub motto-ul rzzm-o-bazm”, „luptăm și petrecem”?. Tot 
la vremea aceea întâlnim și o manifestare a orientării spre 
irațional, iarăși o caracteristică a iranienilor, totuși nu în 
lumina unei doctrine islamice general acceptate, ci în al 
ideologiei sufite care se formase și pătrunsese adânc în so- 
cietatea persană fiind deja bine ancorată mai ales în lumea 
centrelor urbane. Era o expresie intrinsecă a mentalități 
iraniene, o școală de gândire paradoxal liberală care nu 
numai că a continuat să existe, dar s-a întărit și a ajuns să 
atingă apogeul în literatură mai ales în sec XII și XIII. Pe 
de altă parte, sufismul, sub forma misticismului panteist, 
idealist şi teosofic al asceţilor purtători ai mantiei de lână, 
suf, îşi făcuse deja apariţia și în Persia. 

Există o teorie potrivit căreia sufismul ar fi fost o re- 
acţie a spiritului arian, remanent la persanii convertiți la 
islam, ceea ce nu poate fi susținut pe deplin și în mod ire- 
futabil pentru că mulţi mari gânditori sufiţi au fost arabi. 
Mantia de lână a fost considerată adeseori ca fiind o deghi- 
zare pentru propagandă eretică, adică lumea fenomenelor 
şi a simţurilor să fie văzută ca miraj, cunoașterea lucrurilor 
să se facă prin contrariul lor (lumina prin beznă, binele 
prin rău), misterul răului care este chiar misterul creaţiei, 
răul fiind consecinţa naturală a binelui, finalul evoluţiei 
prin topire, ardere, picire întru Dumnezeu — toate fiind 


Michael Axworthy, op.cit., pag. 87. 

* Slogan specific feudal folosit de poetul Ferdowsi în celebra sa carte 
Shahnameh şi ocazional şi în alte poeme care îl include şi pe Hafez cu 
exemplul său „Gol-o-Mo/” (Trandafiri şi Vin). Ambele expresii sunt din 
Persia preislamică și fac referire la plăcerile vieţii acesteia trecătoare. 

teme sufite care apar deja în poezia secolelor IX-X, dar 
oare asemenea idei nu se întâlnesc și altundeva în istoria 
devenirii persane? 

Poezia persană, în mod deosebit, e dominată de tema 
eliberării-de-sine prin Iubire, ceea ce se poate realiza chiar 
şi printr-o dragoste pământească, o alchimie care trans- 
formă metalul uman în aur divin. Este tema care n-a fost 
niciodată afectată de vreun declin, ci a rămas o constantă 
mai mult sau mai puţin dominantă, care și-a pus pecetea 
de neșters pe întreaga cultură persană, în primul rând pe 
poezie, iar rezultatele au rămas integre, nefiind nici măcar 
diminuate chiar și în prezent. Deşi nu este de mirare că 
mulți esteticieni și cercetători interesaţi de fenomen sus- 
ţin că Tasawwuf — „mistica islamică” este laitmotivul care 
evidenţiază, deși adesea doar la suprafață, cea mai mare 
parte a manifestărilor estetice ale spiritului persan şi aces- 
ta a înflorit cu asemenea frumuseţe că fructele sale sunt 
printre cele mai minunate creaţii ale minţii omenești. Din 
nefericire, aceeași mistică a constituit și un handicap, fiind 
prejudiciant pentru simţul realităţii, făcând ca o prea mare 
parte a poeziei persane să fie mult prea unilaterală, cel pu- 
ţin din punctul de vedere al spiritului european. 

Se acceptă astăzi, așa cum s-a arătat deja de marea 
majoritate a exegeţilor, că „sufi” — adică cuvântul care îi 
desemnează pe cei care profesează /4s4wwuf, la început ar 
fi fost chiar o poreclă ce derivă din cuvântul sf, „lână”, 
pentru că primii sufiți purtau haine de lână aspră — pen- 
tru a desemna ascetismul (z4/4). Totuşi la cea mai simplă 
analiză această teorie este inacceptabilă deoarece, poate 
cu excepţia etapelor de început, sufismul nu este analog 
esențialmente cu ascetismul. Era necesar, prin urmare, 
să ne preocupe originile sale, primele etape de dezvolta- 
re şi esența acestei doctrine în Persia, în orice caz cel pu- 

ţin cât privește caracteristicile sale elementare, pentru că 
așa cum susţine și Louis Massignon: „Islamul îi datorea- 
ză sufismului devenirea dintr-o religie regională într-una 
universală”?. Cele ce urmează constituie un cadru istoric 
general care este însă indispensabil pentru a înţelege istoria 
literaturii iraniene. 


Cadrul istoric în care s-a dezvoltat literatura 
iraniană. Sufism şi ascetism 


Sub omeyyazi, s-a intensificat sentimentul religios în 
părţile apusene ale islamului, atât ca o reacţie împotriva 
înclinațiilor prea lumești ale califilor din Damasc, cât şi 
împotriva spiritului sumbru al formalismului impus de o 
parte dintre tovarășii Profetului, formalism bazat în parte 
pe un sentiment exagerat al păcatului, iar în alta pe tea- 
ma de pedeapsa lui Dumnezeu. Perspectiva îndepărtată a 
schimbării stării de fapt i-a promovat dezvoltarea, expan- 
siunca şi mai ales caracterul pesimist. 

Mişcarea cu evidente caracteristici pesimist-ascetice 
s-a răspândit din Siria și Irak în întreaga lume islamică 
şi a avut un deosebit succes în Khorasan care, în prima 
jumătate a secolului VIII, era focarul intrigilor împotriva 
omeyyazilor. În același timp, în Siria, călugării aparţinând 
diverselor biserici și secte creștine în a căror ideologie se 
regăsea frecvent și o tentă gnostică, se luptau între ei, iar 
Asia Centrală era deja un centru de înflorire a unui bu- 
dism timpuriu. În Khorasan, ecourile vechilor doctrine şi 
credinţe iraniene precum adorarea focului, maniheismul și 
altele mai erau încă ascultate, dacă nu și practicate. Leoso- 
fia indiană din răsărit și creştinătatea nestoriană ce avansa 
dinspre vest câștigau teren. Aceste circumstanţe erau, desi- 


% Chevalier, Jean — op. cit., pag. 80. 

gur, în mod deosebit favorabile ascetismului, deşi trebuie 
ţinut seama că erau permisibile și introducerii unor trăsă- 
turi noi a acestuia care, în fapt, au dus la apariţia unui tip 
de şcoală persană a sufismului. 

În aceeaşi regiune nu exista însă o unitate între adep- 
ţii mișcării, deoarece mistica, liberă de orice fel de dog- 
me, semnifica tânjirea sufletului individului după infinit 
şi dumnezeire, iar în viaţa cotidiană nu reprezenta nimic 
altceva decât o eliberare totală a minţii de toate grijile și 
preocupările lumești, o respingere completă nu numai a 
oricărei superstiții, îndoieli și a altor probleme de aceeași 
natură, ci și a oricărui mod practic de adorare și rugăciune, 
a ceremoniilor existente în toate religiile şi care poartă cea 
mai mare consideraţie personalităţii individuale. Aproape 
toţi misticii importanţi din sufism și-au ales și au mers pe 
propria lor cale. De aceea nu este de mirare că în etapele 
ulterioare ale evoluţiei sufismului se întâlnesc o multitudi- 
ne de concepții și atitudini, care variază de la unele foarte 
blajine până la expresii extremiste ale misticismului, fiind 
toate într-o măsură mai mică sau mai mare legate de islam. 

În Baghdad, centrul internaţional al culturii islamice, 
a trăit al-Muhasibi (m.857) primul mistic sunnit a cărui 
operă trădează o temeinică instruire teologică, și care a 
exercitat o considerabilă influenţă asupra dezvoltării ul- 
terioare a unui as4wwuf moderat. De alt calibru a fost 
contemporanul său, Dhuwn-Nun (m.859) considerat de 
sufiţi ca fiind cel care a formulat doctrina gnozei (marfa) 
şi clasificarea stărilor și etapelor mistice. Bayazid, mai 
exact Abu-Yazid Bistani (m.874) iese în evidenţă ca sufit 
de o pronunţată originalitate iraniană, care a pus accent pe 
extaz, transă şi exaltare mai mult ca oricare dintre prede- 
cesorii sau contemporanii săi. Generaţiile ulterioare, deși 

adesea fără temei, l-au considerat heraldul panteismului 
sau mai degrabă a monismului panteist care se bazează pe 
concepţia că totul ce este în afara lui Dumnezeu nu există. 

Cel mai original și mai penetrant intelect printre su- 
fiţii acelor vremuri a fost al-Junayd din Baghdad (m.910) 
care a reușit, cu ochiul unui pictor, să combine toate spe- 
culaţiile mistice într-un sistem unificat al teosofiei islami- 
ce, nucleul tuturor elaborărilor ulterioare. Dacă al Junayd 
considera experienţa mistică supremă ca fiind uniunea cu 
Dumnezeu sau poate mai exact trăire întru Dumnezeu, 
Husayn bin Mansur al-Hallaj a mers mai departe decât 
atât, ceea ce este într-o oarecare măsură și o limitare admi- 
rabilă. EI susţinea că apoteoza omului era apoteoza conto- 
pirii lui întru Dumnezeu. Deși personal n-a formulat nici 
o pretenţie în ce priveşte divinitatea sa, totuși, judecătorii 
săi i-au interpretat dictonul 4n4/-haqqg, „Eu sunt Adevă- 
rul (Creator)” în acest sens și l-au condamnat pe zelosul 
predicator la moarte în cel mai crud mod posibil, în anul 
921. În decursul dezvoltării sale, sufismul a mers însă atât 
de departe încât l-a deificat pe Hallaj, iar dictonul său a 
devenit una dintre cele mai frecvent citate maxime ale 
doctrinei. 

Pe de altă parte, nu au lipsit încercările de a aduce 
tasawwuf în „sânul” doctrinei oficiale. Cea mai de succes 
încercare de acest gen a fost făcută de Muhammad al Gha- 
zali (m.1111), iar doctrina lui a fost adoptată de sunniţi, 
fiind în vigoare chiar și în zilele noastre. 

Ca o consecinţă a introducerii ideilor și terminolo- 
giei din „pseudoteologia” lui Aristotel, din idealismul lui 
Platon şi din doctrina emanaţiei lui Plotinus, sufismul s-a 
îndepărtat de teologia islamică ortodoxă în ce priveşte for- 
ma unora dintre doctrinele sale. Mișcarea panteistă a atins 

maximul dezvoltării sale în sec XIII în lucrările poetului 
arab Ibn al-Farid din Cairo (m.1235), a vestitului Jala- 
luddin Rumi, cel mai mare poet persan, şi în cele ale teore- 
ticianului arabo-spaniol Ibn Arabi din Murcia (m.1240), 
iar sistemul „unităţii Fiinţei”, monist mai degrabă decât 
panteist, marchează un punct crucial în istoria sufismului 
speculativ. 

Problema originii și dezvoltării sufismului nu este, așa 
după cum am văzut deja, încă pe deplin clarificată. Unii 
învăţaţi şi-au făcut cunoscute opiniile, mulți şi-au schim- 
bat convingerile iniţiale și asta datorită bunului motiv că 
au apărut noi izvoare, evoluţii și interpretări în domeniu, 
în timp ce nu trebuie să uităm că încă o mare cantitate 
de materiale existente în Orient n-a fost încă publicată și 
tradusă în limbi de circulaţie internaţională, deci sunt încă 
necunoscute. În aceste condiţii, pentru noi, cel mai accep- 
tat punct de vedere este cel al lui Alfred von Kremer şi al 
lui Ignaz Goldziher și anume că istoria sufismului trebuie 
pur și simplu împărţită între ascetismul original și specula- 
ţia abstract teosofică care, ulterior, a fost alăturată acestuia. 

Arthur John Arberry admite existenţa unui schimb 
liberal de idei între asceţii creştini și musulmani în sec VIII 
şi nu cred că cercetările viitoare vor răsturna teoria că su- 
fismul a fost influenţat la începuturile sale de misticismul 
creştin și de toate celelalte curente filosofice influente în 
zonă, cum erau cele neoplatoniste, neopitagoriciene, cele 
hermetice și gnostice, curente și şcoli care au înrâurit și 
Islamul timpuriu. Un exponent al acestor teorii ar merge 
cam prea departe în ceea ce priveşte influenţa creștinismu- 
lui asupra diferitelor aspecte ale filosofiei și misticismului 
islamic dacă ar proceda cum face M. Horten care, plin 
de entuziasm, susţine existența influențelor covârșitoare 
venite, e adevărat, nu din creştinism, ci din India. Ar fi, 

totodată, total greşit să spunem că sufismul timpuriu sau 
chiar cel din lumea modernă ar fi un fenomen doar de 
sorginte iraniană deoarece indubitabil arabii au avut par- 
tea lor de contribuţie la edificarea mișcării și a modului 
de gândire sufit, în ciuda faptului că nu încape îndoială 
că poezia persană, care s-a dedicat sufismului în cel mai 
larg și profund sens, a fost mijlocul prin care sufismul și-a 
dobândit caracterul universal. 

Ar fi o încercare vană dacă ne-am propune să prezen- 
tăm într-un rezumat toate formele prin care doctrina 74- 
sawwuf iraniană s-a realizat sau s-a manifestat în realitate. 
Acest lucru este imposibil pentru că sufismul iranian e for- 
mat dintr-o multitudine de sisteme care, deşi sunt legate 
între ele, le lipseşte unitatea atât în ce privește concepţia 
filosofică cât şi criteriile etice. Comună pentru toate este 
însă credinţa elementară, de bază, în posibilitatea unei 
cunoașteri intuitive directe a lui Dumnezeu. Concepţia 
centrală a misticii sufite este /4whid, unitatea consubstan- 
ţială cu Dumnezeu, „percepţia unităţii cu Dumnezeu”. În 
realitate, această concepţie permite sufismului să constru- 
iască puntea peste teribilul hău dintre Dumnezeu și om. 
Prin urmare, /4s4wwuf acordă un alt înţeles conceptului 
de tawbid decât o face teologia, care este mulțumită cu 
dogma „Nu este alt dumnezeu decât Dumnezeu”. Pentru 
sufism, z4wbid înseamnă că Dumnezeu este unica Fiinţă, 
cu o existenţă reală sau absolută, în comparaţie cu care 
tot restul este numai o stare fortuită de fiinţă sau că orice 
altceva ce nu este Dumnezeu nu există. 

Întrucât sufiţii îşi bazează gândirea nu pe concepții 
teologice, ci pe concepte teosofice, poezia a fost și a rămas 
instrumentul lor principal de exprimare. Sufiţii au făcut 
mai puţin uz de discursul coerent deoarece acesta ar fi re- 
levat mult prea limpede „îndrăzneţele și nerușinatele” lor 

devieri de la islam, expunându-l astfel pe autor la pericole 
foarte mari, pe când poezia, prin jocul său constant cu 
metafora, simbolul și sensul literar, creează ambiguităţi 
sub strălucirea exprimării de înţelesuri ce se relevă doar 
celor iniţiaţi. Au existat sufiți ortodocși, este adevărat, dar 
au existat și alții care au abandonat totalmente elementele 
fundamentale ale islamului și ale oricărei alte religii, refu- 
zând, de pildă, să facă distincţia dintre Bine şi Rău, și au 
tras concluzii de valoare supremă în domeniul filosofiei, 
deși au manevrat asiduu cu versete din Coran și Iradiţie, 
dar care au fost interpretate, mai mult sau mai puţin arbi- 
trar și fantastic, prin referirea la Ali, căruia se presupune 
că Profetul Muhammad i-ar fi încredinţat înţelesul ascuns 
al revelaţiei. 


Arhetipul şi imaginarul sufi: Ritualuri, practici, 
alegorii, simbolismul 


Ritualuri 


De foarte timpuriu au existat grupuri sau școli unde 
discipolii (7nurid, shagird) se adunau voluntar în jurul 
unui călăuzitor/îndrumător (murshid, shaykh, pir) ca să he 
conduși de acesta pe anevoioasa cale (74r;44) a misticismu- 
lui astfel ca ei să poată ajunge în starea de extaz (/4/, v4j4), 
momentul suprem al unei experienţe sublime, când sufitul 
este prins în comunicare și contopire cu „Cel Iubit” sau 
„lubitul”. Apoi, începând cu secolul XII, suntem martorii 
apariţiei unor numeroase congregaţii care s-au dovedit a 
fi de mare importanţă pentru viaţa culturală a Orientului 
islamic. Aceste congregaţii aveau statute foarte clare (fără 
celibat sau obligaţia de principiu de a locui în mănăstiri) 
şi un ritual specific toate cu scopul de a face posibilă rea- 

lizarea momentelor solemne de 750 mmystica. Aceste rituri 
erau în fapt doar o sinteză a celor care fuseseră în mod 
tradiţional celebrate la reuniunile muzicale, cunoscute 
ca sama, încă din primele zile ale sufismului teosofic. De 
fapt, în legătură cu aceste adunări, considerate ca fiind de- 
monstraţiile cele mai expresive ale sufismului, unii dintre 
cercetătorii acestui fenomen au afirmat că ar fi și locul în 
care s-ar afla izvorul poeziei sufite. Poezia sufită formează 
o parte integrantă a /454wwuf aşa cum aceasta a evoluat, iar 
sama a apărut din practica psalmodierii Coranului. Primii 
sufiţi, susţine Y.E.Bertel, trebuie să fi devenit conștienți de 
efectul psihologic al psalmodierii şi de puterea copleșitoare 
a cântecului asupra emoțiilor celor mai simpli orientali și 
au recurs la folosirea acestora pentru a induce starea de 
extaz. Sama şi-a continuat existenţa, în ciuda opoziției 
amarnice a teologilor ortodocși şi a puritanilor, la început 
cu muzică vocală și apoi cu muzică instrumentală, în final 
acompaniată de dansul extatic născut din ceea ce era la în- 
ceput doar mișcare ritmică. Pe de altă parte, alți teoretici- 
eni susţin o ipoteză diferită, şi nu fără a avea suport faptic, 
şi anume ca sama a fost la începuturi muzică și dans ca 
formă de distracţie socială după o masă bogată. Reformele 
ulterioare i-au dat forma unui ceremonial solemn. 

In Irak, poeziile de dragoste arabe, transmutate meta- 
foric în domeniul mistic, erau cântate la astfel de adunări. 
În Khorasan, unde poezia ca artă cultă n-a existat, în ori- 
ce caz nu la nivelul de dezvoltare și perfecţiune al poeziei 
arabe, până în a doua jumătate a sec. al VII-lea, se pare că 
poezia populară persană era folosită în același scop expri- 
mând, desigur, fervoarea iubirii. Lirica persană, în mod 
special cea mistică, a reținut caracterul psalmodic. Poezia 
populară a fost gradat înlocuită de cea artistică, de autor, 
iar caracterul popular a cedat locul unui simbolism com- 

plicat. Y.E. Bertel vede evoluţia poeziei sufite după cum 
urmează: 1) poezia profană, în principal de dragoste, doar 
ca un simplu substitut al altor modalităţi folosite pentru 
atingerea extazului; 2) poezie sufită pură scrisă special în 
scopul folosirii la adunările sufi, însă cu adoptarea unei 
terminologii corespunzătoare din primul tip; 3) simbolism 
erotic bazat pe filosofia sufită; 4) poezie didactică, care deși 
îşi are originile în cercurile sufite, nu deviază în esenţă de 
la doctrina islamică a credinţei. 


Practici sufite 


Majoritatea operelor din tradiţia mma/bnravi abordează 
idei mistice și se ocupă de educaţia spirituală, dând mult 
mai puţină atenţie şi spaţiu practicilor sufi. Există și excep- 
ţii. Una dintre acestea este Kar-nama-ye awqaf, un poem 
cu mai puţin de 400 distihuri care a fost compus cu ocazia 
festivalului de an nou din 1269 de Pyr-e Baa, poet de 
curte al domnitorilor mongoli. Este o operă satirică, care 
critică folosirea proastă a instituţiilor unei fundaţii pioase 
pe care adesea sufiţii trebuie să se bazeze pentru propria 
subzistență. Poemul este îndeosebi interesant pentru de- 
scrierea dervişului Haydari. 

În 1347-48, Khatib-i Farisi din Shiraz a scris o hagio- 
grafie în mma/bnavi despre sufitul persan Jamal ad-Din Savi 
(cca. 1232). După ce s-a convertit la un ascetism radical 
Jamal ad-Din a devenit maestrul unui grup de derviși din 
Damasc, pe care autorul îi identifică ca fiind galandari. 
Aceștia respingeau radical atât legătura cu lumea prezentă 
cât și grijile pioase legate de mântuire. 

Semnele evidente ale practicilor lor erau rasul păru- 
lui din cap, a bărbii şi a sprâncenelor și goliciunea lor cu 
excepţia unei pânze groase legate în jurul coapselor sau a 

unui veșmânt de lână numit sac. O expresie repetată expli- 
că înţelesul pe care-l dădeau purtării lor: 


Veniţi, bai să ne spălăm pe mâini de lumea asta, 
Să ziceţi patru takbirs asa cum galandarii sunt obisnuiți. 


Practicile comunităţii sufite au fost, de asemenea, 
reflectate în matbnaviul lui Imad ad-Din Ali (ns. 1371) 
cunoscut și sub numele de Fag;/-i Kirmani, jurispruden- 
tul din Kirman. La fel ca mulți mistici ai timpului său, el 
nu şi-a neglijat relaţiile cu puternicii zilei. EI şi-a dedicat 
operele lui Shah Shuja, un conducător din Shirz care era 
patron și lui Hafez, precum şi vizirului mongol Ghiyath 
ad-Din, un mare mecena al poeţilor mistici. Cele cinci 
mathbnaviuri ale lui Imad-i Fagih sunt uneori numite co- 
lectiv Pznj Ganj (Cinci comori). În Suhbat-nama, scrisă în 
1330 la început și-a concentrat atenţia asupra clasei con- 
ducătoare, subliniind generozitatea și justeţea care sunt 
proprii statutului acesteia. Materia celorlalte capitole este 
diferită: tratează regulile de comportament (244%) pentru 
grupuri de oameni ce se disting prin atitudinea lor faţă de 
viaţa spirituală. După sufiți, învăţaţi și oamenii obișnuiți 
el vorbește despre cei care administrează o mănăstire, cei 
care au adoptat o viaţă de derviș rătăcitor, cei care urmează 
codul cavalerismului cunoscut sub denumirea de frzpvvar 
în viaţa cotidiană a unei comunităţi sufi. Ultimele trei ca- 
pitole se ocupă de iubirea mistică și de modul în care este 
reprezentată în poeziile cântate de cântăreții mănăstirii. 

Safa-nama (Cartea Purităţii), terminată în 1384, este 
o operă de bătrâneţe a lui Imad. Temele proeminente sunt 
lamentaţii despre tirania timpului și relatarea experienţe- 
lor vizionare. În această carte poetul ne relatează în primul 
rând visele sale despre Profet și despre Ali, iar apoi despre 

întâlnirea cu Khidr. El povestește cum a trăit chinurile 
morţii şi ale reînvierii trupului înainte de a se întâlni cu 
un şeic sufi decedat a cărui viaţă a fost descrisă într-un 
capitol anterior. 

Un scop practic poate fi atribuit și altor două mabna- 
viuri scurte scrise de misticul Qasim-e Anvar (1356-1433). 
Deși poemele abordează chestiuni teoretice, forma lor 
concisă și limba fără înflorituri le definesc ca instrumente 
pentru instrucţia de bază a adepților. În S44 magam dar 
istihab-e sufiya (O sută de etape în terminologia sufi), calea 
mistică, de la trezire la realizarea Unificării, este trecută pe 
hartă cu ajutorul unui vocabular adecvat. 

Altă operă de Qasim, Anis al-arifin (Companionul 
misticilor) este un catehism în circa 600 distihuri ale psi- 
hologiei sufi dând răspuns la întrebări legate de sufletul 
inferior (nafs), de spirit (rub), inimă, rațiune și iubire 
mistică. Poetul elaborează un mod deosebit în legătură cu 
păcatul de a „face paradă de pietate” (r7y4). Oricine cade 
victimă acestei ispite este comparat cu cineva care ar crede 
că „urinarea diavolului pe capul său ar fi o ploaie binecu- 
vântată”, În schimb, aspirantul este îndemnat să-și salveze 
inima din „ghearele demonului” transformând-o într-un 
receptacul ale revărsărilor spiritului. Starea de puritate este 
exemplificată de misticul Safi ad-Din din Ardabil, strămo- 
şul șahilor safavizi de mai târziu care l-a făcut pe poetul 
Sa'adi să mărturisească că „pasărea lui n-ar putea să-și facă 
cuibul la un nivel atât de înalr”. 


Alegorii mistice 
Standardizarea limbajului mistic împreună cu folo- 


sirea în mod deschis, din ce în ce mai mult, a alegoriei 
au devenit trăsături distinctive ale poeziei şi în special ale 

masnaviului sufi din secolul XIV. Acestea sunt și mai ac- 
centuate în secolul următor, care a fost marcat de perioa- 
da timurizilor din istoria politică a Persiei. Niciun poet 
nu ilustrează mai bine aceste tendinţe decât Muhammad 
Yahya ibn Sibak (ns. cca. 1448) care a trăit o viaţă de si- 
hastru în natalul Nishapur. Daszer a/- usbshagq (Sfetnicul 
îndrăgostiţilor), un mathnavi de 5000 de distihuri termi- 
nat în anul 1436, conţine o poveste de dragoste plină de 
aventuri. Alegoria a fost dusă până la consecinţele sale fi- 
nale. Nu numai numele persoanelor dar şi denumirile ge- 
ografice sunt derivate din vocabularul poeziei de dragoste 
şi a psihologiei referitoare la iubire. 

Menţionarea doar a celor mai importante personaje 
ar fi suficientă pentru a caracteriza povestea: un prinţ, Ini- 
mă, fiul regelui Raţiune care domnește în Apus într-un 
castel numit Trup, pleacă să câștige mâna Frumuseţii, fiica 
regelui Iubire, care este domnitorul din Răsărit. Prinţesa 
locuiește în orașul Faţa care are o grădină numită Obraji şi 
o fântână pe numele său Gura. În scopul înțelegerii acestei 
alegorii complicate, autorul a scris și o versiune prescurtată 
în proză sub titlul de Flesp va Di. 

Predominarea alegoriei așa cum este exemplificată mai 
sus a condus inevitabil la o rigiditate care a redus forța ex- 
presivă a poeziei sufi. Poeţii mai timpurii foloseau povești- 
le și motivele lirice mult mai liber întrucât nu erau obligaţi 
să folosească noţiuni pre-definite atașate unei mode de ca- 
talog. Nu este întâmplător că în această ultimă etapă s-au 
elaborat mici dicţionare de terminologie sufi, cu ajutorul 
cărora se puteau decoda imaginile poetice cărora li se dă- 
dea astfel un sens folosindu-se lexicul limbii comune. 

Într-o oarecare măsură, compensarea acestei pierderi 
de vitalitate a fost căutată într-o mai mare grijă acordată 
fineţurilor retorice. Ceea ce putem afirma cu certitudine 
în prezent este că deși unele dintre aceste masnaviuri s-au 

bucurat de o anumită popularitate la un moment dat, în 
cele din urmă toate au căzut în uitare, paginile pe care se 
întind fiind doar uneori răsfoite de unii cercetători mai 
curioși ai fenomenului literar oriental. 


Simbolismul sufi 


Simbolismul sufi se axează pe trei teme principale: iu- 
birea, vinul și frumuseţea. Pentru că iubirea fără margini 
este baza relaţiei mistice cu Dumnezeu, iubirea pămân- 
teană este aceea (eshq-e majazi, iubirea metaforică sau 
alegorică) care creează puntea spre această iubire celestă 
(eshq-e hagigi, adică „Iubirea Adevărată”). Iubirea mistică 
este diferită de cea profană prin faptul că prin această iu- 
bire se introduce în sfera fiinţării iubirii un element trans- 
cendental, absolut. Prin acest tip de relaţie cu un element 
absolut, valoarea iubirii crește într-o asemenea măsură 
încât îi permite să-și reclame primatul, chiar supremaţia, 
asupra tuturor celorlalte emoţii ale sufletului. Mână în 
mână cu această tendinţă are loc o puternică intensificare, 
diferenţiere şi rafinare a iubirii, iubire ce devine o adevă- 
rată artă spirituală, iar cei care o stăpânesc înţeleg și știu 
cum să exploateze și să exprime posibilităţile extreme ale 
experienţei și ale stării erotice respective. 

În condiţiile în care o astfel de iubire înălțată spiritu- 
al şi aprofundată psihic întâlnește un obiect uman asupra 
căruia să se reverse, se naște un tablou hibrid al dragostei 
mistice pentru frumuseţea umană ceea ce și-a găsit mij- 
locul perfect de exprimare artistică în poezia de dragoste 
mistică din Persia. lubirea opusă Raţiunii, prin valoarea și 
insuficienţa ei, asigură furnizarea inepuizabilă de material 
pentru poezia lirică, pe când conflictul dintre ele constitu- 
ie un domeniu deosebit al literaturii ce are ca obiect iubi- 
rea prezentată prin povestea alegorică. 

Beţia cauzată de vin exprimă exaltarea extatică, în 
timp ce frumuseţea corpului juvenil reprezintă perfec- 
ţiunea absolută al lui Dumnezeu. Acesta este un limbaj 
elaborat până la cel mai mic detaliu și fără a-l cunoaște, 
cititorul nu poate să-și facă nici o idee despre înţelesul 
ascuns al versurilor pe care le citeşte. 

Nu există nicio îndoială că simbolismul mistic a pă- 
truns adânc în literatura Iranului, dar ar fi greșit totuși, 
dacă am căuta misticismul și exprimarea absconsă în fieca- 
re formă poetică și, invers, dacă nu am vedea realitatea și 
nu am sesiza „„/es jeux de style”, acolo unde există. Orientali 
au elaborat o nomenclatură întreagă de metafore poetice 
şi le aplică de parcă ar fi un lexicon de simbolism mistic. 
Acest aspect ambiguu s-a dovedit o armă eficientă atât de 
apărare cât și de atac pentru sufiţii liberali și non-sufiți 
împotriva urmăririi lor de credincioși ortodocși, așa cum 
a fost probat de Nasir-e Khusrow (1004-1088), când s-a 
referit la liber cugetătorul arab Abu 1 Ala Al-Ma'arri (973- 
1057). În acest mod, toată blasfemia este camuflată, iar 
plăcerea interzisă de a bea vin a fost transformată în des- 
fătare spirituală. Foarte adesea adevărata „faţă” a poetului 
este de nerecunoscut. Acest fapt este fără îndoială reflecta- 
rea unei deja observate nesincerităţi sau ipocrizii, dar, de 
asemenea, e foarte posibil să fie ecoul unei monstruoase 
opresiuni în sfera spirituală, precum și în cea socială. Tole- 
ranța manifestată de sufiţi este situată la polul opus atitu- 
dinii clerului și a claselor afiliate, fiind totodată una dintre 
cele mai nobile manifestări ale intelectului iranian. 


Efectele vocației sufite asupra culturii 


Armonia perfectă care a existat între sufletul persan 
şi sufism este dovedită de faptul că uniunea lor a durat 

atât de mult și că a atras atât oamenii de rând cât și in- 
telectualitatea, totuși nu și clerul sau, în orice caz, pe cei 
care au continuat să adere strict la opinia teologică oficia- 
lă. Gândirea socială a fost impregnată în bună măsură de 
sufism, exprimând la început poziţia orașelor şi ghildelor 
faţă de curtea regală în feudalism, dar în ultimă instanţă 
folosindu-le feudalilor ca mijloc de păstrare a puterii prin 
amăgirea supușilor în totalitatea lor. 

Mistica e cunoscută ca fiind un fenomen care însoţeş- 
te crizele de orice fel. Acest fapt pare să fie bine înţeles de 
poporul persan, care a suferit atroce de pe urma invaziilor 
continue și care a fost exploatat și jefuit fără rușine și milă 
de potenţaţii trecători ai vremurilor. Adevărat sau nu, se 
pot trece cu vederea umbrele întunecate pe care sufismul 
le-a aruncat peste societate în cel mai larg, sens al noţiunii 
şi pe cale de consecinţă asupra literaturii cum ar fi: o în- 
credere extravagantă în mila și voia lui Dumnezeu care au 
dus la pasivitate, chietism, inerție și la vagabondaj printre 
derviși. Orice reflecţie este marcată de pesimismul degajat 
din crunta inconstanţă și nesiguranţă a vieţii pământene, 
a lumii în care trăiau. Filosofia este demoralizatoare, dând 
naştere dispreţului faţă de intelect și cunoaștere și la sub- 
stituirea acestora de principiul intuiţiei necesar pentru o 
complacere în imaginaţie în absenţa culturii, în neglijarea 
agnostică a cercetării științifice, superficialitate crescută în 
cadrul ordinelor dervișilor și o creştere incredibilă a ado- 
rării sfinţilor. Credinţa în miracole și puterile miraculoase 
ale sfinţilor îndobitocește, conceptul „iubirii pure” pro- 
movează homosexualitatea, iar dorinţa de a atinge starea 
de extaz duce la folosirea stupefiantelor. 

Obedienţa necondiționată față de pir și numărul 
mare de discipoli care se adună în jurul său, adăugând la 

acestea afluența instituţiilor sufi, au creat un factor foarte 
important pentru ca în societăţile musulmane clasele do- 
minante să caute să obţină serviciile unor asemenea lideri 
puternici şi influenţi pentru promovarea intereselor comu- 
ne, în orice caz nu de ordin idealist. Un exemplul mai 
mult decât edificator este furnizat de evenimentele ce au 
loc în zilele noastre în lumea musulmană. Sfinţii derviși, 
asceții și șeicii pot fi periculoși pentru ordinea publică ori 
cel puţin pentru clasele dominante și autorităţi, pentru că 
ei pot electriza masele de oameni simpli până a ajunge la 
subversiune politică, la mișcări și demonstraţii de masă, 
la răscoale și răsturnări de regimuri politice. Acesta este 
reversul doctrinei exaltate a sufiților așa cum afectează ea 
viaţa obișnuită de zi cu zi. 

Care a fost însă efectul asupra literaturii, pe care sufiții 
şi-au însușit-o și au dominat-o într-o manieră atât de inte- 
grală şi de deschisă? În ciuda faimei dobândite de această 
poezie în cercurile intelectuale europene și americane, tre- 
buie observat că ea lasă impresia unei anumite uniformi- 
tăţi obsesive a temelor, a figurilor și motivelor poetice care 
au impresionat foarte mult cândva pentru că erau rare, ne- 
obişnuite și păreau mai sincere decât operele similare din 
spaţiul nostru cultural; în plus, ea se bazează poate prea 
mult pe subtile variaţii ale acelorași exprimări şi formulări 
repetate uncori invariabil de la un poet la altul și care sunt 
percepute ca noţiuni exotice ale unei alte culturi având 
sensuri diferite de ceea ce ne este familiar nouă, europe- 
nilor. Nu se întâlnesc la tot pasul în cultura occidentală, 
şi nici măcar în religiile din această zonă, afirmaţii cum ar 
fi „EI este pretutindeni şi totuși ascuns”, precum și con- 
cepţia asociată a exilului sufletului, dorul său de a regăsi 
unitatea cu Dumnezeu, idee de bază a ascetismului sufit 
oriental. După cum nu se întâlnește nici tratarea abstractă 

a acelorași gânduri pentru a elimina din poezia lirică orice 
realitate, claritate și neechivoc, ceea ce face, e adevărat, ex- 
primarea poetică mai impresionabilă și mai ambiguă. 

Această impresie nu este schimbată de alegoriile non- 
sufite oricât de numeroase ar fi ele în diversele interpretări 
critice care se dau acestor poezii. Pentru Shibli Numani 
un gazel, neatins de t4s4wwuf, poate fi un trandafir, dar un 
trandafir fără miros. Acesta este efectul resimţit de oriental 
din poezia lui Khaju și a lui Salaman. 

Acestea sunt doar câteva motive pentru ca părerea 
multor exegeţi să fie negativă referitor la acest gen de poe- 
zie în întregul său. Pe de altă parte, conform acestei păreri, 
doctrina sufi s-a dovedit încă de la începuturile sale ca fi- 
ind un obstacol în dezvoltarea științelor profane, blocând 
calea progresului cultural. Mai mult chiar, sub timurizi și 
hanii de Bukhara, sufismul a preluat conducerea în lupta 
dusă împotriva gândirii liberale, a mișcării de rezistenţă 
prin care populaţiile căzute în robie căutau să se apere 
împotriva agresiunii exercitate de nobilimea mongolă 
şi de hani. 


— ta E 

Isra şi Mi'raj 
(Călătoria Profetului Muhammad în ceruri sau înălțarea) 


Isra și Miraj ilustrează cele două părți ale Călătoriei pe care, 
conform tradiţiei islamice, a făcut-o Profetul Muhammad, într-o 
singură noapte, cândva în jurul anului 621. Scurta prezentare a 
călătoriei respective se găseşte în sura 17, „A/-isra” din Coran, iar 
alte detalii ne-au parvenit din padizburi, precum şi din alte surse ce 
conţin referiri la viaţa Profetului Muhammad. 

Pe timpul acestei călătorii, Profetul Muhammad merge călare 
pe o ființă mitologică ce se numea Buraq până la „cea mai înde- 
părtată moschee” unde îi conduce pe ceilalți profeţi recunoscuţi de 
Coran la rugăciune. După rugăciune urcă la ceruri unde vorbeşte 
cu Dumnezeu care îl îndrumă cu privire la modul de săvârșire a 
rugăciunilor pe care să le ducă credincioșilor. 

Conform tradiţiei, Călătoria este asociată cu La/ar al-Miraj, 
ca unul dintre cele mai importante evenimente ale calendarului 
islamic. 

Călătoria Isra începe în momentul în care Profetul Mu- 
hammad era acasă la Mecca și arhanghelul Gavriil a venit la el și 
i l-a adus pe Buraq, iar Buraq l-a dus pe Muhammad la „cea mai 
îndepărtată moschee” despre care musulmanii cred că este Al-Aqsa 
din Ierusalim. 

Această interpretare a fost avansată chiar de primul biograf al 
Profetului Muhammad — Ibn Ishag — și este susţinută de multe ha- 
dithuri. Termenul folosit pentru moschee, masjid, literal semnifică 
„loc de prosternare” și include locurile monoteiste de rugăciune dar 
nu se referă exclusiv la structuri fizice, la construcţii, ci pur şi sim- 
plu la o locaţie așa după cum spune și Profetul : „Pământul a fost 
transformat într-un 7masjid pentru mine și adepţii mei...” (Buhari, 
vol 1, Cartea 7, Nr. 331) 

Când califul Umar a cucerit, după moartea Profetului Mu- 
hammad, Ierusalimul, pe locul respectiv s-a construit o casă de ru- 
găciune. Clădirea a fost extinsă de califul omeyyad Abd al Malik 

ibn Marwan și terminată de fiul său al-Walid în 705. Clădirea a fost 
în mod repetat distrusă de cutremure, dar reconstruită de fiecare 
dată. Moscheea reconstruită în 1033 de califul fatimid Ali az Zahir 
este versiunea moscheii ce o vedem și în zilele noastre. 

Mulţi istorici occidentali, cum ar fi Herbert Busse și Neal 
Robinson, sunt de acord că Ierusalimul este locul la care se referă 
textul coranic. Ştim că musulmanii obișnuiau să se îndrepte cu faţa 
spre lerusalim pe timpul rugăciunilor, însă Muhammad a fost acela 
care a schimbat Qibla, pe baza unei instrucțiuni divine susţine el, 
în direcţia Mecca. 

La Ierusalim, Muhammad descalecă, îl priponeşte pe Buraq 
de zidul dinspre apus și apoi îi conduce pe ceilalți profeţi, incluzân- 
du-i printre cei prezenţi pe Adam, Moise și lisus, la rugăciune. În 
cea de-a doua parte a călătoriei, Miraj (cuvânt care în arabă literal 
„scară”) Burag îl duce pe Profet în ceruri, unde el face un tur al ce- 
lor șapte cercuri şi vorbeşte cu profeţii care l-au precedat, cum ar fi 
Avraam, Moise, loan Botezătorul și Iisus. Profetul Muhammad este 
dus la un copac sfânt, „Sidrad al-Muntaba”, din cel de-al şaptelea 
cerc de care Arhanghelului Gavriil nu i se permite să mai treacă. 
Conform tradiţiei, Dumnezeu îi spune Profetului că musulmanii 
ar trebui să se roage de cincizeci de ori pe zi, Moise îi atrage aten- 
ţia Profetului ca este prea mult şi prea greu pentru oameni să facă 
asta și-l îndeamnă pe Profet să ceară de la Dumnezeu o reducere și 
astfel, în cele din urmă, numărul de rugăciuni zilnice este stabilit 
la cinci. 

Lailat al Miraj, cunoscut, în diferite țări, sub diverse alte for- 
me ale cuvintelor, este festivalul ori sărbătoarea islamică prin care 
se celebrează Isra și Miraj. Unii musulmani sărbătoresc acest eve- 
niment prin rugăciuni opţionale pe timpul nopţii, iar în alte ţări și 
localităţi, clădirile, mai ales moscheile și alte locuri de rugăciune, 
sunt împodobite și luminate cu ghirlande de becuri și lumânări. 
Sărbătorile legate de această noapte tind să se concentreze asupra 
tinerilor şi copiilor. Astfel, copiii sunt duși la moschee unde Li se 
spune legenda sacră despre Isra şi Mi'raj. În cadrul acestei povestiri 
accentul se pune pe modul în care inima lui Muhammad a fost 
purificată de arhanghelul Gavriil care i-a insuflat lui Muhammad 
credinţă şi cunoştinţe pregătindu-l astfel să poată intra în cele șapte 


SUFISMUL, UN FENOMEN CONTROVERSAT 135 


ceruri. După rugăciune, în timpul căreia copii, dacă doresc, se pot 
ruga împreună cu părinţii, aceștia snt trataţi cu diverse mâncăruri, 
de regulă delicatese pentru această vârstă(!). Interpretările esoterice 
ale islamului evidenţiază semnificaţia spirituală a Miraj-ului, vă- 
zând-o ca pe un simbol al călătoriei sufletului și a potenţialului 
oamenilor de a se ridica deasupra confortului vieţii materiale prin 
rugăciune, pietate și disciplină. 

Domul Stâncii marchează locul de unde se crede că Profetul 
Muhammad s-a înălțat la ceruri. Data exactă a acestei Călătorii nu 
este clară, dar se celebrează ca și când ar fi avut loc înaintea Hegirei 
şi după vizita Profetului Muhammad la tribul din Ta'if. Se presu- 
pune că această călătorie a avut loc cu puţin mai mult de un an 
înaintea Hegirei, şi anume pe 27 a lunii Rajab, dar nu toţi recunosc 
această dată ca fiind cea corectă. Această dată ar corespunde, în 
calendarul iulian, zilei de 26 februarie 621, sau din anul precedent, 
8 martie 620. În Iranul şiit, 27 Rajab este ziua primei viziuni a lui 
Muhammad sau Mab'as. Moscheea Al-Aqsa și zona limitrofă, îm- 
preună cu Domnul Stâncii care marchează locul de unde se crede 
că Profetul Muhammad s-a înălțat la ceruri, este cel de-al treilea loc 
sfânt de pe pământ pentru toţi musulmanii. 

Fiinţa numită Buirag al Al-Burag este întâlnită în mitolo- 
gia orientală, mai ales în cea care aparţine tradiţiei islamice şi este 
menţionată și în Coran. Sunt mai multe variante ale numelui său, 
dar Al-Buraq este considerată versiunea generică de la care derivă 
toate celelalte. 

Al-Burag este o făptură mitică pentru transport. Este descrisă 
ca fiind de culoare albă și având mărimea între măgar și catâr. Are 
faţa unei femei, aripile îi sunt de vultur, iar drept podoabă are o 
coadă de păun. Simbolismul corpului, asemănător cu cel al calului, 
şi al aripilor de vultur, explică capacitatea acestei fiinţe de a se de- 
plasa foarte rapid și de a transporta un pasager. Mărimea unui pas, 
se spune, ar fi egală cu distanţa la care vede făptura respectivă. Deci 
nu numai că poate duce un călăreț, dar se mișca extrem de rapid 
şi de aici i s-a dat și numele, pentru că, în arabă, cuvântul 4/-buraq 
înseamnă și fulger. 

Mitul lui Al-Barag începe cu Patriarhul Avraam. Se spune că 
Al-Burag îl ducea pe Avraam în fiecare dimineaţă la soţia lui, pe 

nume Hagar, care trăia la Mecca, iar seara se întorcea cu el înapoi 
în Siria, la soţia lui Sara. 

Mitul lui Al-Barag este relatat și în Coran în capitolul despre 
călătoria nocturnă a Profetului Muhammad. 

Sunt multe controverse legate de acest mit, mai ales dacă că- 
lătoria a durat o noapte sau o secundă din viața omenirii ori a fost 
pur şi simplu un vis. Nu se pot verifica aceste ipoteze, așa că musul- 
manii continuă să creadă că a fost o călătorie cu durată în timp, pe 
când cei care nu cred că această versiune este adevărată continuă să 
spună că totul a fost doar un vis. 

Anexa 2 
Cele 99 de nume ale lui Allah= 


Cei care doresc să aprofundeze și să înţeleagă atributele lui 
Allah (Dumnezeu) în islam este necesar să cunoască cele 99 de 
nume ale lui Allah, cuprinse în Coran și în Sunna. În lista prezentată 
de noi cu cele 99 de nume ale lui Allah (Dumnezeu), dăm variantele 


din limbile arabă, română și engleză. 


Numele arab și 
; E Traducerea numelui în română-—engleză 
transcrierea lui 


Ar-Rahman „Milosul” — The Merciful 

Ar-Rahim = Mota) „Îndurătorul”— 'The Compas- 
sionate 

Al-Malik „Stăpânul Tronului”/ „Regele” — The King 

Al-Quddus „Preasfântul”/,Cel Sfânr” — The Holy 

PRE ma „Tămăduitorul / „Făcătorul de 
pace” - Peace 

ALMumin „De- Credinţă- Dătătorul”/„Apărătorul 


Credinței” — Faithful 
Al-Muhaymin „Veghetorul” — Preserver 


2 Pentru comparare și o deplină înţelegere a numelor divine am 


introdus în listă şi traducerea în engleză a atributelor lui Dumnezeu așa 
cum se găsește în lucrarea Sufism: An Introduction to the Mystical Tradition 
of Islam de Carl W. Ernst, Shambhala, Boston and London, 2011 (pag. 
82, 83, 84). Totuși trebuie ca cititorul să știe că nu există o listă sacramen- 
tală oficială și recunoscută unanim de toţi musulmanii a numelor date de 
oameni lui Dumnezeu, iar versiunile care cuprind aceste atribute eviden- 
ţiază deosebiri de interpretare, unele chiar importante. Legat de această 
problemă în Coran se spune că „Ale Lui Allah sunt numele cele mai fru- 
moase! Chemaţi-L cu ele şi depărtaţi-vă de aceia care schimonosesc numele 
Lui. Ei vor fi răsplătiți după ceea ce fac!” (Coran 7: 180) 

Al-Aziz 


„Puternicul”/„Cel Tare” — Glorious 


Al-Jabbar 


33 lemutul”/ „Atot uternicul” — Over- 
p 
powerful 


Al-Mutakabbir 


„Preamăritul”/„Cel Preaînalt” — Lofty 


Al-Khaliq 


„Creatorul” — Creator 


Al-Bari 


„Plămăditorul” / „Făcătorul”/ „Dătător de 
forme” — Originator 


Al-Musawwir 


„Plăsmuitorul”/,„Dătătorul de Chipuri” — 


Shaper 
Al-Ghaffar „Lertătorul” — Forgiver 
„Biruitorul”/„Stăpânul Atotputernic” — 
Al-Qahhar 
Wrathful 
Al-Wahhab „Dăruitorul”/„Cel Darnic” — Giver 
Înzestrătorul”/,Întreţinătorul” — 
Ar-Razza 2 , i : 
d Nourisher 
„Deschizătorul „/ „Dătătorul de Victorie”/ 
Al-Fattah SR 
„Marele Judecător” — Congueror 
ALl- Alim „Ştiutorul”/„Atoateştiutorul” — Knower 
, „Cel ce Întăreşte”/„Cel care Reţine” — 
AL-Qabid , i : 
Seizer 
„Dătătorul”/„Cel ce permite progresul”/ 
„Cel ce Dăruieşte ocrotire pentru ca să 
Al-Basit permită 
Oamenilor, Naturii — să se dezvolte” — 
Liberator 
„Coborâtorul”/,„Cel ce doboară”/„Cel ce 
Al-Khafid | iz să a e 
umileşte pe necredincioși” — Diminisher 
: „Înălţătorul”/„Cel ce Înnobilează”/„Cel 
Ar-Rafi 10 N oa 
care Glorifică” — Exalter 
Ă „Indemnătorul”/„Cel ce cinstește” — 
Al-Mu'izz 


Strengthener 

Al-Mudhill „Umilitorul”/„Cel ce umileşte” — Abaser 
As-Sami“ „Auzitorul”/,„Atoateauzitorul” — Hearing 
ALl-Basir „Văzătorul”/,„Atoatevăzător” — Seeing 
Al-Hakam „Judecata”/„Judecătorul” — Judge 
ALl- Ad „Dreptatea”/„Cel Drept — Just 
Al-Larif „Subtilul”/„Cel Subtil” — Gracious 
AL Khabir „Cunoscătorul /„Atoateştiutor” — Under- 
standing _ _ 

AL Halim „Blândul / „Cel ce Îngăduie” / „Ingădui- 
torul” — Gentle 

AL'Azim „Măreţul / „Cel Suprem” / „Cel Magni- 
fic” — Great 

ALGhafur „Preaiertătorul /„A toate iertătorul” — 
Pardoning 

PI E „Preamulţumitorul”/„Cel ce apreciază” — 
Grareful 

AL-Aliyy „Înaltul? — Lofty 

Al-Kabir „Marele”/„Cel ce cunoaşte totul” — Mighty 

Al-Hafiz „Păzitorul”/„Atoatepăzitorul” — Preserver 

Al-Mugit „Hrănitorul”/,Întreţinătorul” — Guardian 

Al-Hasib „Cumpătatul” / „Cel suficient” — Suftcer 

Al-Jalil „Maiestosul” / „Cel Plin de Slavă” — 

Dhu al-jalal Splendid 

Al-Karim „Generosul” / „Cel Generos” — Noble 

Ar-Ragib „Veghetorul” / „Cel Veghetor” — Watcher 

AL-Mujib „Răspunzătorul / „Cel ce răspunde” — 
Answering 

ALWasi“ „Cuprinzărorul / „Cel cu Har Nemărgi- 
nit” — Comprehending 

Al-Hakim „Înţeleptul” — Wise 

AL Waddud „lubitorul / „Cel Plin de Dragoste” — 
Loving 

Al-Majid „Gloriosul” / „Cel Glorios” — Exalred 

Al-Baith „Învietorul” / „Cel ce Învie” — Source 

Numele 
ordinului 


1. Muhammadiyya 


2. Siddigiyya 


3. Uwaysiyya 


4. Junadiyya 


5. Hallajiyya 


6. Qadiriyya 
7. Madyaniyya 
8. Rifa'iyya 

9. Urabiyya 
10. Hatimiyya 


11. Suhrawardiyya 


12. Ahmadiyya 

Anexa 3 


Ordine sufi întâlnite în istorie 
în diferite părţi ale lumii islamice 


Fondatorul 
Profetul Muhammad 
(m.632) 


Abu Bakr al-Siddiq 
(m.634) 


Uways al-Qarani (sec. 


VII) 


Junayd al-Baghdadi 
(m.910) 


al-Hallaj (m.922) 


"Abd al-Qadir al-Ji- 
lani (m.1166) 

Abu Madyan 
(m.1197) 

Ahmad al-Rifa'i 
(m.1182) 

"Umar ibn Mu- 
hammad al-Urabi 
(secolului XVI) 
Muhyi al-Din ibn 
"Arabi (m.1238) 
Abu Hafs al 
Suhrawardi (m.1234) 
Ahmad al-Badawi 
(m.1276) 


Regiunea 
geografică 


caracter teoretic și se 
întâlnește în toată lumea 
islamică 

caracter teoretic și se 
întâlnește în toată lumea 
islamică E 
caracter teoretic şi se 
întâlnește în toată lumea 
islamică 

caracter teoretic și se 
întâlnește în toată lumea 
islamică A 
caracter teoretic şi se 
întâlnește în toată lumea 
islamică 

în toate regiunile islamice 


Nordul Africii 

Turcia, Egipt 

Yemen 

se întâlnește în toată lu- 


mea islamică 
Iran, India 


Egipr 

13 


14 


15 


16 


17: 


18. 


19. 


27 


28 


. Shadhiliyya 
Wafziyya 
. Zarrugiyya 
. Jazuliyya 
Bakriyya 


Malamatiyya 


Khalwatiyya 
. Kubrawiyya 


. Hamadaniyya 


. Rukniyya 


. Nuriyya 


„ Naqshbandiyya 


„ Shattariyya 


. Ghawthiyya 


“ Ishqiyya 


. Mawlawiyya 


Abu al-Hasan al-Sha- 
dhili (m.1258) 
Muhammad Wafai 
(m.1358) 

Ahmad al-Zarrug 
(m.1494) 
Muhammad al-Jazuli 
(m.1465) 

Abu Bakr al-Wafa'i 
(m.1496) 

Abu Yazid al-Bistami 
(m.874) 


"Umar al-Khalwati 
(m.1397) 

Najm al-din Kubra 
(m.1221) 

"Ali Hamadani 
(m.1384) 

"Ala al-Dawla Sima- 
nani (m.1336) 

Nur al-Din Isfaraini 
(m.1317) 

Baha' al-Din 
Naqshbandi 
(m.1389) 

"Abd Allah Shattari 
(m.1438) 
Muhammad 
Ghawth Gwaliyari 


(m.1563) 
Abu Yazid al-'Ishqi 


(secolul XIV) 
Jalal al-Din Rumi 
(m.1273) 


Africa de Nord 
Egipt, Siria 
Africa de Nord 
Africa de Nord 
Egipt, Siria 


caracter teoretic și se 


întâlnește în toată lumea 


islamică 


Egipt, Turcia 

Asia Centrală, Iran 
Kashmir 

Asia Centrală 

Iran 


Asia Centrală, India, 
Turcia 


India, Indonesia 


India 


Turcia, Iran 


Turcia, Siria 


SUFISMUL, UN FENOMEN CONTROVERSAT 143 


29. Jahriyya 


30. Burhaniyya 


31. Hafifiyya 


32. Khawatiriyya 
33. Aydarusiyya 


34. Mushari'iyya 


35. Qushayriyya 


36. Kharraziyya 


37. Chishtiyya 


38. Madariyya 


39. Qalandariyya 


40. Suhayliyya 


Ahmad al-Yasawi 
(m.1167) 


Ibrahim al-Dasugi 
(m.1288) 

Ibn al-Khafif 
(m.982) 


Ali ibn Maymun al- 
Idrisi (m.1511) 

Abu Bakr al-Aydarus 
(m.1509) 

Sufyan al-Ihawri 
(m.778) 


Abu al-Qasim al- 
Qushayri (m.1074) 


Abu Sa'id al-Kharraz 
(m.890) 


Mu'in al-din Chishti 
(m.1236) 
Badi'al-Din Shah 
Madar (m.1437) 


Jamal al-Din Savi 


(m.1233) 


Muhammad al Su- 
hayli (secolul al XVI) 


caracter teoretic și se 
întâlnește în toată lumea 
islamică 


Egipt, Arabia 


caracter teoretic și se 
întâlnește în toată lumea 
islamică 


Africa de Nord 
Yemen, India, Indonesia 


caracter teoretic și se 
întâlnește în toată lumea 
islamică 

caracter teoretic și se 
întâlnește în toată lumea 
islamică 

caracter teoretic și se 
întâlnește în toată lumea 
islamică 


India 


India 


caracter teoretic și se 
întâlnește în toată lumea 
islamică 


Arabia 


PARTEA A III-A 


Poezia sufi în Persia 


Receptarea poeticii sufite în cultura 
europeană și americană 


„Dintre toate produsele tradiţiei sufite, scrie Carl 
W.Ernest, de departe cea mai cunoscută și mai aprecia- 
tă este poezia sufi”!, care, de la începuturile sale, cu sute 
dacă nu mii de ani în urmă, a fost însoţită de muzică și 
dans. Când orientaliștii europeni au „descoperit” sufismul, 
la sfârșitul secolului al XVIII-lea, poezia sufi a fost cea care 
i-a emoţionat şi încântat, i-a convins că au găsit un lucru 
minunat în cultura Orientului. 

Contactul și studierea sufismului literar a impus re- 
nunţarea la unele păreri preconcepute legate de Islam, mai 
ales că acesta ar fi o dogmă unitară, monolită, rigidă. Întâl- 
nirea Europei cu poezia sufi s-a întâmplat pe timpul afir- 
mării romantismului și nu-i de mirare că între multiplele 
fațete ale curentului romantic, poezia sufi şi-a găsit repede 
nu doar un loc, ci a fost și un răspuns la multe din dorin- 
ţele şi tezele romanticilor de cele mai diverse coloraturi, 
începând cu cei care se inspirau din misticismul și mis- 
terele vag, definite ale unor vremuri neguroase din istoria 
omenirii și din tradiţii istorice sau mitologico-religioase, 
cât și pentru cei care își căuta izvorul din care să se adape 
în clasicismul antic, grecesc și roman, în budism şi hindu- 
ism sau în practicile creștinismului primitiv, oriental. 

Goethe si Emerson au fost fermecaţi de traducerile 
din poezia persană ale lui Sir William Jones și Friedrich 
Ruckert. Răspândirea cunoștințelor despre literatura per- 
sană cât și contactul direct cu aceasta s-au datorat și înclu- 
derii în programele de pregătire ale funcţionarilor coloni- 
ali britanici, ca disciplină obligatorie de studiu, a limbii 
şi literaturii ţării în care urmau să lucreze și cărora li se 


! Ernst, Carl W, op. cit., pag. 147 

cerea, fapt ce prezintă interes pentru lucrarea de faţă, să 
înveţe limba persană pentru diplomaţie și pentru că le era 
necesară în colectarea taxelor și redevenţelor. Prin urmare, 
în curriculumul standard al unor asemenea cursuri, stu- 
diul literaturii clasice persane constituia o parte specială 
din pregătirea funcţionarilor de stat care îi ajuta să dobân- 
dească calificarea de care aveau nevoie pentru a putea lucra 
eficient în Iran sau în afacerile cu iranienii. 

Modul în care a avut loc contactul și receptarea din 
partea publicului din Occident a poeziei persane se da- 
torează succesului întâmplător al unei cărțulii care con- 
ţinea traducerea de către Edward FitzGerald, orientalist 
şi funcţionar al Coroanei Britanice, a unor catrene răzle- 
ţe atribuite unui poet persan, care a fost însă și un mare 
om de ştiinţă: Omar Khayyam. În 1859, FitzGerald, care 
avea un talent poetic superior calităţilor de om de știință 
şi cercetător, a inclus într-o odă personală, dezlânată, prin 
care voia să ilustreze scepticismul și revolta lui împotriva 
rigidei moralităţi victoriene, versuri persane fără legătură 
între ele, şi ale căror autori sunt astăzi incerţi. Irebuie aici 
subliniat faptul că versiunea dată de el în engleză rubaiate- 
lor era superioară calitativ originalelor. 

În epocă, această lucrare a lui FirzGerald a rămas ano- 
nimă ani de-a rândul până când, într-o bună zi, s-a întâm- 
plat ca poetul Dante Gabriel Rosetti să o descopere într-o 
ladă cu cărţi de vânzare la preţ fix, într-o dugheană londo- 
neză și din acel moment Omar Khayyam a devenit un idol 
pentru iubitorii de literatură din întreaga lume. Opera lui 
FirzGerald a ajuns, până la sfârşitul secolului al XIX-lea, să 
fie tradusă pe toate continentele în limbile majore vorbite 
în respectivele părți ale lumii. Mai mult decât atât, la acel 
moment istoric erau deja formate și funcționau cluburi 
Omar Khayyam în cele mai diverse locuri de pe glob. 

Se impune însă să prezentăm ceea ce în literatura uni- 
versală s-ar putea numi fenomenul „Omar Khayyam” și 
asta pentru că, dacă, în Occident, rubaiatele atribuite lui 
au fost considerate o culme a poeziei persane, în Persia el 
nu era perceput și apreciat ca poet până când s-a aflat de 
faima lui internaţională ce începuse să se răspândească ve- 
nind dinspre Anglia victoriană. Această faimă se datorează 
uimitorului succes al adaptării realizate de Edward FitzGe- 
rald a unor catrene ce i s-au atribuit lui Omar și include- 
rii lor în poemul său „Rubaiarele lui Omar Khayyam”. Se 
cuvine precizat faptul că această lucrare a fost publicată 
în 1859, retipărită de mai multe ori și tradusă în toate 
limbile importante ale lumii. Este important ca cititorul 
acestei cărți să știe că Edward G. Browne afirmă că, între 
traducerile și parafrazările lui FitzGerald și originale, deci 
catrenele pe care poetul le-a avut în vedere când şi-a creat 
opera, Edward Heron Allen a stabilit următoarele relaţii: 

„Dintre toate catrenele lui Edward FitzGerald, pa- 
truzeci și nouă sunt traduceri fidele sau parafrazări ale 
aceluiași număr de catrene, care se află și în manuscrisele 
Calcutta și Quseley, sau în ambele, deci traducerea și ori- 
ginalul sunt în raport de unul la unul. Patruzeci și patru 
pot fi traduceri sau parafrazări a mai multor catrene, deci 
se poate să le denumim catrene compozite. Două catrene 
sunt inspirate de catrene care se găsesc doar în textul din 
colecţia Nicolas. Două sunt catrene scrise de FitzGerald 
şi reflectă spiritul general al lucrării. Două sunt rezultatul 
influenţei exclusive al lui Farid al-Din Attar. Două catre- 
ne compuse de FitzGerald, au fost inspirate de faptul că 
Omar Khayyam a fost influențat de Odele hadithurilor. 
Trei catrene, care au apărut în prima și cea de-a doua 
ediţie, dar au fost eliminate de însuși Edward FitzGerald 


150  SUFISM ȘI POEZIE MISTICĂ ÎN PERSIA 


pentru că n-au corespondent nici măcar un vers în cele 
atribuite lui Omar Khayyam.” 

Trebuie precizat aici că în literatura persană un catren 
este întotdeauna o unitate poetică completă de sine stă- 
tătoare și că nu există poeme compuse din catrene, iar în 
orice colecţie de catrene tradiţional editată, singura ordine 
respectată sau recunoscută este cea alfabetică în care se ia 
în considerare litera finală a celor trei jumătăţi de vers care 
rimează. 

Despre Omar Khayyam (1048-1131) se știe că a fost 
un învăţat celebru nu numai în domeniul filosofiei și al 
ştiinţelor, ci și în teologie. Singurele scrieri ce i-au fost 
atribuite cu certitudine sunt scrise în arabă și se referă la 
probleme de matematică, astronomie şi metafizică. Datele 
cu privire la viaţa lui indică o existenţă mai mult sau mai 
puţin distinsă de cărturar medieval, care așa cum deja am 
menţionat, a fost coleg de şcoală sau și-a găsit patroni prin- 
tre mari oameni de stat sau alte personalităţi influente din 
zilele sale. Prima referire la el ca poet se găsește într-o an- 
tologie arabă a lui Imad ad-Din al-Isfahani (1125-1201), 
unde îi sunt citate câteva poezii scurte, alături de cele ale 
altor poeţi arabi din secolul XII. Omar Khayyam, ca ori- 
care altă persoană cultă a vremii, este posibil să fi scris oca- 
zional poezie în arabă fapt care nu era ceva neobișnuit și 
este chiar foarte posibil ca uneori să fi improvizat și unele 
catrene persane. Totuşi, în lipsa unei evidențe documen- 
tare, prin care să se dovedească contrariul, este extrem de 
puţin probabil ca cineva să afirme cu certitudine ca opera 
sa literară este semnificativă în ceea ce priveşte volumul și 
să se dovedească fără dubii că măcar o singură poezie ce i 
se atribuie este autentică, adică scrisă de el. Cum s-a născut 
însă „legenda” că Omar Khayyam a fost poet? 


* Browne, Edward G, op. cit., vol. II, pag. 258, 259. 

Spre sfârșitul secolului XII, Fakhr ad-Din Razi 
(m.1210) citează, pentru prima dată, un catren ca fiind al 
lui Khayyam. Același catren, împreună cu un altul, pot fi 
găsite în binecunoscutul manual sufi, „Mirsad a/-ibad ila l- 
mabda wa l-maad , scris de misticul persan Najm ad-Din 
Daya (1177-1256) în jurul anului 1223. Abia începând 
cu secolul al XIV-lea, cei care alcătuiau antologii, au în- 
ceput să întocmească mici colecţii ale catrenelor lui Omar 
Khayyam. În Monis al-abrar fi daqaiq al-ashar (1339 
/ 40), a lui Badr al-Din Jajarmi s-au inclus treisprezece 
poezii, iar antologatorul anonim al lui Nuzhat al-Majalis 
(1330) a adunat treizeci și una de poezii ce au fost atri- 
buite acestui autor. Este remarcabil că unele dintre aceste 
catrene timpurii apar în mai multe surse. Acest fapt arată 
existenţa unui corpus foarte limitat de catrene care au fost 
atribuite lui Omar Khayyam înainte de secolul al XV-lea. 
Vestitul manuscris de la Biblioteca Bodleiană, compilat 
în 1460, care a fost folosit de FitzGerald, conţine 158 
poezii, iar în antologia Tarabkhana, compilată doar doi 
ani mai târziu, aflăm deja cu 55 de rubaiate mai mult, iar 
această cifră s-a schimbat crescător în culegerile ulterioa- 
re de poezie persană care conţineau şi catrene de Omar 
Khayyam. 

Se poate asemăna fenomenul Khayyam cu efectul „pi- 
zza”. În trecut, italienii obișnuiau ca resturile rămase după 
ce pregăteau principalele feluri de mâncare din meniul zi- 
lei, să le amestece și să „coacă” un fel de plăcintă, numită 
pizza. Dar acest tip de „plăcintă” a fost plăcută și adoptată 
la scară internaţională, iar acum, înnobilată, s-a întors aca- 
să unde are, normal, un alt statut mult superior celui de la 
care a plecat. 

Totuşi, nu este imposibil ca vreodată, din bibliotecile 
de manuscrise ale Orientului, să apară și unul aparţinând 
lui Omar Khayyam conţinând catrenele care i se atribu- 
ie sau altele, inedite. Deocamdată, ceea ce se poate spune 
este că lipsesc probele extrinseci și intrinseci, primele pen- 
tru că nu avem vreun manuscris care să fie din vremea în 
care a trăit savantul, iar în ceea ce priveşte al doilea palier, 
se observă că toate catrenele sunt similare ca formă, metru, 
stil și dicţie; sunt foarte scurte, ceea ce face mai ușoară atri- 
buirea lor universalului decât particularului și se pretează 
la parafrazare, iar, în persană, asemenea poezii pot fi foarte 
ușor de compus. 


Formele poeziei sufi: structură şi compoziţie 


Poezie sufi s-a scris şi continuă să se scrie în multe 
limbi. Iniţial, în secolul IX, se folosea, în principal, araba 
ca mijloc de exprimare mistică în versuri, iar pe locul se- 
cund era persana. Din secolul XII sufiţii au început să scrie 
versuri și în alte limbi cum ar fi turca și hindi, dar se poa- 
te foarte bine extinde această listă prin includerea de noi 
limbi africane și asiatice în care au scris și încă continuă să 
o facă sufiţii din vremurile de mult trecute până la cei din 
zilele noastre. 

Prezentarea unei sinteze a acestei literaturi masive, 
în cadrul căreia să evidenţiem locul ocupat de poezia sufi 
persană, depășește aria de cuprindere a lucrării noastre. 
Ceea ce trebuie punctat sunt doar acele aspecte importan- 
te ale tradiţiilor literare ale poeziei sufi, incluzând princi- 
palele forme poetice, imagini și convenţii folosite de sufiţi. 
Această abordare reflectă ideea că poezia sufi nu este pur 
şi simplu o expresie a inspiraţiei individuale, ci este, în 

primul rând, o literatură deosebit de complexă și deliberat 
compusă, cu reguli bine stabilite ale rimei și ale metricii în 
general, existând coduri mai mult sau mai puţin compli- 
cate ale interpretării simbolice care presupun o cunoaștere 
temeinică a domeniului. Puterea poeziei sufi nu provine 
doar de la devotaţii săi creatori și utilizatori în contextele 
tradiţionale, ci şi de la profundele şi emoţionantele dez- 
bateri care au fost consacrate interpretării ei inclusiv de 
învățații occidentali, începând cu descoperirea sufismului 
literar de acum două veacuri. 

Pentru cei care nu sunt familiarizați cu poezia orien- 
tală, în general, menţionăm că pentru literaturile arabă și 
persană, principalele forme poetice, de care ne și ocupăm, 
sunt patru și anume: oda (q4si44), liricul (gaze/4/), catre- 
nul (rubaiatul) şi poezia epică (marbnav:). Oda a fost prin- 
cipala formă în poezia arabă preislamică și se consideră în 
mod obișnuit că gazelul derivă din preludiul cu iz erotic 
(nasib) cu care în general începeau toate gasidele. Cu ex- 
cepţia versurilor din poemele epice, care sunt la origine 
persane, aceeași schemă de bază a rimei este folosită în toa- 
te celelalte forme. Ritmic, versul arab respectă un sistem 
strict al metrului cantitativ bazat pe silabe lungi și scurte. 
Multele variante de metri posibile, care aveau de la două 
la patru silabe într-un picior, au fost, de asemenea, baza 
teoretică pentru poezia persană, turcă și urdu cu scriere 
arabă, deşi tradiţiile poetice mai timpurii, în respectivele 
limbi, se poate să fi fost şi non-—cantitative. 

Unitatea de bază în aceste cazuri este un vers care 
este întotdeauna împărţit în două jumătăţi, iar poezia 
se scrie, pe pagină de carte, cu cele două jumătăţi în 
coloane paralele. 

Intâmplarea orașului Qazvin (Scrisoarea victoriei). 


La ordinul Khalifului în acest 
oraş cunoscut 
Pe când la front, dușmanii au sosit 


Nevoit formaserăm mulţi ostași, 
noi 


3 zile intrarea nimănui n-am permis 


Mogulii curajoşi au intrat în Qazvin 


ca noi toți să fim bine în al nostru 
sălaș 

porţile orașului le-am închis cu 
pietre 

şi mergând cu acești moguli la 
război 

dar în a 4-a zi porţile ne-au deschis 


tăind capete pe-ntregul sălaș 


' Browne,Edward G, A Literary History of Persia, vol. II — From 
Firdawsi to Saadi, pag. 96, 97. Traducere literală după textul persan. 


Venind în Qazvin fură neiertători 


Pe toţi ce erau în acest bun oraș 


De la tineri la bătrâni, şi de la mic 
la mare 


Mulţimi de femei şi bărbaţi, pe toţi 


i-au omorât 
La cei arătoşi, teama a coborât 


Din cauza violurilor, fetele 

şi-i omorâră și pe conducători 


erau morţi, căzuţi pe drum în 
şanţuri 

în nimeni şi nimic nu a rămas 
suflare 

orașul s-a nimicit, a fost doborât 


şi din această teamă, singuri s-au 
omorât 
s-au ars precum pe cer, stelele 


Important este că fiecare jumătate de vers avea 
rimă, rime care erau identice pentru ambele jumătă- 
ți de vers ceea ce în fapt era o monorimă. În cazul 
formelor odei (qasidei), gazelului şi catrenului din 
persană cele două jumătăţi ale primului vers rimea- 
ză, iar în următoarele versuri doar a doua jumătate a 


versului păstrează rima. 

De frica războinicei și relei legiuni 
Cu toţi în acel pamânt sunt șafeiți 


Dar acolo așa mulți hanifiţi au 
fost omorâţi 
În orice loc vedeai unii peste alții 


În oraș n-a mai rămas loc, pe 
unde treci 

De frica armatei de moguli, ori- 
cine 

Şi o parte s-au retras din văz, pen- 
tru a plânge 

Deoarece le era frică de ei 


Mogulii, moscheele le arseră 


În foc, acoperișuri şi clădiri fură 
destrămate 


oamenii s-au aruncat în fântâni 
nici unul din 1000 nu sunt hanifiți 


încât 12000 din ei au fost nimiciți 


pe drumuri şi alături, urme ale morţii 


de mulţimea morţilor, aruncaţi cu 
zeci 

s-a refugiat oriunde, o întreagă 
mulțime 

cu sufletul plin de durere şi cu corp-n 
sânge 

pe clădiri nu vedeai, nici bărbaţi nici 
femei 

şi flăcările, cerul cel înalt, atinseră 


şi din el, s-a născut blasfemie și 
răutate 


Prin urmare structura rimei este astfel: a-a / b-a etc. 
Din punct de vedere strict formal singura diferenţă dintre 
toate aceste forme de poezie constă în lungimea lor. Catre- 
nul e format doar din două distihuri ori beituri complete 
sau mai exact din patru jumătăţi de vers. Gazelul, în mod 
obişnuit e format din șase până la douăzeci de distihuri, iar 
oda poate fi de la douăzeci și cinci până la câteva sute de 
distihuri lungime. Atât araba cât și persana sunt cu mult 
mai bogate în rime decât limbile europene şi dacă un poet 
îşi propune să compună în una din cele două limbi o odă 
lungă folosind monorima, acesta nu-și asumă o sarcină 
atât de grea pe cât ni s-ar părea nouă care suntem vorbi- 
tori ai altor limbi. Forma poeziei epice ale cărei izvoare se 
găsesc în tradiţia bardică persană, se aseamănă distihului 
mathnavi (în persană, cuvântul mathnavi înseamnă „du- 
blu”). În acest caz cele două jumătăți ale fiecărui vers 

rimează, dar fiecare vers folosește altă rimă, după modelul: 


a-a / b-b / c-c etc. 

Catrene de Saadi. (Traducere literală) 


Văzându-l pe Iubit ( cea mai fru- 
moasă fiinţă) liniştea te părăseşte 


Amintirea ta trecea lăsându-mă pe 
mine, îndrăgostit şi neliniștit 


Luna nu luminează pe zi, atunci 
casa cine a luminat 

Razele soarelui iubirii, s-au înflă- 
cărat 

Dacă în toată-mi viața, să am parte 
de a-ţi vorbi un pic 


Odihnă nu vei mai avea nicicând, 
dacă s-au prins în capcana sa 


Când ţi-ai dezvelit faţa, totul s-a 
sfârşit 


Cedrul nu creşte pe acoperiș, 
atunci acolo paşii cui s-au aflat 


Nu a mai rezistat, numele i-a pierit 


Rezultatul vieţii-mi este acea clipă, 
iar restul e nimic 


158  SUFISM ȘI POEZIE MISTICĂ ÎN PERSIA 


Oricine nu s-a topit de dor și nimic “Trece fără rost, când lumea 


nu-și doreşte părăseşte 

Pentru a-mi găsi prieteni, pe acest Cel care nu face la fel, trăiește în 
drum pășesc iar zadar 

Recolte și căsuțe, toate au ars în- N-a dorit iubirea, a lui Saadi 
da” încăpățânare 


Tot ce avea cel mistic, în al răbdării Dar când vinul e băut, mintea 


zid 


merge pe cărare 


Așadar pocţii nu au mai fost obligaţi să respecte regula 
folosirii monorimei și astfel ne este clar de ce poezia în for- 
ma sa epică a ajuns la dimensiuni enorme. De ce să mire 
faptul că într-o limbă bogată în rime precum 

este persana întâlnim poeme cum este Shahnameul lui 
Ferdowsi care are în jur de șaizeci de mii de versuri, iar 
Mathnavi, marele poem epic al lui Rumi, are cam jumăta- 
te din numărul respectiv? 

Despre formele pe care le-a adoptat poezia mistică, în 
general, vom reveni mai târziu în acest capitol, după ce vor 
fi expuse câteva consideraţii asupra poeziei sufi, aşa cum 
apare în tradiţia arabă și, respectiv, persană. 

Pentru a putea aprecia estetica poeziei sufi, în primul 
rând trebuie să evidenţiem care este aportul poeziei arabe 
preislamice la formarea culturii lumii musulmane. Cora- 
nul, şi afirmaţia nu are nevoie de argumente, a avut un 
impact uriaș asupra formării simțului frumosului la mu- 
sulmani, atât când acesta se manifesta sub forma artelor 
sunetului cât și a celor vizuale. Este adevărat că însuși Pro- 
fetul Muhammad a fost foarte atent și a cerut să se facă 
distincţie între Coran și poezia triburilor arabe produsă de 
barzi care pretindeau că inspiraţia le venea de la jinni. Să 
nu se uite și în acest caz că revelaţia coranică este de ori- 
gine divină, nu este lucrătură omenească, iar în condiţiile 
acceptării acestui adevăr, învățăturile din Coran au putut 


POEZIA SUFI ÎN PERSIA 159 


transforma viaţa oamenilor într-un mod în care poezia 
obişnuită n-ar fi putut să o facă, cu toate că forţa acesteia 
nu era subestimată. „Poeţii sunt urmaţi de cei rău călăuziţi. 
Nu i-aţi văzut delirând în fiecare vale, în timp ce spun ceea 
ce-ei au fac? 5, 

Totuși, Profetul aprecia poezia, iar lui i-au fost închi- 
nate niște versuri memorabile de către Hassan ibn Ihabit, 
poet arab contemporan cu Profetul, bine cunoscut în epo- 
că, care a adoptat și el credința islamică încă de la înce- 
puturi. Statutul moral al unei importante părți a poeziei 
preislamice a fost ambiguu printre musulmani, mai ales 
pentru că glorifică războinicul, amorurile profane şi mân- 
dria. Să nu se uite că Profetul Muhammad, prin opera sa, 
a făcut o revoluţie etică în Arabia, înlocuind preamărirea 
războiului şi adularea războinicului cu supunerea faţă de 
Dumnezeu. Totuși, gasidele poeţilor tribali au rezistat ca 
modele literare, având un rol deosebit de important în glo- 
rificarea faptelor califilor așa cum s-a mai întâmplat și în 
cazul clasicilor greci și latini în cultura europeană. 


Poezia scurtă. Mugatta'a şi Rubaiatul 


].I.P. de Bruijn, subliniază faptul că aproape toate di- 
vanele pocţilor persani conţin, pe lângă poeme în marile 
forme clasice, colecţii de poezii mai scurte. Printre acestea 
sunt unele piese neobișnuite (cel puţin din punctul de ve- 
dere a prozodiei standard), de lungimi diferite, dar care de 
obicei nu au mai mult de câteva versuri şi care sunt numite 
adeseori „fragmente” (g;ra sau muqattaat). Important este 
însă faptul că acest termen nu implică în mod necesar că ar 
fi poezii neterminate sau incomplete, ci doar că sunt ver- 


3 Sura al-shwara : 224-226. 

suri care au un caracter informal. Asemenea „fragmente” 
au servit adesea ca poezii ocazionale sau epigrame şi sunt, 
prin urmare, mult mai apropiate de practica de zi cu zi a 
utilizării poeziei, decât formele finisate şi elaborate ale qasi- 
delor şi gazelurilor. Totuşi, numai rareori aceste fragmente 
au căpătat o importanță mai mare, așa cum se întâmplă în 
poezia lui Ibn-e Yamin (1286-1368), un poet de curte din 
perioada mongolă, a cărui producţie de poezii fragmen- 
tare a fost considerabilă atât cantitativ cât și ca substanță 
şi realizare poetică, fiind apreciat ca atare. Mugartaat-ele 
dau glas unor reflecţii filosofice și etice, majoritatea având 
la bază nimic mai profund decât înţelepciunea comună 
a lumii și bunul simţ. Este adevărat și este normal să se 
găsească uneori şi idei mistice în aceste versuri. Dacă acest 
fapt justifică calificarea unui Ibn-e Yamin ca fiind poet sufi 
e o chestiune însă de discutat, chestiune care este compli- 
cată de faptul că uneori poezia lui este confundată cu aceea 
a unui poet mistic sincer și recunoscut ca atare, dar care 
a a trăit în secolul XVI, singura lor legătură fiind dată de 
faptul că purtau același nume. 

Dintre poemele scurte, catrenul a jucat un rol mult 
mai mare în poezia sufi decât mugariaat (fragmentele). 
După ce se cunoaște până acum, catrenul a fost o formă de 
poezie scrisă și citită de misticii persani încă de la primele 
manifestări publice ale acestora. 

Catrenele persane, de regulă, sunt poezii formate din 
patru versuri, cel mai adesea având modelul de rimă a-a / 
b-a, deși primele poezii de această formă aveau rimă in- 
terioară de tipul a-a / a-a caracteristică poeziei persane în 
general și deci, era des întâlnită. Un catren de tipul a-a/b-a 
este în realitate o poezie scurtă formată din două distihuri. 
Termenul du-beiţi (literal, din două distihuri) este folosit 

numai pentru catrenele care se abat de la regulile metrice 
ale catrenului clasic. Un alt termen, aplicat uneori catrene- 
lor, este „farana”, însemnând „cântec” sau „melodie” și se 
referă la folosirea ca texte muzicale a catrenelor respective. 
Cea mai comună denumire a catrenului persan este însă 
rubai, la plural rubaiyat, o derivare lingvistică de la nume- 
ralul arab, zrbza (patru). O trăsătură remarcabilă a acestui 
nume este că, contrar teoriei prozodice persane, cele patru 
versuri sau mai exact „jumătăţi de versuri” sunt socotite 
aici ca entități separate. 

Aceasta nu este singura abatere de la prozodia stan- 
dard. Rubaiatul persan are un metru propriu, care nu poa- 
te fi potrivit în modelele teoriei metrice, deși este ca și 
ceilalți metri persani, bazat pe cantitate, adică pe distincţia 
dintre silabele scurte și lungi. Se ştie că modelul rubaiatu- 
lui îl constituie o succesiune de două zeci de unități me- 
trice, numite ora în teoria metrică. În unele locuri ale 
înșiruirii se pot folosi numai silabe lungi (echivalentul a 
două 7nor4), dar în altele o silabă lungă poate fi înlocuită 
de două silabe scurte așa încât numărul silabelor dintr-un 
vers poate fi între zece şi treisprezece. Această variabilita- 
te i-a conferit rubaiatului o mare flexibilitate, acesta fiind 
unul din motivele prin care se poate explica uriașa lui po- 
pularitate. 

În conformitate cu părerile lui Shams-e Qays Raiz 
care, la începutul secolului XII a scris cea mai completă 
prezentare a prozodiei persane, rubaiatul a fost inventat de 
poetul Rudaki (secolul al X-lea) care i-ar fi creat ritmici- 
tatea imitând modelul cadenţat al unei formule versificate 
pe care un copil care se juca o murmura în timp ce executa 
diferite mișcări şi gesturi impuse de regulile jocului respec- 
tiv. Ulterior, acest model a fost adaptat regulilor prozodiei 

clasice. Deși astfel se oferă doar o explicaţie de domeniul 
legendei originii rubaiatului, această anecdotă trădează 
natura non-clasică a metrului rubaiatului. Adevărata ori- 
gine rămâne însă necunoscută în ciuda încercărilor de a 
dovedi că rubaiatul s-a dezvoltat, potrivit unei ipoteze, din 
literatura populară persană, iar conform altor teorii din 
poezia turcă timpurie, unde catrenele se întâlneau în mod 
obişnuit, deşi nu în metrica cantitativă, ci mai degrabă în 
metrica silabică. Indiferent care e adevărul, este foarte pro- 
babil ca această formă poetică să fi aparţinut iniţial unui 
filon literar ce nu făcea parte din domeniul poeziei culte. 

Catrenul, în esenţă, este cel mai adesea o epigramă 
sau o formulare concisă a unei idei poetice, care la persani 
era potrivită să servească drept motiv de întrerupere scurtă 
sau de pauză într-o conversaţie, o predică sau o scriere în 
proză. Din cauza marii varietăţi a scopurilor pentru care 
a fost și încă este folosit, e imposibil să se delimiteze clar 
domeniul și materia specifice catrenului. Trebuie subliniat 
faptul că sub forma rubaiatului, catrenul abordează ori- 
ce temă întâlnită în poezia persană clasică. Specific aces- 
tei forme de poezie este un mod de expresie viguros şi la 
obiect, în care autorul își folosește inteligența pentru a crea 
imagini şoc cu scopul de a întări și ilustra enunţul sau ide- 
ea poetică. Pentru a avea succes, acest tip de poezie trebuie 
să facă limpede o anumită dezvoltare a raționamentului 
sens în care, în multe cazuri, se folosește cel de-al treilea 
vers care, de regulă, nu rimează cu celelalte. Acest vers face 
legătura dintre ideea iniţială sau imaginea prezentată în 
primele două versuri cu o concluzie conținută de versul 
terminal. Această caracteristică structurală a făcut din ca- 
tren un mijloc important pentru a da expresie maximelor 
ce pot transmite nu doar crâmpeie de înţelepciune secula- 
ră ci şi idei religioase profunde. 

Într-o oarecare măsură, catrenele sunt comparabile cu 
distihurile individuale ale poemelor lungi, care prezintă și 
ele o structură prozodică similară. Diferenţa constă, totuși, 
în aceea că rubaiatele sunt întotdeauna de sine stătătoare, 
fără vreo legătură de orice fel cu o structură poetică de 
dimensiuni mai mari. Înţelesul real al catrenelor depin- 
de însă foarte mult de contextul în care poemul este pre- 
zentat. Acest context poate fi un text literar, precum și o 
cuvântare. În cel de-al doilea caz, asemenea contexte, de 
obicei, nu sunt cunoscute pentru că n-au fost fixate în scris 
pentru posteritate și acest fapt limitează serios posibilitatea 
de a trage concluzii, doar din textul scurt al catrenului, cu 
referire la scopul precis urmărit de poet prin ideile pe care 
le exprimă. Acestă problemă trebuie să fie ţinută minte, 
în special când se încearcă să se interpreteze catrenele ca 
exprimând idei aparţinând doctrinei sufi. 

Conform tradiţiei, literatura persană clasică este una 
a autoratului individual. Poeziile lirice sau epice sunt de 
regulă ferm legate de nume ori atribuite unor personali- 
tăţi remarcabile din diverse domenii ale culturii ori cu un 
statut social deosebit. Deşi sunt atestate cazuri dovedite de 
mistificări literare, unele flagrante, privind toate tipurile 
de versuri, această practică nu contrazice în realitate con- 
ceptul existenţei unui autor individual, sub al cărui nume 
ni se prezintă poezia în cauză. 

Totuși, un punct de vedere realist referitor la catrene 
şi locul lor în istoria literaturii persane este cel potrivit că- 
ruia acestea au devenit eponimul unui mănunchi de teme 
exemplificat în numeroase poezii ai căror autori adevăraţi 
au rămas anonimi. Persoana poetică, care vorbeşte în aces- 
te catrene, ar putea fi și un om de știință şi metafizician 
cunoscut în toată lumea, care la sfârșitul unei vieţi petre- 

cute în strădanii de a afla și înţelege raţiunea de a fi a uni- 
versului, s-a resemnat, îndoindu-se de capacitatea minţii 
omeneşti de a rezolva enigmele existente în această lume 
şi de a afla care este scopul prezenţei tranzitorii a omului 
pe pământ. 


Poeţii catrenelor 


Începuturile poeziei sufi persane sunt asociate de isto- 
ricii literari de numele lui Abu-Said al- Khair (976-1049) 
din Mihna, o localitate din Khorasan. Despre el se știe că 
a fost discipolul unei serii de mistici profunzi și a ajuns 
şeful centrului sufi din Nishapur precum și un important 
propovăduitor al doctrinei sufi. Tradiţia spune că ar fi şi 
autorul câtorva zeci de rubaiate de natură mistică, dar din 
biografia sa, scrisă de stră-stră-nepotul său, Muhammad 
bin Munnavar bin Abi-Sad bin Abi Tahir bin Abi Said, 
între 1174 și 1185, rezultă că Abu-Said nu a scris poezii. 
Moștenirea poetică atribuită lui este prin urmare opera al- 
tora contemporani cu el sau poate chiar a unor predecesori 
îndepărtați. Este însă limpede că în „predicile” sale, nu de 
puţine ori, el a apelat la catrene care ilustrau metaforic sau 
alegoric ideile pe care dorea să le inducă şi să le clarifice 
auditoriului. 

Aici am putea aminti şi disputa legată de divanul pre- 
supus a fi fost compus de un cercetător, contemporan al 
lui Kahir, și atribuit lui Baba Kuhi (m1037), care a fost 
la un moment dat rectorul (pir) Mănăstirii din Nishapur. 
Ceea ce naște îndoieli în acest caz este faptul că Divanul 
lui prezintă o terminologie sufi ajunsă deja la cel mai de- 
plin stadiu de dezvoltare și foloseşte nomenclatura uzita- 
tă doar de poeţi ulteriori perioadei menţionate. În orice 

caz, este cert faptul că a existat o etapă de dezvoltare a 
catrenelor mai veche, care s-a manifestat plenar înainte de 
epoca când au apărut cele atribuite lui Abu-Said. Totuși, 
nu trebuie făcută o legătură cu Baba Kubhi, pentru că în 
primul rând identificarea lui Baba Kubhi ca fiind Abu Ab- 
dallah Muhammad bin Abdallah b.Obaydallah Baykuya 
din Shiraz (1050-52), al cărui mormânt se afla în locali- 
tatea respectivă, este dubioasă și probabil că a fost cauzată 
de o etimologie populară a numelui său. În al doilea rând 
şi ăsta este argumentul decisiv, divanul atribuit lui Baba 
Kuhi datează de pe vremea lui Hafez. Dar asta înseamnă 
că problemele referitoare la autoratul catrenelor, presupuse 
a fi fost scrise în secolul XI, deși deosebit de relevante pen- 
tru stabilirea și elucidarea chiar a începuturilor poeziei sufi 
persane sunt departe de a fi fost clarificate. 

Din cele prezentate până acum este clar că prima 
formă în versuri pe care misticii au folosit-o pentru a-și 
exprima gândurile şi a-și descrie experienţele și trăirile a 
fost catrenul. Din nefericire, toate catrenele cunoscute din 
secolul XI sunt însoţite de incertitudini filologice cauzate 
de transmiterea lor pe cale orală şi prin urmare a adaptării 
lor permanente ca să corespundă evoluţiilor lingvistice a 
persanei literare sau a altor dialecte vorbite în aria lor de 
răspândire. 

Catrenele, pentru a le da greutate atunci când auto- 
rul era anonim sau nu s-a impus ca poet, au fost în mod 
obişnuit atribuite unor savanţi și mistici vestiți, unii care 
au trăit chiar înainte ca acestea să fi fost scrise, cum este 
cazul lui Omar Khayyam. Marele filosof Abu Ali ibn Sina, 
cunoscut lumii apusene ca Avicenna (m.1037) este și el 
creditat cu un număr de poezii scurte, inclusiv catrene. La 
fel, printre şeicii sufi importanţi, care sunt menţionaţi ca 

fiind autori de catrene, îi aflăm pe Abd Allah Ansari din 
Herat (m.1089) şi Abul-Hassan Kharaqani (m.1033), dar 
toate aceste atribuiri sunt însă nesigure. Cititorul acestor 
rânduri nu trebuie să uite că munca cercetătorului de as- 
tăzi a fost făcută în unele cazuri imposibilă de distrugerea 
completă a bibliotecilor de la curţile regale sau ale marilor 
învăţaţi în sinistrul cauzat de hoardele barbare sau de alte 
calamități. 

A apărut și problema interpretării mistice a catrene- 
lor. În acest sens, faptul că, de exemplu, catrenele atribu- 
ite lui Omar Khayyam sunt susceptibile de o interpretare 
mistică, n-ar trebui să surprindă pentru că teme precum 
vanitatea lumii, tranzienţa vieții sau insuficienţa rațiunii 
umane pentru a rezolva misterele lumii sunt prin ele însele 
compatibile cu concepţia mistică despre lume şi sunt un 
lucru comun în poezia sufi, dar aparţin oare, prin intenţie, 
poeziei sufi? 

Primele referiri ale misticilor la Khayyam folosesc to- 
tuși altă limbă. Printre cele dintâi poezii din cele atribuite 
lui Khayyam, în evidenţa sunt puse două catrene despre 
care scriitorul mistic Najm ad-Din Daya (1177-1256) sus- 
ţine că au fost scrise de acesta și anume: 


Cercul venirii şi plecării noastre 

N-are început şi n-o să aibă nici sfârşit. 

Nimeni nu poate vreodată, în lumea asta, să explice 
De unde a început venirea şi unde e ducerea. 


Păstrătorul lumii care a Jăcut acest univers complex 
De ce îl duce la decădere şi ruină? 

Este o formă bidoasă? Cine e de vină? 

Sau este bună? Cine ar distruge-o atunci? 

Sperăm că traducerea literală a celor două catrene să 
fie cît mai apropiată posibil de sensul pe care autorul lor 
de acum peste opt secole și-a dorit să ni-l transmită, dar 
nu putem să nu remarcăm, oricare ar fi interpretarea ce 
s-ar fi dat pe atunci unor asemenea idei, că clerul orto- 
dox musulman le-ar fi putut eticheta drept blasfemie, iar 
autorul ar fi avut de suferit pedepse care n-ar fi fost deloc 
ușoare. 

Daya a citat însă poeziile respective cu scopul vădit 
de a dezaproba doctrinele false ale unor filosofi ca Omar 
Khayyam, care luau în seamă doar forțele Destinului și ale 
Naturii, dar ignorau stările sublime la care aspirau misticii. 

Într-un spirit asemănător, marele poet sufi Farid ad- 
Din Attar (m.1220) s-a folosit de o anecdotă pentru a pre- 
zenta soarta lui Khayyam după moarte. 

În poemul său didactic J/a/i-Nama (Cartea Divini- 
tăţii) ne povesteşte despre un clarvăzător, care, stând la 
mormântul lui Khayyam, l-a văzut într-o stare de imper- 
fecţiune și anume că „Omar se scălda în transpiraţia sa de 
ruşine şi confuzie”. Clarvăzătorul explică imaginea respec- 
tivă prin aceea că Omar se lăudase la Poarta Cerului cu 
învățătura sa, dar a fost extrem de jenat să afle cât de igno- 
rant era în realitate. Poet sau nu, mistic sau nu, om de ști- 
ință sau nu, indiferent de sentinţa ultimă dată de instanţe 
mai mult sau mai puţin abilitate, Omar Khayyam rămâne 
însă un nume proeminent pe răbojul istoriei universale. 


Baba Taher (Uryan) 


Ce-l îndeamnă pe om să plece dintre oameni, să se re- 
tragă departe de ei? Răspunsul este: pentru a fi mai aproa- 
pe de el însuși. Cât de mult îl poţi iubi pe Dumnezeu și 
cât de mult pe oameni? Ce plan măreț al lui Dumnezeu 

pentru omul care fuge de lume și lumea îl urmează? În co- 
drii seculari din apropierea munţilor Luristanului şuierul 
vântului printre ramuri pare a spune poveşti. Pădurea din 
apropierea Hamadanului a cunoscut oameni care au dat 
prin viaţa lor răspunsuri la întrebări ce astăzi sunt puse 
din ce în ce mai rar. Acei oameni au cunoscut la rândul 
lor pădurea și au dat, în liniștea ei „căutării” lor glasul lui 
Dumnezeu. Unul poate mai mult decât alții. Acela a fost 
Baba Taher. 

Cândva, între 1055 şi 1058, sultanul Tughril Beg, 
care tocmai instaurase Casa selgiucidă ca noua putere 
turcică din partea răsăriteană a Califatului abbasid, și-a 
făcut intrarea în orașul Hamadan. Trei sfinți sufi stăteau 
în picioare pe un deal din apropierea porţii. Cronicarul 
anonim ne relatează că privirea sultanului a căzut asupra 
lor și atunci a oprit avangarda armatei, a descălecat, s-a 
apropiat și le-a sărutat mâinile. Unul dintre sfinţi care era 
„cam nebun în purtarea sa”, i-a zis lui Tughril: „O, turcule, 
ce vei face tu cu oamenii lui Dumnezeu ?” Omul pios, care 
a îndrăznit să-i amintească în acest mod noului stăpân de 
datoria lui de protector al comunităţii credincioșilor, era 
Baba Taher. 

Edward Heron-Allen scrie însă că în încercarea de 
a da informaţii despre viaţa lui Baba Taher trebuie să fim 
oneșşti și să spunem că ceea ce este foarte limpede pentru 
toată lumea este faptul că practic nu știm nimic despre 
el. Totuşi, citându-l pe E.G.Browne, Heron-Allen susţine 
că o menționare a lui Baba Taher s-a găsit într-o istorie a 
selgiucizilor, care spune că atunci când sultanul selgiucid 
Tughril Beg (1037-1063) a vizitat Hamadanul l-a văzut pe 
Baba Taher de la care a primit sfaturi bune, binecuvântare, 
precum și partea superioară, care avea forma unui inel, a 
vasului care fusese folosit până atunci de către mistic ca vas 

de ablaţiune și pe care sultanul îl purta ca pe un inel ce-i 
conferea imunitate pe timpul bătăliilor. După aceste date 
s-ar putea da crezare părerii că Baba Taher a trăit și creat în 
secolul XI al erei noastre. 

Data acestui eveniment contrazice însă datarea morţii 
lui Baba Taher din anul musulman 410 (1019-20), datare 
făcută de antologatorul din secolul XIX, Riza-Quli Khan 
Hidayat și care nu-i susţinută de nici o sursă mai timpurie. 

Rămân, în mod inevitabil, multe semne de îndoia- 
lă privind datarea corectă a perioadei în care a trăit Baba 
Taher și asta, atâta timp că nu se va dispune și de alte 
documente biografice decât cele existente până în prezent. 
Puținele fapte cunoscute indică Hamadanul ca fiind ora- 
şul său natal, dar posibil este că și vreo așezare din munţii 
Luristanului din apropierea oraşului respectiv într-o bună 
zi să-și revendice „fiul”. 

În zonă, el a fost revendicat de membri A/-e Haqg 
(„Oamenii Adevărului”), o sectă care își avea cei mai mul- 
ţi adepţi printre locuitorii din munţii Zagros. În Ka/am-e 
Saranjam, cartea sfântă a sectei, Baba Taher apare ca sfânt 
care servește cea de a treia din cele șapte manifestări ale 
Divinului și conform concepției sectei Ah/-e FHaqq, apare 
în istoria sacră a lumii. 

Referitor la această sectă și Baba Taher, în Prima En- 
ciclopedie a Islamului4 se relatează că adepţii sectei APl-e 
Haqq credeau în existenţa a șapte manifestări ale divini- 
tăţii dintre care, prima, cea a Khâwandigăr, se afla în pre- 
eternitate, a doua este cea a lui Ali, a treia cea a lui Baba 
Koshin, a patra cea a lui Sultân Ishâk etc. Fiecare dintre 
aceste manifestări era însoţită de o suită de patru îngeri, 
fiecare dintre aceştia având niște îndatoriri speciale. Baba 


+ Brills, E.S. First Encyclopaedia of Islam, 1913-1936, Leiden, Ne- 
therlands, 1987, vol.VII, pag., 612 și următoarele. 

Taher este considerat ca fiind unul dintre îngerii lui Baba 
Khosin și încarnarea lui Azra il și a lui Nushair, iar eve- 
nimentele acestui ciclu ale existenţei potrivit cărţii sfinte 
a sectei Ahle-e Haqq au loc în Luristan și Hamadan. În 
manuscrisul Sarandjăm, din care sunt extrase aceste infor- 
maţii se relatează despre vizita pe care „Regele lumii” i-a 
făcut-o lui Baba Taher în Hamadan. Se sugerează că Baba 
Koshin pare să fi fost cel desemnat de sintagma „Rege/e 
lumii”, dar legenda este mai probabil că îşi are inspiraţia 
într-un fapt real şi anume în episodul prezentat deja pri- 
vind vizita sultanului Tughril. Baba Taher și Fatima Lâră 
(cea subţirică), din tribul Băra Shahi din ţara Guran care 
era în slujba sa, ar fi hrănit întreaga armată a regelui cu 
cor-yak, o mâncare de orez (!) 

Revenind însă la Baba Koshin acesta îl ispiteşte pe 
Baba 'Taher cu toate comorile lumii, dar misticul n-are altă 
dorință decât de a se bucura de „Frumuseţea Regelui”. Fa- 
tima doreşte să-l urmeze pe Regele lumii, îşi pune capul 
pe genunchi și își dă duhul. Regele îl consolează pe Baba 
Taher pentru pierderea suferită și îi promite că în ziua Ju- 
decăţii de Apoi el îi va reuni pe Taher și Fatima astfel încât 
ei vor fi la fel ca Layla şi Majnăn. reisprezece fragmente 
de texte poetice, mutilate, dar marcate de stilul lui Taher 
sunt presărate în proza respectivă. Fatima Lără, care este 
menţionată în text ne spun custozii monumentului din 
Hamadan ar fi îngropată într-un mormânt lângă cel al lui 
Baba Taher. 

După părerea custozilor mausoleului Baba Taher, 
această Fatima nu trebuie confundată cu o altă Fatima, 
Babi Fatima sau Fatima Layla. Asad-e Hamadani vorbeş- 
te despre mormântul 4ây4-ei (sora medicală) a lui Baba 
Taher: orientaliști europeni și învăţaţi persani se străduiesc 

să aducă la lumină și acest aspect, adică relaţiile existente 
dintre Baba Taher şi Fatima, nu însă cu cea care îi era soră. 

Ceea ce se poate însă afirma cu certitudine este că 
Baba Taher Hamadani (1000-1060) a fost unul dintre cei 
mai cinstiţi poeţi ai literaturii persane. Se pare că, aşa cum 
reiese şi din numele de mai sus, a locuit în orașul Hama- 
dan, capitala provinciei iraniene ce avea același nume. 

Faptul că este cunoscut sub numele de Baba Taher-e— 
Uryan (Cel Gol/Dezgolit/Dezbrăcat) poate să ducă la con- 
cluzia că ar fi fost un derviș rătăcitor, un galandar. Ceea ce 
se susţine însă, în ceea ce-l priveşte, este că a fost un „sfânt 
nebun”, un cerşetor de inspiraţie religioasă și că, într-o sta- 
re de prostaţie divină vagabonda pe străzile Hamadanului, 
fiind însă protejat de Profet şi de Dumnezeu. Dacă avem 
în vedere că numele lui este însoţit de apelativul „Baba”, 
care în Orient se dă mai ales oamenilor în vârstă care se 
bucură de respect din partea familiei sau a comunităţii, 
acest om, indiferent ce a fost, derviș sau simplu qalandar, 
s-a impus încă din viaţa concetăţenilor săi. 

O altă legendă susţine că acest poet, Baba Taher, ar 
fi fost un tăietor de lemne analfabet, care obișnuia să par- 
ticipe la orele, în special serale, de la o şcoală cu caracter 
religios, unde era ridiculizat de profesori şi elevi pentru că 
era needucat și nu prea înţelegea ceea ce se discuta la acele 
cursuri ce se caracterizau printr-un nivel intelectual înalt. 
Într-o zi, l-a întrebat pe un elev de la școala respectivă ce 
făceau ei ca să înţeleagă ce le predau profesorii, iar acesta 
i-ar fi spus în glumă că la miezul nopții intrau într-un ba- 
zin cu apă, îşi scufundau capul sub apă de patruzeci de ori 
şi astfel căpătau puterea să înţeleagă ce le predau profesorii 
lor. Baba Taher în naivitatea lui l-a crezut și în noaptea 
următoare s-a dus la bazin, a intrat și a început să-și scu- 
funde capul în apă. Pe când făcea asta, un fulger luminos 

i-a pătruns în corp, intrându-i prin gură (!). În ziua ur- 
mătoare, când a revenit la școală, a comentat și explicat 
o problemă filosofică pe care studenţii nu o înţeleseseră. 
Uimiţi de schimbarea extraordinară produsă, cei prezenți 
l-au întrebat ce s-a întâmplat, iar el le-a povestit ce a făcut 
adăugând „Amsaitu kurdiyan wa ashbabtu arabiyan”, adică 
(„mi-am petrecut noapte ca un kurd și am început ziua de 
azi ca arab!”). De asemenea se afirmă despre el că emana 
din tot corpul o căldură atât de mare încât nimeni nu pu- 
tea sta în preajma lui și că obişnuia să-și petreacă majorita- 
tea timpului rătăcind prin munți și păduri. 

O variantă a legendei despre acest poet mistic ne spu- 
ne că Baba Taher era un om simplu și naiv, de care râdeau 
toţi din oraș, fiind o figură bufonă, dar foarte populară. 
„Să fie limpede, spune legenda, Baba Taher n-a fost poet 
la începuturile sale”, ci doar o persoană cunoscută în co- 
munitate. Atunci de unde provine talentul lui poetic? Se 
spune că într-o zi de iarnă foarte geroasă, nişte inși din 
Hamadan au început să-și bată joc de el. L-au dus la o 
fântână cu apă înghețată și i-au zis că dacă va intra și va 
înota în apa aceea va deveni poet. 

Fiind sărac cu duhul, i-a crezut. Şi-a scos hainele și a 
intrat în apa îngheţată, în timp ce toţi cei prezenţi râdeau 
de el, mai ales că îl vedeau cum tremura ca varga în apa 
îngheţată, deși se părea că el nu simţea totuși frigul. Spre 
marea surpriză a celor prezenţi — deși și el şi-a dat seama că 
lumea își bătea joc de el, iar acest fapt l-a durut foarte mult 
— când a ieșit din apă, Taher devenise „poet” cu adevărat. 
Se născuse în el, în apa îngheţată, în acea zi, „poetul”. Și de 
atunci este numit „Cel gol/ dezbrăcat/ în pielea goală” și 
nu se poate nega că poezia lui de pe când se întâmplau ase- 
menea minuni și până astăzi nu a mișcat profund sufletele 
şi minţile multor oameni din generaţiile ce s-au perindat 
prin veacurile trecute și a celor din prezent. 

Astăzi Baba Taher este foarte apreciat şi respectat în 
Iran, iar la Hamadan, orașul său de suflet și loc de afirma- 
re, i s-a ridicat, în secolul XX, un mausoleu. Poemele sale 
delicate au fost scrise, susţin unii compilatori, în dialectul 
local „Pahlaviate” sau „Fahlaviate”, Edward Heron-Allen, 
în prefața la 7he Lament of Baba Tabir — the Rubaiyat of 
Baba Tahir, Hamadani (Uryan), tace o trecere în revistă 
a tuturor părerilor exprimate în legătură cu această pro- 
blemă și anume că Baba Taher a scris în dialectul Luri, 
limba tribului din care făcea parte, că alţii susţin că în di- 
alectul din Rey. Dialectul din Rey aparţine unui grup de 
graiuri persane din nordul ţării, cunoscute sub termenul 
generic de „Pehlevi Musulman”. Indiferent la ce concluzie 
vor ajunge Lingviștii orientaliști, cert este că rubaiatele lui 
Baba Taher, până când au ajuns în spaţiul occidental, au 
parcurs o perioadă de timp de aproape un mileniu, trans- 
miterea lor s-a făcut prin recitare orală, iar când au fost 
transpuse în formă scrisă, succesivele generaţii de scribi fie 
că nu cunoșteau dialectul original, fie că nu-i interesa foar- 
te mult valoarea istorică a unei transcrieri cât mai exacte a 
formei iniţiale, au produs foarte multe variante ale textelor 
catrenelor respective, unele fiind în persana literară pură. 

Așadar vom lua cu precauţiile de rigoare afirmaţia po- 
trivit căreia „stilul poetic al lui Baba Taher este o moştenire 
a poeziilor din preislam, iar manuscrisul original conţi- 
nând opera sa se mai păstrează în biblioteca din Konya, 
Turcia.” Culegerea ce conţine opera lui Taher, fără îndoia- 
lă, a fost adăugită și revizuită de nenumărate ori de-a lun- 
gul timpului așa încât s-au introdus concepte și simboluri 
mistice care erau, totuși, străine unui sfânt din secolul XI. 
Cu toate aceste rezerve în minte, trebuie subliniat faptul că 
imaginea dobândită din această sursă, chiar nesigură cum 

5 The Lament of Baba Tahir”, he Persian text edited, annotated 


and translated by Edward Heron-Allen and redered into English text by 
Elizabeth Castis Brenton, Cousens Press, London, 2009, pag. VII-XXII. 

pare a fi, are un număr de trăsături care creionează o indi- 
vidualitate remarcabilă. Astfel Baba Taher ne apare ca fiind 
un derviș cerșetor, rătăcitor de dragul căutării mistice: 


În timp ce rătăcesc prin deşert, noapte şi zi, 
Lacrimi îmi curg şuvoi din ochi, noapte şi zi, 
Nu simt nici febră, nici durere în nici un loc; 
Eu știu doar că plâng, noapte şi zi. 


Ocazional în catrenele sale sunt folosiţi termeni ce 
aparţin vocabularului qalandarilor, un fenomen care apare 
în istoria sufismului cu un secol mai târziu după timpul în 
care a trăit el. A jucat un rol important în dezvoltarea po- 
eziei sufi, dar și acest fapt istoric aparţine unei dezvoltări 
care nu începuse încă pe timpul când a trăit Baba Taher. 


Eu sunt bețivul acela pe care ei îl numesc „galandar "; 
Eu nu am casă, n-am Jamilie, n-am adăpost 

Zilele mele mi le petrec mergând în jurul locului vostru; 
Noaptea îmi culc capul pe dalele pavajului. 


% 


Baba Iaher se prezintă personal în mod deosebit ca 
un îndrăgostit disperat ale cărui accese de patimă ocupă 
un loc proeminent în repertoriul său. Iubirea lui este une- 
ori exprimată într-o manieră destul de profană, dar ade- 
vărata intenţie nu poate fi interpretată greșit dacă se ţine 
seama de înţelesul textului în întregul său. 


Pletele tale sunt aceste două $nururi de pe robabul meu; 
De ce mă ţii într-o asemenea stare nenorocită ? 

Tot timpul, tu refuzi să fii împreună cu mine; 

De ce îmi bântui visele mele noaptea? 

% 


Dumnezeu coboară la noi și face evidentă taina Lui, 
face evidentă iubirea Lui care întrece toate iubirile pămân- 
tene. lubirea înseamnă, mai presus de toate, singurătate și 
suferință pentru ca obiectul după care se tânjeşte rămâne 
intangibil: 


Doamne, ai grijă de inima mea singuratică! 

Prieten al Celui fără prieteni! Eu sunt fără prieteni. 

Ei spun: "Bietul Baba Taher n-are nici un prieten” 

Cel pe care-L iubesc este Dumnezeu, am eu nevoie de 
vreun alt prieten? 


% 


Există o tristețe mohorâtă în multe din catrene mai 
ales atunci când vorbesc de lupta continuă împotriva su- 
fletului care se agaţă de această lume. Această luptă se poa- 
te termina doar prin distrugerea în final a sinelui, cel mai 
formidabil obstacol pe calea spre Cel Preaiubit. În unul 
din catrenele lui Baba Taher, moartea fizică este binevenită 
ca o eliberare a sufletului din robia acestei lumi. 


Ziua aceea mare când mormântul mă va cuprinde 
strâns, 

Capul mi se va odihni pe dale şi pe noroi şi pe pietre. 

Picioarele îndreptate spre Qiblab, sufletul eliberat, 

Leşul meu se va lupta cu șerpii şi furnicile. 


Aforisme şi maxime sufi atribuite lui Baba Taher se 
găsesc în diverse colecţii, într-un număr impresionant așa 

cum este cazul cu Kz/amat-e gesaar unde există circa patru 
sute. Menţionăm, doar câteva ca pildă: 

e Cunoașterea e fulger, extazul divin este arderea. 

e Inima este instrumentul lui Dumnezeu prin care 
se stabilește echilibrul. 

e Între suflet şi viața de apoi este numai o clipă. 

e  Sufismul e viaţa fără moarte și este moarte fără 
viață. 

e Arderea e de două feluri: ardere de foc și ardere 
de lumină. Cine este ars de foc devine cenușă fără valoa- 
re, iar cine este ars de lumină devine o candelă folositoare 
omenirii. 

Se poate spune că mistica, filosofia și sentimentele lui 
Baba Taher sunt cuprinse în şi le cunoaștem din catrenele 
sale scrise într-un metru ce poate fi apreciat ca fiind po- 
pular, simplu și direct. Nu este greu de înţeles, în aceste 
condiţii, că Baba Taher a fost considerat de contemporani 
ca un mistic eminent, erudit şi sentimental, fiind printre 
primii pocţi orientali autori de rubaiate. Nu trebuie uitat, 
de asemenea, că el a scris în dialectul persan, pe care l-a 
vorbit și nu în persana clasică, că poezia lui, prin folosirea 
distihurilor duble, a impus o limbă melodioasă și ușor cur- 
gătoare, a sincerităţii și a spiritualităţii, care apar cititoru- 
lui modern ca având profunde înţelesuri filosofice. 

Principalul accent pe care îl pun catrenele lui Baba 
Taher, din ceea ce transpunerile din dialectul iniţial în 
persana literară sau în dialecte contemporane ale limbii 
persane ori din ceea ce traducerile în limbi străine au reţi- 
nut, pare să fie pe inimă, pe suflet, prin urmare catrenele 
nu sunt altceva decât hrană pentru suflet. În epoca noastră 
ştiinţifică, e de-a dreptul provocator să te gândești la suflet 


* L.PElwell-Sutton/iranicaonline.org/articles/baba-taher-oryan 


POEZIA SUFI ÎN PERSIA 177 


şi mai ales, la inimă, nu ca organ anatomic, ci ca sediu al 
spiritualităţii. 

Un catren de Khalilullah Khalili, cel mai important 
poet persan al secolului XX (1907-1987) şi printre pri- 
mii poeţi care au contribuit la crearea poeziei moderne, 
ne spune: 


Inima mea însemnă, întotdeauna, a mea trăire; 
În lumea aceasta reală, e suverana mea 

Dar când obosit de-a rațiunii fire, 

Domnul meu ştie bine ce inima îmi vrea. 


Într-o prefaţă la o traducere a poeziei lui Baba Taher 
se scrie că: „ nu trebuie să privim la acest om ca la un ascet 
pe jumătate nebun, ci ca la un om care la un moment dat 
a fost atât vasul cât și glasul unei eterne și infinite înţelep- 
ciuni. Ceea ce critica și istoria literară au consemnat este 
faptul că multe secole înainte de Jalaluddin Rumi, Hafez 
şi Jami, ni se prezintă clar preocupările, temele și simbolu- 
rile ce au caracterizat poezia persană de la începuturile sale 
până în prezent!” 

Aici este cazul să facem câteva precizări referitoare la 
modul în care, traducerea unor asemenea poezii s-ar putea 
face astfel încât să fie cât mai fidelă originalului. 

Edward Heron-Allen relatează cum a procedat el în 
cazul rubaiatelor lui Baba Taher, aceasta fiind însă o me- 
todă recomandată și în alte lucrări contemporane. Astfel, 
un bun cunoscător al limbii în care e scrisă poezia face 
o traducere literală cât mai aproape de înţelesul textului 


7 "The Persian text edited, annotated and translated by Edward 
Heron-Allen and readered into English text by Elizabeth Castis Brenton, 
op.cit.pag, XII 

original, redând cât mai multe nuanţe posibil, iar apoi, de 
regulă, un poet talentat le redă în versuri care să respecte 
prozodia — ritm, rimă, număr de silabe ș.a. 

În cazul lui Heron-Allen, el a încredințat cele două- 
zeci şi opt de catrene pe care le-a tradus literal din persană 
în engleză lui Elizabeth Curtis Brenton, poeta traducătoa- 
re a catrenelor lui Omar Khayyam, și astfel se face că opera 
lui Baba Taher apare în engleză sub forma elegantă pe care 
au dobândit-o în această limbă multe rubaiate persane. 
Redăm mai jos câteva catrene de Baba Taher: 


Când copacii se înaltă mult și spre cele de sus îmbie 

Grădinarii de teamă, căci nu vor ca să ştie, 

Taie de la rădăcină a lor prea-nălțată tulpină. 

Să nu uiţi însă cu ce rubine şi perle copacul cel sfânt te 
crește-n măreție. 


% 


Leu sau Tigru, oricând tu poți fi, 

Inima, o inimă-mi bate împotrivă cum sti. 

Cad, în poala ta voi ajunge, chiar dacă sângele se va 
revărsa, 

Dar asta este, înțeleg, fapta şi voința Ta! 


x 
A iubirii săgeată, inima în două să-mi despice 
Să-ţi strălucească fața şi mai mult decât acum, 
De ce aluniţă pe al tău obraz e mai neagră decât se poate zice 
Oare pentru că de soare aproape Ju şi de aceea e scrum? 

Fără tine, inima mea n-are odihnă, de trecut 
Jar dacă Jata îţi văd s-a dus orice mâhnire. 
Dacă cineva ar împărtăşi iubirea aceasta a mea 
Nici o inimă tristă pe lume n-ar mai exista. 


% 


Din prima zi, Doamne când ne-ai creat 
Ce ai văzut la noi, în afară de păcat? 

O, Doamne, cu toți sfinţii tăi preacurați 
Treceți şi nu adăstați! 


Jami 
Niciodată n-am văzut o 
lampă care să strălucească 
mat puternic decât lampa tăcerii. 


Pentru a arăta cum a evoluat și ce culmi a atins ca- 
trenul în perioada clasicismului vom prezenta câteva ru- 
baiate de Jami. Nur ad-Din Abd-ar-Rahman Jami este 
cunoscut ca fiind ultimul mare poet clasic al Persiei. A 
fost în primul rând un remarcabil poet-teolog al școlii lui 
Ibn Arabi, un mistic și un membru însemnat al ordinului 
sufi Naqshbandiyya. Cunoașterea acestor date sunt esen- 
iale pentru înţelegerea operei sale care e formată dintr-un 
volum mare de lucrări variate ca formă și conţinut ceea ce 
dovedește cunoştinţele vaste și înţelepciunea profundă ale 
acestui poet. Deși a scris o proză fină, polizată, poezia este 
realizarea sa literară pentru care este vestit. 


3 Versurile reprezintă o aluzie metaforică la legenda lui Moise care 
potrivit tradiţiei islamice, aflându-se pe muntele Sinai i-a cerut lui Dum- 
nezeu marea favoare de a-L contempla cu proprii ochi; pentru a-i dovedi că 
acest lucru este peste puterile omeneşti, Dumnezeu și-a descoperit chipul 
în faţa unui munte care s-a sfărâmat. 

Nur ad-Din Abd ar-Rahman Jami s-a născut la 7 no- 
iembrie 1414 în micul oraş Kharijired din Iran. A urmat 
şcoala la Herat unde a excelat în studiul retoricii. A fost 
prima dată expus sufismului când tatăl său l-a luat să-l cu- 
noască pe un sfânt aflat în drum spre Mecca. Apoi Jami a 
plecat la Samarkand unde a studiat astronomia. Legenda 
spune că a câștigat o dezbatere cu un profesor vestit și a 
sugerat perfecţionări strălucite ale operelor literare încă de 
pe când era tânăr și astfel și-a câștigat reputaţia că este un 
geniu. Jami a fost însă iniţiat în ordinul sufit Naqshban- 
diyya când era adult. 

Jami s-a întors la Herat şi s-a alăturat curţii sultanu- 
lui Hussain Bayqara care se înconjurase de învăţaţi, pocţi, 
pictori. În 1472, Jami a făcut un pelerinaj la Mecca. La 
această dată el era deja vestit pentru poezia lui mistică. 
A fost invitat de sultanul otoman Mahomed al II-lea să 
se alăture curții sale din Istanbul, dar a declinat invitaţia 
preferând o viaţă de meditaţie și poezie. Mahomed al II- 
lea i-a cerut mai târziu să scrie un poem în care să compare 
teologii, filosofii şi sufiţii. Jami a răspuns prin compunerea 
lui 4/ Durrab al-Fakbhirab, (Preţioasa perlă, 1474). În acest 
poem, autorul pune o seamă de întrebări despre natura 
lui Dumnezeu și discută poziţiile celor trei categorii de 
oameni ai credinţei şi învăţaţi față de problema abordată. 
Jami prezintă pe sufiţi ca superiori celorlalte două catego- 
rii pentru că sufismul combină concepţiile antagoniste ale 
acestora. 

În 1483, poetul a scris o eulogie sultanului Husain 
Bayqara care a devenit poezia lui cea mai cunoscută. Este 
povestea romantică și, totodată, mistică a lui Iosif şi a so- 
ţiei lui, Potifar, din Sura XII din Coran, care a fost un 
motiv preferat de scriitorii persani şi turci. În 1484, Jami a 
scris Layla și Majnun, o operă în care se combină povestea 

de dragoste cu un mesaj privitor la căutarea și împlinirea 
spirituală. Această operă a fost reluată, rescrisă și inter- 
pretată de mulţi poeţi ce i-au urmat. Jami a murit la 
Herat în 1492. 

* 

La Herat, ultimul mare centru al culturii islamice pe 
timpul epocii de aur, Jami era unul dintre cei mai impor- 
tanţi poeţi mistici. În timpul vieţii, Jami a fost un om cu 
un profil moral model, fiind stimat și aclamat de învăţaţi și 
regalitate pe întregul teritoriu al Persiei și al Turciei. Ope- 
rele lui au continuat să fie citite și comentate chiar și după 
trecerea sa din lumea aceasta. Perla prețioasă a generat o 
serie întreagă de comentarii, unul dintre cele mai vestite 
fiind cel al lui Abd al Ghafurl al-Lari, cel care a scris și o 
biografie a poetului. 

În gazelurile sale, forma tradiţională a liricii persane, 
Jami a alăturat subiecte devoţionale, satirice, mistice și di- 
dactice. Versul său elaborat și imagistica minunată a avut o 
puternică influență asupra poeţilor de limbă persană care 
i-au urmat în Iran, urcia și nordul Indiei. Dintre catrene- 
le scrise de Jami, menţionăm următoarele: 


Și dacă ai fi o privighetoare fără somn, Ji o privighetoare! 

Tu eşti o parte, iar Realitatea este Întregul, 

Deci pentru câteva zile meditează asupra Întregului, 
fi Întrecul! 

Dacă în inima ta apare un trandafir, fi un trandafir! 


% 


Pe lăuta inimii mele se cântă doar un cântec de iubire! 

Din cauza acestei melodii sunt îndrăgostit din cap până 
în picioare. 

Cu adevărat, niciodată nu voi putea 

Să plătesc ceea ce datorez pentru o clipă de iubire. 

Prietenei mele cu obraji trandafirii i-am spus: Oh, tu, cu 
o gură ca un boboc de trandafir, 

Nu-ţi ascunde întotdeauna ata de parcă ai fi o Jată care 
flirtează! 

Ea a râs şi-a zis: O, spre deosebire de frumusețile lumii, 

Când sunt după perdea sunt vizibilă, fără perdea eu 
sunt ascunsă. 


% 


Fără văl, chipul tău nu poate fi văzut. 
Fără văl, ochii tăi nu pot fi văzuți. 
Dacă nu experiezi iluminarea totală 
Izvorul soarelui nu poate fi văzut 


% 


Fiinţa se manifestă pe Sine în toate. 

Dacă vrei să-i descoperi starea în toate 

Mergi şi vezi cum bule apar la suprafata vinului: 
Vinul este ele în ele, iar ele sunt vin în vin! 


% 


Vecin, însotitor, călător, toți sunt El! 

În zelrentele cevșetorului și în locuri private de uniune, 
O, Doamne, toate sunt El, 

Iarăşi: O Doamne, toate sunt EI! 


% 


Chipul Tău este cel care a dat strălucire oglinzii, 
Nimeni n-a văzut o oglindă Jără chipul Tău. 
Nu, nu! Din pricina Gratiei Tale 


În fiecare oglindă Ti Însuți apari, dar nu şi chipul Tău. 

Tu în al cărui spațiu sfânt nimeni n-are vreun loc anume 

Lumea există şi pare a fi din cauză că Tu eşti, deşi nu 
există vreo urmă a la. 

Tu şi eu, noi suntem separați, dar eu, 

Deşi Tu n-ai nevoie de mine, eu sunt cel ce are nevoie 
de Mila Ia! 


x 

O, inimă! Cât te străduieşti să afli perfecțiunea prin 
şcoli! 

Cât de mult te străduiești să perfectionezi filosofia, geo- 
metria şi toate legile lumii? 

Orice gând care nu este o evocare a lui Dumnezeu, este 
de inspiraţie păcătoasă. 

Fi modest în Jata lui Dumnezeu! Cât o să dureze aceste 
gânduri rele? (Lasă-le nebunilor!) 


% 


Am alergat pe aleea iubirii viața noastră întreagă, 

Am căutat cu toate puterile, toată viaţa, uniunea cu 
Tine. 

Să vedem fulguirea Ta este mai de pret decât tot ce-am 
văzut 

Decât toate frumusețile pământene întâlnite în viata 
noastră. 


* 
Orice formă plăcută care își arată fata ție, 
Soarta cunând o să ţi le fure din lumina ochilor tăi! 
Du-te şi încredințează-ți inima cuiva care în toate me- 
andrele existenţei 
A fost întotdeauna cu tine şi va Ji întotdeauna cu sujle- 
tul tău. 

% 


Oh, om mare şi important, probabil cu bani şi urmaşi 
la început, 

Dar limpede ca-n curând te-ai despărțit de acest avut. 

Fericit e cel a cărui inimă s-a lipit de Prea-lubit 

Și cu inima, cu sufletul este legat de poporul Domnului 
plăcut! 


Qasida religioasă 


Despre qasidă se spune că a fost forma poetică medi- 
evală menită să proslăvească formele de eroism din vremea 
când exista o ierarhie foarte strictă a cavalerismului, iar 
primul dintre egali era întotdeauna prinţul, regele, împă- 
ratul. Nu este de mirare că centrele vieţii literare nu erau 
micile comunităţi ale șeicilor mistici și ale adepților lor, ci 
curţile regale și princiare din părţile răsăritene ale califatu- 
lui, unde limba persană a pus ferm piciorul ca instrument 
de afirmare a unei culturi superioare. 

Preocupările poeţilor curteni erau în mare măsură 
determinate de funcţiile pe care arta lor le îndeplinea 
în cadrul social. În primul rând era funcţia rituală pe 
care opera poeţilor trebuia să o îndeplinească. Prin tra- 
diţie, odele oficiale erau recitate la întrunirile importante 
ale curții. În ce priveşte conţinutul, aceste ode erau un fel 
de discursuri laudative, convențiile cărora erau dictate de 
cerinţele impuse de eveniment. Cea mai importantă parte 
a odei era realmente „panegiricul” constând în enumerarea 
extinsă a calităţilor patronului. Această odă nu era menită 
să asigure o descriere realistă a persoanei care era lăudată, 
imaginea prezentată de poet trebuind să fie una idealizan- 

tă. Scopul nu era să-l prezinte pe patron așa cum era el în 
realitate, ci ca reprezentantul perfect al categoriei sociale 
căreia îi aparţinea o chintesenţă a calităţilor întruchipate 
de modelul ideal al deţinătorului poziţiei respective, indi- 
ferent dacă era rege, prinţ conducător de oști ministru sau 
un membru superior al clerului islamic. 

În al doilea rând poemele de succes din acest gen adu- 
ceau o contribuţie de mare valoare la sporirea prestigiului 
patronului, mai ales când erau transmise și în alte locuri și 
erau apreciate. În al treilea rând, poetul contribuia la dis- 
tracţiile de la curte scriind scenariile și textele ce urmau a 
fi interpretate de menestreli sau alți performeri tradiţionali 
la spectacolele obişnuite în societatea acelor vremuri. Acest 
aspect special al poeziei de la curte avea să aibă un impact 
considerabil asupra dezvoltării poeziei sufiților. 

În al patrulea rând, poezia persană de la curte era la 
fel de necesară pentru instruirea morală pe care o asigura, 
educaţia morală fiind considerată ca una din sarcinile fun- 
damentale ale literaturii. 

În secolul al IX timpuriu, pocţi arabi, cum fost Abul 
Atahiya (m.825) şi Abu Nuwas (m.815) urmaţi mai târziu 
de al-Mutanabbi (915-65) au scris un tip de poezii dedica- 
te gândurilor legate de incertitudinile vieţii pământene și 
necesitatea că omul să se pregătească de moarte și pentru 
viaţa de apoi. Denumirea pe care acest gen de poezie a 
căpătat-o a fost de zz/hpdiyar „poemele ascetice”. Cuvântul 
zubd aparţine vocabularului tehnic al sufismului, dar ar 
fi o exagerare dacă aceste reflecţii sumbre ale poeţilor de 
curte ar fi considerate ca fiind poezie mistică. 

Între literatura seculară, pe de o parte şi poezia care 
fără echivoc este clasificată ca „mistică” există un câmp larg 
de activitate literară. De-a lungul veacurilor, s-au scris o 

multitudine de poezii care dădeau expresie pietăţii musul- 
mane de tip general, moralității laice şi religioase, venerării 
oamenilor sfinţi ai Islamului și nu pe ultimul loc, loialității 
faţă de imamii şiiţi și compasiunii pentru martiriul lor, 
poezie ce nu poate fi ignorată pentru că este într-o strânsă 
relaţie cu poezia sufi. Deci, qasida a fost la început o po- 
ezie lungă, de laudă și preamărire, scrisă cu monorimă la 
finalul versului (aa, ba, ca etc). Lungimea ei putea varia 
de la douăzeci la cincizeci sau chair mai multe distihuri. 
Această lungime oferea suficient spaţiu pentru elaborarea 
unui discurs plin de laude și a făcut-o corespunzătoare 
compunerii de imnuri Profetului Muhammad, imamilor 
şi altor personalităţi sfinte din tradiţia islamică. 

Unele qaside se încheiau cu o serie de reflecţii morale, 
printr-un ton povăţuitor sau cu o mustrare. Astfel de poe- 
zii puteau fi numite „predici rimate” și unul din termenii 
folosiţi pentru a le denumi era mavazz, care are exact acest 
înţeles în limba arabă. 

Primul poet care se impune a fi menţionat, deși nu 
fără precauţiuni considerabile, este Majd ad-Din Kisai. 
În realitate prea puţine lucruri sunt sigure în legătură cu 
el, dincolo de data nașterii pe care o menţionează precis 
într-o poezie de a sa și anume miercuri, 26 shawwal 341, 
adică 16 martie 953. Din poezia sa s-au păstrat doar câteva 
fragmente. 

În primii ani ai secolului al XIII-lea, antologatorul 
Awfi îl descria ca fiind : „un poet înveșmântat în hainele 
abstinenţei și purtând şapca sărăciei pe cap; el a şters su- 
prafaţa inimii sale cu mâneca devoţiunii, a spălat de ase- 
menca praful dorințelor din ochii săi”. 

El adaugă că principalele teme ale poeziei lui Kisai 
constau în predicarea ascetismului (24/44), darea de sfa- 

turi religioase (4) şi proslăvirea virtuţilor Casei Profetu- 
lui. La mijlocul secolului XII, șiiţii deja îl revendicau pe 
Kisai ca fiind unul de-al lor şi într-adevăr de pildă o parte 
dintr-un imn închinat lui Ali ibn Abi Talib care s-a păstrat 
îl prezintă pe Kisai afirmând: 


Consideraţi această credință ca Jiind un cerc, 
Profetul fiind centrul, iar circumferința Ali. 


O asemenea exprimare într-o operă dedicată celei mai 
mari personalităţi a Islamului, venerată de toţi musulma- 
nii, este în sine o probă insuficientă pentru a dovedi care 
erau simpatiile religioase ale lui Kisai. 

Poetul Nasir Khusraw (1004-1072) s-a convertit la 
şiismul ismailit la scurt timp după ce a plecat într-o călă- 
torie la Mecca și în Egipt. În secolul XI, Cairo nu era doar 
capitala Califatului fatimid, ci, în același timp, centrul ide- 
ologic al mișcării ismailite. După ce s-a întors acasă, ca 
misionar ismailit, și-a petrecut restul vieţii mai mult sau 
mai puţin ca fugar în nord-estul Afghanistanului de astăzi. 
E] a folosit din plin gasida ca mijloc de răspândire a învă- 
ţăturilor religioase. Așa cum spune chiar el într-un poem, 
înainte de convertirea sa la ismailism, era funcţionar în 
birocraţia statului ghaznavid și scria, totodată, poezie pro- 
fană. Condamnarea acestor ocupaţii lumești o întâlnim de 
multe ori în gasidele sale. Deși sunt gaside didactice în ton 
şi conţinut, aceste qaside deseori se încheie în laude aduse 
califului fatimid al-Mustansir (1036-94) care nu era doar 
imamul în viață al ismailiţilor ci şi un monarh secular. 

În mâinile lui Nasir Khusraw, qasida persană s-a 
transformat într-o modalitate efectivă de instrucţie etică 
şi religioasă. O altă trăsătură interesantă a didacticismului 

său este strânsa legătură cu metafizica. Dezvoltarea spiri- 
tuală a ființei umane, în concepţia Ismailiyei, însemna o 
cercetare gnostică a universului considerată ca fiind sin- 
gura cale de a scăpa de robia lumii materiale, iar acest rol 
proeminent acordat cunoașterii structurii lumii îl întâlnim 
şi la poeţii suf. 

Având în vedere izolarea în care a trăit Nasir Khusraw, 
e greu să ne imaginăm cum opera sa ar fi putut avea vreun 
impact în afara cercurilor sociale ale Ismailiyei. Nu se poa- 
te însă nega că odele lui Nasir Khusraw nu prezintă simi- 
litudini cu cele ale lui Sanai, care s-a născut la Ghazna la 
sfârşitul secolului XI şi a murit în același oraş în 1131. În 
general, se admite ca fiind real faptul că Sanai a fost unul 
dintre fondatorii poeziei sufi persane. La sfârșitul secolului 
XI, Sanai a încercat să devină poet al curţii ghaznavide, dar 
se pare că nu a avut succes în realizarea acestei ambiţii și 
în anii de început ai secolului al XII-lea, a părăsit Ghazna 
plecând în Khorasan, care era pe atunci dincolo de grani- 
ţele teritoriilor stăpânite de ghaznavizi. În acest mediu el 
a abandonat căutarea unor patroni din elita politică stabi- 
lind contacte numai cu personalităţi aparţinând exclusiv 
cercurilor religioase. Aceste persoane erau fie membri ai 
clerului musulman sau sufiţi. Cel mai important patron al 
său în această perioadă a fost S4yf a4-Din Muhammad ibn 
Mansur, un învâţat religios, adept al școlii Abu Hanifa și 
judecătorul șef al orașului Sarakhs. 

Există un amestec curios de interese lumești și spiritu- 
ale în panegiricile pe care Sanai le-a scris pentru patronul 
său, Muhammad ibn Mansur care pe de o parte a acţio- 
nat la fel ca orice alt patron social asigurându-i lui Sanai 
sprijinul material de care avea nevoie, iar pe de altă parte, 
a inclus în relaţia cu protejatul său și o latură spirituală. 

Judecătorul şef era renumit ca fiind mare predicator, care 
şi-a construit propria mănăstire (Khanagah) la Sarakhs ca 
să servească drept loc de adunare pentru turma” sa. În 
acest caz poemele religioase erau binevenite pentru că ele 
îmbrăcau predicile acestui cadiu — predicator într-o haină 
poetică. 

Cât îi priveşte pe sufiţi, există dovezi ale vizitei lui Sa- 
nai la o comunitate mistică din Herat, care era condusă 
de descendenți ai lui KPaja/ Abdullah Ansari din Herat, 
unul dintre marii șeici sufi din secolul XI și s-a păstrat un 
schimb de poezii cu unul din misticii din Herat. Sanai este 
după părerea noastră un poet omiletic. Această caracteriza- 
re este mai adecvată pentru că definește mai precis mediul 
în care își au originea poeziile sale, precum și scopul pe 
care trebuiau să-l servească. 

Caracterizând opera lui Sanai ca fiind esențialmente 
omiletică, fiind deci scrisă pentru a servi la predicare pie- 
tăţii musulmane în sens general, nu diminuează în nici un 
fel marea importanţă pe care a avut-o pentru dezvoltarea 
pe mai departe a poeziei sufi. Interesul crescând faţă de 
mistică ce poate fi observat în secolele XI şi XII pe tot teri- 
toriul unde se vorbea persana a dat naştere nevoii de a crea 
un nou idiom pentru exprimarea ideilor spirituale pe lân- 
gă limbajul tehnic al sufismului care fusese deja elaborat 
de teoreticienii acestui curent religios. Sanai a apărut pe 
scenă exact la momentul potrivit și asta explică impactul 
pe care l-au avut poemele sale. 

Influenţa inovaţiilor sale a determinat necesitatea de 
a se acorda atenţie la tot ce s-a scris despre poezia sufi. În 
qasidele lui Sanai, denumite zzh4iyar, găsim reprezentată 
întreaga gamă de subiecte religioase. Aceste poezii nu doar 
că prezintă un conţinut variat, ele sunt în același timp de 

mărimi diferite. Cea mai lungă este o gasidă de circa 140 
distihuri cu somptuosul titlu arab „Kznzz al-bikma wa 
rumuz al-mutasavvifa” (Comorile înţelepciunii şi simbo- 
lurile sufismului) 

Intenţia lui Sanai a fost în mod cert cel de a scrie o 
predică aspră. Motivele anacreontice, cum este martorul și 
stropul de vin, simbolizează o detaşare de lume care inclu- 
de chiar abandonarea unor valori sacre cum ar fi adorarea 
Kaabei. Prin aceasta Sanai atacă formele ușoare de pietate 
în care complăceau cei care evitau devoţiunea totală faţă 
de Erern. În ciuda acestei insistenţe asupra unei obedienţe 
totale faţă de poruncile lui Dumnezeu, mesajul lui Sanai 
conţine și un puternic apel emoţional. Preludiul anacreon- 
tic îşi găsește ecoul prin cuvinte referitoare la semnificație 
ca forță motrice care poate să-l ducă pe om mai aproape 
de Dumnezeu: 


Rațiunea nu poate merge de-a lungul căii Iubirii, 
Nu vă așteptați să vedeți cu acei ochi orbi. 

În domeniul iubirii, Intelectele n-au putere, 
Orice ar pretinde ele cu acțiunile lor nefolositoare. 


Un alt poem care a atras atenţia contemporanilor lui 
Sanai este qasida care începe cu următorul îndemn: 


Nu-ţi face corpul şi sufletul locul tău de reședință! 

Primul este inferior, al doilea superior. 

Mergi mai departe de aceste două, nu sta nici aici, 
nici acolo. 


În această poezie Sanai subliniază necesitatea ca ființa 
omenească să transceandă limitele fixate de existenţa uma- 
nă. Unele din poeziile sale se disting prin folosirea unor 


POEZIA SUFI ÎN PERSIA 191 


alegorii; astfel se relatează un pelerinaj la Mecca care este 
de fapt doar un mijloc pentru a ilustra sacrificiul de sine 
cerut celui care se supune poruncilor lui Dumnezeu. În 
prima secţiune a poemului Sanai trasează itinerariul unui 
pelerinaj real, apoi face o întorsătură surprinzătoare: după 
ce schițase cât de intens aşteaptă pelerinul epuizat să ajun- 
gă la destinaţie, poetul sugerează că acest pelerin ar putea 
muri înainte de a-și fi atins țelul. Dacă ar fi fost cu ade- 
vărat un călător spre Dumnezeu, el ar fi acceptat chiar și 
acest calvar final: 


Fiecare săgeată ce ne-ar lovi venind din câmpul de 
bătaie a lui Dumnezeu, noi am preface-o. Într-un 
dar pentru suflet; noi înșine vom fi vârful săgeții. 


În afara acestor poezii omiletice, zuhdiat-ul său con- 
stituie o bogată și încă neexplorată mină de imagistică 
strălucită care s-a maturizat înaintea deplinei afirmări a 
poeziei mistice persane. 


Khagani 


În istoria poeziei persane, secolul XII este o perioadă 
a tendinţelor conflictuale. A existat o dezvoltare rapidă a 
unor forme noi cum este gazelul şi mathnaviul, dar qasi- 
da încă nu a cedat locul său proeminent în literatură, așa 
cum urma să o facă în secolele următoare. Unii dintre cei 
mai însemnați creatori de gaside din întreaga tradiţie per- 
sană au trăit în acest secol, poeţi care au îmbogăţit qasida 
cu noi caracteristici. Una dintre ele e dată de folosirea pe 
scară mai mare a vocabularului arab, o tendinţă strâns le- 
gată de îmbogățirea imagistici poetice care includea multe 
elemente luate din domeniul științelor şi a celorlalte arte. 

Acești poeţi reprezentau tipul de poeza doctus, oameni a 
căror preocuparea de a studia le-a asigurat accesul la o bo- 
gată sursă de comparații și metafore. O altă caracteristică 
a acestei perioade este dată de faptul că qasida era folosită 
atât la curte cât și ca poezie de natură religioasă. 

Khagani (1126-1199) a fost în cea mai mare parte 
a carierei sale un poet de curte, dependent de patrona- 
jul conducătorilor locali ai natalului Sharvan. EI a lăudat 
totodată mulți oameni care nu aparţineau elitei seculare, 
ci clerului islamic. Spre sfârșitul vieţii, s-a retras din lume 
într-o existenţă solitară în orașul Tabriz. Câteva din ma- 
rile qaside scrise de el sunt poeme pur religioase conţi- 
nând doar preamărirea lui Dumnezeu, a Profetului Său 
sau Ka'aba din Mecca ca simbol sacru al islamului. EI și-a 
creat un stil propriu extrem de sofisticat. În afara caracte- 
risticilor menţionate, stilul său este marcat de o inventivi- 
tate aproape inepuizabilă de motive poetice originale și de 
figuri retorice complexe. Deși un stil similar se observă şi 
la alți pocţi din perioada respectivă, în particular la poetul 
epic Nezami, măiestria lui în mânuirea acestui procedeu a 
rămas neegalată în istoria poeziei persane. 

Khaqani, în poezia lui religioasă, condamnă lumea 
şi predică nevoia de a te retrage într-o viață de sărăcie şi 
mulțumire, de a te elibera de tirania sufletelor josnice in- 
dicând necesitatea purificării interioare, aceasta fiind după 
el și calea de eliberare din lume precum și modalitatea de 
pregătire pentru viaţa ce va să vină. Există frecvent în po- 
eziile sale o notă de nemulţumire nu numai în legătură 
cu suferinţa lui spirituală, ci şi referitoare la probleme ale 
unei naturi mai lumești, cum ar fi cele legate de relaţiile cu 
patronul său. Venerarea Profetului este o temă recurentă 
deseori în combinaţie cu descrierea pelerinajului, a Ka'abei 
şi a mormântului Profetului de la Medina. Imaginile lui 
favorite aparţin simbolurilor luminii și renașterii cum sunt 

soarele, focul, apariţia zorilor și trezirea la viață a naturii 
primăvara. 

Una dintre cele mai impresionante poezii a lui 
Khagani este Mrar as-safa (Oglinda puritătii), care dez- 
voltă un șir de teme cu o coerenţă discursivă ce se revelează 
dacă se urmărește cu atenţie linia de raţionament deși, la 
prima impresie, totul pare a fi o înșiruire aleatorie de ima- 
gini şi figuri de stil retorice. Qasida relatează despre rapor- 
turile poetului cu propria inimă. La început, se reprezintă 
inima de la care învaţă cum să ucidă sufletul inferior și 
să-l îngroape într-un mormânt unde va fi păzit de Legea 
islamică. Apoi trece la altă metaforă: un rege invită poetul 
la masă și îi vorbeşte despre sărăcie și retragerea din lume, 
idealuri ale vieţii dervişului. 


Pentru mine inima este un şeic care mă învaţă, 
Și eu sunt copilul care îi înțelege limba. 

Când îmi plec capul îi plătesc onorariul, 

Când pun capul pe genunchi frecventez şcoala ei. 


Primul pas trebuie făcut conform învățăturilor inimii, 
adică să faci glasul sufletului nerăbdător să tacă și să te 
întorci la o stare de simplitate spirituală. 


Toate lecţiile inimii sunt semne sfinte, 
Care se pot explica doar prin tăcere. 


Gazelul — poezia iubirii eterne 


Iubirea este probabil simbolul universal al relaţiei din- 
tre mistic și Divin. Misticii din toate culturile au adoptat- 
o pentru că oferea o parte esenţială a mijloacelor verbale pe 
care oamenii le-au folosit să-și exprime dorinţele și trăirile. 

Doar în limbajul celei mai elevate iubiri gândurile privi- 
toare la relaţia dintre om şi Creatorul său pot fi transpuse 
în cuvinte. Ca fenomen, conceptul de iubire nu poate fi 
înţeles fără referire la originea sa umană și chiar biologică. 
Motivele erotice sunt esențialmente metaforice. Ele derivă 
în ultima instanţă din emoţiile trăite în situaţia existenței 
noastre pământene. Emoţiile însele se definesc prin forţa 
trăirilor într-o stare superioară a spiritului. Dorinţa este 
Golgota credinciosului, pe când iubirea este o forţă esenţi- 
almente independentă. Conform lui Ahmad Ghazali, ori- 
entările distinctive ale iubirii sunt incidentale. 

Prin esenţa ei, iubirea transcende toate orientările de- 
oarece nu are nevoie să se îndrepte într-o anumită direcţie 
pentru a fi iubire. Totuși, nu se poate spune niciodată spre 
ce ţinut va curge apa condusă de trăirile emoţionale. 

Ghazali ilustrează și valoarea educaţională pe care iu- 
birea o poate avea mai ales, dacă ţinem seama că uneori 
un hârb sau o mărgică se dau pe mâna ucenicului astfel 
încât acesta să înveţe ca să poată ajunge un maestru; alteori 
o perlă strălucitoare, prețioasă este încredințată mâinilor 
sale neexperimentate, o perlă de o asemenea valoare încât 
mâinile experte ale maestrului nu ar îndrăzni să o atingă. 

Tema iubirii este atât de atotcuprinzătoare încât pe- 
netrează toate formele poeziei mistice. Nu se poate studia 
catrenul, oda panegirică sau genul epic fără a fi confruntat 
cu specimene ale poeziei de dragoste. Cu toate acestea, ni- 
cio formă a poeziei nu este atât de strâns legată de tema 
iubirii cum este gazelul persan. 

Gazelul clasic poate fi identificat în primul rând prin 
formula rimei sale, în al doilea rând prin lungimea poeziei 
şi în ultimul rând prin conţinutul său. Cele două trăsă- 
turi exterioare pot fi explicate prin comparaţie cu qasida: 

modelul rimei este același, dar gazelurile sunt poezii mult 
mai scurte. O lungime de şapte distihuri este considerată 
ca fiind mărimea ideală. În gazeluri s-a folosit așa-numita 
rimă radif care de obicei poate consta și dintr-un simplu 
sufix sau o scurtă expresie. Problema esenţială este că rz4;- 
ful trebuie să constituie un morfem, o formă lingvistică cu 
un înţeles distinct, clar al său. 

O altă trăsătură caracteristică pentru gazel este men- 
ţionarea numelui poetului în unul din ultimele versuri, 
procedeu numit 74khallus, dar care nu este o noutate în 
istoria literaturii persane. Încheierea poeziei în acest mod 
sugerează ideea că toate enunţurile lirice din respectivul 
gazel sunt expresia emoțiilor trăite de poet personal. 

Materia gazelului nu poate fi descrisă în câteva cuvin- 
te. Într-un mod foarte general se poate spune că gazelul 
este o poezie de dragoste pe diferite teme anacreontice. 


Originile gazelului 


În poezia beduină preislamică, cântecele de dragoste 
se numeau gazel, dar nu este foarte sigur dacă cuvântul 
era folosit ca titlu a unor poezii separate, independente 
sau denumea un gen ori specie literară. Probabil cuvântul 
gazel în persană era numele original a unei anumite teme 
lirice, deși o anumită influenţă a poeziei de dragoste ara- 
be nu poate fi negată. Din aceste ipoteze rezultă clar că 
gazelul persan nu poate fi privit ca fiind doar ca o simplă 
preluare și continuare a unei vechi tradiţii arabe. 

Poezia de dragoste în persană, scrisă în secolele X şi 
XI, a fost iniţial pur seculară. Se pare că gazelurile, sau 
ceea ce se aseamănă cu gazelurile, erau prea cunoscutele 
cântece ale menestrelilor, deși nici un exemplar al unei po- 

ezii de acest gen nu a supraviețuit întreg până astăzi. Un 
motiv poate fi şi acela că aceste poezii de dragoste nu erau 
considerate a fi suficient de serioase pentru a fi păstrate 
în scris. Singurul material din care putem să ne facem o 
părere despre poezia de dragoste sunt părţile introductive 
ale gasidelor panegirice. 

Primele gazeluri încredințate scrisului datează de la 
începutul secolului XII când, pentru prima dată, colecţii 
demne de luat în seamă au fost consemnate în divanurile 
poeţilor persani. 

Fuziunea dintre secular și mistic în gazelul persan a 
devenit o caracteristică și în majoritatea cazurilor este ex- 
trem de greu să se facă o distincţie corectă între cele două. 
Pentru rezolvarea dilemei se pune întotdeauna întrebarea 
dacă viaţa poetului ne furnizează indicii despre afilierea lui 
mistică sau este cunoscut doar ca poet de curte. Există cel 
puţin trei motive pentru care trebuie să fim foarte rezervaţi 
când facem asemenea deducţii. Primul, istoria literaturii 
persane este plină de incertitudini. Al doilea, trebuie să nu 
uităm că gazelurile erau transmise ca poezii izolate, deta- 
şate din contextul căruia le-au aparţinut originar. Se poate 
prea bine ca multe poezii ce par a avea un conţinut profan 
în realitate să fi fost compuse pentru a fi folosite la reuniu- 
nile sufi sau într-o predică pioasă. Al treilea, trebuie să nu 
se uite faptul că ambiguitatea înţelesului lor final a devenit 
o trăsătură esenţială a genului. 


Aria de aplicabilitate 


Dacă este adevărat că gazelul mistic persan își are origi- 
nile în cântecele despre iubirea pământeană atunci fondul 
său de imagini şi motive trebuie să indice cel mai clar aces- 
te origini particulare. lubirea pământeană constă dintr-un 


POEZIA SUFI ÎN PERSIA 197 


complex de fapte și acţiuni, relaţii și emoţii care nu pot în 
deplinătatea și complexitatea lor, fi exprimate prin cuvin- 
te obișnuite, simple, iar cei care doresc să facă cunoscute 
simţămintele lor apelează la imaginaţia poetică pentru a 
putea face cunoscute aceste stări intangibile. O temă fizică 
pură cum este frumuseţea exterioară a persoanei iubite nu 
poate fi descrisă fără a se recurge la un limbaj figurativ şi 
imagistică poetică deoarece numai într-un asemenea mod, 
lubitorul poate să arate cum respectiva frumuseţe îi afec- 
tează sufletul. Toate aceste trăsături definitorii ale poeziei 
de dragoste profane nu puteau să nu atragă atenţia misti- 
cilor, care, apelând la mijloacele de expresie ale acestui tip 
de poezie, puteau să dea formă dorurilor ce-i stăpâneau. 
O simplă lectură a poemelor laice sau mistice devoalează 
sursele acestei imagistici poetice. Astfel pentru poetul de 
gazeluri natura, în mod special, este plină de analogii cu 
trăirile şi experienţele sale. Aceste analogii le găseşte mai 
ales primăvara, anotimpul renașterii naturii, care dă cele 
mai puternice impulsuri imaginaţiei sale. O grădină în pli- 
nă floare vernală este un izvor nesecat de referiri simbolice 
la frumuseţea perfectă și prin urmare la frumuseţea idolu- 
lui poetului. Chiparosul, despre care în persană s-a spus 
că ar fi un copac liber, reprezintă statura zveltă și elegantă 
a persoanei admirate, pe când florile roșii, precum lalelele 
şi trandafirii, furnizează echivalentul obrajilor care se îm- 
bujorează, iacintul sau violeta pe cel al pletelor cârlionța- 
te, iar narcisul ochii visători. Într-unul din gazelurile sale, 
Hassan Ghaznavi a elaborat idee analogiei dintre iubire și 
natură în care florile îi amintesc de lubit: 


Trandafirul parfumat înfloreşte în grădină. 

Îmi pare că acesta este fața celui mai Frumos! 
Laleaua de pe pajiștea verde apare ochiului meu 
Ca fața Preaiubitului care stă lângă mine. 

Din depărtare narcisul îmbătat 

Este ochiul Iubitului care mă caută. 

Când văd violetele, îmi spun: 

Aceste sunt pletele lui, sau altfel, corpul meu imaculat. 


Regnul animal furnizează şi el un repertoriu la fel 
de bogat. Vestita privighetoare care în calitate de partener 
al trandafirului îl reprezintă pe poetul iubitor, este doar 
una din marea varietate de vietăţi folosite alegoric. Sayyid 
Hassan menţionează și chiar se identifica cu trei păsări di- 
ferite în versurile de început al unuia și același gazel: 


Primăvara turturica este companionul meu 

Care se alătură amarnicilor mele plângeri. 

Porumbelul cu inel poartă verigheta Iubirii în jurul 
gâtului, 

Se ofileşte după prietenul care mi-ar putea ușura 
durerea. 

Privighetoare poate fi auzită din tufa de trandafiri 

Dând glas cu credinţă și adevăr sorții mele mizerabile. 


Dacă la acestea adăugăm multe figuri de stil care se 
bazează pe elementele lumii materiale (cum ar fi „buze ca 
rubinul”, și „dinţi ca perlele”) și sferele cerești cu stelele 
şi planetele (soarele şi luna ca tropi pentru o faţă strălu- 
citoare) apare un tablou complet al universului văzut și 
cunoscut în care sunt reprezentate toate straturile, compo- 
nente ale acestuia așa cum sunt ele distinse de concepţia 
medievală despre lume. Acest cosmos al imagisticii poetice 
nu numai că oglindește frumuseţea Celui prea iubit ci și 
sentimentele exaltate evocate de iubirea însăși. 

În afara naturii, viaţa socială este şi ea reflectată în ga- 
zelurile persane. În multe poezii mediul care este subînțe- 

les este o reuniune de convivi unde poetul se dedă plăcerii 
de a bea vin împreună cu prietenii săi. De obicei, când îl 
cheamă pe cupar să-i aducă de băut poetul explică de ce 
o face, la acesta mai adăugând un motiv care poate să nu 
fie doar sărbătoresc festiv cum ar fi sosirea primăverii, ci şi 
unul care, cel mai adesea, are o notă melancolică mai ales 
atunci când poetul caută alinare în beţie pentru durerea 
ce i-a fost cauzată de iubire, pentru relele pe care i le-a 
pricinuit lumea sau pentru durerea resimţită de trecerea 
inexorabilă a timpului. Chiar și în poeziile seculare, vinul, 
prin urmare, poate căpăta un înţeles figurativ ca mijloc de 
evadare din cruda realitate într-un univers al speranţelor 
şi iluziilor legate de împlinirea iubirii, al fericirii, al uitării 
de sine. 


Gazelul, reflectare a misticii 


Adoptarea gazelului de poeţii sufi trebuie să fie inter- 
pretată ca fiind mai mult decât un împrumut din tradi- 
ţia seculară. În condiţiile evenimentelor petrecute în acea 
parte de lume, istoria acestui proces este greu de urmărit 
în detaliu mai ales că trebuie să fi început cu mult timp 
înainte ca cele mai vechi gazeluri cunoscute să fi fost corect 
datate și atribuite. E sigur însă faptul că misticii Islamului 
au fost chiar din primitivitatea lor fascinaţi de tema Iubirii 
ca fiind una din cele mai adecvate metafore pentru relaţia 
lor cu Divinul. Atenţia care s-a dat metaforelor erotice nu 
a fost numai un fenomen literar, ci se poate întâlni și în 
ritualurile sufiţilor, care erau şi ele imitații ale obiceiurilor 
lumii mirene. Astfel, de pildă, sub numele sz7pa este sub- 
semnat un complex de forme artistice practicate de sufiți 
care include muzica, dansul și recitarea de poezii. Integra- 
rea tuturor acestor forme artistice în practica sufi a fost 

problematică întrucât proveneau din tipuri de conviviali- 
tate seculară, ceea ce era de neacceptat pentru practica or- 
todoxă islamică. Problema care s-a pus era dacă, din punct 
de vedere a Legii islamice, aceste practici erau permise, iar 
discuţiile aprinse cărora le-a dat naştere nu au încetat nici 
în zilele noastre, mai ales în anumite zone ale globului, 
clerul ortodox înfierându-le din totdeauna. La începutul 
secolului XII, lideri foarte influenţi din gândirea și ideolo- 
gia islamică cum este cazul fraţilor Ahmad și Muhammad 
Ghazali, au luat apărarea acestor practici deşi au impus 
şi unele restricţii care erau menite să prevină posibilitatea 
ca expresiile de extaz mistic să-i conducă pe practicanți 
în mrejele imboldurilor păcătoase ale sufletelor inferioare. 

Un alt domeniu în care s-a făcut simţit impactul 
poeziei de dragoste a fost tipul de predică populară care, 
sub numele de vaz, este diferit de mai oficialul și forma- 
lul fhuzbas, şi anume predicile care se ţineau pe timpul 
rugăciunilor de vineri. Predicatorii musulmani care folo- 
seau poezia erotică pentru a trezi emoţiile religioase ale 
enoriașilor lor au devenit astfel și ei ţinta criticii severe a 
teologilor tradiționalişti. 

Poezia mistică de iubire a devenit cu timpul subiect 
al consideraţiilor teoretice. S-au întocmit liste de termeni 
ca să explice conform gândirii mistice motivele multiple 
folosite de poeţi. În asemenea cataloage sau liste vocabula- 
rul sufi și imagistica poetică erau mai mult sau mai puţin 
mumificate ca elemente ale unui cod fix care se descifra 
sub forma unor noţiuni sau idei abstracte. 


Malamatiya 
Starea iubitorului adevărat este plină de paradoxuri. 


Deşi iubirea duce sufletul la cea mai înaltă beatitudine 
imaginabilă, drumul ce urmează a fi parcurs este unul deo- 

sebit de accidentat și trece printr-o prăpastie de umilinţe şi 
autonegări. Experienţa iubirii este adesea foarte dureroasă. 
Totuși, o asemenea durere nu trebuie evitată. Există toto- 
dată o contradicţie într-un sens moral. A fi cu adevărat în- 
drăgostit înseamnă să te dedici complet, fără cea mai mică 
consideraţie pentru tine și binele tău, Iubitului, să accepți 
anihilarea ta totală prin iubire. La această etapă elevată de 
auto-negare, standardele comune ale comportamentului, 
distincţiile dintre bine şi rău sau credinţă și necredinţă nu 
mai sunt obligaţii pentru persoana care iubește pentru că 
ele se referă la valori marcate de speranţa de a fi recompen- 
sat şi a mântuirii și prin urmare, ţintesc scopuri diferite 
de predarea necondiţionat a lubitorului voinţei suverane a 
lubitului, iar aceste caracteristici fundamentale ale iubirii 
sunt general reflectate în gazelurile persane. Așa cum s-a 
arătat deja căutarea pentru o percepţie dincolo de hotarele 
gândirii raţionale se exprimă prin diversele motive relaţi- 
onate cu băutul vinului. Suferințele cauzate de faptul că 
Iubitul este evaziv sau respinge avansurile îndrăgostitului 
sunt acceptate chiar dacă multe poezii sunt pline de plân- 
geri privitoare la condiţia jalnică a iubitorilor. Cea mai 
extraordinară caracteristică în acest caz constă în mărtu- 
risirea deschisă a iubitorului că este necredincios și n-are 
nici o consideraţie pentru valorile și regulile de compor- 
tament ale musulmanului credincios. Gazelurile mistice 
abundă în glume răutăcioase la adresa asceţilor dedicați 
care ţin privegbhiuri, postesc și recită din Coran în chiliile 
lor. Sensul acestei critici se îndreaptă împotriva sufiților 
pe care nu-i interesează decât bunul lor nume pe lumea 
asta şi mântuirea pe lumea de apoi şi ignoră adevărata lor 
chemare mistică care este starea iubirii. La fel ca și în cazul 
altor reprezentanţi ai religiei oficiale, cum ar fi învățații și 
predicatorii şi aceştia sunt suspectaţi că urmăresc doar un 


202  SUFISM ȘI POEZIE MISTICĂ ÎN PERSIA 


scop egoist, că fac paradă de pietatea lor și în acest mod 
cerșesc veneraţia vulgului. 

În secolul IX, a apărut o reacţie împotriva orientării 
predominant ascetice ale primilor şeici sufi, care a devenit 
cunoscută ca malamatiya. Prin aceasta se manifestă o în- 
grijorare legată de motivele ce se aflau în spatele pietăţii 
practicate în mod obișnuit care era suspectată ca fiind „pi- 
etate ostentativă”, ţintită spre lume, nu spre Dumnezeu. 
În scopul contracarării acestui pericol serios pentru sufle- 
tul mistic s-a încurajat o atitudine contrară, o comportare 
care atrage critica mai degrabă decât admiraţia. Misticul 
nu numai că trebuie să-și ascundă faptele de devoțiune de 
ochii lumii, dar trebuie realmente să se comporte într-un 
mod care să-l facă obiect al dezaprobării oamenilor. Inten- 
ţia acestei atitudini era să epureze iubirea de nesinceritate. 

Începând cu secolul XIII sunt cunoscute grupuri de 
derviși care au folosit purtarea lor ce merita blamul ca un 
scut împotriva atracţiilor lumești sub orice formă. Com- 
portarea lor scandaloasă i-a izolat rapid de sufismul or- 
ganizat şi disciplinat din cadrul ordinelor mistice. O altă 
incertitudine aparţine relaţiei dintre acest fenomen din is- 
toria misticismului islamic și poezia sufi. Folosirea cea mai 
timpurie a cuvântului galandar în textele mistice precede 
cu mult folosirea lui pentru desemnarea unui anumit tip 
de derviş. 

Ahmad Ghazali (m.1126) ilustrează în a sa Savaneh 
consecinţele malamat-ului pentru iubitor, sens în care pre- 
zentăm următoarele versuri: 


Aceasta este aleea blamului, domeniul anihilării; 
Aceasta este strada unde jucătorii de noroc pun totul 
pe o singură miză! 


POEZIA SUFI ÎN PERSIA 203 


Curajul unui qalandar, îmbrăcat în zdrenţe, este ne- 
cesar pentru a trece prin această lume într-o manieră în- 
drăzneaţă şi fără teamă, dar e discutabil dacă poeziile care 
s-au numit galandariyat constituie o specie sau gen poetic 
separat. Deși există, e adevărat, multe exemple de poezii 
dedicate acestui motiv, se întâmplă la fel și cu alte elemen- 
te în special în gazeluri. Probabil că cel mai nimerit ar fi 
să se considere galandariyat-ul ca un termen ce denotă un 
set din imagistică care se aplică temei blamului ca unul din 
elementele de bază ale iubirii. 

Ahmad Ghazali a comparat ma/amar-ul cu o sabie 
cu ajutorul căreia iubirea trebuie să fie ajustată până când 
este redusă la însăși esenţa ci: primul blam se manifestă în 
gelozia celui iubit care îl împiedică pe iubitor să se uite şi 
la alţii; apoi este gelozia momentului, adică extazul iubirii 
care îl îndepărtează pe iubitor de sine; în final, propria 
gelozie a iubirii care îl forţează pe iubitor să își abandoneze 
toate dorinţele, chiar și în ce-l privește pe iubitul său și 
nu se concentrează asupra a nimic altceva decât a iubirii 
ca atare. Prin urmare nu ar trebui să se perceapă în aces- 
te imagini poetice o reflectare a realităţii. Poeți cum ar fi 
Sanai (m.1131) și Farid ad-Din Attar (m.cca 1220), care 
le-au folosit foarte frecvent în poezia lor, nu erau în mod 
cert mistici antinomieni, ci musulmani care puneau mare 
accent pe supunerea faţă de voinţa lui Dumnezeu așa cum 
este prezentată în shari'a. Doar în cazul lui Iragi (m.1289) 
se poate presupune că ar fi existat cu adevărat o relaţie de 
corespondenţă între cele exprimate în scris şi viață, dacă 
dăm crezare tradiţiei care s-a făurit legat de numele său. 


Dialectica lubirii şi viziunea vinului: Jami 


Ori de câte ori începe o discuţie despre poezia per- 
sană, nu se poate să nu se abordeze și problema simbolis- 

mului și a înţelesului imaginilor pe care aceasta le conţine. 
După cum scrie și Annemarie Schimme!, există, în fond, 
două puncte de vedere privind modul de interpretare a 
imaginilor folosite de poeţii mistici persani în care apare 
vinul şi iubirea simţurilor și anume: unul conform căruia 
toate acele imagini și cuvinte au un înţeles figurat pur mis- 
tic și un altul opus, al cărui susținători consideră că poezia 
respectivă este totalmente profană, sensul şi înțelesul fiind 
cel concret al cuvintelor uzitate, iar în funcţie de punctul 
de vedere adoptat, poeţii pot fi apreciați drept mari mis- 
tici sau, exagerând, precursori elevaţi ai decadentismului 
modern. Schimmel e de părere că niciuna din cele două 
interpretări nu este pe de-a întregul corectă și sugerează 
adoptarea unei căi de mijloc. Ceea ce constată obiectiv au- 
toarea este că „ambiguitatea imaginilor este intenţionată 
şi că oscilaţia interpretării între cele două nivele, mistic şi 
profan, este întreţinută în mod conștient de poeţi. Nu se 
poate deduce un sistem mistic coerent din poezia persană 
sau turcă dar nici nu se poate considera această poezie ca 
o expresie a unor trăiri și experienţe așa cum apar ele la o 
primă impresie”. 

Împărtăşim părerile profesorului Schimmel pentru că 
judecă corect până la un punct, dar credem că totodată nu 
se ia în considerare problema referitoare la primatul exis- 
tenţei concrete sau al înţelesului figurativ la un moment 
dat. Se impun câteva observaţii ce rezultă din concepţiile 
unora din cei mai vestiți poeţi sufi, cum sunt Hafez și rai, 
care folosesc astfel de imagini, cât şi dintr-un scurt pasaj 
din opera lui Jami privitor la vin. Nu este nici o îndoială 
că atunci când Hafez vorbeşte despre vin, el înţelege vinul 


” Schimmel, Annemarie, A Tio-Colored Brocade: the imagery of Persi- 
an poetry, Chapel Hill; University of North Carolina Press, 1992, pag. 277. 
19 Apud, Schimmel, Annemarie, op.cit, 278. 

în forma lui naturală. Dar întrebarea care se pune este: 
„Ce este vinul?” Toată gândirea teoretică sufi privitoare la 
acest subiect își are originea în cosmologie și metafizică, și 
pentru a înţelege natura vinului trebuie să facem referire 
la credinţele filosofice și metafizice ale poeţilor sufi care 
folosesc astfel vinul ca element figurativ principal în ima- 
gistica lor. De exemplu, școala de gândire filosofică a lui 
Ibn al-Arabi, ai cărui iluștri reprezentanţi sunt atât Iraqi 
cât și Jami, arată că lucrurile existente pe lumea asta nu 
sunt doar forme ale ființării, ci ele sunt create de Dumne- 
zeu, izvorăsc din Dumnezeu, sunt locurile 'Teofaniei Sale, 
locuri în care EI își revelează „Comoara ascunsă”, oglinzi 
în care Frumuseţea lubitului Divin poate fi contemplată. 
Dumnezeu, sau dacă cineva preferă alt nume, este „Fiin- 
ţa Absolută și Non-mărginită”, este originea a tot ceea ce 
fiinţează, a existenţelor relative, limitate în timp și spaţiu. 

Așadar, când Iraqi sau Jami scriu în versurile lor des- 
pre ceea ce ființează pe această lume, una dintre aceste 
existenţe fiind vinul, trebuie să nu uităm bazele gândirii 
lor. Iraqi (1213-1289) a fost studentul lui Sadr al-Din al 
Qunawi (1274), cel mai mare metafizician al şcolii lui Ibn 
al-Arabi după Magister Maximus însuși, iar Jami este au- 
torul a numeroase lucrări în proză cu privire la metafizica 
şi cosmologia sufi. Dacă nu ţinem seama de aceste reali- 
tăţi, ne va fi imposibil să înţelegem și să interpretăm corect 
poezia lor. 

Mai mult decât atât, nu este vorba doar că aceste 
personalităţi ale culturii nu au fost niște amatori în ale 
metafizicii, că nu au scris poezie ca să se amuze pe ei ori 
să facă plăcere altora, ci au făcut-o ca să definească şi să- 
şi exprime clar crezurile filosofice şi mistice. Oricine îşi 
asumă sarcina să citească opera în proză şi să studieze viața 
unor autori de acest gen nu se va îndoi niciodată că pentru 

aceștia metafizica despre care vorbeau era pivotul întregii 
lor gândiri și experienţe şi nu avea nimic de-a face cu o 
gimnastică mentală sau speculație filosofică. Pentru ei nu 
este o problemă de semantică când se spune, „Lumea e 
locul de manifestare a Realităţii lui Dumnezeu”, ci este 
o problemă de contemplare nemijlocită și de descoperire. 
Când scrie că „Toate sunt EI”, Jami nu înţelege cele spuse 
într-un mod abstract, speculativ. El înţelege că asta este 
o problemă de viziune directă și intuiţie mistică pentru 
sufiţi. În concepţia lui Jami, un gnostic experiază realita- 
tea lucrurilor în sine atunci când toate vălurile se ridică 
din faţa ochilor săi și va vedea convingându-se că nimic 
nu există cu adevărat cu excepţia lui Dumnezeu, că nimic 
nu-i rupt de EI și că absolut tot ce există este doar Auto- 
Manifestarea Esenţei Lui Divine. Jami susţine că aceasta 
este adevărata natură a lumii și că orice gândeşte, spune 
sau face o persoană trebuie să se bazeze pe acestă realitate. 
Pasaje nenumărate din opera lui Jami s-ar putea cita 
pentru a-i ilustra credinţele privitor la natura tuturor lu- 
crurilor. În acest sens cităm din una din poeziile sale: 


Tot ceea ce există în univers este iluzie, închipuire, 
reflecții în oglinzi sau umbre. 

Dar Soarele Călăuzitor mijeşte în umbra „Altuia 
decât Dumnezeu”, așa că nu rămâne perplex în 
pustiul greşeli” 

Cine este omul ? Reflecţia Luminii Eterne. Ce este 
Lumea? Un val pe Marea Infinit Dăinuitoare. 

Cum se poate tăia reflecția de Lumină? Cum se poate 
separa valul de Mare? 

Cunoaşte că această reflecţie şi acest val sunt însăşi 
Lumina şi însăşi Marea, aici 

dualitatea este imposibilă, de neconceput. 

Uitaţi-vă la călătorii pe Calea Iubirii, cum fiecare are 
o stare spirituală diferită. 

Unul vede în fiecare atom din lume un Soare strălucitor 
și nepieritor, 

Altul e martor direct al reflectării în oglindă a existenței 
frumuseții arbetipurilor ascunse, 

Iar un al treilea se vede pe el şi pe ceilalți, fără ascunzi- 
şuri sau defecte. 


Dintre toţi poeţii sufi probabil că Jami este cel care își 
expune cel mai explicit adevărata sa credinţă și o face fie 
direct în poemele sale metafizice, fie în numeroasele sale 
lucrări în proză. Alţi poeţi care au folosit vinul și iubirea 
în imagistica lor poetică, cum este cazul lui Iragi sau al 
lui Shabistari, au afirmat și ei foarte clar ce intenționau să 
spună prin imaginile pe care le foloseau. 

Atunci când încercăm să ne edificăm în legătură cu 
complexitatea simbolică a imagisticii vinului, e necesar să 
ne reamintim că, pentru poeţii sufi, lumea cu tot ce este 
în ea, este locul de manifestare pentru Realitatea Divină. 
Dar, prin însăși natura lucrurilor, anumite simboluri pre- 
zintă Realitatea mai clar decât o fac altele. Se spune că 
printre cele mai directe manifestări ale Realităţii sunt „vi- 
nul, femeile și cântecul”, asta mai ales în realitatea poeziei 
persane. Fiecare dintre aceste manifestări este imaginea și 
simbolul unor realităţi mai înalte, superioare ajungându- 
se în ultima instanță, poate chiar la Realitatea Supremă și 
Ultimă, fiecare dintre aceste manifestări fiind o posibilă 
punte dinspre lumea vizibilă spre Nevăzut. 

Dar chiar dacă anumite lucruri sunt „simboluri”, asta 
nu înseamnă că încetează de a mai fi ceea ce noi le per- 
cepem concret că sunt. Prin urmare fiecare imagine sim- 
bolizează Realitatea Divină, dar în același timp, de pildă, 

femeia este femeie, iar vinul, vin. Fiecare lucru îşi păstrează 
identitatea individuală pentru că în ultimă instanţă el de- 
rivă din anumite Nume și Atribute ale lui Dumnezeu, care 
la rândul lor determină arhetipul sau „entitatea imuabilă”. 
Arhetipul este deci obiect al Cunoașterii lui Dumnezeu în 
Eternitate, a Celui ce este fără de început și fără de sfârşit. 
Prin urmare, realitatea lucrurilor există etern în Cunoaște- 
rea lui Dumnezeu și se manifestă când Dumnezeu hotă- 
răşte să reverse viață asupra lor. Fiecare lucru are propria sa 
identitate şi realitate, care-l face să manifeste atribute ale 
Divinităţii. Fiinţarea și atributele fiecărui lucru vin de la 
Existenţa și Atributele lui Dumnezeu, dar, în același timp, 
aparţin și lucrului în sine, pentru că realitatea lui este imu- 
abilă şi eternă. Fiecare lucru este el însuși și un simbol în 
același timp. O femeie este femeie și, în același timp, o ma- 
nifestare a atributelor Frumuseţii Divine. Vinul este vin, 
dar și o teofanie a focului și apei, o beţie și o cunoaștere a 
Iubirii. 

Dacă sufiţii vorbesc despre iubiții lor, s-ar putea de 
multe ori să nu aibă în vedere doar pe Dumnezeu, dar în 
același timp ei se referă la acea persană doar în măsura în 
care acel sau acea cineva este și o reflectare a adevăratului 
Iubit, cel suprem. La fel, vinul și muzica, pot fi vin sau 
muzică, dar în realitatea lor fizică sunt reflectări palide ale 
adevăratului Vin și a adevăratei Muzici. 

Aici trebuie avut în vedere și un alt aspect deosebit de 
important: deşi toate lucrurile existente în această lume 
pot fi considerate ca simboluri ale unei Realităţi Superi- 
oare și deşi unele reflectă Realitatea Superioară mai direct 
decât altele, unele sunt legitime iar altele nu din punctul 
de vedere a Sharici sau a legii Divine. 

Luând în considerare această problemă Iragi a scris un 
pasaj instructiv conform căruia chiar dacă lubitorul atinge 

stadiul revelării prin care el vede Faţa Celui Prea Iubit în 
orice formă i s-ar dezvălui, el nu trebuie să fie părtaş la ni- 
mic din cele ce Dumnezeu nu le-a aprobat, iar Dumnezeu 
n-a aprobat necredinţa la slujitorii Lui. Unul care iubește, 
un iubitor care îl percepe pe Dumnezeu prin Dumnezeu 
şi vede toată lumea ca Dumnezeu, trebuie să respingă orice 
faptă reprobabilă lui Dumnezeu, ca Dumnezeu și pentru 
Dumnezeu, cu argumentul susținut de Dumnezeu, pentru 
că el nu va afla Frumuseţea şi Adevărul lui Dumnezeu în 
nimic din ceea ce Shari'a interzice. În mod obligatoriu, 
credinciosul va trebui să evite faptele interzise de Shari'a și 
chiar mai mult, prin însăși firea sa, să nu aibă nici cea mai 
mică dorinţă de a comite ceva de o asemenea natură. 

Astfel, Iraqi arată, tot prin limbajul iubirii extatice, 
din ce motive Shari'a (legea islamică) trebuie să fie respec- 
tată. Însuşi maestrul său, Sadr al-Din al-Qunawi (1207- 
1274) scrie în lucrările sale că adevăratul echilibru din 
lume este necesar pentru menţinerea echilibrului în stările 
superioare ale existenţei și ca pregătire pentru Echilibrul 
Nedelimitat sau Uniunea cu Dumnezeu, ţel ce poate fi 
atins doar dacă se respectă Shari'a. Calea corectă, afirma 
el, dintre toate căile posibile prescrise de religii, este cea pe 
care Profetul nostru a urmat-o cu vorba, gândul şi fapta. A 
lui este Starea Centrală care sălășluiește în Echilibru. Said 
al-Din Said Farghani, ca și Iragi elev al lui al-Qunawi, dă 
detalii de natură să explice relaţia dintre învățăturile maes- 
trului său și instrucţiunile conţinute de Shari'a. 

Întrucât majoritatea sufiților au susţinut cu fermitate 
necesitatea respectării Shariei ca o bază pentru Cale, când 
dorim să aflăm dacă un anumit poet a experiat cu adevărat 
un anumit lucru la nivel fizic, la început se cade să între- 
băm ce spune Shari'a despre lucrul respectiv. Dacă lucrul 
respectiv este interzis, cum este cazul cu băutul vinului, 

atunci trebuie să ne fie clar că niciunul dintre marii ma- 
eștri nu s-au dedat acestei patimi, pentru că ei nu doreau 
să comită fapte pe care Iubitul nu le aproba. Din acest 
punct de vedere e greu de imaginat cum Hafez, acel pro- 
fesor serios din seminar, care știa Coranul pe din afară şi 
credea în mesajul său, care critica dur pe cei care profesau 
învăţăturile islamice ca fiind religia lor dar nu le respectau 
şi nu le aplicau în practică, să fi fost el însuși cel mai mare 
ipocrit care să citească și să predea Coranul ziua, iar noap- 
tea să deguste copios vestitele vinuri de Shiraz. Nici nu se 
poate logic pretinde că cineva care laudă consumul de vin 
dar fără ca el să fie băutor, nu este altceva decât tot o ipo- 
crizie. Pentru că din nou, „Ce se înţelege prin vin?” Jami, 
unul care pretindea că știe foarte bine ce înseamnă vinul, 
îl explica foarte clar în următorul pasaj: 


O tu Cupar, ce duci cupe de vin! Umple sufletul din 
Cupa pre-existentă, acel hoț al inimii, acel pândar 
al religiei formale. 

Umple-o cu vinul care izvorăşte din Inimă şi se ameste- 
că cu Duhul, vinul a cărui bule îmbată ochiul ce 
veghează, al Domnului Prea-Înaltul. 

Acea viță de vie — ea aparține discipolilor lui Iisus; dar 
acest vin hallajian, el aparține discipolilor Coranului. 

Butoaie cu acest vin, butoaie cu celălalt: până când nu 
spargi acel butoi, niciodată nu vei gusta acel vin. 

Vinul eliberează inima din supărare pentru o clipă: 
niciodată nu poate însă 

Stinge mâhnirea, niciodată nu va smulge din rădăcini 
răutatea. 

Un strop din cupa aceasta va transforma opera ta în 
aur — fie ca sufletul meu să fie sacrificat acestei 
cupe de aur! 

Când această stare (de băut vin) vine, ea cel mai ades 
vine în orele de dinaintea ivirii zorilor, la cel care 
aruncă pătura şi perna (şi îşi trece timpul acela în 
rugăciune). 

Fii atent, ca nu cumva însotitorul rău (sinele tău infe- 
rior) să te înșele prin şoapte — niciodată nu încălca 
înțelegerea cu regii (Shari a) prin slăbiciune. 


Deci, atunci când se pune cu adevărat problema dacă 
un anumit sufit a încălcat sau nu cu adevărat Legea Divină 
şi a băut vinul cel de toate zilele, în definitiv o reflectare 
a adevăratului vin, trebuie să ne reamintim avertismentul 
lui Iragi, nenumăratele declaraţii ale altor sufiţi cu privire 
la acest subiect, de importanţa capitală a Sharici, în cu- 
rentul principal al sufismului pe care marii poeţi l-au re- 
prezentat și mai ales de absurditatea de a te îmbăta cu vin, 
când beţia prin extaz mistic este infinit de reală și de dorit 
(dacă îi credem pe misticii din toate timpurile și de toate 
credinţele). Toate acestea ne indică faptul că sufiţii evitau 
să bea vin, așa cum evitau să mănânce carne de porc, să 
fure, să mintă sau să comită oricare dintre celelalte fapte 
interzise de Lege. 

Problema relaţiilor cu femeile este puţin diferită, că- 
sătoria fiind nu numai permisă legal, ci și recomandată de 
Lege. Desigur, nu era nici un motiv ca iubita pământeană 
să nu fie o oglindă în care să se poată contempla Prea-lu- 
bitul Divin. Dar în nici un caz nu se pune problema unor 
relaţii sexuale în afara prescripţiilor Sharici, deşi iubirea 
pentru cineva din afara căsătoriei este o posibilitate, așa 
cum o demonstrează faimosul exemplu al lui Ibn al-Arabi. 
În final, muzica deţine cumva o poziţie intermediară. Sufi- 
ţii spun că atât timp cât muzica este un factor care reamin- 
tește sursa ei și nu este un văl, este permisibilă. 

În concluzie, se poate spune că punctul de vedere al 
prof. Schimmel, și anume că imaginile sufi sunt nici pur 
mistice, nici pur profane, este corect, dar, în contextul 
metafizicii sufi, dimensiunea mistică deţine prima poziţie. 
Mai mult chiar, se poate susţine că nu poate exista nimic 
„profan” pe lumea asta din moment ce totul este Auto-ma- 
nifestarea și teofania lui Dumnezeu. Cu toate astea sunt 
şi lucruri care sunt „ilicite” din punctul de vedere al Legii 
islamice, iar acestea trebuie să fie evitate dacă se respectă 
dorinţele Celui Mult lubit. 

Discuţia pe care o face Jami în legătură cu Iubirea Di- 
vină se bazează pe expunerea şi elaborarea metafizică refe- 
ritoare la experienţele de iubire mistică din Școala lui Ibn 
al-Arabi. Jami împarte iubirea după cum urmează: iubirea 
Esenţei Divine, iubirea Numelor Divine, iubirea Atribu- 
telor Divine şi iubirea Urmelor Divine. Ultimul tip de 
iubire este un devotament pasional faţă de „urmele” lui 
Dumnezeu (vestigio Dei) în lume și pornește de la ma- 
nifestarea Misterului Unităţii în formele multiplicităţii 
universului. Iubitorii urmelor lui Dumnezeu sunt apoi la 
rândul lor împărţiţi în patru clase, începând cu cei care 
contemplă doar Chipul lui Dumnezeu în lucrurile din 
lume, până la cei care se mai află în ghearele sufletului lor 
inferior și sunt stăpâniţi de pasiuni carnale. Această ultimă 
categorie a uitat complet despre adevăratul Prea-lubit și 
au luat în braţe „iubiţi falși”. Ei se simt bine cu pasiuni- 
le constituţiei lor naturale și numesc dorinţele capricioase 
ale sufletului lor inferior „iubire”. Cât de departe sunt toți 
aceștia de adevăr! 

Realitatea Iubirii despre care discută Jami este reali- 
tatea absolută și necondiționată a Esenţei Divine Însăși. 
După cum subliniază Jami, lubirea este chiar natura lui 
Dumnezeu pentru că potrivit hadithului „Dumnezeu este 

frumos și EI iubeşte frumuseţea.” Dacă Iubirea apare în 
nenumărate forme, este exact pentru că, nefiind condiţio- 
nată de nici o formă în mod deosebit, Ea poate să-și asume 
toate formele. Dacă lubirea-Esenţa Divină era delimitată 
de vreun atribut, oricare ar fi acesta, prin excluderea altora, 
atunci Ea nu ar mai putea apare vreodată în altă formă. 
Dacă Dumnezeu ar fi doar transcendent și nu imanent, 
El n-ar fi „coincidenţa contrariilor”. Iubirea apare în nu- 
meroase forme pentru că în Sine Ea n-are formă. Uneori 
Iubirea apare sub forma Iubirii pentru Esenţă ori pentru 
Atribute, iar altă dată se arată ca lubire pentru femei sau 
pentru bogăţie. Realitatea este unică, o singură realitate 
pentru că nu mai există o alta. A postula existenţa a două 
iubiri diferite ca esenţă ar însemna existenţa unei duali- 
tăţi în chiar natura existenţei. Doar o Unică Realitate își 
asumă toate formele și tipurile. Acestea la rândul lor ur- 
mează receptivităţile şi stările de pregătire și de aşteptare 
ale iubitorilor. Anumiți iubitori au capacitatea de a-l iubi 
pe Dumnezeu în Esenţa Sa, alții pot iubi numai Paradisul 
Proximităţii Sale, alți pot iubi doar frumuseţile cu ochi 
negri din Grădină, iar alţii pot iubi doar frumuseţile cu 
ochi negri de aici, de jos, din lumea noastră. După cum 
spune un proverb sufi „culoarea apei depinde de culoarea 
containerului în care e ţinută”. 

Trebuie observat aici că această discuţie despre Iubire 
corespunde îndeaproape discuţiilor filosofice și metafizice 
despre Fiinţa Absolută a lui Dumnezeu, nedeterminată de 
vreo limitare oricare ar fi asta, și care se manifestă în nive- 
lele existenţei sau în cele „Cinci Prezențe Divine”. La fieca- 
re nivel de manifestare și teofanie, Unica Realitate își asu- 
mă atribute şi caracteristici determinate de abilitatea acelui 
nivel de a primi şi afișa posibilităţile infinite ale Fiinţei 
Supreme. Cu cât coborâm pe Marele Lanţ al Fiinţării, cu 

atât mai puţin se pot manifesta atributele lui Dumnezeu 
în puritatea lor. Cu cât este mai limitată pregătirea existen- 
ţială a lubitorului, cu atât mai puţin poate el să cuprindă 
din Realitatea Absolută a Iubirii. 

Jami a găsit necesar să explice şi a apărat împotriva 
criticilor ulemalelor folosirea constantă a imagini vinului 
în versurile despre Iubirea Divină. Se poate observa că 
Jami a dorit să evite cât mai net posibil ideea că cel care 
folosea acest simbol consuma și băutura fizică, vin, pentru 
a participa la Iubirea Divină, mai ales că pe lângă faptul 
că sublinia similarităţile dintre Iubire și vin, el evidenția 
clar și diferenţele. Prin urmare el subliniază înţelepciunea 
prohibirii băutului de vin de către Coran şi reamintește ci- 
titorului că simbolul nu este vinul fizic în toate privinţele. 

Iubirea afișează însă o similaritate aproape completă 
cu vinul lumii materiale. De aceea, cuvintele și expresiile 
care sunt folosite pentru a exprima activităţi, persoane și 
stări legate de băutul vinului în arabă și persană au fost 
împrumutate pentru a fi folosite pentru a denumi noţiuni 
şi concepte referitoare la Iubire. Privinţele în care lubirea 
şi vinul sunt comparabile, sunt numeroase: 

În primul rând, locaţia originală şi căminul iniţial ale 
vinului sunt burta butoiului și fundul polobocului. Prin 
puterea fermentaţiei și forța bolboroselilor, vinul tinde 
spre manifestare și divulgarea prezenţei sale fără vreo sti- 
mulare din afară. În același mod, Iubirea, care este ascunsă 
în interiorul pieptului iubitorilor, ascunsă în inimile in- 
terioare ale celor doritori, iese la iveală și se manifestă cu 
tăria ei copleșitoare. 


Iubirea ta era suveranul regatului interior. 

Când pompa regalității a crescut, 

A venit, companion de lacrimi şi intim al suspinelor 
Și a ridicat cortul în afara pavilionului pieptului. 

Din nou, vinul nu are o formă precisă, din contră, 
forma sa depinde de containerele în care este ţinut. Într- 
un butoi, vinul e rotund ca și butoiul, într-un ulcior ia 
forma acestuia, iar într-un pocal forma lui devine cea a 
respectivului recipient. În acelaşi mod, esenţa Iubirii este o 
realitate nedelimitată și apare la iubitori şi la iubiţi luând 
forma containerelor sale, adică a receptivităţilor şi nivelu- 
lui de pregătire a acestora. La unii iubitori, lubirea apare ca 
o iubire pentru însăşi Esenţa Divină, la alţii ca iubire pen- 
tru urmele Esenţei și aici în grade diferite. Cauza acestor 
deosebiri între formele Iubirii trebuie căutată în deosebiri- 
le dintre receptivitatea şi pregătirea lubitorilor. 

Deși Iubirea pleacă în direcţia tuturor, ea nu declară 
război nimănui şi nici nu face pace cu nimeni. 

În fiecare iubitor, vinul lubirii este complet fără cu- 
loare, culoarea lui provine de la recipientele multicolore 
care-l conţin. De asemenea, are calitatea de a fi a toate 
pătrunzător. Exact cum vinul afectează toate organele şi 
membrele celui care-l bea, tot așa şi vinul Iubirii inhibă 
toate simţurile și facultățile lubitorului. Nici măcar un 
singur fir de păr al lubitorului nu rămâne neimplicat în 
încercările la care e supus de Iubire și nici o venă nu pul- 
sează altfel decât după cum îi cere Iubirea. La fel ca sânge- 
le, Iubirea pătrunde în carnea și pielea lubitorului şi la fel 
ca sufletul, și-a făcut căminul Său în interiorul și în afara 
fiecărei părți a corpului lubitorului. 


Pentru a-i lua sânge lui Majnun, chirurgul şi-a ascuţit 
lanțeta. 

Majnun însă plângea şi zicea, „Mă tem că în locul sân- 
gelui, din vene se va scurge dorul de Layla” 

Vinul îl face pe cel care-l bea la fel cum îl face și Iu- 
birea pe cel care iubește, adică generos, darnic, chiar dacă 
până atunci fusese avar și strâns la pungă. Dar modul de 
manifestare este diferit, beţivul cheltuieşte drahme și di- 
nari fără noimă, pe când lubitorul abandonează totul. Cel 
care se îmbată cu vin renunţă la bani, pe când cel care se 
îmbată de lubire, renunţă în același timp la cele două lumi. 


Dacă generozitatea deschide pumnul bețivului, acesta 
poate dărui doar monede de aur şi argint 

Dar când armăsarul Căutării îl duce pe cel cu dorul de 
Tine, acesta îşi golește sufletul de cele două lumi (1) 


Cel îmbătat cu vin și cel îmbătat cu lubire sunt viteji 
şi nesăbuiţi, n-au frică, nu sunt lași. Sunt îndrăzneţi în caz 
de pericol, iar în vremuri de primejdie puţin le pasă de 
viaţa lor, dar vitejia primului e dată de faptul că raţiunea 
prudenţei i-a fost copleșită și anihilată de vin, în timp ce 
curajul celui de al doilea vine din dominarea care o au 
asupra lui certitudinea și revelarea mistică. Rezultatul, în 
cazul primului, este pierzania pe lumea asta și pe cealaltă, 
iar în cazul celui de al doilea, viaţa eternă. 


Suntem beti, turbulenţi, depravaţi și șmecheri şi prin 
Iubire am intrat pe câmpul de bătaie al distrugerii 
Dacă suntem uciși de o sută de ori cu săgeata Iubirii, 
aceasta ne va aduce viața veșnică şi atunci de ce să 


ne fie frică? 


În beţia cu vin cât şi în cea cu Iubire există umilință şi 
nevoi. Beţia cu Iubire îi aruncă pe cei răsfăţaţi de soartă de 
pe înaltul tron al gloriei în poala umilinţei și supliciului, îi 
aruncă pe mai marii lumii de pe culmile puterii și bogăţii- 
lor în abisul degradării și a umilirilor. 

Câţi stăpâni peste tronurile lumii nu s-au îmbătat de- 
venind nebuni după Tine şi s-au aşezat în noroi şi 
mizerie printre mulțimea cersetorilor Lăi! 

Cu mintea doar la poarta Ia, în marea lui dorință, 
sărută neîntrerupt laba câinelui de pază şi mâna 
ușierului! 


Apoi este divulgarea secretelor. Toate tainele Unită- 
ţii Divine şi toate aceste realităţi ale intuiţiei spirituale și 
ale extazului mistic uitate de mult pe paginile îngălbenite 
ale timpului, şi pe pergamentul zilelor și al nopţilor, sunt 
rodul vorbirii celor care au băut din cupa celestă a gnozei 
şi rezultatul cuvintelor celor însetaţi după vinul ceresc al 
Iubirii. 


Iubirea pentru Tine m-a adus în această țară vrednică 
de dispret pentru a reînnoi o Veche Înţelegere. 

Mi s-a turnat pe gât o cupă din butoiul Proximitătii, 
m-am amețit şi am deschis gura ca să vorbesc. 


Există totodată obiceiul de a deveni inconștient, beat, 
situaţie în care omul se eliberează de legătura cu existenţa 
şi egocentrismul. Dar beţia cu lubire înseamnă a fi perfect 
conștient de existenţa și a avea conștiință clară a Mult- 
lubitului. Beţia cu vin este ignorarea și uitarea totală a tot 
ce este necesar, arătându-se prin aceasta calea decăderii și 
îndepărtării de Dumnezeu în diferite proporţii, precum şi 
pedepsirea celor care se îndepărtează de Domnul, pe când 
cei îmbătaţi de Iubire, căutând să se apropie de Dumne- 
zeu, se înalță din ce în ce mai mult în proximitatea Sa şi 
spre Unitate. 


Nu mă criticaţi, Domnule, când beau şi mă străduiesc să 
fiu un iubitor și sclav al vinului. 

Cât timp sunt treaz stau împreună cu alții. Când sunt 
inconştient sunt în bratele lubitului. 


Este adevărat că băutorii de vin cu cât beau mai mult 
cu atât mai mult se străduiesc să facă rost de mai mult vin. 
Cu cât consumă mai mult, cu atât fac mai multe eforturi 
pentru a găsi vinul. Cel care este beat nu devine un înţe- 
lept, iar cel care dorește Iubire nu va fi mulțumit. Un sfânt 
i-a scris altuia: 


Dumnezeu să mă ierte că, după ce am plecat după o 
cupă şi am cercetat am băut vin roşu, 

Am devenit un pocal atât de plin încât dacă doar o pică- 
tură aș mai adăuga, m-aș revărsa. 

Al doilea sfânt i-a răspuns: 

Eu beau cupă după cupă de Iubire, dar nici vinul şi nici 
setea mea nu s-au terminat. 

Cu alte cuvinte: 

Sunt un ocean de apă, setos şi Țără de sfârșit. Ob, cupare, 
vino în ajutorul buzelor mele pârjolite 

De o viaţă întreagă beau vin pur de parcă ar fi apa, dar 
vinul nu s-a terminat iar mie încă îmi e sete! 


În cele din urmă, se pune problema ridicării vălului 
modestiei și a rușinii, dispariţia stimei de sine și a teme- 
rii. Când beţia Iubirii devine copleșitoare, lubitorul lasă 
deoparte toate astea, se așează pe covorașul bucuriei şi se 
golește de tot ce stă în calea Iubirii. 


Dacă m-aş îmbăta şi m-aş îndrepta spre Line, aș merge 
îndrăznet înainte şi aş privi la Chipul Tău, 

Uneori beau ca dintr-o cutie cu giuvaeruri a buzelor 
Tale de rubin strălucitor, alteori număr inelele câr- 
lionților Tăi mascati. 

Tema esenţială a gazelului este, desigur, Iubirea în- 
săși. În ultima analiză, această temă e reprezentată printr- 
un triunghi în care trei actori își joacă rolurile și anume: 
Iubitorul, Iubitul şi Iubirea. Iubitorul este reprezentat de 
persoana lirică a poetului. Adică, în aceste poezii vorbeşte 
„Eu”. În temele de încheiere, totuși, vocea care glăsuiește 
se distinge de poet prin a i se adresa de parcă acesta ar fi o 
a treia persoană. Se produce o diviziune în interiorul per- 
soanei care vorbește când se întoarce spre propria inimă, 
sediul tuturor emoţiilor produse de iubire. Cel de al doilea 
actor, Iubitul, este persoana descrisă sau căreia i se adresea- 
ză lubitorul. De regulă, această persoană rămâne anonimă 
şi este indicată de pronume la persoanele a doua sau a tre- 
ia. Întrucât limba persană nu face distincţie între genuri 
în cazul pronumelor, sexul lubitului foarte adesea nu este 
indicat. Aici avem de a face cu mult mai mult decât cu o 
particularitate lingvistică deoarece acest fapt evidenţiază și 
marchează caracterul special al gazelului ca poem erotic și 
prin urmare sunt necesare unele explicaţii. Dacă cineva ar 
fi să judece numai după majoritatea poemelor, unde nu 
există vreun indiciu cu privire la sexul lubitului, concluzia 
ar fi că gazelul persan se ocupă de iubire la un nivel la 
care distincţia dintre sexe a devenit irelevantă. Până la o 
anumită limită, această concluzie este valabilă pentru că li- 
rismul gazelului realmente transcende erotismul în sensul 
său lumesc chiar și în poeziile care nu pot fi considerate 
ca mistice. 

Totuși, în destul de multe cazuri indicarea genului se 
face și asemenea indicări ne arată aproape întotdeauna că 
Iubitul era de gen masculin. 

În scopul de a pune această caracteristică a gazelului 
persan în perspectiva corespunzătoare, trebuie să luăm în 
considerare şi locul în care aceste relaţii de iubire au loc. 

Mediul este al petrecerilor bărbaţilor în adunări cărora li 
se aplică termenul general de 7p4j/;s (literal, un loc unde 
se stă împreună). Probabil acesta este și motivul pentru 
care Iubitul este foarte adesea indicat ca fiind un tânăr care 
servea la asemenea reuniuni, în special purtătorul de cupe, 
Cuparul. De asemenea, apare şi specificarea etniei, iar una 
dintre cele mai frecvente este cea de „turc”. 

O altă indicație care nu poate fi greșit interpretată 
este menţionarea bărbii, în mod deosebit primele semne 
ale apariţiei acesteia pe obrajii unui adolescent. Convenţia 
poeziei de dragoste, așa cum ia formă în gazel, prescrie 
anumite reguli pentru descrierea lubitului. Descrierea fru- 
muscții fizice se concentrează asupra capului cuprinzând 
faţa şi părul. Ochii, buzele și obrajii sunt caracteristicile 
proeminente ale feței dar aici intră și partea inferioară a 
urechii şi bărbia. În ce priveşte părul, negrul lui simboli- 
zează distanţarea, cârlionţii sunt imaginea căilor întorto- 
cheate ale Iubitului. O funcţie fundamentală care se atri- 
buie lubitului este aceea de a fi un s/a/i4, un martor al 
Frumuscţii transcendente. Poetic acesta justifică folosirea 
motivelor erotice în poezia mistică; în descrierea Iubirii 
în care lubitorul îşi pierde caracteristicile sale criticabile, 
stânjenitoare când perspectiva superioară a iubirii eternu- 
lui, nepieritorului Iubit intră în joc. 

Al treilea actor în acest triunghi, Iubirea însăşi, poate 
fi singularizată ca o entitate de sine stătătoare deoarece este 
foarte adesea o temă separată a gazelului. Psihologia unei 
relaţii de iubire se elaborează pe un foarte mare număr de 
teme. Kay-Kaus a făcut un catalog cu aceste teme și dă- 
dea de asemenea, sfaturi menestrelilor care erau cântăreții 
dragostei. EI începe ca un avertisment asupra folosirii prea 
personale a poeziei şi anume că: „Dacă se întâmplă cumva 
să fiți îndrăgostiţi de cineva, nu vorbiţi zilnic despre si- 

tuaţia dumneavoastră, s-ar putea ca cineva să vă fie drag, 
dar nu același lucru este valabil și pentru alţii. Alegeţi un 
subiect diferit pentru fiecare cântec. Învăţaţi o mulțime de 
poezii și gazeluri pe de rost, cu teme diferite cum ar fi cele 
despre despărţiri, împăcări, reproşuri, critici, pedepsiri, 
respingeri, refuzuri, acceptare, cruzime, credinţă, cadouri, 
mărinimie, generozitate, satisfacţie, mulțumire sau despre 
situaţii întâlnite la anumite momente și anumite anotim- 
puri cum sunt poeziile închinate primăverii, toamnei, verii 
şi iernii”. 

Printre aceste poeme cele care sunt lamentaţii legate 
de absenţa, indiferența sau cruzimea lubitului depășesc de 
departe pe cele în care se dă glas unor sentimente fericite, 
cauzate de împlinirea dorinței lubitorului. Trebuie obser- 
vat însă că deşi problematica este una a poeziei lirice, prin 
urmare subiectivă, poemele respective nu sunt apreciate 
ca expresia unei experienţe personale, ci mai degrabă ca 
reprezentare a lubirii în aspectele ei cele mai generale. 

PARTEA A IV-A 


ă mistică 


Li 


Poezia narativ 

Poezia didactică 


Dacă s-ar caracteriza geniul literar persan printr-o 
trăsătură atotcuprinzătoare, tendinţa de a moraliza, de a 
instrui ar fi o alegere bună. O asemenea judecată de va- 
loare este ușor susținută de literatura persană a tuturor 
timpurilor, inclusiv din trecutul preislamic cât și din se- 
colul XX. În literatura zoroastriană, câteva zndarz-namebh 
sau pand-nameb sunt bine cunoscute. Ceea ce se învaţă în 
această literatură este k/irad, înţelepciune, care se referă la 
sfaturile morale care au o legătură cu problemele mirene, 
deşi la bază aceste sfaturi erau fără îndoială religioase. În 
vremurile islamice a intrat în uz termenul arab /kmaz, 
care denumea același concept, adică înţelepciunea. Întru- 
cât noţiunile religioase exprimate sunt de tip general, ele 
nu ne dau învățături specifice zoroastriene sau islamice. 

Este necesar să menţionăm literatură pentru că pro- 
babil poezia didactică mistică a răsărit din ea. Mai mult 
decât atât, între moralismul religios şi cel laic există, deși 
am putea spune și că nu există, o demarcaţie foarte fină. 

Un criteriu folositor pentru a face o asemenea dis- 
tincţie ar fi răspunsul la întrebarea dacă opera didactică 
în cauză are o culoare religioasă prin care să fie deosebită 
de tipul lumesc de înţelepciune. Dacă vom aplica acest 
criteriu vom vedea că nu există vreo operă care să satisfacă 
acest standard înainte de mijlocul secolului XI. Primele 
două masnaviuri Raushan-e-namabh (Cartea iluminării) şi 
Saadat-e-namab (Cartea fericirii) ne-au fost transmise ca 
fiind operele lui Nasir Khusraw, autor de gaside didactice 
şi, aşa cum am arătat deja, protagonist al şiismului ismai- 
lit. Raushan-namabh ar & primul poem didactic având un 
caracter islamic distinct. Scopul autorului era de a creiona 
modul ideal de viaţă ismailit. Din acest motiv, el schițează 

structura universului conform ordinei creaţiei, determi- 
nând poziţia omului pe primul loc în topul fiinţelor crea- 
te și trăgând concluzii referitoare la perspectiva reînvierii 
de la sfârşitul timpurilor. Începând din acest punct, Nasir 
Khusraw expune modalităţile prin care omul trebuie 
să se pregătească pentru o existenţă plină de fericire în 
viaţa de apoi. 

Nasir Khusraw nu poate fi însă considerat poet sufi, 
deși nu există nici o idee în această poezie care n-ar fi ac- 
ceptabilă cititorilor sufi, cum ar fi de pildă legătura dintre 
cosmologie și educaţia morală stabilită în cadrul perspecti- 
vei mântuirii, teză ce este comună întregii tradiţii didacti- 
ciste create de poeţii sufi. 

Începuturile acestei tradiţii pot fi datate încă din pri- 
mele decade ale secolului XII, începând cu aportul lui 
Sanai. Aceste opere sunt islamice din punctul de vedere 
al concepţiei despre lume și viață şi au fost scrise în scop 
mistic. 

În această tradiţie s-a produs o mare varietate de ope- 
re, ce par uneori divergente, dar legătura cu sensul general 
este de obicei evidentă. 


Mathnaviul 


Distincția între formele lirice și epice se face adesea 
în literatura persană, dar de obicei înţelesul diferit al ter- 
menilor acestei perechi este dat mai mult sau mai puţin 
de dimensiunile poemelor respective. Tipului mai scurt de 
poezie îi aparţin formele lirice deja prezentate — catrenul, 
gazelul, qasida, iar celui mai lung, mathnaviul, o specie 
de poezie epică specific persană, dar care poartă un nume 
arab, la fel ca rubaiatul. 

Trăsătura caracteristică a mathnaviului o constituie 
rima internă a distihurilor, rimă care se poate schimba la 
fiecare vers. Această relaxare a rimei a făcut posibilă scrie- 
rea de poeme a căror lungime nu mai era limitată de faptul 
că se epuizau posibilităţile oferite de monorimă. 

Persanii aveau o tradiţie bogată în ceea ce privește 
literatură narativă și didactică mai ales din trecutul pre- 
islamic unde genul epic este aproape întotdeauna legat 
de didacticism. Pentru mulţi poeţi sfatul moral ascuns în 
poveştile lor întruchipa înţelesul ultim al poeziei. Cea mai 
importantă operă epică persană, Shahname a lui Ferdowsi, 
este o ilustrare exemplară în această privinţă. Poveştile din 
istoria legendară a Iranului se remarcă prin digresiunile 
moralizatoare și înțelepte ale autorului, care transformă 
vechiul material istorico-mitologic într-o sursă inepuizabi- 
lă de exemple în mod egal pentru regi și pentru supușii lor. 
Pe de altă parte, autorul unui mathnavi didactic are nevoie 
de ajutorul alter-egoului său, povestitorul. Această trăsă- 
tură fundamentală a poeziei narative şi didactice persane 
a avut o mare influenţă asupra dezvoltării poeziei mistice 
sub forma mathnaviului, iar unul din efectele sale a fost că 
marile opere scrise de poeţii mistici, capodopere ale artei 
narative sunt cu mult mai accesibile cititorilor moderni 
decât sunt formele lirice. 


Sanai 


Viaţa lui Sanai este strâns împletită cu opera lui lite- 
rară, în mod deosebit în cazul mathnaviului. Dintre cele 
trei poeme pe care el le-a scris în această formă primul 
este scurt, dacă se ţine seama de dimensiunile obișnuite ale 
mathanviului, de circa 750 distihuri, în plus, o secţiune 
considerabilă dintre aceste beituri prezintă un interes mi- 

nor fiind un panegiric pentru patronul poetului, cadiul șef 
al orașului Sarakhs, Sayf ad-din Muhammad ibn Mansur. 
Lungul său titlu arab, Sayr a/-ibad îla l-maad (Călătoria 
Servitorilor la Locul Reîntoarcerii) conţine două aluzii la 
expresii din Coran care nu pot scăpa cititorilor poeziei re- 
spective. 

Prima aluzie reamintește versul de început „EI și-a 
făcut servitorul să călătorească noaptea”, asra bi-abdihi 
laylan...., pe care comentatorii Coranului l-au luat ca fi- 
ind o referire la 7mîraj, Înălţarea Profetului la cer. Acesta 
este, pentru orice credincios musulman, cel mai important 
eveniment din viaţa Profetului şi un simbol al celui mai 
înalt scop de atins de fiecare ființă umană. 

Sanai, la fel ca și alți poeţi persani, a înţeles forţa aces- 
tui simbolism și l-a folosit ca mijloc prin care asigura un 
înţeles profund poveştilor conţinute de poem și care, la o 
primă privire, ar părea foarte lumești. 

Cuvântul 7aad din titlu apare doar o singură dată 
în Coran inna adi farada alayka qurana laradduka ila 
maadin....* S-au sugerat diferite explicaţii pentru acest 
cuvânt. Astfel, printre filosofi se susţinea că după moarte 
fiinţa umană se întoarce la starea sa spirituală și deci scopul 
vieţii ar fi să-l facă pe om să se pregătească pentru această 
destinaţie eternă prin purificare morală şi însuşirea de cu- 
noștinţe despre adevărata natură a lumii create. Conform 
acestei teorii, viaţa este concepută ca un proces ciclic care 
oferă oamenilor oportunitatea de a-și perfecționa suflete- 
le pre-eterne. Această doctrină a fost asociată de cuvân- 
tul mzad în scrierile gnosticilor, fiind și un cuvânt cheie 
în concepţiile celui mai mare filosof musulman din Evul 
Mediu, Avicenna. Ideea despărțirii sufletului şi trupului în 
viaţa de apoi era însă inacceptabilă deoarece contrazicea 


! Sura Al-Isra;l 
2 Sura Al-Qasas;85 

dogma reînvierii și a corpurilor morţilor considerată ca o 
teză fundamentală a ortodoxiei islamice. În concepţia teo- 
logilor ortodocși musulmani pa ar putea însemna doar 
întoarcerea sufletelor în corpurile înviate, eveniment care 
va avea loc în Ziua Judecăţii de Apoi. 

Această schismă privind o problemă esenţială a doc- 
trinei i-a pus în dilemă pe scriitorii sufi. Conceptul dezvol- 
tării ciclice este un model atrăgător pentru ei, ajutându-i 
în descrierea cursului căutării mistice a unităţii. Instruirea 
ascetică, constând în obţinerea controlului asupra forțe- 
lor care emană din sufletul vegetativ și din cel animal, era 
înrudită cu căutarea eliberării din existenţa fizică așa cum 
fusese propovăduită timp de secole de gnostici şi mulți 
alți filosofi. Accentul pus pe necesitatea unei cunoașteri 
metafizice ca mijloc de mântuire era la fel de propriu gân- 
dirii sufi. Pe de altă parte marea majoritate a sufiţilor erau 
musulmani pioși care nu puteau să desconsidere obiecțiile 
aduse de teologia ortodoxă. 

În poezia lui Sanai, cele două motive incluse în titlu 
furnizează cheia pentru o alegorie strâns frazată și dese- 
ori obscură. Primele versuri se adresează vântului, o figură 
de stil comună în poezia persană pentru a simboliza ideea 
unui mesaj. Poetul relatează cum a călătorit el spre matu- 
ritatea spirituală necesară ca să cunoască forma perfectă 
spre care să tindă și pe care să se străduiască să o atingă în 
cursul vieţii. La sfârșitul călătoriei el întâlnește modelul 
propriu de urmat și care, spre marea dezamăgire a citito- 
rului modern, ar fi întruchipată de persoana patronului 
său, judecătorul șef din Sarakhs. Povestea poate fi citită 
ca o prezentare foarte subiectivă, scrisă la persoana întâi 
şi circumscrisă unui timp și loc specific, dar în sine poezia 
are o semnificaţie mult mai generală. 

Una din caracteristicile interesante ale poemului este 
că etapele călătoriei sunt schiţate de-a lungul unei traiec- 

torii duble. Naratorul trasează stadiile succesive ale vieţii 
naturale cum ar fi stadiul embrionar, nașterea, dezvoltarea 
fizică şi deșteptarea voinţei umane. De-a lungul acestei 
benzi el este îndrumat de cele trei personificări ale sufletu- 
lui uman conform psihologiei medievale: înainte de naș- 
tere de o soră medicală care reprezintă sufletul vegetativ, 
sora fiind responsabilă de creșterea trupului; pe timpul 
dezvoltării spiritului său inferior, de un rege tiran care sim- 
bolizează sufletul animal și, în cele din urmă de un bătrân 
venerabil și iluminat care reprezintă inteligenţa activă, in- 
termediarul dintre Rațiunea universală și intelectul uman. 
Bătrânul îşi descrie poziţia sa în cosmos: 


„«. EU sunt superior prin fire şi prin rang; 
Tatăl meu este Păzitor al lui Dumnezeu. 
EI a fost primul care a ieşit din eternitate; 
EI este soarele care răsare din non-existență, 


Cauza acestei opriri, a acestei creaţii. 

EI continuă să țeasă de dragul vostru un vesmânt 
Care va dura în ciuda faptului că toate decad. 
Din porunca lui am întârziat atât de mult 


În acest praf, în acest aer poluat, nu din ignoranță, 
Stau ca prizonier într-o lume străină 

Sau altfel spus s-ar cuveni oare (ca) 

Un fiu de rege să fie păzitor de câini? 


N-ar răni oare mândria aceluia? 

Un Gavriil în mijlocul unui roi de muşte? 

Vă întreb! Nu se poate totuși ca nobil armăsar 
Grajdul să împartă cu câini de tip comunitar? 

Apoi naratorul călătorește împreună cu îndrumătorul 
său prin peisaje care formează o replică a universului. Ast- 
fel itinerarul duce la lumea sublunară, unde se întâlnesc 
forţele sufletului inferior, apoi trece prin sferele cerești, 
fiecare caracterizând un grup de oameni care cultivă im- 
perfect viaţa lor spirituală și, în final, se ajunge la regatul 
empirian al Universului, locul unde naratorul își găsește 
destinaţia. 

Acest poem conţine într-un spaţiu restrâns câteva din 
temele esenţiale ale întregii tradiţii a poemului didactic 
sufi. În ciuda formei sale alegorice, Sharh-e-Sayr al-ibad 
ila al-maad al lui Sanai prezintă similitudini remarcabile 
cu Raushana-namah al lui Nasir Khusraw. În ambele texte, 
structura universului, așa cum a fost prezentată și recunos- 
cută ca adevăr științific în epoca în care a trăit poetul, a 
fost folosită ca fundament pentru doctrina mântuirii prin 
purificarea sufletului. Ambii scriitori îşi leagă expunerile 
de așteptarea unei vieţi viitoare. 

Cel de-al doilea masnavi al lui Sani diferă de primul. 
Poemul e mai bine cunoscut sub denumirea de Fladiqar 
al-Hagiqa va shariat at-tariqa (Grădina Realităţii şi Legea 
Căii), sau pe scurt /la4diqa. Una din marile probleme ale 
acestei scrieri este că a fost transmisă posterităţii în mai 
multe versiuni. Se pare că poetul a murit înainte ca să aibă 
posibilitatea de a da poemului forma finală. Chiar și în 
cele mai vechi manuscrise mărimea poemului variază între 
5.000 şi 10.000 distihuri care, în fiecare caz, sunt aranjate 
într-o ordine complet diferită. 

În esență poemul, în ciuda aparentului său aspect 
haotic, abordează, folosind formulări concise, o varietate 
imensă de teme legate de religie și moralitate, toate fiind 
ilustrate de o bogăţie de imagini, povestiri scurte și alu- 
zii erudite. Toate acestea i-au câștigat poemului reputaţia 
de a fi o „Enciclopedie a sufismului”. Inditerent care sunt 

incertitudinile ce pot privi scopul final al lui Sanai când 
a conceput și a scris acest natbnavi, e dincolo de orice 
îndoială că intenţia lui este în conformitate cu stilul lui: el 
ţine o predică în care toate referinţele la lumea din afară, la 
cunoașterea ştiinţifică sau ideile filosofice nu sunt altceva 
decât un mijloc prin care să se reţină atenţia cititorului sau 
ascultătorului. (!) Pe baza celei mai vechi versiuni a poe- 
mului, un manuscris copiat în anul 1157, se poate creiona 
următorul cadru al proiectului original. 

Secţiunea introductivă în care sunt abordate aspectele 
generale ale vieţii religioase, în mod deosebit obligaţiile 
omului față de Creatorul său, urgenţa trezirii din „som- 
sens în care semnificaţia Coranului pentru viaţa sufletului 
şi exemplele de viață pioasă date de cei mai mari oameni 
din istoria Islamului sunt subliniate în mod special. Între 
aceste vieţi pioase nu sunt incluse numai cea a Profetului, 
cele ale califilor bine-călăuziţi Abu Bakr, Umar, Uthman 
şi Ali, dar şi ale fiilor lui Ali, Hassan şi Husayn (imami 
martirizaţi în credinţa şiită) și fără a-i uita pe Shafi și Abu 
Hanifa, fondatorii a două şcoli de drept islamic sunnit. 

Doctrina mântuirii pe care Sanai dorește să o prezin- 
te implică mai mult decât simpla pietate musulmană, iar 
poetul are, de asemenea, multe de spus despre nevoia de 
cunoștințe privind structura metafizică a universului și 
constituţia psihicului uman. 

Trecerea la partea a doua este făcută printr-o alegorie: 
poetul relatează întâlnirea lui cu îndrumătorul său spiri- 
tual care reprezintă Intelectul. Predica continuă apoi cu 
cerinţele specifice pentru cei care urmează calea trasata de 
Sanai. Vorbeşte pe larg despre problemele vieţii de fiecare 
zi, inclusiv subiecte care par a fi relevante direct pentru 
situaţia lui personală și anume: moralitate sexuală, etica 
profesiei autorului de poezie, drepturile egale ale limbilor 

persană și arabă în ceea ce priveşte religia, bătrâneţea și 
moartea, viaţa de familie și regulile cuviincioase referitoare 
la mâncat, vorbit și râs. Nu pare să existe o ordine strictă 
sau principiu de ordonare în acest catalog de prescripții, 
exceptând repetatele avertismente referitoare la puterile 
sufletului inferior care îl stimulează pe om să cedeze în faţa 
viciilor clasice ale pasiunii trupeşti, lăcomici, agresiunii și 
geloziei, precum şi condamnările repetate ale acestei lumi 
şi avertismentele privind apropierea morţii. În final, se face 
aluzie la țelul ultim al vieţii pe pământ printr-o descriere 
a naturii primăvara prin care se simbolizează starea unei 
fiinţe umane purificate. Înşiruirea aparent întâmplătoare 
a temelor se revelează la sfârșit ca etape într-o călătorie a 
pelegrinului. 

În acest punct are loc o altă întorsătură care îl aduce 
pe cititor în zilele lui Sanai. EI începe să-l laude pe sulta- 
nul din Ghazna, implicând că Bahramshah întruchipează 
conducătorul islamic perfect, iar discursul se axează pe su- 
biecte etice, abordând teme familiare din operele din tra- 
diţia „oglinzile prinților”. Poezia se încheie cu rugămintea 
lui Sanai de a fi scuzat că pune capăt strânsei legături cu 
activităţile de la curtea regală din cauza hotărârii pe care a 
luat-o de a-și petrece restul zilelor în sihăstrie. 

De la Sanai posteritatea a moștenit un corpus uriaș 
de formule și expresii poetice precum și o gamă bogată de 
idei religioase şi morale, de deosebit interes pentru pocţi în 
general și nu mai puţin pentru mistici. 

O alegorie mistică comparabilă cu Sayr al-ibad a 
lui Sanai este Msba/ al-arvabh (Lumina spiritelor). Acest 
mathnavi scurt, de circa 1.100 distihuri, a fost scris într- 
un mediu sufi întrucât conţine referinţe explicite la viaţa 
din mănăstire şi la rolul p;r-ului sau a șeicului ca lider al 
unui ordin sufi. Cel mai probabil autor al poemului este 
Shams ad-Din Muhammad ibn II-Tughan Bardasiria. 

Povestea se bazează pe un model care, chiar mai mult 
decât poezia lui Sanai, se aseamănă cu alegoria filosofică 
din proza arabă pe care Avicenna a cultivat-o în secolul 
XI. Urcând un munte în compania unui grup de mistici 
poetul narator întâlneşte un pir. În timpul unei şedinţe 
de cântece și dansuri, Maestrul începe să răspundă la în- 
trebările ce îi sunt puse de narator cu privire la „secretul 
creaţiei”. Predica care urmează culminează cu îndemnul 
de a pleca într-o călătorie în Egipt, însemnând un itinerar 
conducând din lumea materială la cea spirituală. Peisajele 
succesive prin care trec călătorii reprezintă etape ale su- 
fletului care se dezvoltă. Cea mai înaltă etapă se numește 
nafs-e Janiya, (sufletul anihilat), care este atinsă după ce 
naratorul a cunoscut o viziune a Profetului Muhammad. 
Trebuie să menţionăm aici că, începând cu secolul XVI, 
manuscrisele operelor lui Sanai conţin și alte mathnavi- 
uri, dovedindu-se însă că toate acestea au fost scrise de alți 
poeţi care s-a întâmplat să folosească același metru k/haff 
al poemelor autentice. Cel mai mare este 7zrig 4/-ta/hqiq 
(Calea Adevărului Dovedit), care acum este atribuit unui 
sufit pe nume Ahmad an-Nakhchavani, care a trăit proba- 
bil în secolul XIV. Un poem interesant este și Szvanib al 
lui Ahmad Ghazali, despre care se susţine în prezent că a 
fost scris de scriitorul sufi “Izz ad-Din Mahmud Kashani 
(m.1335), mult mai bine cunoscut ca unul dintre cei mai 
competenţi comentatori ai operei lui Ibn al-Arabi. 


Nezami 


Regiunea din Azerbaidjan unde a trăit şi a scris Ne- 
zami devenise, doar cu puţin timp mai înainte de venirea 
sa pe lume locul unei activităţi literare semnificative în 
limba persană. După cum am arătat deja în altă lucrare 
despre poezia în neopersană, aceasta a apărut în secolul 

X și XI și a înflorit la curţile Samanizilor din Bukhara, 
iar apoi şi-a continuat dezvoltarea la cele ale succesorilor 
lor Ghaznavizi, care îşi aveau centrul puterii în Iranul de 
Răsărit și Afganistan. Când Ghaznavizii au fost înfrânți, 
în 1040, de turcii selgiucizi, iar aceștia și-au extins puterea 
înspre apus până în Irak, care era predominant arabofon 
şi poeţii precum și alți literați, au urmat, cum apare din 
documentele vremii, de voie sau nevoie, curţile regale și 
princiare ale noilor stăpâni. 

În Azerbaidjan, unde se vorbeau numeroase limbi şi 
dialecte, azera era însă predominantă, dar pe măsură ce 
migraţia spre vest a turcilor s-a intensificat în secolul XI, 
limba turcă a devenit foarte cunoscută și vorbită în regi- 
une. În secolul XII, când selgiucizii și-au extins contro- 
lul asupra regiunii, guvernatorii provinciali, în fapt prinți 
locali autonomi, au încurajat dezvoltarea la curţile lor a 
literaturii persane. Pe la mijlocul secolului al XII-lea, mulți 
poeţi importanţi se bucurau de patronajul acestor prinți 
locali și asta a permis să se dezvolte stilul „azerbaidjan” în 
poezie, care este deosebit de stilul „khorasan” sau „estic” 
mai ales prin sofisticare retorică, prin folosirea novatoare 
a metaforei, a terminologiei tehnice și, foarte interesant, a 
imagisticii creștine. 

Ganja, capitala Arranului (regiune din Azerbaidjanul 
Transcaucazian) era unul din cele mai frumoase orașe din 
Asia Occidentală, un important și puternic oraș fortificat 
de graniţă, centru înfloritor al manufacturii și comerţului 
cu mătase. După 1150, a fost condus de eldigiziţi și, pe 
timpul domniei lor, Ganja a devenit un însemnat centru 
de învăţământ şi al activităţii literare. 

Dintre mulţii poeţi care au trăit și au creat în Ganja, 
cel mai remarcabil a fost Nezami, maestrul neîntrecut al 
mathnaviului romantic, a cărui popularitate în Turcia și 
Persia a rămas până astăzi la cele mai înalte cote. 

Numele lui Nezami a fost probabil Ilyas (Elias), în timp 
ce kuna fost Abu Muhammad, iar /agabu/ Nidhamu'd-Din 
din care și-a derivat pseudonimul. S-a născut în 1141 la 
Ganja (astăzi Elizavetpol), tatăl său era funcţionar de stat 
şi a murit pe când poetul era foarte tânăr, iar mama, care se 
trăgea dintr-o familie de nobili kurzi, nu a trăit nici ea prea 
mult timp după aceea. Se pare că după moartea părinţilor, 
Nezami a fost crescut de un unchi din partea mamei. E 
demn de menţionat că a avut un frate, Qiwami-i-Mutar- 
rizi, care a fost un reputat poet de gaside. 

Nezami a fost căsătorit de trei ori. Cu prima soţie, 
Afagh, a avut singurul copil, un băiat, Mohammad. Pe 
când scria Khosrow și Shirin, prima soţie a murit, a doua 
soţie i-a murit pe când scria Layla și Majnun, iar a treia pe 
când scria Eskandarnameb, ceea ce l-a făcut pe Nezami să 
exclame surprins „Se pare că la fiecare carte pe care o scriu, 
cu ofer și un sacrificiu”. 

Nezami a trăit 63 de ani, n-a părăsit Ganja niciodată 
murind în acel oraș. A studiat științele și arta, a fost un 
astronom versat și a folosit cu măiestrie termeni ştiinţifici 
în poeziile sale. 

A scris circa treizeci de mii de cuplete (beituri) care 
sunt cuprinse în cinci cărți de poezie mathnavi: Makhzan 
al-Asrar (Lezaurul Misterelor), Khosrow şi Shirin, Layla şi 
Majnun, Haft Peykar (Şapte portrete sau efigii) şi Eskan- 
dar-nameh (Cartea lui Alexandru). 

Faţă de aceste succinte informaţii, se impune să ară- 
tăm că Edward G. Browne, citind pe dr. Wilhem Bacher, 
spune că în afară de faptele de mai sus, ştim foarte puţin 
despre viaţa lui Nezami. Subliniază, de asemenea, că deși 
a urmat moda vremii și a dedicat operele sale unor po- 
tentaţi, el a înţeles care este rolul și datoria poetului, ceea 
ce l-a determinat să evite statutul de poet curtean și pa- 
negirist. Totuşi, lamentaţiile legate de sărăcie și bătrâneţe, 

de invidia detractorilor și rivalilor, de „prizonieratul” său 
în Ganja sunt teme bine reprezentate în poeziile sale. Nu 
s-a putut stabili care erau cu adevărat relaţiile poetului cu 
patronii săi, nici data exactă a scrierii poeziilor, manuscri- 
sele existente sunt dintr-o perioadă de după moartea sa și, 
fără îndoială, conţin erori, schimbări și interpretări. Cu 
toate acestea, atât criticii persani cât și non-persani sunt 
unanimi în a-l considera pe Nezami un mare poet, origi- 
nal, productiv, un geniu nobil, rar întâlnit. Același lucru îl 
spun despre el și poeţi ca Saadi, Jami ș.a. Dacă geniul său 
poetic a avut puţini egali printre poeţii Persiei, caracterul 
său a avut și mai puțini. 

A fost un om cu adevărat pios dar fără cea mai mică 
urmă de fanatism și intoleranţă, independent, care s-a res- 
pectat pe sine și i-a respectat pe alţii, în același timp blând, 
bun şi asta fără nici un fel de ostentaţie; un părinte și soţ 
iubitor; un abstinent riguros de la băutură, în special de la 
vin care, în ciuda faptului că era legal interzis, le-a servit la 
mult prea mulţi poeţi ai Persiei (și în special celor mistici) 
ca sursă de inspiraţie. 

E. G. Browne adaugă: „poate fi descris ca o persoană 
în care s-au combinat un geniu nobil și un caracter fără 
pată, într-un grad neatins de nici un alt poet persan a cărui 
viaţă și operă au constituit până acum tema unui studiu 
critic, temeinic!”3 

În ceea ce priveşte opera lui Nezami, în afara celor 
cinci poeme care i-au creat faima și formează Ganj panj 
cunoscut prin pronunţarea în arabă a aceluiași număr 
cinci Khamsa sau Quintet-ul, Nezami a mai scris şi poezii 
lirice ce însumează circa 20.000 de versuri. 

Același savant german, Bacher, care a lucrat cea mai 
mare parte a timpului la Budapesta dar și-a publicat mo- 
nografia la Leipzig, citează un vers din Layla și Majnun pe 


* Browne, Edward, op. cit, vol. II, pag. 403. 


238  SUFISM ȘI POEZIE MISTICĂ ÎN PERSIA 


care îl consideră ca fiind dovada că poetul își edita Divanul 
cam în aceeași perioadă în care scria și mathnaviul respec- 
tiv. Se prezintă diverse dovezi în acest sens, dar dacă în 
realitate un asemenea Divan a existat, atunci e clar că s-a 
pierdut demult și a fost uitat, deși se poate ca unele poezii 
să fi trecut în anonimatul oralității. Awfi scrie că pe lângă 
mathanaviuri, de la Nezami ne-e rămas și poezie minoră, 
şi că el, la Nishapur, a auzit un învăţat care a recitat trei ga- 
zeluri scurte, fiecare format doar din cinci beituri, pretins 
a fi scrise de Nezami. În ultimul dintre acestea poetul jelea 
moartea fiului său. 


Makhzan al-Asrar sau „Comoara Misterelor” 


Este primul și cel mai scurt poem epic dintre cele 
cinci, având și un caracter diferit de al celorlalte, fiind mai 
degrabă un mathnavi mistic ce conţinea anecdote ilustrati- 
ve, după modelul F/a4ige; al lui Sanai sau al mathnaviului 
lui Jalalud-Din Rumi, decât o povestire romantică. Poe- 
mul cuprinde o introducere extinsă și câteva doxologii care 
încep cu „Lăudaţi pe Domnul pentru că de la EI vin toate 
binecuvântările..”, douăzeci de discursuri sau megalas fie- 
care abordând o temă teologică sau epică care, la început 
este prezentată teoretic iar apoi ilustrată printr-o poveste, și 
la final, o concluzie sau morală adecvată. Fiecare capitol se 
încheie cu o apostrofă la adresa poetului însuși conținând 
şi pseudonimul său așa cum se procedează şi în ultimele 
versuri ale gazelului. Câteva din poveştile din Makhzan 
al-Asrar au devenit foarte cunoscute: de exemplu sultanul 
selgiucid Sanjar ascultând sfatul unei bătrâne sărace; rege- 
le Nushirvan şi ministrul său ascultând conversaţia dintre 
două păsări într-un sat ruinat și lisus explicând ucenicilor 
săi înţelesul dinţilor strălucitori ai unui câine mort. 

Conţinutul poeziei lui Nezami este clar indicat de ti- 
durile extinse ale fiecărui capitol. Trebuie, totuși, avut în 
vedere că a fost scris într-un stil tipic omiletic ce caracte- 
rizează de altfel şi modelul — poezia lui Sanai. De obicei, 
poetul se abate repede de la subiectul povestirii pe care o 
relatează așa că este greu, de cele mai multe ori, să-i urmezi 
linia meandrică a gândurilor şi poveţelor. Mesajul general 
al discursului nu poate, totuși, să nu fie înţeles. 

Nezami predică pe tema modului ideal de viaţă atră- 
gând atenţia cititorului asupra rangului suprem al omului 
între fiinţele lumii, a sfârșitului, care se apropie, al vieţii 
lui şi nevoia de a fi permanent conştient de destinaţia lui 
finală. În câteva capitole vorbeşte foarte clar despre îndato- 
ririle unui rege, dar, în general, el se adresează omenirii în 
totalitatea ei, mai degrabă decât unui patron regal. 

O caracteristică deosebită a poemului constă din in- 
troducerea extensivă care conţine o relatare a trăirilor pe 
care poetul pretinde că le-a avut de-a lungul privegherilor 
lui solitare, numite k/ha/waz. Nu există însă nici o indicație 
despre motivele și locul unde se întâmplau aceste prive- 
gheri, care trebuie înţelese şi luate 47 /izzeram, adică drept 
relatări fidele ale practicilor sufi. În realitate, ele nu par a fi 
decât o fantezie literară folosită de Nezami pentru a-și pre- 
zenta ideile referitoare la îndatoririle poetului cu înclinații 
spirituale, ceea ce el dorește să fie. Într-un stil manierat 
şi înalt retoric el povesteşte alegoria căutării după propria 
inimă. Prin aceasta Nezami se alătură unei discuţii privind 
scopurile poeziei persane care a început cu Sanai și a con- 
tinuat cu mulți alții, în primul rând cu Attar. 

Khurram Ali Shafique e de părere că prin fiecare din 
cele cinci poeme, Nezami a dorit să ilustreze poetic o teză 
specifică a crezului islamic despre Dumnezeu. 

În Comoara Secretelor, teza pe care Nezami doreş- 
te să o ilustreze este că „Dumnezeu e veșnic” și pentru 

a demonstra afirmaţia sa face un rezumat al înţelepciu- 
nii sufite, arătând că numai Dumnezeu este etern. Dar el 
nu-i îndeamnă pe cititori să renunţe la această lume, ci le 
prezintă o mai profundă înţelegere psihologică a treburilor 
lumești, pretinzând că în cartea lui sunt „izvoare din care 
să se adape atât ascetismul cât şi regalitatea”. Înţelegând 
Veşnicia lui Dumnezeu într-o manieră sănătoasă, omul va 
ajunge să stăpânească lumea mai degrabă decât lumea să-l 
stăpânească pe el. 


Khosrow şi Shirin 


De la început, criticii literari susţin că atât ca proble- 
matică, cât și ca stil, opera lui Nezami e mai aproape de 
Ferdowsi, decât de Sanai, cu toate că Nezami a recunos- 
cut franc că îi este foarte mult îndatorat lui Sanai. Totuși, 
subiectul poveștii, aventurile regelui sassanid Khosrow 
Parwiz şi, în special, păţaniile care pigmentează iubirea 
lui pentru frumoasa prinţesă armeancă Shirin, precum şi 
soarta nefericitului său rival Farhad, sunt inspirate din ace- 
leași izvoare sau unele similare celor folosite de Ferdowsi 
când a scris Shahname-ul, dar modul de tratare este dife- 
rit, mai ales prin subiectivitatea accentuată, iar rezultatul a 
fost un mare poem romantic. Poemul este lung, are circa 
şapte mii de cuplete. Dar despre ce este vorba? Prezen- 
tăm în continuare legenda iubirii dintre Khosrow și Shirin 
așa cum apare ea în mai multe surse bibliografice, dar fără 
pretenţia de a face și cea mai fidelă relatare a faptelor reale 
conţinute fără îndoială de această poveste. 


% 
Hormoz a fost Şahul Iranului, un domnitor bun care 
îşi iubea poporul și se îngrijea ca toţi supușii din regatul 
său să ducă o viață cât mai fericită, dar mult timp nu a 

avut copii și doar după mulți ani de așteptare a devenit ta- 
tăl unui băieţel căruia i dat numele de Khosrow Parviz. Era 
un băiat frumos și o mulţime de profesori şi-au dat toată 
silința ca să facă din el un prinţ bun și bine educat. La vâr- 
sta de zece ani era deja stăpân pe arta călăriei, un scrimeur 
de temut și cunoștea toate secretele tragerii cu arcul. Era 
un prinţ căruia îi plăcea să înveţe, să afle tot ce era nou. El 
avea un foarte bun prieten pe nume Shapour, care era un 
mare pictor. Când prinţul a devenit un tânăr arătos şi bine 
instruit, Shapour i-a povestit despre regina Ţării Armeni- 
lor, Shamira, care domnea peste un teritoriu întins, era 
nemăritată și nu avea alţi moștenitori decât pe frumoasa 
ei nepoată, Shirin. Pictorul i-a zugrăvit apoi frumuseţea 
acestei prințese, care avea întotdeauna în preajmă o suită 
de tinere şi tineri, companioni minunaţi. Prinţesa călărea 
un cal de rasă, pe nume Shabdiz, care alerga mai repede ca 
vântul. După câtva timp, Khosrow i-a spus lui Shapour că 
el se îndrăgostise de Shirin şi i-a cerut prietenului său să 
plece în Armenia și să afle dacă Shirin s-ar căsători cu el. 
Shapour l-a asigurat că va proceda în așa fel încât în mod 
sigur Shirin se va îndrăgosti şi ea de Khosrow. Şi așa se 
face că Shapour a plecat în Armenia. Acolo a căutat să afle 
cum îşi petrecea zilele Shirin şi, într-o zi, când i-a parvenit 
ştirea aceasta și suita ei urmau să iasă la un picnic într-o 
pădure învecinată, Shapour s-a dus înaintea lor în acel loc 
şi a pictat portretul lui Khosrow pe o coală de hârtie, pe 
care a agăţat-o de ramura unui copac plecând apoi repede 
din acel loc ca să nu fie văzut. Au venit Shirin cu prietenele 
şi prietenii ei, au început să se joace, să cânte și să danseze 
distrându-se de minune, când, deodată, Shirin a obser- 
vat portretul lui Khosrow care flutura în bătaia vântului 
atârnând de creanga de care-l agăţase Shapour. I-a plăcut 
foarte mult ce a văzut și pe loc, s-a îndrăgostit de tânărul 
al cărui portret i se înfățișa. A doua zi, Shapour a făcut din 

nou portretul lui Khosrow, l-a atârnat iarăşi în copac și a 
plecat, dar nu foarte departe. La sosirea în pădure, împre- 
ună cu prietenele sale, Shirin a zărit din nou portretul lui 
Khosrow și de data asta, n-a mai putut răbda și a început 
să întrebe cine ştie cine era tânărul înfățișat de acel por- 
tret. Ca din întâmplare, Shapour a trecut pe drumul din 
apropiere şi i-a făcut cunoscut prinţesei că tânărul nu era 
altcineva decât Khosrow Parviz, Prinţul Iranului. Shirin 
l-a întrebat pe Shapour cum să facă ca să-l întâlnească şi 
să-l cunoască pe prinţ. Shapour i-a destăinuit atunci că 
Khosrow o iubește și el l-a trimis la ea, iar cel mai bine ar 
fi să se despartă de suita sa și să-l întâlnească pe prinţ la ju- 
mătatea drumului spre Iran. Totodată, i-a dat Shirinei un 
inel de la Khosrow, atrăgându-i atenţia că dacă cumva nu 
se întâlnesc pe drum, să continue să meargă spre Madacn, 
unde era reședința prinţului, și o dată ajunsă acolo să arate 
inelul oamenilor de la curte și să-l aștepte pe Khosrow la 
palat. 

A doua zi Shirin a plecat în goană călare pe Shabdiz 
şi nimeni n-a putut să o mai ajungă. După ce a mers aşa 
în galop multe mile, a ajuns la un lac, a descălecat și ne- 
văzând pe nimeni în jur şi-a scos hainele și a intrat în apă 
pentru a se îmbăia. În acelaşi timp, Khosrow galopa spre 
Armenia din direcţia opusă, a ajuns la un loc de popas, nu 
departe de lacul unde făcea baie Shirin. S-a oprit la popas 
şi, pentru a-şi dezmorţi picioarele, a început să se plimbe, 
a ajuns la lacul în care se scălda prinţesa și a văzut-o. S-a 
oprit și a admirat frumuseţea acelei femei necunoscute în 
lumina fermecătoare a lunii, căci se înserase, Shirin l-a vă- 
zut și i s-a făcut teamă de acel bărbat necunoscut, dar el 
şi-a întors privirea în altă parte, iar ea a ţâşnit afară din lac, 
s-a îmbrăcat cât ai clipi din ochi, s-a urcat pe Shabdiz și a 
plecat în goană spre Madaen. Deși s-au plăcut, fiecare însă 
s-a gândit la persoana iubită pe care o căuta, nerealizând 

că tocmai se întâlniseră și așa fără a-și vorbi, au plecat pe 
aceeaşi cale, dar în direcţii opuse. 


% 


Shirin a ajuns la Madaen și a fost primită în castelul 
lui Khosrow, dar pentru că nu a spus cine era cu adevărat, 
curtenii au considerat-o ca fiind o concubină oarecare de-a 
prinţului. 

Khosrow a ajuns în Armenia, a fost primit foarte căl- 
duros de Shamira, mătușa lui Shirin. Prinţul i-a spus re- 
ginei că se îndrăgostise de Shirin și a cerut-o în căsătorie. 
Atunci regina i-a dat lui Khosrow un cal pe nume Golgo- 
en, care era egalul lui Shabdiz, ca să plece la Madaen, să o 
caute și să o găsească pe Shirin, să se întoarcă împreună în 
Armenia pentru a face nunta. 

În acelaşi timp, Khosrow a primit vestea că trebuia să 
se întoarcă în Iran ca să-i succeadă tatălui său Hormoz ca 
rege al țării. 

În acest timp, Shirin care nu se simţea bine şi devenise 
melancolică în castelul princiar, a hotărât să părăsească din 
Madaen, însoţită de Shapour şi să revină în Armenia, așa 
că cei doi îndrăgostiţi n-au reușit să se întâlnească nici de 
astă dată. 

Ajuns la Madaen prinţul a aflat că Shirin plecase, 
iar în Iran, Bahram Chubin se revoltase împotriva sa și îi 
uzurpase tronul. Khosrow s-a întors în Armenia unde, în 
final, a întâlnit-o pe Shirin. Au petrecut împreună zile în- 
tregi, iubirea lor crescând tot mai mult. Khosrow era rege 
şi nu se aştepta ca să existe vreo femeie care să nu-i cedeze 
imediat ce el ar fi manifestat vreo dorinţă faţă de ea; însă 
Shirin era o prinţesă care avea demnitatea rangului său și 
dorea să-i cunoască profunzimea sentimentelor şi morali- 
tatea intențiilor în ce o privea. Așa că cei doi îndrăgostiţi 
jucau piesa flirtului şi a răbdării. De asemenea, Shirin i-a 

spus regelui fără de ţară că dacă dorea să o ia în căsătorie, 
înainte de a avea loc acest eveniment, s-ar cuveni ca el să-și 
recucerească tronul de la Chubin adăugând că ea nu se va 
căsători decât cu un rege adevărat și întrucât pe tronul său 
era atunci Chubin, Khosrow nu era în realitate rege. 

Apoi, Khosrow a lăsat-o pe Shirin în Armenia și a ple- 
cat să-și recucerească tronul, fiind, totodată, foarte supărat 
că Shirin l-a respins. 


% 


Khosrow s-a dus în Imperiul Roman de Răsărit, la 
Constantinopole, cerând ajutor împăratului bizantin ca 
să-l alunge pe Bahram Chubin de pe tron. Pentru a primi 
ajutorul solicitat, s-a căsătorit cu Maryam, fiica cezarului 
roman, promiţându-i acesteia că nu își va mai lua și altă 
soţie. Cu ajutorul armatei Imperiului Bizantin, Khosrow 
l-a învins pe Chubin, l-a alungat din ţară și s-a încoronat 
rege al Iranului. S-a căsătorit din interes politic, dar nu 
putea să o uite pe Shirin, ducându-i dorul și tânjind mereu 
după ea. 

În timpul acesta, mătușa lui Shirin s-a îmbolnăvit şi, 
înainte de a muri, i-a lăsat ţara nepoatei sale. Domnia lui 
Shirin în Armenia a însemnat eliberarea multora dintre cei 
întemnițați și îmbunătăţirea vieţii poporului armean. Deşi 
era iubită pentru felul în care își conducea ţara, ea nu era 
fericită, deoarece nu putea să-l uite pe Khosrow, deși nu 
voia să-l ierte pentru hotărârea lui de a se căsători chiar din 
motive politice cu prinţesa bizantină. Îşi petrecea timpul 
gândindu-se la el, de acum regele Iranului, la Khosrow, 
marea ei iubire şi, într-o zi, n-a mai putut îndura calvarul 
şi a hotărât să încredinţeze soarta ţării în mâinile altora, iar 
ca a încălecat pe Golgoen și însoţită de câțiva companioni, 
a plecat din Armenia spre Madaen unde s-a instalat într-o 
reşedinţă întunecată și tristă departe de palatul regal. 

Khosrow nu putea să se întâlnească cu Shirin, pentru 
că soţia lui, Maryam, era foarte geloasă și își ţinea bărbatul 
departe de aceasta. 

Totuşi, Khosrow şi Shirin păstrau legătura între ei 
vrimiţându-și unul altuia mesaje prin Shapour. Într-o zi, 
Khosrow l-a rugat pe Shapour să-i spună Shirinei să vină la 
o întâlnire într-un loc secret, dar aceasta s-a supărat foarte 
tare auzind de o astfel de propunere şi i-a cerut lui Shapo- 
ur să-i spună regelui că ea nu dorea să aibă o aventură 
secretă cu un bărbat însurat. 


% 


În castelul ei melancolic şi singuratic, singura mân- 
care pentru Shirin era laptele, dar transportul acestuia de 
pe munte la castel era o treabă foarte grea și prinţesei îi era 
milă de servitorii ei care erau obligaţi la această corvoadă 
în fiecare zi. Odată l-a întrebat pe Shapour dacă s-ar găsi 
o soluţie la această problemă, iar Shapour i-a spus că avea 
un prieten, coleg de școală, care era sculptor, pictor, un 
mare artist, și care ar fi putut construi un canal din vârful 
muntelui până la castelul prinţesei și pe acest canal să se 
trimită laptele. Shapour l-a adus pe prietenul său, pe nume 
Farhad, la castel și l-a prezentat Shirinei. Când a văzut-o 
cât e de frumoasă, Farhad s-a îndrăgostit pe loc de prinţe- 
să, iar iubirea lui pentru Shirin era atât de mare încât i-a 
dat puteri ca într-o lună să taie prin granitul muntelui un 
canal care se termina într-un frumos bazin lângă castelul 
lui Shirin. Când prinţesa a văzut canalul gata, impresiona- 
tă de arta lui Farhad și de iubirea evidentă pe care acesta 
i-o purta, și-a scos cerceii din urechi și i-a dăruit lui Far- 
had drept recompensă. Sărmanul Farhad, care nu putea 
să scoată măcar un cuvânt, a înapoiat cerceii şi a plecat în 
pustietate unde se ofilea de dorul prea frumoasei prințese. 
Curând a ajuns vestit pentru iubirea lui nemuritoare, cât 

şi pentru poeziile de dragoste prin care mărturisea lumii 
întregi marea lui pasiune pentru Shirin. 

N-a trecut mult timp și Khosrow a aflat despre iubirea 
pe care Farhad i-o purta iubitei inimii sale. Faptul că și un 
alt bărbat o iubea pe prinţesa lui, l-a făcut pe rege gelos. 
A hotărât atunci să facă ceva încât Shirin să rămână doar 
iubita lui. Deci, Khosrow trebuia să găsească o modalitate 
prin care să-l scoată pe Farhad din viaţa prinţesei, mai ales 
că acesta era un artist excelent, un bărbat plăcut şi avea 
multe alte calități care îi dădeau destule șanse ca să câștige 
dragostea prinţesei. Ştia ca nu putea să-l lase pe Farhad să 
continue această curte, dar, deşi era rege, era un om de 
mare onoare și nu-și permitea să-l ucidă pe rivalul său. 
Prin urmare, l-a invitat pe Farhad la palatul regal și a în- 
cercat să-l mituiască ca să renunţe la iubirea lui. În discu- 
ţia ce a urmat regele a înţeles că sculptorul nu va renunța 
niciodată şi pentru nimic la iubirea lui și că atât timp cât 
acesta va trăi va încerca totul ca să o cucerească pe aleasa 
inimii sale. Khosrow i-a spus atunci lui Farhad că dacă ar 
tăia în granitul munţilor, care se înălţau dincolo de palatul 
regal, un drum, i-ar permite să o ia în căsătorie pe Shirin. 
Khosrow știa că acest proiect era atât de imens și de plin de 
capcane încât în mod sigur i-ar fi luat lui Farhad tot restul 
vieţii ca să-l poată duce la bun sfârșit. Farhad a fost însă 
de acord pentru a-și dovedi lui și lumii imensitatea iubirii 
care-l copleșea. 

Deci, odată înţelegerea încheiată, Farhad s-a dus pe 
muntele Bistoon și a început munca, dar primul lucru pe 
care l-a făcut a fost să cioplească în stâncă o statuie a lui 
Shirin pe care o săruta de câteva ori pe zi ca să capete pu- 
teri pentru a putea să-și ducă la capăt proiectul. Săruta 
statuia, se urca în vârful muntelui unde își reafirma cu glas 

tare iubirea nemuritoare pentru Shirin și începea să lu- 
creze. Muncea ncîntrerupt, zi şi noapte, ca să înfăptuiască 
partea sa de înţelegere cu speranţa că și Khosrow își va res- 
pecta cuvântul și-i va da voie să se căsătorească cu Shirin. 

Veştile despre progresul uimitor pe care-l făcea Far- 
had în realizarea proiectului pe care toată lumea îl consi- 
dera ca fiind de ncînfăptuit au ajuns repede şi la urechile 
lui Khosrow. Toată lumea nu vorbea decât despre Farhad, 
sculptor, pictor, poet, îndrăgostitul care nu punea geană 
pe geană făcând minuni în munte și construind calea do- 
rită de măritul rege. 

Din când în când Shirin mergea să-i facă câte o vi- 
zită lui Farhad, ca „să vadă ce progrese a mai făcut în lu- 
crarea lui.” De fiecare dată era tot mai impresionată de 
devotamentul acestuia și se simţea tot mai apropiată de 
Farhad. Aflând toate astea, Khosrow își ieșea tot mai mult 
din minţi de invidie şi de teama că o va pierde pe Shirin 
ce părea cucerită de uimitoarea iubire a lui Farhad, situaţia 
devenind tot mai înnebunitoare pe măsură ce lucrarea se 
apropia de sfârşit. Atunci regele a cerut sfatul sfetnicilor săi 
care i-au spus că singurul mod prin care putea să scape de 
rival era o acţiune brutală. 

S-a hotărât atunci ca să fie trimis un mesager în mun- 
te care să-i spună lui Farhad că Shirin a murit. La auzul 
acestei minciuni abominabile, din moment ce Shirin nu 
mai exista, Farhad n-a mai văzut nicio rațiune pentru care 
să-și dorească să trăiască, s-a aruncat de pe vârful muntelui 
într-un hău. Shirin a fost răvășită la aflarea tristei întâm- 
plări, i-a jelit moartea, a plâns neconsolată și a poruncit ca 
la mormântul lui Farhad să se ridice un complex statuar 
care să amintească peste veacuri de acest mare artist. 

Khosrow a încercat să o consoleze pe Shirin trimiţân- 
du-i o scrisoare de condoleanţe (deși era limpede că nu i-a 
fost ușor să-şi arate mâhnirea!). Nu mult timp după aceea, 

soţia lui Khosrow s-a îmbolnăvit și a murit. Shirin, printr- 
un gest similar cu cel al regelui, i-a trimis o scrisoare prin 
care i-a transmis condoleanţe. 

Dar soarta este cea care ne conduce în viaţă. Deşi 
Khosrow era acum liber şi se putea căsători cu Shirin, îna- 
inte de a-i propune să-şi unească destinele, regele a fost ne- 
voit să încerce încă un mariaj cu o femeie, pe nume Shekar 
din Isfahan, care a mai întârziat uniunea celor doi iubiţi, 
din fericire, acest mariaj nu a durat și din nou singur și 
îndrăgostit de Shirin, Khosrow s-a dus la castelul prinţesei 
pentru a o vedea. Aceasta i-a permis să intre în curte, dar 
nu i-a dat voie să intre în camerele ei. Prinţesa i-a spus că 
ca nu îngăduie unui „bărbar” să-i intre în casă; așadar, dacă 
Khosrow o iubește, va trebui să o respecte ca prinţesă şi ca 
femeie virtuoasă, cu valori morale integre. A adăugat că l-a 
așteptat în toţi acești ani și nu a interesat-o nimic decât o 
uniune respectabilă cu un om pe care l-a iubit și-l iubește. 

După această ceartă, Khosrow s-a întors la palatul 
regal trist, simțindu-se din nou respins, însă Shapour l-a 
consolat spunându-i că Shirin îl iubea la fel de mult și că 
ei erau meniţi unul pentru altul, meniţi să se iubească şi să 
trăiască împreună. În cele din urmă Khosrow a cerut-o în 
căsătorie, tratând-o cu respectul pe care ea l-a pretins de la 
el din prima zi când s-au cunoscut. 

A avut loc o nuntă ca-n povești, demnă de un rege 
şi o prinţesă, și cei doi iubiţi, în sfârșit, s-au căsătorit şi 
au început o viață nouă, fericită împreună. Shirin a fost 
o adevărată regină pentru Khosrow ajutându-l să devină 
un rege și mai bun, milos și iertător cu supușii săi. Kho- 
srow avea însă un fiu din căsătoria cu prinţesa bizantină, 
Maryam, Shirouyeh. Acesta era un spirit meschin, nestă- 
pânit care era îndrăgostit de Shirin de când avea doar zece 
ani. De îndată ce a ajuns major, și-a întemnițat tatăl, pe 
Khosrow, și s-a încoronat rege. Khosrow era în temniţă și 

singurul lucru care-l mai ţinea în toate minţile era Shirin 
şi compania acesteia. Shirouyeh, în final, și-a ucis tatăl pe 
când dormea, într-un moment în care Shirin aţipise și ca, 
în celulă, alături de soţul ei. Când s-a trezit şi l-a văzut pe 
Khosrow mort a leșinat sfâșiată de durere. Shirouyeh i-a 
trimis însă un mesager care i-a spus că îi permite să-l plân- 
gă pe Khosrow timp de o săptămână, iar după aceea va 
trebui să se căsătorească cu el. Shirin a pregătit trupul lui 
Khosrow pentru funeralii. Apoi s-a machiat, s-a îmbrăcat 
într-o ţinută somptuoasă, și-a făcut o coafură fastuoasă, 
şi-a pus cele mai scumpe bijuterii și a pornit în urma coș- 
ciugului. Tuturor li se părea că Shirin nu suferea prea mult 
din cauza trecerii în neființă a soţului. Au dus corpul de- 
functului rege la mausoleu. Ajunși acolo, Shirin le-a cerut 
tuturor să o lase singură cu defunctul pentru a-și lua adio. 
Când a fost singură, a desfăcut giulgiul lui Khosrow, l-a 
sărutat pe piept unde era rana făcută de pumnalul ucigaș, 
pe care-l ascunsese în coșciug. A luat pumnalul, l-a pus 
cu vârful în piept, în dreptul inimii, iar apoi s-a apăsat cu 
putere în lama ucigașă în timp ce strângea în brațe corpul 
şi-i săruta buzele lui Khosrow, iubitul ei rege. Nu a durat 
mult, capul i-a alunecat pe umărul lui și astfel s-a stins din 
viaţă Shirin, minunata prinţesă armeană, nobilă în gând și 
faptă, demnă regină a Iranului. 

Oare odată cu această iubire, în care personajele nu 
sunt în totalitate de basm — de exemplu Bahram Chubin a 
fost cu adevărat un uzurpator al tronului Iranului și unul 
dintre strămoșii asumaţi de Samanizi— s-a născut poezia 
fascinant romantică a lumii limbii persane ? Modul în care 
Nezami a redat în poezie extraordinara poveste de iubire 
a celor doi reprezintă o parabolă despre cum puterea lui 
Dumnezeu acționează în această lume, cum aceasta distru- 


250  SUFISM ȘI POEZIE MISTICĂ ÎN PERSIA 


ge imperii, pe puternicii zilei, cum zădărnicește cele mai 
ingenioase planuri sau cum, atunci când totul pare să fi 
fost distrus, nu doar speranţa învie, ci se îndeplinesc şi 
cele mai greu de închipuit năzuinţe ale omului. Poemul 
Khosrow şi Shirin al lui Nezami, conform lui Ali Safique, 
demonstrează fără posibilitate de tăgadă că Dumnezeu 
este atotputernic și că trebuie să credem și să ne temem de 
Arotputernicia Lui. 


Layla şi Majnun 


Încă de pe vremea când trăia Nezami, această istorisi- 
re era una dintre cele mai îndrăgite creaţii ale sale, iar nu 
puţini sunt cei care susțin că este cea mai cunoscută 
operă a sa. 

Povestea Laylei și a lui Majnun este una dintre cele 
mai populare din lumea islamică, fiind solid ancorată în 
legendele, povestirile, poemele, cântecele și epopeile ce se 
aud din Caucaz până în Africa şi de la Atlantic la Oceanul 
Indian. Învățaţii au motive serioase să creadă că personajul 
principal Qays, poreclit Majnun (Nebunul) a existat și a 
trăit în Arabia de Nord în a doua jumătate a secolului al 
şaptelea, cu cinci sute de ani înaintea poetului Nezami. La 
porunca lui Shervanshah, conducătorul unui trib trans-ca- 
ucazian, Nezami a colecționat multe versiuni tradiţionale 
dispersate ale legendei și le-a întreţesut într-o mare operă 
poetică narativă. Nimeni nu ştie care este numărul de tra- 
duceri în alte limbi din cultura religioasă islamică a operei 
lui Nezami, dar se cunosc cel puţin patruzeci de versiuni 
în persană și treisprezece în turcă, iar un învăţat susţine că 
ar exista în realitate peste o sută doar în cele două limbi. 
În 1836,a apărut o traducere în engleză, dar care avea la 
bază un text incomplet cu multe adăugiri ulterioare făcute 
de mai mulţi poeţi minori. 

Așadar, Layla și Majnun este o poveste de dragoste 
care, uneori, este comparată cu Romeo și Julieta, deşi pre- 
cede opera lui Shakespeare, în tradiţia orală orientală, cu 
mai bine de un mileniu. Şi astăzi este una dintre cele mai 
populare și cunoscute legende printre arabii, iranienii, 
turcii, tadjicii, kurzii, indienii, pakistanezii și azerbaidjenii 
din Orientul Mijlociu și Asia Centrală. Lay/a și Majnun îşi 
are originile în epoca de aur a aristocrației urban-nomade 
de la Mecca, o perioadă numită în arabă Ja/i/liyyab („Epo- 
ca ignoranței”), care precede revelaţia islamică cu un secol. 

La vremea aceea, poeziile de dragoste având ca temă 
pasiunea rău-sortită, ca cea a lui Majnun pentru Layla, 
erau printre cele mai populare la concursurile de creaţie 
organizate între poeţii arabi ai secolului VI d.Hr. Concur- 
surile de acest gen erau atât de îndrăgite, încât șapte dintre 
cele mai bune poezii improvizate pe timpul întrecerii erau 
afișate, ca fiind comori naţionale, în locul cel mai sfânt 
din Arabia — Ka'aba — în altarul din centrul Marii Moschei 
din Mecca. 

O poezie improvizată de prinţul Jmmrza/ Qays se înva- 
ţă şi astăzi la orele de literatură arabă, poezie care începe 
astfel: „Prieteni ai mei, să ne oprim aici și să plângem, în 
amintirea iubitei mele, pe urmele ei, aici la marginea du- 
nei”. Scena este dramatică și cititorul sau ascultătorul este 
instantaneu cufundat într-o atmosferă plină de nostalgie și 
durere. Timpul iubirii a trecut. Iubita nu se va mai întoar- 
ce şi iubitul, atât de bine descris în poezie, va rămâne cap- 
tivul pasiunii sale fără de sfârșit, continuu alimentată de 
închipuirea frumuseţii care lipsește și chinuit de amintirile 
zilelor fericite care au apus. Dar iubitului îi place această 
captivitate chinuitoare și nu are cum să înceteze să o iu- 
bească pe cea mult idealizată, pecerluind astfel un destin 
ireversibil. 

Layla și Majnun este o poveste romantică ce aparţine 
acestei tradiţii. 

Povestea începe spunând cum Sayyid, un om bogat, 
care se bucura de o mare putere și de un înalt prestigiu, își 
dorea foarte mult un fiu, un moștenitor. 

EI îl stingherea pe Dumnezeu cu mulțimea rugămin- 
ţilor sale și în bunătatea Lui, Domnul i-a împlinit dorinţa. 
Frumuseţea fiului său atingea perfecțiunea. Cum raza de 
lumină trece și strălucește prin apă, tot așa bijuteria iubirii 
răzbătea strălucitoare prin vălul trupului său. La vârsta de 
zece ani a mers la şcoală unde şi-a întâlnit soarta, a cunos- 
cut-o pe Layla. Layla înseamnă în arabă „noapte”. Și negru 
ca noaptea era părul ei! lubirea i-a cuprins pe amândoi, 
limbile li s-au dezlegat și-au început să vorbească despre 
această iubire, iar Qays, viitorul Majnun, a simţit pentru 
prima dată gustul amărăciunii. A început să evite să o mai 
vadă pe Layla, dar inima îi era sfâșiată de durere și a căzut 
în melancolie. Tribul Laylei, pentru a apăra onoarea ei și pe 
a lor, i-au interzis fetei să-l mai întâlnească, iar el și-a pier- 
dut minţile. „A ajuns un nebun, dar în același timp poet, 
harpa care cânta iubirea și durerea lui.” De durere Majnun 
fuge în pustiu, nu se mai îngrijește, nu-i mai pasă de igiena 
sa, ajungând un soios, cu păr vâlvoi, minţile i se întunecă 
şi nu mai poate distinge binele de rău. Tatăl său îl ia într- 
un pelerinaj la Mecca, căutând ajutorul lui Dumnezeu cel 
Mare şi Bun pentru a-l vindeca, dar odată ajunşi în Oraşul 
sfânt, Majnun izbește cu pumnul în Kaaba jelindu-se că 
„nici una din zilele mele nu va mai fi vreodată fără suferin- 
ță şi durere”. „Doamne, lasă-mă să iubesc de dragul Iubirii 
şi fă-mi iubirea de o sută de ori mai mare decât a fost şi 
decât este”. A continuat să hoinărească ca un „leu beat”, 
compunând poezii și cântând despre frumuseţea Laylei și 
iubirea lui. Mulţi veneau în pustiu ca să-l asculte. Unii își 
notau poeziile ce lui îi veneau spontan pe buze. 

Între timp, Layla păstra taina iubirii astfel încât să nu 
o afle ceilalți, dar trăia înecată în lacrimi și arsă de focul 

iubirii ei. În tot acest timp însă, glasul iubitului ajungea 
până la ea. Nu era oare poet? Nici o perdea de la ușa și 
ferestrele unui cort nu era ţesută atât de des încât să fie 
impenetrabilă, să nu lase să pătrundă în interior poezia 
lui. “Toţi copiii din bazar cântau pe versurile lui, fiecare 
trecător fredona unul din cântecele lui de dragoste, astfel 
că Layla primea neîncetat mesaje de iubire. A venit vremea 
măritișului dar ea îi respingea pe toţi pretendenții și refuza 
peţitorii, scria în schimb răspunsuri la poeziile de dragoste 
ale iubitului, pe care le încredința vântului. S-a întâmplat 
adesea ca cineva să găsească aceste bileţele, să ghicească 
sensul lor ascuns, dându-și seama cui îi erau adresate. Câ- 
teodată, găsitorul se ducea cu ele la Majnun în speranţa 
că va putea auzi, drept recompensă, unele din poeziile ce 
deveniseră atât de populare. Şi astfel, multe cântece și po- 
ezii de dragoste se schimbau între cele două privighetori 
bete de iubire. 

În cele din urmă Layla s-a căsătorit cu un alt bărbat, 
dar a refuzat viaţa conjugală. Fiind îndrăgostită, soţul ei i-a 
acceptat condiţia de a avea doar un mariaj formal. Majnun 
a aflat de căsătorie și de faptul că Layla îi era credincioasă 
în iubire doar lui. Nici tatăl și nici mama lui, apropiindu- 
li-se obştescul sfârșit, n-au reușit să-l înduplece să se în- 
toarcă la oamenii din tribul său. Animalele sălbatice, care 
mai degrabă îl iubeau decât se temeau de el, se strângeau 
în jurul lui şi-l apărau. Într-o noapte Majnun s-a rugat lui 
Allah — căruia i-a mulţumit pentru că l-a transformat în 
sufletul pur care era — să-i arate pe mai departe bunăvoința 
Sa. S-a culcat și pe când dormea, un copac miraculos a ră- 
sărit şi a crescut în deșert; din ramurile acestuia o pasăre a 
lăsat să cadă pe capul său o bijuterie magică, ca o diademă. 
Un bătrân pe nume Zayd îi ajută pe Layla și Majnun să 
facă schimb de mesaje și, în final, i-a ajutat și s-au întâlnit, 
deși ei nu au putut să se apropie unul de altul la mai mult 

de zece pași. Majnun i-a recitat spontan poezii, iar în zori 
s-au despărțit mergând fiecare pe drumul său. 

Majnun s-a aflat la o răscruce între moarte şi nebunie; 
în cele din urmă înnebunește, dar poezia i-a fost salvarea. 
EI a supravieţuit mâhnirii ce i-a fost cauzată pentru că tră- 
ieşte în altă lume, cu mintea cutreierând printre simboluri 
poetice şi acesta este motivul pentru care el nu moare de 
durere, ci ţine vie suferinţa și chiar mai mult o sporește 
zilnic printr-o idealizare ce nu mai ţine de realitatea ome- 
nească. 

În sălbăticie, preferând compania fiarelor sălbatice, 
Majnun continuă să-și recite poeziile. Decade însă din 
ce în ce mai mult ca ființă umană ajungând ca, în final, 
să moară din cauza nebuniei, dar numai atunci când și-a 
epuizat întreaga dorinţă simbolică și capacitate psihologi- 
că de a iubi pe lumea asta. La întâlnirea ultimă cu iubita 
lui, Majnun nu mai dorea să trăiască și nimic nu-i putea 
împiedica moartea; în cele din urmă îşi dă sfârșitul mulţu- 
mit. Layla moare şi ea. În unele versiuni, Layla moare pri- 
ma, iar Majnun culcat pe mormântul ei păzit de prietenii 
lui, animalele sălbatice, trece și el în cealaltă lume. 

Acum să vedem cum este perceput Majnun de poeţii 
sufi. În primul rând, Majnun este poet şi acest fapt îl di- 
ferenţiază de toți ceilalți pentru că este capabil să-și creeze 
un sanctuar în sufletul său din care să-și recreeze iubirea 
în poeziile pe care le-a recitat. În cele din urmă, portretul 
idealizat al Laylei, creat de el, diferă atât de mult de perso- 
nalitatea ei reală încât aceasta, în fapt, încetează să mai fie 
obiectul iubirii lui. 

Majnun se retrage din ordinea socială, în ciuda fap- 
tului că s-a născut într-o familie de sânge regal și putea 
profita de privilegiile și bogăţia oferite de regalitate. Un 
timp rămâne în oraș și acceptă noul său statut, în ochii 
compatrioţilor, de om bolnav, de a fi majnuz, adică nebun 

posedat de demoni sau jinn;, dar speră că prietenii săi vor 
rămâne cu el și-i vor transmite poeziile iubitei, dar punând 
condiţia ca ei să nu le facă vreun rău, ei sau tribului din 
care făcea parte. EI nu caută răzbunare și nici măcar nu se 
revoltă. Ca poet se așteaptă și speră ca auditoriul lui să-i 
asculte poeziile și să-și amintească de el pe când îi recitau 
versurile în fața altora. După cum reiese din cele prezen- 
tate, Majnun și Layla este o poveste ce aparţine Arabiei, 
dar persanii au fost prezenţi și influenţi la Mecca cu mult 
înainte de apariţia Profetului Muhammad, iar unul dintre 
cei buni prieteni ai acestuia a fost Salman-e Pak (Salman 
cel Pur), un iranian creştin. Persanii, aşa cum o dovedește 
în primul rând istoria literaturii lor, nu au ezitat să împru- 
mute din cultura vecinilor. 

În tradiţia iraniană, Majnun a căpătat statutul de erou 
mistic, pur și simplu pentru că filosofia lui nu era altceva 
decât o strădanie la cel mai înalt nivel de a se apropia cât 
mai mult de Dumnezeu. lubirea omenească a servit doar 
ca o iniţiere a iubirii divine şi i-a creat credinciosului po- 
sibilitatea de a atinge un nivel al spiritualităţii care poate 
aduce un om normal până în pragul incoerenței mentale. 

Iubirea plină de pasiune (654) a frumuseţii unei fiinţei 
poate conduce iubitorii să iubească toate ființele şi frumu- 
seţea care rezidă în ele, și astfel se ajunge la iubirea fru- 
muscţii pure, ceea ce constituie ideea eternă a frumuseţii 
însăși. În termenii credinţei islamice, asta înseamnă însuși 
Dumnezeu pentru că altceva nu este etern, iar frumuseţea 
este o parte a Fiinţei Sale (4/-Jami]). Acesta este unul din 
pilonii percepţiei iraniene a lui Majnun ca mistic. Layla, 
prin urmare, este un instrument al lui Dumnezeu, femeia 
fiind o cale ce duce spre Dumnezeu. Femeile, la fel ca şi 
grădinile, sunt parte inseparabilă din viziunea paradisului, 
iar credinţa într-o viaţă mai bună, fără înșelăciune și pre- 

făcătorie, nu poate fi disociată de ideea naturii temporare 
a vicţii în această lume. 

Fiinţelor nu le este interzis să-și îndeplinească des- 
tinul, ale cărui plăceri și chinuri trebuie înţelese ca fiind 
paşi de progres. În această privinţă scripturile islamice in- 
clud următoarele cuvinte foarte umane şi foarte moderne, 
totodată: „Dumnezeu ştie că nu te poţi stăpâni să nu te 
gândeşti la femei”. Dar este clar pentru mistici, cât și pen- 
tru cei înclinați mai mult spre lucruri lumești că există o 
diferenţă între iubirea pentru fiinţe, în general, şi iubirea 
pentru Dumnezeu, Creatorul. Cei care sunt chemaţi, cei 
care sunt tentaţi și își asumă riscul de a deveni prietenii lui 
Dumnezeu, ştiu că Dumnezeu le răspunde, iar Iubirea lui 
trebuie să prevaleze, să fie deasupra a tot și a toate, inclusiv 
a raţiunii umane. Aceasta explică de ce sunt atât de multe 
nume ale lui Dumnezeu care pot fi traduse ca epitete ale 
iubirii pasionale. 

Pentru mistic, Dumnezeu este iubitor, dar este şi gelos 
şi se răzbună când şi cum dorește, dar, totodată, ascultă 
şi întotdeauna se întoarce la prietenii Lui ale căror sufle- 
te trebuie să fie atât satisfăcute cât și să satisfacă. Această 
propoziţie a fost considerată de generaţii întregi de pocţi şi 
mistici ca fiind cuvintele cheie ale revelaţiei: Ya ayyazu bal 
naful mutmainna, ivjii ila vabbika, raziyatan marziya 
(Iu, suflete împăcat, vino înapoi la Domnul tău, satisfă- 
când și satisfăcut). 

Acum se poate înţelege cum și de ce o atât de puter- 
nică tradiţie mistică a apărut în societatea persană, după 
învăţăturile lui Ibn Arabi şi ale lui Bastami, și cum societa- 
tea a beneficiat de drama providenţială a lui Majnun, unde 
Layla este mijlocul prin care ni se reamintește Dumnezeu, 
iar experienţa unei iubiri imposibile este o regenerare a 
iniţierii într-un viitor ceresc. Abu Dawud al-Isfahani, spe- 
cialist în psihologia iubirii, spune că prin natura sa, iubi- 

rea totală implică ţinerea ei în taină, în secret, și că, odată 
relevată, devine un simplu fapt de viaţă. Mai mult decât 
atât, este periculos să faci publice dorurile iubirii, pentru 
că Dumnezeu ar putea deveni gelos. 

O primă concluzie care se impune, pe baza celor de 
mai sus, este că iubirea poetică contrazice, în principiu, 
secretul iubirii, pe care îl violează prin faptul că face iubi- 
rea publică, în mijlocul cetăţii. Păcatul lui Majnun, care 
prin manifestările sale şi-a deconspirat iubirea, e mai mare 
decât o licenţă sexuală pentru că el încalcă exact acest se- 
cret, secretul iubirii. Aici aflăm motivul pentru care fa- 
milia Laylei, tribul din care face parte și mediul cultural 
în care trăiește, îl resping pe Majnun, poetul, pe nebun. 
Acesta nu mai este o fiinţă umană din cauza experienţei 
sale. Faptul că a făcut publice, voluntar sau involuntar, 
cele mai intime sentimente ale sale, care trebuiau păstrate 
secret (până când hotărârea, pe care cele două familii ur- 
mau să o negocieze, de a-i căsători pe cei doi care se iubeau 
nu era luată și anunţată) a dus, la început, la despărțirea 
lor cu efectul pe care am văzut că l-a avut asupra minţii 
lui Majnun. Dar, Dumnezeu dă şi ia ce dorește, și el poa- 
te accelera cursul destinului acelora care intenţionat au o 
comportare potrivnică Lui şi în fapt, lor înșiși. Acesta este 
motivul pentru care majoritatea interpreţilor și scriitorilor 
din tradiţia iraniană, cât și din cea turcă îl consideră pe 
Majnun un martir pur și absolut al Iubirii Divine. Totuşi, 
o asemenea interpretare nu se poate da în cazul legendei 
arabe, în afară de cazul în care episodul de la Mecca, când 
Majnun îl roagă pe Dumnezeu să facă iubirea lui pentru 
Layla ireversibilă, n-ar fi apreciat în această lumină. 

Un alt aspect trebuie avut în vedere în cadrul tradiţiei 
orientale a iubirii cavalerești, care e diferit de cel occiden- 
tal. În tradiţia Orientului, iubirea nebunească care duce 
la moarte și la Dumnezeu, este una castă, pură, iar mulți 

tradiţionaliști din lumea musulmană s-au referit la acea 
tradiţie potrivit căreia iubiții despărțiți ar fi total purifi- 
caţi şi merg în ceruri, ca fiind o idilă platonică nespeci- 
fică Islamului și asta nu din cauza puritanismului lor, ci 
pentru că moartea unor iubiţi virgini este considerată de 
musulmani un mare scandal sau păcat, iar Dumnezeu nu-i 
tolerează şi-i pedepseşte pe cei care au cauzat o asemenea 
tragedie. În tradiţia occidentală din Evul Mediul, lucrurile 
stau altfel. lubiţii nu sunt despărțiți și împiedicaţi să se 
vadă înainte de a se consfinţi legal iubirea lor. Despărțirea 
este urmarea faptului că iubirea lor încalcă unele voințe 
din societate sau legea. Romeo, Tristan și Lancelot au fost 
„consumaţi” de pasiunea lor, iar viaţa lor rău-ursită nu este 
altceva decât consecinţa propriei purtări sau a unor situaţii 
sociale strâmbe. Ei sunt pedepsiţi pentru iubirea lor. Ara- 
gon a scris undeva: „În iubire, totul este interzis”, ceea ce, 
într-o singură propoziţie, exprimă adevărul ambelor tradi- 
ţii, orientală și occidentală. 

Într-un vis, Zayd, cel care are grijă de mormântul co- 
mun al celor doi iubiţi, îi vede în paradis și un suflet stră- 
bun îi spune: „Acești doi prieteni sunt unul, companioni 
eterni. EI este Majnun, regele lumii în acţiunea dreaptă. 
lar ea este Layla, luna printre idoli în compasiune. Când 
erau în lume, ca rubinele negăurite, și-au tezaurizat fide- 
litatea cu afecțiune, dar nu au găsit odihnă și nici n-au 
putut să-și satisfacă dorinţa fierbinte a inimilor lor. Aici ei 
nu mai suferă, nu mai au nici o supărare. Și așa va fi pen- 
tru totdeauna, pentru veșnicie. Oricine îndură suferinţe 
şi privaţiuni în lumea voastră va fi bucuros şi fericit, în 
lumea noastră”. 

Înainte de a face alte consideraţii trebuie să arătăm că 
în poemul lui Nezami, locul unde are loc drama este Ara- 
bia, dar eroul și eroina nu mai sunt personaje aristocrate 
de sânge regal, ci niște simpli arabi din marele deşert. Ceea 

ce este însă specific e că totul, toate întâmplările și trăiri- 
le sunt zugrăvite într-o culoare inconfundabilă care este 
persană. În pasajul final al poemului care cuprinde peste 
patru mii de versuri, Zayd îi vede pe Layla și Majnun în 
Grădina Raiului, un vis care se dorește a fi dovada că cu- 
ropenii nu au dreptate când pretind că musulmanii neagă 
imortalitatea femeilor sau că au prea puţină preţuire pen- 
tru iubirea pură și credincioasă. 

Când s-a trezit, Zayd şi-a dat seama că „cine dorește 
să-și găsească un loc în lumea aceea trebuie să treacă peste 
poftele și atracțiile acestei lumi. Lumea aceasta este țărână 
şi-i pieritoare. Lumea aceea este pură și eternă. Dedicaţi- 
vă sanctuarului iubirii și vă veţi simţi imediat eliberaţi de 
ego-ul vostru. Zburaţi în iubire cum zboară săgeata spre 
ţintă. lubirea slăbeşte nodurile ființei, iubirea înseamnă 
eliberare din vâltoarea egotismului. În iubire, orice cupă 
de mâhnire care mușcă din suflet îi dă acestuia o nouă via- 
ță.... Oricât de agonizantă ar fi experierea, dacă este pentru 
iubire, este bine”. 

„Dumnezeu este atoatecunoscător și ştiutor”, este teza 
ilustrată de acest poem. 

În versiunea dată de el acestei legende, Nezami trans- 
formă, totodată, pe Layla în simbolul sufletului colectiv 
al umanităţii, iar Majnun îi reprezintă pe cei care înțeleg 
acest simbol. Ne ridicăm deasupra cunoaşterii obișnuite 
şi începem să apreciem cunoașterea lui Dumnezeu numai 
când. ne sacrificăm ego-ul individual de dragul sufletului 
omenirii, iar Majnun, eroul lui Nezami, este simbolul 
acestei înţelegerii. 

Nezami a fost un umanist care a descris natura cu fer- 
voare, iar pasiunile omenești cu senzualitate şi înţelegere. 
E a privit destinul omenirii cu dorința de a vedea împă- 
mântenita justiţia universală în această lume. Cunoașterea 
limbii persane la un nivel deosebit de profund i-a permis o 

exprimare extrem de sofisticată și greu de înţeles de citito- 
rul cu o cultură medie. 

Cu toate astea, cele opt mii de versuri ale poemului 
Layla şi Majnun s-au bucurat și se bucură de o largă audi- 
enţă și popularitate, mai ales că poetul prezintă o descriere 
foarte echilibrată a destinului celor doi iubiţi nefericiţi, 
care au fost prinși între un misticism tragic și propriile lor 
sentimente și atitudini. Nicăieri în poem, viaţa reală nu 
este zdrobită de consideraţii supranaturale și cosmice. Fie- 
care element și trăire din sufletul uman e redat și menţinut 
viu în viziunea lui Nezami, care nu încearcă niciodată să 
evite contradicţiile care ne sfâșie. 


Haft Paykar — șapte portrete sau efigii sau Bahram 
Nameh , „Cartea lui Bahram” 


Conţine peste cinci mii de versuri și prezintă episoa- 
de din viaţa unuia dintre regii sassanizi și anume Bahram 
Gur, vestit pentru faptele cavalerești săvârșite și pentru 
măiestria lui de vânător, fapte care chiar dacă par nevero- 
simile din punct de vedere istoric sunt adânc înrădăcinate 
în tradiţia milenară a iranienilor. 

Cele Şapte portrete au fost descoperite într-o zi de 
Bahram în una din camerele secrete ale castelului său din 
Khawarnaq și prezentau şapte prințese de o frumuseţe ne- 
obişnuită, acestea fiind fiicele monarhilor Indici, Chinei, 
Khwarasmului, Slavilor, Persiei, Bizanțului și Occidentu- 
lui sau a Ţării de la Soare-apune. Bahram s-a îndrăgostit 
de toate aceste prințese și după ce i-a succedat la tron ta- 
tălui său Yazdegird, care a decedat, a cerut în căsătorie și 
a luat de soţii pe toate cele șapte prințese. Fiecare dintre 
ele reprezenta una din cele șapte regiuni ale lumii locuite 
şi a primit câte un palat simbolic zugrăvit, iar Bahram le 
vizita pe rând, una pe zi, începând de sâmbăta cu prinţesa 


POEZIA NARATIVĂ MISTICĂ 261 


indiană din Palatul Negru și terminând vinerea cu prinţesa 
Tării de la Soare-Apune care era găzduită în Palatul Alb. 
Fiecare prinţesă îl întreținea pe rege cu poveşti precum 
se întâmplă și în „1001 de nopţi”. Poemul se încheie cu 
moartea lui Bahram, dar nu înainte de a fi pedepsit un 
ministru nedrept asupra căruia atenţia i-a fost atrasă de o 
întâmplare a unui cioban care avea un câine necredincios. 

După Ali Shafique această povestire ilustrează teza că 
„Dumnezeu este creator”. 

Şapte prințese, fiecare într-un dom separat şi spunând 
o poveste diferită reprezintă cele şapte etape prin care trece 
procesul creaţiei de la iniţiere până la finalizare. Nezami 
încearcă astfel să ne facă să înţelegem marea putere creativă 
a lui Dumnezeu. 

Şi în acest poem, digresiunile sunt numeroase. Un 
episod interesant este cel prin care poetul dorește să ilus- 
treze justețea proverbului că prin „exercițiu continuu se 
ajunge la perfecţiune”. Astfel, se spune că Bahram Gur 
avea o slujnică favorită pe nume Fitna (Răutate sau Drăcu- 
şor) pe care obișnuia să o ia cu el când pleca la vânătoare, 
iar ca îl ajuta să-și treacă mai ușor și mai plăcut timpul de 
odihnă cântându-i din harpă. 

Într-o zi, regele s-a întrecut pe sine, demonstrându-și 
măiestria în tragerea cu arcul și folosirea arcanului, spe- 
rând să-și uimească favorita care se cuvenea să se minuneze 
şi să-și exprime admiraţia faţă de isprăvile sale, dar ea nu 
s-a arătat deloc impresionată, spunând că totul nu este alt- 
ceva decât rezultatul unui îndelungat antrenament și nu o 
dovadă de inteligenţă. 

Înfuriat de impertinenţa slujnicei, regele i-a cerut 
unui ofițer să o ia și să o omoare. Dar, slujnica, isteaţă 
fiind, a reuşit să-l înduplece pe ofițer să o lase în viață şi să 
o ducă să trăiască într-o cabană de vânătoare. În acea ca- 
bană era o scară cu șaizeci de trepte şi, pentru a demonstra 

corectitudinea și adevărul celor spuse de ea, că exerciţiul 
permanent duce la perfecţionarea deprinderilor și dezvol- 
tarea forţei, a luat un vițel nou-născut pe care-l punea pe 
umeri urcând şi coborând de mai multe ori scările, pute- 
rea crescându-i pe măsură ce creștea și vițelul. După un 
timp, regele a venit iar la vânătoare în acea parte de ţară, 
iar Fitna, având faţa acoperită, i-a demonstrat regelui ce a 
putut să realizeze prin exerciţiu. Plin de admiraţie pentru 
ce putea face o femeie, regele i-a cerut să-și descopere faţa 
şi a fost foarte fericit să-și regăsească favorita vie şi nevă- 
tămată, iertând-o și luând-o din nou la el la palat. Astfel 
de digresiuni, pe lângă tâlcul lor, aveau menirea de a ţine 
mereu trează atenţia auditoriului, precum și speranţa că va 
urma ceva deosebit. 


Eskandar-Nameh 


După Ali Shafique, Carzea ui Alexandru ilustrează 
teza potrivit căreia „Dumnezeu este infinit”, ceea ce poate 
să fie şi motivul pentru care este unul dintre cele mai am- 
biţioase proiecte din istoria literaturii universale pentru că 
poetul ţese la un loc icoane din diferite culturi ale lumii: 
din Vest Platon, Aristotel, Alexandru, Zul-garnain și Al- 
Khidr din Coran; Darius și dinastia lui din Iran; înţelepţi 
vedici din India și multe altele. Această viziune a umanită- 
ţii, ca o singură civilizaţie în care fiecare individ și grup își 
păstrează identitatea în timp ce își realizează și relaţiile cu 
întregul, este esenţială pentru că numai printr-o asemenea 
măreaţă și atotcuprinzătoare viziune putem începe să înţe- 
legem ce înseamnă infinitatea lui Dumnezeu. 

Cu toate că am subliniat în special latura mistică a 
acestor poeme, în fond capodopere ale literaturii univer- 
sale, nu putem totuși să nu observăm că dacă și Nezami 
cedează în mod frecvent în faţa reflecţiilor sapienţiale și 

moralizatoare, formulările directe, deschise ale ideilor 
mistice sunt rare şi cel mai adesea limitate la introducerile 
poemelor unde convenţia literară prescria tratarea temelor 
religioase ca o laudă adusă lui Dumnezeu și Profetului. 
Proeminenţa dată descrierii Înălţării la Ceruri a Profetului 
Muhammad din aceste introduceri sugerează fără îndoia- 
lă posibilitatea unei interpretări alternative, simbolice ale 
acestor poveşti despre poeţi exaltaţi, regi înamoraţi și cu- 
ceritori ai lumii. Acestea sunt, în mod cert, în conformita- 
te cu înălțătorul concept despre profesia poetului atât de 
categoric exprimată în prima operă a lui Nezami. lotușşi, 
limitarea doar la interpretarea unilaterală, esoterică a aces- 
tor poveşti de dragoste este o abordare greșită întrucât ar 
ignora dualitatea înţelesului, în realitate cea mai fascinantă 
trăsătură a artei lui Nezami. 


Attar 


Farid ad-Din Attar a fost probabil un contemporan 
puţin mai tânăr al lui Nezami. Nu se ştie dacă cei doi po- 
eţi s-au cunoscut, deși ei au cel puţin două lucruri în co- 
mun și anume au adus contribuţii importante la tradiţia 
mathnaviului mistic și au fost amândoi mari povestitori. 

Există o problemă cu care este confruntat cercetătorul 
şi cititorul operei lui Attar. Dacă am crede dovezile pe baza 
cărora s-au făcut atribuirile, dovezi ce se află în manus- 
crise, Attar ar fi fost un scriitor excepţional de prolific de 
mathnaviuri didactice. Lista acestora cuprinde în jur de 
douăzeci de titluri. Învăţarul persan Said Nafisi, în 1941, a 
reuşit să facă legătura dintr-un număr din poemele respec- 
tive și un alt poet care își zicea și el Attar, dar în realitate 
a trăit în a doua jumătate a secolului XV, adică cu două 
secole şi jumătate mai târziu decât Farid ad-Din, farmacis- 
tul din Nishapur. Mai mult decât atât, acest al doilea Attar 

se dovedeşte a fi un şiit fervent, pe când tizul său din alte 
vremuri n-a lăsat nici o urmă de îndoială în legătură cu 
ataşamentul său la tezele majorităţii sunite. Cel mai ciudat 
lucru este că autorul din secolul XV uneori acţionează de 
parcă ar fi cu adevărat Farid ad-Din Attar. Prin urmare, 
trebuie concluzionat că în acest context nu este vorba de 
un caz de atribuire greșită, ci de o mistificare deliberată. 

Grupul de poeme care este în afara oricărei îndoieli că 
este autentic și aparține lui Farid ad-Din Attar este format 
din patru poeme de o lungime mai mult sau mai puţin 
egală. Aceste patru poeme au fost stabilite și autentifica- 
ve de învățatul german Helmuth Ritter prin studiul său 
monumental Das Meer der Seele. Mensb, Welt und Got in 
den Geschideten des Fariduddin Attar (Oceanul sufletului. 
Omul, Lumea și Dumnezeu în poveştile lui Fariduddin 
Attar). Din bogăţia de referinţe conţinute mai ales în po- 
veştile mai scurte și anecdote se conturează un tablou ma- 
estru al spiritualităţii unui mistic din epoca lui Attar. În 
arta narativă Attar este de remarcat în primul rând prin 
folosirea cadrului unei poveşti în trei din aceste patru po- 
eme. Acest procedeu a fost adus în Persia din India la sfâr- 
şitul perioadei sassanide, odată cu traducerea colecţiei de 
fabule Kalila si Dimna. 

Alegerea făcută de Attar a poveștilor este, totuşi, mult 
mai sofisticată. În fiecare caz povestea prezentată are un 
înţeles al său astfel încât rezumatele care li se fac dau indi- 
caţii deosebit de valoroase legate de ideile poetului. 

În Mantiq at-tayr“, (Graiul păsărilor) cadrul este re- 
prezentat de o poveste simbolică despre păsări, care, în 
secolul XII, fusese relatată în proză atât în arabă cât și în 


persană de Muhammad, respectiv Ahmad Ghazali. Folo- 


+ Pentru o lectură plăcută a cărții Mantiq at-tayr sau Graiul păsărilor, 
vă recomandăm traducerea acesteia în românește de Stela Gheţie Tinney, 
Cristian Roxana și Mihăescu Florin, Editura Rosmarin, Bucureşti, 1999. 

sirea păsării ca simbol al sufletului uman este atestată de 
alegoriile filosofice din scrierile lui Avicenna. În poemul 
lui Attar, firul povestirii se concentrează esențialmente pe 
căutarea unui reprezentant perfect al unei categorii de fi- 
ințe, indiferent dacă sunt păsări sau oameni. Deci, poemul 
începe prin a ne spune că într-o zi păsările s-au adunat să 
discute despre alegerea unui rege sub a cărui autoritate să 
se poată uni toţi în ciuda multelor diferenţe care-i despăr- 
țeau. Conducerea e luată de pupăză, care face cunoscut 
adunării faptul că adevăratul „sultan al păsărilor” este mi- 
raculoasa pasăre Simurgh care cuibărește la capătul lumii. 
Păsările sunt deosebit de impresionate de gloria acestui 
suveran și-i cer pupezei să le spună cum s-ar putea realiza 
călătoria până la curtea păsării Simurgh. Atunci, de unde- 
va se aude o voce care le avertizează în legătură cu perico- 
lele mortale ale acestei încercări şi una după alta păsările 
se scuză pentru neparticiparea la o asemenea călătorie. În 
cele din urmă doar un mic grup pleacă sub îndrumarea 
pupezei. Călătoria le conduce printr-un deșert cu șapte văi 
ale căror nume trădează ce intenţionează autorul şi ce în- 
seamnă acest itinerariu: căutare, iubire, gnosis (mar;far), a 
fi autosuficient (/stighna), confesiunea recunoașterii uni- 
tăţii (faubid), uimirea şi sărăcia. Etapele reamintesc suc- 
cesiunea stărilor şi etapelor din instruirea clasică sufiților. 
Procesul pe care îl schițează Attar are un înţeles propriu, 
care înseamnă iniţierea graduală în esenţa divină a păsării 
Simurgh și pregătirea pentru ultima întâlnire. Călătoria 
este deosebit de anevoioasă şi produce multe victime. În 
cele din urmă, doar o treime dintre păsări ajung la Simur- 
gh. Dar nici acesta nu este sfârșitul calvarului pentru că 
păsările nu sunt primite în curtea inaccesibilă mai înainte 
ca ele să renunţe la toate iluziile în ce le priveau pe ele și 
lumea și nu au ajuns într-o stare de reală sărăcie. Când, în 
sfârșit, li se acordă o audienţă, Simurgh le învaţă că adevă- 

rata mântuire poate fi obţinută doar în viaţa de apoi. Ca o 
pregătire și anticipare a acelei stări fericite sunt îndemnate 
să-și limpezească sufletele, să se roage lui Dumnezeu și să- 
şi amintească Numele Său. 

Povestea este plină de aluzii la motive și imagini care 
erau familiare cititorului educat din zilele lui Attar. Chiar 
titlul poeziei a fost luat din Coran (Sura XXVII, 16) în 
care Solomon se laudă că el cunoaște limba păsărilor. 

Pupăza este mesagerul regelui către Bilqis, regina din 
Saba. Cele șapte văi nu numai că reamintesc despre eta- 
pele Căii Sufi, dar și despre ruta prin deșertul arab ce era 
urmată în pelerinajul spre Mecca. Mai mult, dacă ne-am 
imagina că ne-am deplasa vertical, aceasta ar corespunde 
înălțării prin sferele ptolomeice care sunt o analogie stan- 
dard a ridicării până la o stare perfectă a fiinţei. Tema păsă- 
rii Simurgb a fost împrumutată din tradiţia epică a Persiei 
antice. 

Celelalte povești din poem sunt de obicei spuse de 
un personaj al poveştii cadru, în mod deosebit de pupăză 
atunci când răspunde la întrebările altor păsări. 

Una dintre poveşti se evidenţiază în mod deosebit 
prin lungimea ei excepţională. Cu cele 400 distihuri ale 
sale constituie aproape un mathnavi în sine. Pupăza o 
spune când se apropie de încheierea argumentării sale şi 
păsările sunt pe punctul de a se aventura în călătorie, iar 
povestea ilustrează pe larg o idee exprimată în mod repetat 
de Attar: cerința de a elimina radical conştiinţa sinelui, 
ceea ce propovăduiește și Simurghul la sfârşitul poemului. 
Această poveste spune că în incinta de la Mecca a trăit 
odată un foarte vestit maestru sufi pe nume șeic Sam'an. 
EI era respectatul profesor a patru sute de elevi, care erau 
ei înşişi deja mistici realizaţi. Într-o noapte maestrul visea- 
ză o tânără creştină foarte frumoasă care trăia în Anatolia 
bizantină. Șeicul nu-şi poate scoate din minte imaginea 

fetei şi brusc părăseşte Mecca în căutarea ei. Când găsește 
fata, ea condiţionează satisfacerea dorințelor lui amoroase 
de împlinire a o serie de cerinţe, care toate semnificau re- 
nunţarea la Islam și la toate principiile pioase ale şeicului. 
În ultimă fază a decăderii sale, el devine porcarul fetei. În- 
vre timp, un grup de discipoli au plecat să-l caute. Îl găsesc 
în această stare mizeră. Rugăciunea pe care ei o adresează 
lui Dumnezeu de a-l ierta pe maestrul lor este îndeplinită. 
Şeicul va avea o viziune a profetului Muhammad și după 
un priveghi de patruzeci de zile este eliberat de obsesia 
sa. El convertește fata la islam cu puţin timp înainte de a 
muri. Pentru a explica aceasta aventură stranie, el le des- 
tăinuiește discipolilor săi că, în ciuda nivelului înalt la care 
ajunsese în mistica sa, în calea lui rămăsese un obstacol 
foarte serios: stima pe care o avea pentru propria pietate. 
O asemenea urmă de egoism nu putea fi eliminată decât 
prin trăirea unui păcat în forma lui cea mai abjectă. 

Un alt poem interesant al lui Attar este //4hi-namab 
(Cartea divinității) care conţine povestea califului și a celor 
şapte fii care au toţi mari ambiţii. Într-o zi, tatăl îi întrea- 
bă care le sunt cele mai scumpe dorinţe. Așa cum apare 
din răspunsurile lor, prinții îşi puseseră în gând să intre 
în posesia a ceva deosebit și aproape imposibil de obți- 
nut pentru că aparţinea domeniului basmelor și a folclo- 
rului: prinţesa lui Paris, pocalul anticului rege Jamshid, 
inelul fermecat al lui Solomon, elixirul alchimistului și așa 
mai departe. Cu ajutorul unor povești care se potriveau 
cu argumentele sale, califul își convinge fiii că aspiraţiile 
lor — plăcere senzuală, putere, bogății şi alte valori aparţi- 
nând acestei lumi desemnate de simbolurile constituite de 
obiectele dorințelor exprimate de ei, trebuiau schimbate 
în strădanii spre a atinge țeluri mai înalte. Ei trebuiau să 
înveţe să-și schimbe dorinţele în embleme ale unor etape 
succesive de-a lungul căii spre înaltul scop mistic. Acolo 

trupul va fi transformat printr-o alchimie spirituală într-o 
inimă și această inimă va fi umplută de durerea iubirii mis- 
tice. Dincolo de aceasta, concluzionează Attar, există mai 
multe taine, dar dezvăluirea acestora este permisă numai 
la spânzurătoare — o referire evidentă la martiriul eroului 
spiritual al lui Artar, Mansur al-Hallaj. Înţelesul alegoric 
al aceste povestiri este explicat încă de la început: califul 
personifică spiritul uman, iar cei șapte fii reprezentau fa- 
cultăţile și înclinațiile sufletului. O altă alegorie este şi Mz- 
sibat-namah (Cartea suferinţei). 

Personajul principal este doar o umbră alegorică, per- 
sonificarea meditaţiei sub forma unui călător (s4/4£). Sute- 
rinţa menţionată în titlul poemului ar putea fi cel mai bine 
caracterizată ca o „criză existenţială”: sufletul călătoreşte 
prin univers în căutarea identităţii sale ca ființă umană. El 
este motivat în acţiunea sa de observarea lumii și a locui- 
torilor săi, incluzând mistici, sufiți și asceţi, care încearcă 
în van să capete răspunsuri la întrebările lor. Pe când se afla 
în cea mai adâncă disperare, ajutorul Divin îi trimite un 
pir care îl îndrumă în căutarea adevărului despre sine. Că- 
lătoria în care pleacă cei doi cuprinde patruzeci de etape, 
numărul de zile şi de nopţi al unui priveghi sufi. 

Călătoria urmează o cale dublă: prima, o coborâre din 
transcendent spre lumea materială și a doua, o ascensiune 
care înseamnă o întoarcere spre sferele spirituale ale exis- 
tenţei. Această proiecţie se conformează concepției despre 
viața omenească din această lume văzută ca un ciclu. În 
fiecare parte a acestui ciclu, adică a curbei descendente și 
respectiv a celei ascendente, se disting, câteva etape succe- 
sive după cum urmează: 


A. Curba descendentă 

1. Regatul arhanghelilor: Gebra/ (Gavriil) (Mesage- 
rul lui Dumnezeu), Brafil (Îngerul Învierii), Mihai] (Susţi- 
nătorul Vieţii) şi Azrai/ (Îngerul Morţii). 

2. Entităţi care aparţin ştiinţei cunoașterii tradiţio- 
nale islamice: Tronul lui Dumnezeu, Piedestalul (pe care 
se află Tronul), Masa Destinului, Pana Decretului Divin 
(cu care se scrie Decretul Divin), Raiul şi Iadul. 

3. Cerurile astrale: Bolta Cerească, Soarele și Luna. 

4. Elementele și formele majore ale lumii inferioare: 
Focul, Aerul, Apa, Pământul, Munţii şi Marea. 


B. Curba ascendentă 

1. Regatele lumii inferioare: Mineralele, Plantele, 
Animalele sălbatice, Păsările, Vitele, Diavolul (4/45), De- 
monii și Omul. 

2. Profeţii așa cum sunt ei recunoscuţi în Islam: 
Adam, Noe, Avraam, Moise, David, isus şi Muhammad. 

3. Diviziunile psihicului uman: Simţurile, Imagina- 
ţia, Incelectul, Inima(g4/P) şi Sufletul (R4/). 

Călătorul și ghidul său le vizitează pe rând pe toate 
şi se dă o explicaţie emblematică corespunzătoare naturii 
fiecăreia. Acestea sunt interpretate de fiecare dată de pir cu 
ajutorul parabolelor şi anecdotelor. Punctul culminant al 
poveştii este atins chiar înainte ultimei serii de vizite când 
ei îl întâlnesc pe Profetul islamului Muhammad. Profetul 
este singurul care poate da răspunsul corect la întrebarea 
călătorului arătându-i că drumul spre cunoaşterea Divinu- 
lui trece prin cunoaşterea propriului Eu. 


Asrar-namabh (Cartea Secretelor) este singurul dintre 
cele patru poeme care nu este „înscris” într-o poveste ca- 
dru. Deși este împărţit pe capitole, împărţirea este destul 
de arbitrară, iar titlurile, care ar putea sugerea ideea cen- 
trală abordată în fiecare capitol, lipsesc. Poetul începe de 
exemplu capitolul II prin a denunța lumea pentru natura 
sa iluzorie. Astfel, oricât de imensă ar putea părea marea 
ochiului, în realitate ea nu este marea însăși ci doar spuma 

de la suprafaţă, o fantomă de tipul celor pe care copilul ar 
vede-o într-un ciob de sticlă. Adevărata sursă a secretelor 
de care se ocupă poetul trebuie căutată deasupra acestei 
lumi, lângă Tronul lui Dumnezeu. Attar aduce ca exemplu 
alfabetul arab care în sine nu are nici un înţeles. Curbele 
literelor nu sunt decât un ecran care le ascunde găunoșe- 
nia. Prima literă, 4/4f, se scrie sub forma unei limbi drep- 
te verticale, este litera esenţială a cuvântului arab |, J! /z 
nu! Acest cuvânt are o semnificaţie specială întrucât este 
cuvântul de deschidere a crezului musulman „Nu există 
alt Dumnezeu, în afara lui Dumnezeu”. De asemenea, se 
introduce o temă nouă când se citează comentariul omu- 
lui pios în legătură cu zmanat, povara credinţei. Prin asta 
se face o referire la un verset din Coran foarte popular la 
poeţii sufi: „Am oferit povara credinței Cerurilor şi Pă- 
mântului și Munţilor, dar au refuzat să o poarte și au dat 
înapoi. Omul a luat-o și o duce. EI este cu adevărat un 
neștiutor păcătos”.5 Misticul, în această scurtă povestire, 
trage concluzia că, prin acceptarea zmanat-ului lui Dum- 
nezeu, omul și-a ipotecat viaţa. 

Așadar, pe de o parte avem caracterul meschin al ome- 
nirii, pe de altă parte grozăvia sarcinii pe care Dumnezeu a 
încredinţat-o fiinţei umane în ciuda imperfecţiunilor sale. 
Această sarcină, continuă Attar, pot să o împlinească doar 
cei care nu pregetă să-și „piardă capul”. Prin aceasta se în- 
ţelege actul suprem de autonegaţie, care în tradiţia sufi este 
legat de numele lui Hallaj. Ni se povesteşte un vis în care 
Hallaj apare ducând în mâini propriul cap și o cupă plină 
cu apă de trandafiri. Aceasta, așa declară el, este cupa de 
bun venit acordată de „Regele cu Nume Bun” celor care 
şi-au sacrificat capul. 

Doar dacă uiţi de capul tău, explică Attar, poţi spera 
că vei putea sorbi din cupa „înţelesului”, care va transfor- 


5 Sura Al-ahzab, 72 

ma tot ceea ce a fost trup și suflet și astfel ţi se va da po- 
sibilitatea de a te pierde cu desăvârșire în „Nume”. (Acest 
sens este dat cu ajutorul unui joc de cuvinte având la bază 
cuvintele arabe j/s7 — trup/corp şi îsm/nume). 

O altă parabolă, care ilustrează aceeași idee a lui Attar, 
ne povestește despre un rege mândru care, mergând pe un 
drum, însoţit de întregul său cortegiu vede un om sărman 
care n-avea nici o grijă pe lumea asta și-l întreabă: „N-ai 
dori să fii în locul meu?” La care, săracul răspunde: „Cea 
mai mare dorinţă a mea este de a nu fi eu!” 

Folosirea unei imagistici dense, a jocurilor de cuvinte 
şi mai ales a povestirilor care să ilustreze morala poemului 
îi creează poetului didactic posibilitatea să exprime un șir 
de gânduri mistice profunde într-un spaţiu foarte restrâns. 
Marea artă prin care se particularizează stilul lui Attar rezi- 
dă în multitudinea, diversitatea și atractivitatea povestiri- 
lor, care de obicei sunt foarte scurte și constituie mișcarea 
blitz din discursul poetului prin care realizează trecerea de 
la o temă la alta. Acesta este stilul literar care caracterizează 
atât poezia didactică a predecesorului lui Attar, Sanai, cât 
şi a succesorului său, Maulana Jalal ad-Din Rumi. 


Rumi 


O veche anecdotă ne spune că Jalal al-Din și tatăl său 
Baha ad-Din Valad i-au făcut o vizită bătrânului poet At- 
tar, la Nishapur, pe când în 1215, călătoreau plecând din 
orașul natal Balkh, din nordul Afganistanului de astăzi, 
spre apus. Cu acea ocazie Attar i-ar fi făcut cadou copilului 
un exemplar din Asrar-namab. Dacă este adevărat sau nu 
că lucrurile, din punct de vedere istoric, s-au întâmplat 
așa, nu se poate spune cu certitudine, dar chiar dacă cele 
relatate mai sus sunt doar produsul unei fantezii pioase, 
există în mod cert o fărâmă de adevăr în cele de mai sus, 

întrucât confirmă faptul indubitabil al impactului avut de 
Attar asupra contribuţiei aduse de Jalal ad-Din la perfec- 
ţionarea mathnaviului didactic. Nici unul din cele patru 
poeme mistice ale lui Attar nu este probabil modelul lui 
Mathnavi-yi ma navi cu structura sa omiletică. 

Legat de începuturile lui Jalal ad-Din și ale operei 
sale mai există o poveste relevantă. Este spusă în Managib 
al-arifin (Virtuţile misticilor) de Shams ad-Din Ahmad 
Aflaki, într-o prezentare hagiografică despre originile or- 
dinului Mevlevi și care a fost scrisă în secolul XIV. Aflaki 
îl citează pe un recitator al Mathnaviului la mormântul lui 
Maulana la Konya, care îi spune că fraţii unei comunități 
obișnuiau să studieze J/4hi-namab (adică Hadigat al-hagiqa 
a lui Sanai), precum și Mantiq at-tayr și Musibat-namab ale 
lui Attar, cu mare devoțiune, dar că întâmpinau mari difi- 
cultăţi în înţelegerea operelor respective. Prietenul intim a 
lui Jalal ad-Din, Husam ad-Din i-a cerut acestuia să com- 
pună o operă care să aibă structura versurilor lui Sanai, 
însă mistica să fie cea din Mantiq at-tayr. Drept răspuns 
Jalal ad-Din a scos din înfășurările turbanului o foaie de 
hârtie și i-a dat-o. Primele optsprezece versuri ale poemu- 
lui epic erau deja scrise. 

Din acel moment, spune Aflaki, textul poemului era 
dictat lui Husam ori de câte ori Jalal ad-Din se simţea in- 
spirat. După ce versurile erau notate pe hârtie îi erau reci- 
tite lui Jalal ad-Din și erau corectate de el. Poemul a fost 
terminat cu puţin timp înainte de moartea lui Maulana 
Rumi, în anul 1273. 

Matbnavi-yi Manavi este de departe cea mai mare 
operă scrisă în tradiţia pe care noi o cercetăm. Poemul care 
are 25.632 distihuri este împărţit in șase cărţi fiecare pre- 
cedată de o prefaţă. Prima carte se deschide prin pasajul, la 
care se face referire în anecdota lui Aflaki, despre fluierul 
de trestie. S-au făcut multiple sugestii pentru interpreta- 

rea cât mai aproape de adevăr a acestui motiv, care a fost 
considerat ca un simbol al lui Husam ad-Din, a poetului, 
precum și ca o întrupare a conceptelor mistice abstracte 
cum ar fi „sufletul Sfântului sau al Omului Perfect”, sau 
a fost legat de folosirea muzicii de mistici, o caracteristică 
foarte proeminentă în ritualul dervişilor-dansatori aparţi- 
nând ordinului Mevlevi. 

Asemenea interpretări generale ale acestui motiv îi 
neglijează însă funcţia retorică de la începutul poemului. 
Urmând o foarte veche tradiţie a poeziei persane, Jalal ad- 
Din a recurs la procedeul prologului emblematic pe aceleași 
coordonate care au fost folosite și de Sanai ca să înceapă a 
sa Sayr al-ibad. Luând — probabil nu din întâmplare — flu- 
ierul de trestie ca temă, Rumi a folosit aceleași procedeu 
pe care Attar şi-a bazat Musibat-nama. Dacă prologul lui 
Mathnavi-yi manavi este citit cu atenţie, aplicarea tehnicii 
respective iese singură la iveală. 

În versul de început se cere să se asculte plângerea flu- 
ierului de trestie care spune o poveste despre despărţire : 


De când arm fost tăiat și luat din țara trestiei, 

Bărbaţi şi femei s-au plâns prin sunetul meu. 

Vreau ca despărțirea să-mi străpungă, şi iar să-mi Stră- 
pungă pieptul 


Astfel încât să pot Jace cunoscută durerea dorului meu. 


Oricine se află departe de rădăcinile sale, 
Încearcă să recapete timpul reunirii, 
Și lamentația mea se aude în orice adunare, 


Unde sunt la un loc cu necăjiţii si fericiţii. 


Oricine mi s-a alăturat cu ideile sale proprii 

Nu a căutat să afle secretele ascunse în sinea mea. 
Taina mea nu se deosebeşte de lamentarea mea, 
Dar ochiului şi urechii îi rămâne necunoscută; 

Corpul şi sufletul nu se ascund unul pe altul 
Și totuşi nimănui nu îi este permis să vadă sufletul. 


Cititorii moderni au dificultăți în a realiza că există 
o structură în poemul lui Rumi. Dacă caracterul său de 
discurs didactic, o constantă în toate cele șase cărţi, este 
recunoscut, atunci însăși coerenţa poeziei apare foarte clar. 
Cu ajutorul unor asocieri subtile, imaginative sau concep- 
tuale, poetul răsucește firul ideilor sale. În ciuda bogăției 
conţinutului narativ, Ma/navi-yi manavi e departe de a fi 
o carte de poveşti. 

Rumi este un povestitor foarte ciudat, care în mod 
frecvent se folosește de prima ocazie pentru a devia de la 
povestea de abia începută pentru a intra într-o discuţie 
teoretică care adesea e asociată doar cu un detaliu minor. 
Asemenea incursiuni pot oferi ocazii noi pentru parabo- 
lă. Totuşi, în timp ce o poveste minoră este relatată, cea 
principală este lăsată să aștepte. Dacă cineva este dispus 
să urmeze meandrele discursurilor lui Rumi, are, însă, o 
fascinantă panoramă în care ideile mistice se desfășoară. 
Unele din temele discutate sunt legate de preocupările ime- 
diate ale poetului în momentul dictării așa cum este cazul 
atunci când își expune părerile cu privire la comportamen- 
tul discipolilor săi despre ceea ce trebuie să fie educaţia lor 
religioasă. Altele dezvoltă subiecte care au fost abordate 
în operele lor de predecesorii lui Rumi, de exemplu tema 
evoluţiei fiinţei umane până la deplina sa împlinire care 
este prezentată într-o formă rămasă de la Sanai. Partea cea 
mai intimă a poemului are ca subiect problema foarte per- 
sonală a lui Jalal ad-Din Rumi privind conceptul iubirii 
divine. Deja în prima partea a poemului există inserat un 
pasaj unde poetul pare a se lăsa dus de imaginea soarelui. 
Ceea ce face însă cu adevărat este să caute o posibilitate să 
vorbească, indiferent cât de scurt, despre Shams ad-Din, 

Soarele Religiei, preaiubitul prieten din Tabriz, în legătu- 
ră cu a cărui tragică dispariţie el continuă să ţină doliu. 
Când, în cele din urmă, spune cine este cel pe care îl are în 
gând, propriul suflet intervine și îl îndeamnă să continue 
şi mai ales să vorbească pe faţă despre Shams ad-Din. Dar 
în acest punct poetul se fereşte să abordeze o temă dată. 


Trebuie să apară, privirii lacome, am zis, 

S-ar putea să nu poți să suporţi asta şi nici o parte a ta 
nu poate 

Dorește-ţi tot ce poți, dar cunoaşte-ți măsura dorinței 
Tale 


Un fir de pai nu poate muta niciodată un munte 


Soarele care luminează această lume 

Ar pârjoli-o dacă s-ar apropia mai mult 

Nu căuta discordie, luptă şi vărsare de sânge. 
Nu mai vorbiţi despre Soarele din Tabriz. 


Cele Șapte Tronuri ale lui Jami (Haft Awrang) 


Încheiem acest capitol cu Jami căci, aşa după cum am 
mai arătat, el a fost ultimul dintre cei mai mari poeţi cla- 
sici din epoca de aur a poeziei persane medievale și a con- 
tribuit la dezvoltarea poeziei mistice sufi în toate genurile. 

Contribuţia lui Jami (1414-92) la poezia sufită 
mathnavi nu este lipsită de caracteristici originale. În a sa 
Haft Awrang (Şapte Tronuri), care în persană denumește 
constelația Ursa Mare, el a extins modelul de cinci poeme 
a lui Nezami la un set de șapte. Numai două din aceste 
poeme, Layla şi Majnun şi Khirad-nama-yi Iskandari (Car- 
tea înţelepciunii lui Alexandru) au subiecte reprezentate în 
Khamsa predecesorului său. Povestea lui KPosraw și Shirin 

este înlocuită de iubirea dintre Iosif și Zulaykha, după cum 
este cunoscută soţia lui Iosif, Potifar în tradiţia islamică. 
Acest subiect a căpătat o aură deosebită prin aceea că apare 
în Coran și la el se fac frecvente aluzii în poezia lirică. Pana 
lui Jami a transformat legenda într-o magnifică poveste a 
unei iubiri mistice. Deși înţelesul alegoric nu este lăsat să 
dispară din prim-planul povestirii, naraţiunea nu este însă 
dominată în întregime de acesta și are o valoare proprie. 

Nu se poate afirma acelaşi lucru cu privire la S4/aman 
wa Absal, pentru că în acest caz, povestea, de origine ele- 
nistă, fusese deja folosită de Ibn Sina (Avicenna) ca o pa- 
rabolă filosofică. Salaman, născut ca fiu al regelui Greciei, 
se îndrăgosteşte de doica sa Absal care este cu douăzeci de 
ani mai în vârstă decât el. lubiţii fug pe o insulă paradisi- 
acă. Acolo se aruncă împreună într-un foc din care numai 
Salaman scapă teafăr și purificat de toate legăturile sale cu 
această lume. 

Într-un epilog, Jami oferă cheia alegoriei. Regele Gre- 
ciei este prezentat ca fiind Inteligența Activă, mediatorul 
dintre inteligenţele superioare și intelectul uman. Fluxul 
de idei transmis de el este reprezentat de înțeleptul consi- 
lier al regelui. Nașterea miraculoasă a lui Salaman se referă 
la originea non-materială a sufletului uman. Coexisten- 
ţa dintre sufletul raţional și trup trebuie să se sfârșească 
prin totala lor separare după ce dezvoltarea sufletului este 
definitivă, aceasta fiind idea fundamentală prezentată în 
poem. Absal, care a trebuit să fie distrusă în acest proces, 
este trupul care este stăpânit de pofte. 

Setul de şapte poeme este completat de alte trei care 
sunt cu adevărat didactice. 

Prima dintre ele tratează bazele educaţiei sufi, inclusiv 
un /tigad-namab (Cartea Crezului), care rezumă princi- 
palele teze ale Islamului ortodox și care au fost scrise la ce- 
rerea șeicului ordinului Naqshbandi, Ubayd Allah Ahrar. 
A doua este dedicată iubirii mistice și conţine multe po- 

veşti exemplare, iar ultima este o „oglindă pentru prinți”, 
scrisă la cererea sultanului otoman Baiazid II (1481-1512) 
Tubfat al-abrar (Darul pentru nobili) și Subhat al-asrar 
(Rozarul secretelor) abordează o gamă largă de subiecte 
relevante pentru modul de viaţă al misticilor, dar acordă 
atenţie şi comportamentului regilor, învăţaţilor şi pocţi- 
lor. Una din operele în proză ale lui Jami, Nafabar al-Uns, 
un compendiu al biografiilor sfinţilor musulmani, a fost 
o sursă de informaţii istorice privind misticismul sufi. La 
mijlocul secolului XIX, a avut loc o renaștere a interesu- 
lui învăţaţilor faţă de poezia lirică a lui Jami, în special al 
oamenilor de ştiinţă germani şi englezi. În 1879, Jacobs 
Ecker a completat o traducere în latină a Perlei preţioase. 

Şi în secolul XX, opera lui Jami a fost subiect al co- 
mentariilor și studiilor critice. În 1942, respectatul învăţat 
Asghar Hikmat a scris o monografie despre Jami în care 
a declarat că Jami a fost unul dintre cei mai mari scriitori 
— proză și poezie — din toată cultura islamică. După aces- 
te ultime menţiuni despre Jami și opera sa se impune să 
subliniem, așa cum o face și ]. I. P. de Bruijn, că la începu- 
tul secolului XVI au avut loc schimbări dramatice în viaţa 
politică şi culturală a Persiei, care au însemnat în multe 
privinţe orientări noi și schimbarea focusului și în viaţa 
spirituală. Din momentul în care şiismul imamilor a deve- 
nit religia conducătorilor şi a poporului, rolul sufismului 
s-a diminuat, devenind mai puţin dominant decât fusese 
în Evul Mediu. Totuşi, sufismul n-a dispărut cu totul cum 
nu a dispărut nici literatura, care timp de secole a exprimat 
atât de splendid, concepţiile, ideile şi viaţa sufiștilor. Cu 
toate acestea nu poate fi negat faptul că marii poeţi sufi și 
operele lor n-au fost niciodată întrecuţi în secolele care au 
urmat după cel în care a trăit Jami. 

Postfaţă 


Vremuri grele s-au abătut peste ţinuturile în care lu- 
crurile păreau la un moment dat să se așeze iarăși pe un 
făgaş de prosperitate, de revigorare a limbii şi culturii per- 
sane, după ce arabii şi religia lor, Islamul, zdruncinaseră 
credinţele, organizarea statală şi mai ales modul de viaţă și 
obiceiurile populațiilor ce dăinuiau pe locurile unde, încă 
din timpuri străvechi, înfloriseră civilizaţii și se edificaseră 
imperii a căror faimă și măreție sunt și astăzi admirate și 
evocate cu mândrie. Victoria arabilor a adus cu sine căde- 
rea Imperiului Sassanid, dar nu aceeași soartă a avut-o și 
cultura persană. Cu excepţia religiei, arabii nu aveau alt- 
ceva de oferit persanilor. După o vreme de tăcere, Iranul a 
reapărut ca un element separat, diferit și distinct în Islam. 

Contribuţia iranienilor la această nouă civilizaţie este 
imensă; ei pot fi întâlniți în fiecare expresie a culturii is- 
lamice, inclusiv în poezie, poeţii iranieni compunându- 
şi versurile în limba arabă. Califatul creat ca rezultat al 
uriașelor cuceriri ale arabilor înrolați sub flamura verde a 
islamului — califar ce se întindea de la Oceanul Atlantic 
până la subcontinentul indian — a fost și o binefacere pen- 
tru iranieni, care pe vechiul lor teritoriu au avut condiţiile 
necesare pentru revigorarea unei limbi naţionale unice, 
neopersana şi să dea un impuls renașterii culturii persane, 
care, în special prin literatură și ştiinţă, se va răspândi în 
toată lumea civilizată de la sfârșitul mileniului I d.Hr. asi- 
gurându-și un loc de necontestat în universalitate. 

Slăbirea puterii centrale a califatului a adus la apariţia 
de formaţiuni statale autonome sau chiar independente 
la extremităţile sale. Pentru părțile răsăritene această situ- 
aţie a însemnat slăbirea capacităţii de apărare împotriva 
triburilor nomade din stepele Asiei Centrale, mai ales de 
etnie turcă, cât şi la lupte cvasi-permanente pentru pute- 
re sau între diversele dinastii locale, iar efectele negative a 
acestora se răsfrângeau asupra oamenilor care și-au pierdut 
siguranţa zilei de mâine, își vedeau periclitate viaţa lor și a 
familiilor lor, avutul. Cu timpul, din stepele Asiei Centra- 
le, de pe podișurile deşertice ce se întindeau până la gra- 
nițele Chinei, s-au revărsat valuri de popoare migratoare 
care au înlocuit dinastiile băștinașe, dar au păstrat de la 
acestea limba, obiceiurile, ştiinţa guvernării, au continuat 
să încurajeze cultura și ştiinţele în general, dând o atenţie 
deosebită literaţilor pocţi, istoriografi, povestitori. 

La diferitele curţi domneşti, mai mari sau mai mici, 
poezia își avea un loc privilegiat, funcţiile sale fiind mul- 
tiple și bine definite, iar poeţii preferaţi deţineau poziţii 
onorante și erau răsplătiți generos pentru măiestria lor. 

Această stare de lucruri oarecum suportabilă avea să 
dispară având asupra a ceea ce se numea Marele Iran s-a 
abătut taifunul mongol. Distrugerile materiale, oraşele și 
cetăţile rase de pe faţa pământului, pierderile inimaginabi- 
le de vieţi omenești au semănat groază și spaimă nu numai 
în generaţiile care au suferit atrocitățile respective, ci şi în 
cele care le-au urmat. Astfel s-a creat terenul ideal pentru 
revigorarea şi răspândirea diverselor forme ale credințelor 
mistice între care sufismul ocupă, în Persia, primul plan. 

Dar legat de sufism apare problema definirii lui. Nici 
până astăzi nu s-a dat un răspuns mulțumitor pentru toată 
lumea la întrebarea: Ce este sufismul? În istoria omenirii 
sufiţii au fost tot atât de diferiţi pe cât erau etniile din 

sânul cărora s-au ivit, etnii care au trăit şi trăiesc pe un 
teritoriu ce se întinde din Maroc până în Indonezia și Fi- 
lipine, iar practicile lor sunt tot atât de diverse pe cât le 
sunt arta, poezia, muzica și dansul. Se afirmă, și nu puţini 
învăţaţi care au studiat fenomenul au venit cu argumente 
irefutabile în acest sens, că sufismul este sufletul mistic al 
islamului și totuși sufismul înseamnă lucruri diferite atât 
pentru cei care îl practică fiind parte a acestei tradiții, cât şi 
pentru cei care îl studiază abordându-l din exteriorul său. 

Originile sufismului pot fi identificate în timpurile de 
început ale afirmării credinţei musulmane la Medina sufe- 
rind însă, mai ales pe teritoriul Persiei, influenţe ale altor 
religii și concepţii filosofice de sorginte locală sau venite 
din exterior cum ar fi cele din Grecia, India și alte părți 
ale Asiei. Complexitatea fenomenului exclude orice abor- 
dare care nu ia în considerare persistenţa sa în istorie, di- 
versitatea formelor de organizare, relaţiile sale care au fost 
de cele mai multe ori conflictuale atât cu ortodoxismul și 
fundamentalismul islamic, cât și cu forţele seculare, laice. 
O menţiune specială se impune și anume că ascensiunea 
şiismului la rangul de religie oficială a Iranului a pus su- 
fismul într-o situaţie ambiguă în această ţară. Din motive 
politice, partea teoretică și cea practică au fost despărțite. 
Misticismul teoretic cunoscut sub termenul de î7fzz şi-a 
păstrat reputaţia deosebită până în zilele noastre, perso- 
nalităţi şiite precum Ayatollahul Khomeini și Ayatolla- 
hul Motahhari sunt binecunoscute pentru scrierile lor pe 
această temă. 

Cine însă practica misticismul într-un context social 
este cunoscut sub numele de Zzrv;sh, un termen care atra- 
ge disprețul pentru că înseamnă lene, consum de droguri, 
imoralitate și orice altfel de păcat. Pe europeni ceea ce i-a 
impresionat în mod deosebit, atunci când au descoperit 

sufismul la sfârșitul secolului al XVIII-lea, a fost poezia 
sufi. O scurtă trecere în revistă a evoluţiei poeziei sufi ne 
revelează următoarele etape: poezie profană, în principal 
poezie de dragoste, care era utilizată pentru a atinge starea 
extatică pe timpul sesiunilor sufi; poezie sufi pură scrisă 
în acest scop şi care a împrumutat și a adaptat termino- 
logia corespunzătoare din poezia de dragoste laică; poezie 
bazată pe un simbolism erotic născut din filosofia sufi a 
Iubirii divine; poezie didactică care în general nu se abate 
de la doctrina general a credinţei islamice. Simbolismul 
sufi gravitează în jurul a trei motive principale: iubirea, 
vinul și frumuseţea. Iubirea fără margini este fundamentul 
pe care se clădește relaţia mistică cu Dumnezeu, iar iubi- 
rea lumească, pământeană formează o punte spre iubirea 
celestă. Iubirea este opusă Raţiunii, iar conflictul dintre 
ele formează un tip special de literatură și anume povestea 
alegorică. Beţia cauzată de vin exprimă starea de exaltare 
extatică, iar frumuseţea îndeosebi a corpurilor juvenile re- 
prezintă perfecțiunea absolută a Fiinţei Divine. 

În folosirea acestor motive a apărut un limbaj spe- 
cializat, deosebit de elaborat care merge până la cele mai 
fine detalii. Necunoașterea acestui limbaj duce automat la 
nedescifrarea sensului ascuns în versurile pe care le citim. 
Simbolismul mistic a pătruns adânc în literatura iraniană. 
Armonia există psihicul persan și sufism este astfel dovedit, 
aceasta i-a atras atât pe oamenii simpli cât și pe intelectuali 
excepţie făcând clerul care a rămas credincios dogmelor 
sectei, în speţă şiismului. Formele poeziei sufi persane sunt 
în ordinea preferințelor, catrenul și/sau rubaiatul, gazelul, 
qasida și mathnaviul. Catrenul este preferat pe timpul ex- 
perierii extazului sau pentru a da expresie concentrată unui 
gând, unei idei morale sau chiar pentru a da un răspuns 
satiric într-o anumită situaţie. Gazelul era, prin excelență 

poezia iubirii. Qasida sau oda sau panegiricul era vechea 
poezie curteană prin care erau ridicate osanale patronu- 
lui şi care, prin adoptarea unui conţinut adecvat religios, 
şi-a găsit un loc bine definit în cadrul poeziei cu caracter 
mistic. Este o poezie cu un pronunţat caracter didactic. 
Marile basme, povestiri și anecdote orientale au fost pre- 
luate de poezia epică, personajele ajungând să simbolizeze 
concepte profunde ale sufismului sau să ilustreze precepte 
şi versete din Coran. 
x 

Unde ar trebui situată această carte, la început sau 
sfârșit de drum, în căutările celor care vor să cunoască tema 
abordată? Credem că un răspuns simplu și grăbit nu-i cel 
mai adecvat. Este un sfârşit de drum pentru cel ce dorește 
să cunoască ce este poezia sufi persană, condiţiile în care 
a apărut, cum a evoluat, cum se citește și cum se poate 
descifra simbolistica sa. Este un început de drum pentru 
cercetător, pentru orientalistul care dorește să aprofunde- 
ze cunoașterea fenomenului sau pentru cel care dorește să 
studieze una din multiplele teme incluse în fiecare din cele 
patru capitole ale lucrării. 

Glosar 


“abd (abdiah, “ubudiah, “ibadah): literar sclav, slujitor 

abid (pl. “ubbad): supus, dăruit rugăciunii, slujirii și pomenirii lui 
Dumnezeu 

“adab “I-Shari'ah: recomandările pentru viaţa de zi cu zi date de 
Shari'ah. 

“adab I-Sharia: recomandări ale Shariei pentru viaţa de zi cu zi a cre- 
dinciosului 

“adam: non-existenţă, neființă 

“adhan: chemare la rugăciune 

“ahad (wahid): unul 

“ahadi yah: unitate 

“ahkam I-Shari'a : poruncile conţinute de Shari'a 

arif : gnostic, un sufit care a atins cunoașterea (marifah) 

ayn 'l-yagin:convingere născută din vedere; 

“ayn: lucrul în sine; lucrurile concrete, reale, fără o descriere a ideilor 

“ayniyah: identitate, a fi una şi aceeași 

ahl “l-Haqq: literar „Poporul Adevărului” 

al — Rabb: Domnul, Cel care dă, hrănește și îngrijește toate, Guver- 
natorul. 

al-Haqq: adevăr; un nume al lui Dumnezeu care înseamnă în Coran 
Adevărul, Realul, Fiinţa; divinitatea ca fiind deosebită de creaţie. 

arba'inat: perioadă de 40 de zile de rugăciune și exerciţii spirituale 

awrad (sing. wird): program obișnuit de meditaţie și citiri din Coran 

azal : eternitate, veșnicie 

azali: etern, veşnic 

buraq-boraq: animal tainic cu care conform legendei Profetul Mu- 
hammad s-a înălţat la cer 

bayah: promisiunea discipolului de a urma un maestru 

da'wah: misiune 

“deahkam “I-Shari'a: poruncile date prin Shari'a 

basmala: adică sintagma „bismi llahi r-rahmani r-rahimi”, » În numele 
lui Dumnezeu Milosul, Milostivul” 

dhikr : a-și aminti, a pomeni, pomenire, aducere aminte 

din: literar supunere: poruncile cărora li se supune cineva, credinţele și 
practicile pe care cineva le urmează 

fana' “I-fana: dispariţia oricărei idei că cineva s-a pierdut pe sine; expe- 
rienţa unităţii lipsită de orice distincţie 

fana: a muri, a dispărea; experienţa mistică de pierdere a sinelui în 
Dumnezeu 

farq: diferenţă, separație 

fatwa: hotărâre legală a unui mufti 

faydan: emanaţie a celor mulți din Unicul, fără însă ca acest fapt să-l 
afecteze unitatea 

fikr: contemplaţie, meditaţie 

gin: în mitologia arabă, dinaintea perioadei islamice, duh rău a deșer- 
tului. Spre deosebire de oameni care au fost creaţi din lut, ginii 
au fost creaţi din foc pur fără fum.Sunt menţionaţi frecvent în 
Coran și există și o sură cu numele „Surat al Jinn.” 

hadich (pl. ahadith): menţiune a spuselor Profetului sau a faptelor sale 

hal : stare a minţii sau voinţei; o starea afectivă similară emoţiei 

halal : legal, justificat, permisibil, drept 

hagiqah: fiinţa ideală sau ideea unui lucru în mintea lui Dumnezeu 

haqq “l-yagin: convingere absolută la cel mai înalt grad imaginabil 

haram: ilegal, interzis 

hulul: interfuziune, încarnare 

husul : a cunoaște indirect pe Dumnezeu 

ijtihad : efortul juriștilor de a afla adevăratul înţeles al unei situaţii noi 
în lumina izvoarelor Shari'ah 

ilah: Dumnezeu; obiect de cinstire, iubire şi supunere 

ilhad : erezie, deviaţie de la calea cea dreaptă 

“ibadah: rugăciune, ascultare cu umilinţă şi iubire absolută 

“ilm “l-yakin : convingere născută din cunoaștere 

“ilm: cunoaştere a Islamului prin Coran și Sunna 

“ishq: dragoste pasională dorinţă, tânjire 

kashf : 1. a revela, a descoperi; 2. cunoaștere prin mijloace mistice, 
cum ar fi viziunile, audițiile, visele, inspiraţia, interiorizarea 

khalifah: calif, locţiitor, succesor 

khalq: creaţie, lume 

khankah: mănăstire, loc de recluziune 

khirkah: mantia pe care învățătorul sufi o dă ucenicului 

Layla şi Majnun: pereche de îndrăgostiţi, eroii unor poeme din litera- 
tura arabă şi persană. Poetul arab preislamic Majnun(m 688) a ră- 
tăcit până la moarte, nebun de dragoste după Layla, cu care nu s-a 
putut căsători, de unde și porecla sa în arabă, „majnun”= nebun 

marifah: cunoaștere, cunoaștere specifică prin mijloace mistice 

Malakut Allah: autoritatea lui Dumnezeu; regatul Lui ceresc 

magam takmil : starea de perfecţiune a unui mistic 

magam: staţii mistice 

marju : misticul care s-a întors în lume după ce a cunoscut uniunea, 
pentru a reforma lumea și a conduce oamenii spre Dumnezeu. 

mashahadah:a percepe în viziune, obiect perceput 

mashhud: obiectul viziunii 

miraj: ascensiune, înălțare spirituală 

muraqabah: meditaţie, contemplaţie 

murid : iniţiat, discipol, aspirant 

mushahadah: viziune, obiectul viziunii 

mushirik : politeist 

muttahid : cel care este unit cu Dumnezeu în experienţa mistică 

nabi : profet 

nafs: suflet; sinele carnal 

nisbat : relaţie; relaţie a sufletului cu Dumnezeu 

nubuwah: profeție 

qadr : a determina, a predestina 

galb: inimă, centrul spiritual de receptare a adevărului 

giblah: Ka'ba spre care orice musulman se întoarce pentru rugăciune 

qurb: apropiere (de Dumnezeu), pietate 

raqigah malakizah: aparența îngerilor 

ragigah shaytaniyah: aparenţa satanică 

ragiqah: aparență 

raqs: dans, învârtire în extaz 

rida: a fi încântat, bucuros de poruncile divine 

ruju: întoarcerea misticului în lume după unirea cu Dumnezeu 

ruyah: viziune, vedere 

shiiţii: partizani ai celui de al patrulea calif, Ali și ai descendenților săi 
direcţi, revendicând imamatul și califatul, au refuzat să admită 
legitimitatea califilor omeyyazi şi abbasizi, reprezintă prima gru- 
pare ruptă din islamul ortodox şi care la rândul său a generat alte 
secte constituite azi pe baze proprii sau ale unor religii aproape 
de sine stătătoare. 

sahw: sobrietate 

sajdan: prostraţie 

salat tahajjud : rugăciune din partea a doua a nopţii, foarte mult reco- 
mandată, dar e și obligatorie în unele cazuri 

salat: a invoca binecuvântarea lui Dumnezeu 

salik : călătorul pe calea mistică 

sama: auz; sesiune de muzică, recitări şi dans 

sayr : călătoria pe care o face mintea, contemplaţia 

shahadah: mărturisire; proclamarea formulei de credinţă 

Shar' și Shari'a: calea credinţei și practicii pe care a prescris-o Dumne- 
zeu (shara'a) 

shirk : a asocia ceva cu Dumnezeu în esenţa Lui 

shuhud: viziune 

silsilah: lanţ, un ordin religios ce uneşte generaţii de discipoli de fon- 
datorul lui 

siryan : pătrundere, imanență 

sukr : intoxicație cauzată de o experienţă spirituală puternică ; un înalt 
grad de uitare de sine 

suluk : călătoria pe calea sufită 

sunnah: literal, mod de viaţă, în Islam modul în care a trăit Profetul, 
în mod deosebit căile și practicile după care trebuie să trăiască 
musulmanii 

tajalli: revelaţie de sine, manifestare de sine 

takbir : a slăvi pe Dumnezeu; a spune Allah Akbar (Dumnezeu este 
mare) 

'Tariq nubuwah: calea profetică spre Dumnezeu 

tariqah: cale, metodă; cale spre Dumnezeu 

Tasawwuf : sufism 

tawakkul : încrederea în Dumnezeu 

tawhid : a crede și a mărturisi că Dumnezeu este Unul 

“ubudiyah: servitute, slujire, supunere cu umilinţă şi dragoste 

“ulama(sg. alim): învăţat în ale religiei, teolog 

“ulama -i-zahir: doctorii Shari'ah, juriștii 

umm al-kitab: Cartea Supremă 

wahid: unul 

wahidiyah: unitate 

wahy: revelaţie, în mod deosebit revelaţia profetică 

walayat : Apropiere de Dumnezeu implicând ajutorul şi protecţia Lui; 
sfinţenie 

walayat -i-awliya: strânsa relaţie cu Dumnezeu 

wali: cel care este aproape de Dumnezeu, prieten, cel care se bucură 
de ajutorul Lui 

wara l-wara: dincolo de dincolo, absolut transcendent 

wujud : existenţă, fiinţă 

yagin : convingere 

zahid : ascet 

zakat : milostenia obligatorie 

zandaqah: necredinţă, idee rea despre lucrurile credinţei cultivate con- 
ştient. 

zuhd : ascetism, austeritate 

zuhur : manifestare, act extern 


A. "Termeni generali de ordin social şi administrativ 


ayan — notabil, personalitate 

akhund — termen peiorativ pentru cleric 

arbab — moșier 

ashraf — aristocrat 

ayatollah — cleric de rang înalt (lit. "semn al lui Dumnezeu) 

basej — luptători voluntari de sprijin (lit. „mobilizaţii”) 

chadour — veșmânt lung care acoperă corpul femeilor (lit. „cort”) 

dowlat — guvern, stat 

fageh — expert în domeniul dreptului religios 

fatwa — hotărâre legală religioasă 

fedayi — luptător, luptător sinucigaș 

hakim — guvernator adjunct 

hojjat al-islam — cleric de rang mediu (lit. „dovada Islamului”) 

husseinieh — centru religios 

kadkhuda — căpetenie, șef de trib, primar 

keshvar — ţară, regat, stat 

komiteh — comitet, comisie 

mahalleh district — district, cartier 

maraj-e taqled (singular marjae tagled) — cele mai înalte autorităţi în 
domeniul justiţiei, dreptului 

majles — adunare, parlament 

mehan — naţiune, ţară, patrie 

mellat — naţiune, popor 

melli — naţional 

mojahed — luptător, cruciat 

mojtahed — cleric de rang înalt 

mostazafen — umilii, asupriţii, exploataţii, nefericiţii lumii 

mostowfi — contabil 

mullah (rouhani) — termen peiorativ pentru cleric 
pasdar — gărzi 

ganat — canal subteran 

azi — cadiu, judecător 

rouhani — cleric 

rousari — batic, basma 

rowshanfekr — intelectualitate, intelectual 

sayyed — descendent de sex bărbătesc al Profetului 
shahed — martir 

shari'a — drept religios, lege religioasă 

takiyeh — teatru religios 

taziyeh — piesă de teatru pasională 

tuyul — fief 

ulama — cler 

“urf — drept cutumiar, drept 

vali — guvernator 

vaqf awqaf — dotare, aşezământ, talent religios 
vatan — patrie, loc de naştere 

velayat-e fageh — tutela, paza juristului 

vezir — ministru (prim-ministru N.A) 

al-insan al kamil-a — o ființă adevărată (denotă perfecțiunea sprituală 


finală a individului) 
ashq — iubire intensă, extatică 
awaba — întoarcerea la Dumnezeu cu căință 
azm — decizie, rezoluţie 
basira — intuiţie, perspicacitate 
bast — deschis, deschidere 
bud — depărtare 
dahsha — surprindere, uimire totală 
dhikr — recitarea numelor lui Dumnezeu 
faqr — sărăcie 
firar — fuga 
firasa — discernământ 
futuwwa — tinereţe și cavalerism 
ghina — bogăţie 

Hadith — tradiţie profetică 

hal — stare 

halwat — izolare, sihăstrie 

haya — modestie 

hayra — uimire, uluire 

huzn — tristeţe, mâhnire 

itisam — a se adăposti, adăpostire 

ibada — incinerare, serviciu divin 

ihsan — bunătatea perfectă 

ikhlas — sinceritate sau puritatea intenţiei 
inaba — pocăinţa sinceră 

inbisat — expansiune 

irada — voinţă 

ishtiyaq — dor, dorinţa arzătoare, tânjire 
istiqama — sinceritate, francheţe 

itmi'nan — pace deplină 

jadgb, injidhab — atracţie spre Dumnezeu 
khashya — venerație, adoraţie 

khawf — frică 

khuluq — fire, natură bună 

marifa — cunoașterea spirituală a lui Dumnezeu 
mahabba — iubire, dragoste 

maqam — staţie 

mired — Cel care vrea/ doreşte, Cel dispus să 
muhasaba — autocritică, introspecţie 

murad — Cel dorit 

muraqaba — autosupraveghere 

nafs al-ammara — sinele care împinge la rele 
gabd — contracție, restrângere, micșorare 
galb — inimă 

ast — hotărâre 

qurb — apropiere 

raja — speranţă sau așteptare 

rida — resemnare 

sabr — răbdare 

safa — încântare spirituală 

safwat — puritate 

sakina — seninătate 

salik — un iniţiat sau călător pe calea (sufismului) 

shawq — zel plin de bucurie 

shukr — mulțumire, recunoștință 

sidq — loialitate, bună-credinţă, fidelitate 

sof— lână 

suffa — cameră (cameră alăturată Moscheii Profetului unde locuiau în- 
soţitorii săi, învățații săraci) 

sunna — mod de viață 

tafakkur — reflecţie, meditaţie 

tafwiz — angajament, obligaţie 

taqwa — pietate 

tasawwuf — calea, sufism 

taslim — predare 

tawadu — umilință 

tawakkul — nădejde, reazăm 

tawba nush — căinţa sinceră, pură 

tawba — căinţa 

thiqa — încredere 

ubada — devoțiune 

ubudiya — slujbă, serviciu 

uzlat — retragere, singurătate 

wara — abstinenţă 

yaqin — certitudine 

zuhd — ascetism 

